
Glasul lui Adamescu Tiberiu răsuna monoton în at- 
mosfera pașnică a ultimei ore de curs. Vorbirea lui era 
ca o ploaie de toamnă. Părea interminabilă. Nimeni nu 
mai știa cînd a început. Un Adamescu Tiberiu care s-ar 
fi prezentat cu o compunere mai scurtă de cincisprezece 
pagini ar fi fost un Adamescu dezonorat. Magda Feneşan, 
Valerica Sima şi celelalte admiratoare îl ascultau cu evla- 
vie. Gigi Feneșan, fratele geamăn al Magdei, deşi se 
prefăcea că moare de plictiseală, îl urmărea și el foarte 
atent, aşteptind momentul cel mai potrivit pentru a-i 
expedia în ceafă un. scaiete din provizia adunată dumi- 
nica trecută. Propriu-zis, cu Tiberiu nu avea nimic, dar 
Magda i-l dădea mereu ca exemplu: „De ce nu-ţi tai 
unghiile ? Ia exemplu de la Tiberiu, el nu umblă nici- 
odată aşa ! De ce joci la loz în plic? Tiberică n-ar face 
asta în ruptul capului“. 

Ceilalţi colegi se aranjaseră şi ei după preferinţe : pă- 
lăvrăgeau în şoaptă, completau buletine pronosport sau 
întrețineau acel mic troc pe sub bănci, datorită căruia 
puteai să capeţi, în schimbul unui Simon Templar color, 
un breloc Tarom sau o etichetă Oklahoma, pentru o in- 
signă Cutezătorii. 

Sandu Macovei, colegul de bancă al lui Marius, ca de 
obicei lupta din greu cu somnul. 

— Sint cocă! îi mărturisi el. Te rog, dacă observi că 
ațipesc, dă-mi un cot sau ciupeşte-mă. Îţi mulţumesc 
dinainte. 

În orice împrejurare, Sandu Macovei nu uita să fie 
politicos. De aceea, şi poate şi din pricina figurii sale 
delicate, fusese poreclit Prinţesă. 


Marius îi făcu un semn liniştitor; să n-aibă grijă, 
îl va supraveghea. 

— Să nu adormi şi tu! 

— Eu ?! oftă Marius. Sint treaz ca un aisberg! 

— Che bhine de thine! căscă Prinţesă. 

Pe Marius, glasul lui Tiberiu Adamescu nu-l îmbia la 
somn, dimpotrivă, îl menținea într-o stare de atenţie 
furioasă. Multe nădejdi își pusese Marius în compunerea 
de astăzi : „Lumea personajelor lui Caragiale“. Muncise 
toată dimineaţa la ea în speranţa că va obţine un 8 so- 
lid sau un 9 confortabil. Pînă la ora aceea nu avea de- 
cit un 6, cu care se pricopsise la o analiză morfologică, 
cînd, în loc să răspundă cuminte, se înglodase rău de 
tot încercînd să demonstreze că acuzativul este insufi- 
cient pentru cuprinderea anumitor funcţii ale substan- 
tivului şi că ar mai trebui un caz, acuzativul doi, de 
pildă. Nici nădejdile legate de „Lumea personajelor lui 
Caragiale“ nu se dovediră îndreptăţite. Îndată ce pro- 
fesorul Nicolau îl pusese pe Adamescu să-și citească 
opera, Marius simţise că pierde orice șansă. „Adamescu ! 
Întotdeauna şi peste tot, Adamescti! oftă Marius. Are 
doi de 10 şi nu-i ajung! Bine, Tiberică, ia-i tu pe toţi, 
ca să scrie naiva aia de Magda Feneșşan în jurnalul in- 
tim că eşti genial“. 

O mişcare dibace, şi de ceafa lui Tiberică Adamescu 
se lipi scaietele. Cei din spate izbucniră în ris. Gigi Fe- 
neșan își făcuse datoria. 

— Ce se întîmplă acolo? se neliniști profesorul Ni- 
colau, ridicînd o clipă privirile din caietul în care scria 
de zor conferința despre „Clasic şi modern în artă“, pe 
care urma s-o ţină, în seara aceleiaşi zile, la Casa de 
Cultură. De fapt, asta ar fi trebuit s-o facă domnul 
George Feneșan, expert în artă, tatăl gemenilor Fene- 
şan, dar el anunţase acum o oră că nu poate să vină. 

Tiberică Adamescu nici nu clipi. Continuă, plin de 
demnitate, să-şi citească compunerea. Nu le făcu adver- 
sarilor hatirul de a-i piriî. Fierbind de revoltă, Magda 
Feneşan îi aruncă fratelui ei o privire dum-dum. Se 
ridică din bancă şi, sub pretext că duce o hirtie la coş, 
trecu pe lingă Tiberică, eliberîndu-l, cu un gest matern, 
de umilitorul proiectil. 

„Dădăceşte-l, fetiță, că e frumos şi deştept!“ mur- 
mură Marius. Il se părea că dintotdeauna ascultă vocea 
lui Tiberiu, că în asta constase toată viața lui de pînă 
acum : în a-l asculta pe Tiberiu. De zece ani, acest glas 
liniştit, alcătuind cele mai corecte propoziţii din lume, 
înşira, fără greşeală, reguli gramaticale, teoreme, date 
istorice. Tiberică n-avea preferinţe. La toate obiectele 
el îşi îndeplinea cu egală conştiinciozitate datoria de 
elev eminent. Marius se uită la ceas; mai erau doar 
20 de minute pină la sfîrşitul orei. Pierduse orice şansă 
de a fi ascultat. Profesorul Nicolau abia mai avea timp 
să explice lecţia următoare. 

Un susur uşor, de riuleţ paşnic, se auzi din dreapta 
lui Marius. Prinţesă adormise de-a binelea. Obrajii, des- 
tinşi, i se coloraseră într-un roz îngeresc. Lui Marius 
îi veni o idee diabolică. În loc să-l înghiontească, îi șopti 
blînd, cu o sclipire răutăcioasă în ochi: „Dormi, Sandule, 
dormi, Prinţesă ! N-avea nici o grijă, sint lingă tine“. 
Sandu Macovei suspină uşor; un zimbet fericit apăru pe 
buzele lui... Şi două minute mai tirziu, un sforăit îngro- 
zitor făcu să se cutremure clasa. 

— Te crezi la hotel, Macovei ?! strigă profesorul Ni- 
colau, înmărmurit. 

Trezit de avalanşa risetelor, Prinţesă roti privirea 
buimac. Nu înţelegea ce se întimplase. „Ridică-te!“ îi 
şopti cineva, şi el se conformă, zăpăcit încă de somn. 

— Vă rog să mă iertaţi... 

— Îţi iei lucrurile şi pleci imediat acasă ! spuse pro- 
fesorul Nicolau. Miine te prezinţi neapărat cu unul din 
părinţi. Altminteri, nici să nu intri în clasă ! 

Prinţesă își îngrămădi cărţile în servietă, şoptindu-i 
necăjit lui Marius : 

— Vezi cum eşti ? Doar te rugasem să mă înghion- 
teşti dacă adorm. Adios, amigo. S-ar putea să nu ne mai 
vedem niciodată ! 

Senin, Tiberică Adamescu aşteptă ca Prinţesă să iasă 
pe uşă, apoi prefăcîndu-se că-şi drege vocea vesti, prin- 
tr-o tuse discretă, că e gata să continue lectura. 

— Cum, domnule, mai ai?! se miră profesorul Ni- 
colau. 


— Încă trei pagini! confirmă Tiberică, mindru. 

— Eu crezusem că ai terminat. Stai jos, de ajuns 
pentru azi. Sintem la o oră de clasă, nu la cercul literar. 

Tiberică se aşeză, roşind. Disperată, Magda Feneşan 
căută în ochii colegilor semnele revoltei faţă de jignirea 
căreia îi căzuse victimă geniul şcolii. Nu întilni decit 
zimbete malițioase şi rinjetul satisfăcut al lui Gigi. „Se 
bucură, măgarul, oftă ea. Îi arăt eu acasă.“ 

Pînă la sfirşitul orei, Marius trăi o viaţă fericită, 
bucurîndu-se de umilirea lui Tiberică. Plin de inspiraţie, 
desenă următoarea caricatură : într-o staţiune extrate- 
restră care dă ocol globului, Tiberică citeşte o compu- 
nere, iar pămintenii, tolăniţi în hamacele meridianelor 
şi paralelelor, dorm zdravăn cutremurînd Universul cu 
sforăiturile lor. Desenul făcu înconjurul clasei, revenind 
la Marius cu felurite adnotări: „Felicitări! L-ai. prins 
excelent“. „Prostii. O mizgăleală laşă“. „Bravo ! Să-l pu- 
blicăm în revista şcolii. „Nu! V-aţi permis şi așa prea 
mult !* 

La plecare, descoperi că — probabil din pricina ză- 
păcelii — Prinţesă îi luase fularul, lăsîindu-i-l în loc pe 
al său: un îular original, galben, cu pătrăţele roşii şi 
dungi verzi. „E așa de colorat, încît îți vine să-l pri- 
veşti cu ochelari de soare, altfel îţi strici ochii!“ rise 
Marius, legîndu-şi-l la git gen „schior“, cum îl purta 
colegul său. „Poate că în ceea ce îl priveşte pe Prinţesă 
m-am pripit, dar în fond reputaţia lui nici așa nu-i prea 
grozavă.“ 

Părăsind clădirea şcolii, se gîndi că n-ar fi rău să 
treacă pe la Prinţesă. „Sînt dator să-i dau o explicaţie. 
Pînă la urmă o să-i facă şi lui plăcere cînd i-oi spune 
de ce am procedat aşa şi în ce situaţie ridicolă l-am pus 
pe Tiberică.“ 

La colțul străzii se opri să cașşte gura la un tren 
auto, format dintr-un camion greu şi trei platforme, cu 
arcurile strivite sub povara unui brad enorm. Toată 
strada se umpluse de mirosul bradului. Şoferul schimba 
una din roţi ajutat de patru băieţi voinici, cam de virsta 
lui Marius. Toţi patru erau îmbrăcaţi în nişte frumoase 
jachete galbene, de piele. Unul din ei, cel mai înalt, se 

purta foarte familial cu şoferul, probabil era fiul său, 
de altfel semănau. Cu atitea ajutoare, înlocuirea roții se 
petrecu în mai puţin de cinci minute. După ce arun- 
cară o privire asupra legăturilor care fixau crengile bra- 
dului de-a lungul tulpinei, cei patru flăcăi şi șoferul se 
urcară în cabină. Trenul auto se puse în mișcare, duduind 
greoi. Marius îluieră admirativ şi-şi văzu de drum. 

Tăie drumul prin piaţă, ieşind într-o ulicioară pustie 
și rece, de-a lungul căreia se ridicau paralelipipedele de 
beton ale unor depozite. Deodată, o maşină, un mic 
Volkswagen vișşiniu, cu un tigrișor mascotă agăţat de 
parbriz, se lipi de bordura trotuarului, cu frînele urlînd. 
Speriat, Marius zvicni în partea opusă; o clipă crezuse 
că șoierul a pierdut controlul volanului şi năvăleşte pe 
trotuar. 

Portiera se deschise ; apăru chipul unei femei tinere, 
cu ochelari verzi. 

— Repede, puştiule, ce naiba? bombăni ea, făciîn- 
du-i semn să se apropie. 

— Vă pot fi de folos cu ceva ? 

— Eşti simpatic! rise fata. Ia „obiectul“ și şterge-o 
urgent acolo unde ești aşteptat. 

— Da... dar... ăăă... se zăpăci Marius, trezindu-se în 
braţe cu un bloc de desen, format mare. 

Dar Volkswagenul demarase în viteză, dispărînd după 
colţ. Marius privi buimăcit blocul de desen. „E o gre- 
șeală, m-a luat drept altcineva !“ Îl deschise. Foi albe, 
cretoase, care-ţi făceau poftă să ascuţi bine un creion 
HB şi să desenezi tot ce-ţi trece prin cap. „E nou-nouţ! 
M-am ales cu un cadou! Sint destui indivizi aiuriţi pe 
lume. Ba nu. Mi-a spus clar că trebuie să duc obiectul 
acolo unde sînt... aşteptat !“* Observind că foile, cam ju- 
mătate din ele, erau lipite laolaltă, aşa cum se întîmplă 
uneori, începu, dintr-o. obişnuinţă școlărească, să le se- 
pare. Îţi ţuguie buzele, fluierînd uimit; de fapt, un nu- 
măr de foi, patru sau cinci, fuseseră îndepărtate, cre- 
indu-se astfel un spaţiu în care fusese introdusă o pînză 
pictată ! Era un portret, şi Marius şopti imediat: „Sint 
sigur că am mai văzut-o!“ pentru că tabloul reprezenta 
o fetiţă al cărei chip îi era familiar şi, în acelaşi timp, 
destul de îndepărtat, ca o veche şi duioasă amintire. Fe- 

tița, în virstă de vreo 12 ani, era îmbrăcată într-o ro- 
chie fastuoasă, după o modă de acum trei-patru sute 
de ani, din mătase sidefie, cu dungi purpurii şi cu o 
crinolină imensă. Nu zimbea, se înfăţișase pictorului se- 
veră ca o regină, dar ochii negri, mari, plini de bună- 
tate şi candoare păreau să ascundă o sclipire de voioşie. 
„Cind am mai văzut-o, şi unde ?* se întrebă Marius, 
tulburat. Desigur, asta se întimplase foarte de mult, 
pentru că privind chipul fetiţei se simţea cuprins de 
ceţurile trandafirii ale celor mai vechi amintiri : iarnă, 
şi el răsturniîndu-se cu săniuţa în zăpada pufoasă ; barba 
aspră a cuiva care-l sărută ; moleşeala unei zile cu febră 
şi aspirine, şi mama citindu-i poveşti. 

— Marius! 

Cel care strigase venea într-o goană nebună. Zgo- 
motul paşilor lui umplea de ecouri străduța mohorită. 
Era Prinţesă, cu figura răvășşită de nelinişte, aşa cum 
Marius nu-l văzuse niciodată. 

— Ce cauţi aici ? 

Avea un glas aspru, răguşit. 

— Mă duceam la tine. 

— Fii bun, dă-mi fularul. Și asta! Nu te supăra... 

Smulse de sub braţul lui Marius ciudatul bloc de 
desen. 

— la stai — se supără Marius — fularul poţi să ţi-l 
iei, dar blocul... 

— Te-ai uitat înăuntru ? 

— Treaba mea ! Dă-mi-l ! 

— Înseamnă că te-ai uitat! 

— Nu m-am uitat! minţi Marius, bănuitor. Mare 
lucru, un bloc de desen! 

Prinţesă îi puse mina pe umăr, glasul îi deveni ve- 
sel, prietenesc. 

— S-a petrecut o mică greşeală, ha-ha! Din pricina 
afurisitului de fular ai fost confundat cu mine. A fost 
aici un Volkswagen, nu-i așa? Și înăuntru era o tipesă 
cu ochelari verzi, e adevărat ? 

— Să zicem. Şi? 

Prinţesă rise : 

— Pe mine mă căuta. Mie îmi era destinat blocul. 

Un cadou. Trebuie să-l duc cuiva. Ce întimplare ca- 
raghioasă ! 

— Explică-mi, nu înțeleg nimic! 

— Ce să înţelegi ? Doar nu-i nimic important! Atit 
te rog, dă-ţi cuvintul că n-o să povesteşti nimănui în- 
timplarea asta, pentru că e vorba de o surpriză. 

— Și dacă aș povesti ?! 

— Ce catir! Scuză-mă, n-am vrut. Marius dragă, 
sîntem prieteni vechi, nu-i aşa ? Închipuie-ţi că e vorba 
de un mic secret, uite-atit de mic, dar care are farmecul 
lui. Hai, dă-ţi cuvintul! Sau ţi-e frică? Fac pariu că 
ţi-e frică, te-ai îngălbenit ! 

— Ba nu m-am îngălbenit de loc! se supără Marius. 
Dacă ţii neapărat, poitim, îţi dau cuvîntul meu că n-o 
să povestesc nimic. 

— Mulţumesc ! zise Prinţesă, prietenos. De fapt, vo- 
iam mai degrabă să verific dacă ai încredere în mine. 
Tu nu-ţi dai niciodată cuvintul degeaba. E o adevărată 
mîndrie că am cuvintul unui tip serios ca tine. 

„Periuţa cea moale, pe umerii mei! gîndi Marius, 
bănuitor. Ce se întîmplă cu Prinţesă de mă laudă atita ?% 


Dar se hotări să amine explicaţia deoarece era gră- 
bit să ajungă la ora de scrimă. Cinci minute mai tîrziu 
se găsea într-un ascensor bătrin, cu uşi din fier forjat, 
urcînd în corpul unei clădiri îmbătriînite şi ea, mirosind 
a ciment ud şi a diferite preparate de bucătărie. La eta- 
jul cinci, Marius cobori, sunind la o ușă pe care scria: 
„Salonul Jaguarului“. Această denumire putea fi întiîl- 
nită săptăminal la rubrica de publicitate a ziarelor, pre- 
cizindu-se că în salonul Jaguarului se predau, contra 
unor taxe convenabile, după metode ştiinţifice îndelung 
verificate, scrimă, judo, tehnica interpretării la diferite 
instrumente muzicale, arta dansului, a conversaţiei şi 
a autoeducării voinţei ; că, în fine, tot aici se fac teste 
prin care oricine poate afla ce caracter și ce aptitudini are. 

Ușa se deschise şi în prag apăru enormul cîine-lup, 
care ţinea în dinţi tăblița cu cuvintele: „Bine ai venit, 
te rog să mă urmezi“. Marius îl mingiie pe cap, amin- 
tindu-şi ce groază vira această apariţie în cei care ve- 
neau întiia oară aici. 

Din vestibul pătrunse în salonul propriu-zis, tapi- 
sat în întregime cu pluş roșu. În prima zi, Marius ră- 
măsese năucit de mobilierul şi de decoraţiunile acestui 
interior. Pereţii erau acoperiţi de panoplii cu arme de 
foc, arme albe, instrumente muzicale şi obiecte de artă 
africană, indiană, japoneză, cine le mai ştia pe toate. 
Într-un colţ al încăperii se afla un avion de vînătoare 
autentic, tip IAR 81, cu aripile retezate, iar fuselajul 
lăiat de la un metru în spatele carlingii. Era aparatul 
cu care Jaguarul făcuse războiul. Carlinga, motorul, mi- 
tralierele, tabloul de bord erau intacte. Se mai aflau în 
salon și alte lucruri strict autentice: o tejghea de cîr- 
ciumă provenind în mod indiscutabil din Texas şi fabri- 
cată în 1880, un costum clasic de scafandru, o trusă 
completă de iluzionism și prestidigitaţie, un rechin îm- 
păiat, lung de patru metri, care ascundea în burta lui 
un dulăpior de oţel cu arhiva salonului. Atrăgea aten- 
ţia o mare mulțime de scaune fără să existe două la 
fel : un taburet de pluş moţăia alături de un soi de tron 
incomod şi ţeapăn, balansoarul se răsfăţa lingă graţi- 
oasa canapea vieneză, o străveche laviţă, cu încrustaţii 
severe, medita alături de un fotoliu Barcelona. 

— Bună seara! zise Marius, deşi nu văzuse pe ni- 
meni. 

— Bună seara! răspunse o voce blajină, şi de după 
spătarul tronului apăru capul cu puţine fire de păr, mai 
mult ţeastă lucitoare, al domnului Mirea, cumsecadele 
secretar al maestrului. A mai slăbit frigul? Nu? Şi ce 
mult e pînă la vară! 

Dispăru din nou la adăpostul spătarului. Foşnetul 
jurnalului dovedi că omul își reluase lectura. 

În pereţii salonului se vedeau patru uşi. Fiecare purta 
o inscripţie : sala de muzică, sala de scrimă, sala de lupte, 
sala de educaţie. Marius se uită la rechin şi îi făcu cu 
ochiul. Cît de mult se mirase în prima zi, văzind cum 
din burta dihaniei se scot registrele de înscriere. Într-un 
astfel de registru se afla şi fișa lui, pe care uneori o ce- 
rea spre consultare. Răspunsese în ziua aceea la vreo sută 
de întrebări aiurite — nu ştia că i se aplică un test asu- 
pra cunoştinţelor şi preocupărilor — şi cu cit trecea vre- 

mea, cu atit se amuza pe seama naivităţilor debitate în 
urmă cu aproape doi ani. 

De îapt, nu venise aici să înveţe scrima, ci doar s-o 
practice. Încă din clasa a șasea fusese elev al şcolii spor- 
tive, secţia scrimă. Era considerat un sabrer foarte bun, 
uneori ajungea pînă în semifinalele campionatului de ju- 
niori, dar numai atit. Cu timpul, faptul că unul sau altul 
din colegii lui i-o lua înainte — și de cite ori nu-i învin- 
sese la antrenament! — îi devenise insuportabil. Într-o 
bună zi părăsise şcoala trist, dar resemnat. Citeva luni 
mai tirziu, văzind anunţul de la mica publicitate, se pre- 
zentase la salonul Jaguarului. „Dar bine, prietene, spu- 
sese acesta, ce ai putea să mai înveţi de la mine ?* „Vreau 
pur și simplu să am un partener bun, răspunsese Marius. 
La şcoala sportivă nu mă mai duc. Acolo se fac campioni 
şi eu n-o să ajung niciodată campion“. 

Aşa cum făcea săptăminal în ziua şi la ora aceea, 
deschise uşa „sălii de scrimă“. Jaguarul îl aştepta cu 
sabia pe genunchi. 

— Bine ai venit, mușchetarule ! 

Deşi era cam de o vîrstă cu domnul Mirea, Jaguarul 
sau „multiprofesorul“, cum i se mai spunea, avea o cu 
totul altă înfăţişare : ţinută dreaptă, umeri laţi şi şolduri 
înguste, braţul ferm şi ochi scăpărători sub sprincenele 
cenuşii şi dese. Coama lui bogată, cu şuviţe albe și ne- 
gre, părea să justifice singură porecla de Jaguar. În 
realitate, sub această denumire, „multiprofesorul“ evo- 
luase cu 35-——40 de ani în urmă în circurile vremii ca 
vestit săritor la trapez şi apoi ca iluzionist. Mai fusese, 
în uimitoarea lui existenţă, pescuitor de perle în Ocea- 
nul Indian, ghid de vînătoare în Africa, operator de film 
în America, maestru de arme în Italia şi ziarist în Alge- 
ria, încheindu-și cariera ca pilot de vinătoare acasă la el, 
în timpul războiului. Nu obişnuia să-și povestească viaţa. 
În scopul convingerii clientelei salonului își  redactase 
autobiografia, multiplicînd-o în trei exemplare care stă- 
teau la dispoziţia vizitatorilor în loc de diplome sau alte 
certificate de calificare. Avea atit de mulţi elevi, încît 
primea foarte rar înscrieri noi. De altfel, pe Marius nici 
nu-l trecuse în registre la rubrica „scrimă“, ci la „edu- 

carea conştiinţei de sine“, deoarece ca sabrer nu era 
mai prejos decit maestrul. 

— Ce face mama? Ce face frăţiorul? întrebă ama- 
bil Jaguarul, executind salutul. 

Lamele se ciocniră agresiv. Asalt, paradă, fandare — 
punct pentru Marius. 

— Bine ! răspunse el, cam fisticit de întrebare. Mama, 
cu treburile ei. Asta mic văd că deocamdată e cuminte, 
nu urlă prea mult. 

Lamele se întilniră din nou. 

— Atenţie la picioare! zise Jaguarul. Foarte bine. 
Cred că micuțul are toate condiţiile să devină şi el un 
scrimer de elită. Dar, mai întîi, fratele cel mare trebuie 
să fie răbdător, afectuos, şi să-l ajute să crească. 

Marius strimbă din nas. Jaguarul, bun psiholog, îi in- 
tuise cu precizie starea sufletească. Din ziua în care, 
judecînd după talia mamei, începuse să fie foarte evident 
că Marius urma să aibă un frăţior, băiatul pleca de acasă 
în goană, şi la fel de grăbit era la sosire, ca să nu dea 
ochi cu vecinii. Pe urmă, cu o lună înainte de apariţia 
noului membru al familiei, inulte din grijile gospodăreşti 
— în special cumpărăturile şi operaţiunile de curăţenie 
generală — căzuseră în sarcina lui Marius. Cum nu prea 
avea prieteni şi-şi petrecea timpul mai mult în casă, era 
inutil să se plingă că din pricina noilor sale atribuţii face 
vreun sacrificiu. Spăla vase şi rufe, făcea piața şi bătea 
covoarele fără proteste, dar şi fără tragere de inimă. Doar 
la piaţă îi plăcea să se ducă, asta îi plăcuse întotdeauna. 


Marius ar fi dorit ca în duminica asta să doarmă pină 
la 8 dimineaţa, ba chiar pînă la 9, dar, suspinînd de ne- 
caz se trezi posac la 6. Trebuia să se ducă după lapte. 
Alături, în încăperea părinţilor, „ăla mic“ scîncea. Din 
baie se auzea mormăitul tatălui, care cînta în timpul băr- 
bieritului. „Ce-i pasă lui? O șterge la serviciu, pe cînd 
eu abia după ce vin de la piaţă încep greul“. Uneori îi 
venea să urle de necaz că în loc să se răsfeţe în așternu- 
tul cald, trebuie să dea fuga, năuc, după lapte, după piine, 
după aia, după ailaltă, şi după aceea să se aşeze la 
lecţii. Fireşte, ar fi putut să le facă mai lejer sau mai 
în fugă, dar asta ar fi însemnat să nesocotească ceea ce 

scrisese cu mina lui într-un anumit carneţel, pe care ni- 
meni în afară de el nu-l putea citi, deoarece însemnările 
erau făcute într-un alfabet secret, inventat de el însuși. 
Acolo se afla planul amănunţit al „Operațiunii Hercule“, 
un plan îndrăzneţ şi dificil, născut astă-primăvară, în 
clipe grele, atunci cind Magda Feneşan îi invitase acasă 
pe toţi băieţii şi fetele din şcoală care împlineau, ca şi 
ea, 16 ani în lunile primăverii. Numai pe Marius îl 
„uitase“, cu toate că era născut chiar la 21 martie. În 
schimb, Tiberică Adamescu trona în capul mesei, deşi 
împlinise 16 ani în ianuarie. Marius nu era socotit destul 
de bun pentru societatea Magdei. Poate că fata are drep- 
tate. Ai tu 16 ani, e adevărat, dar prin ce te deosebeşti 
de alții ? De cite ori e rostit numele tău într-o discuţie 
importantă ? Cine spune vreodată : „Staţi o clipă, să ve- 
dem ce zice Marius ?* „Operaţiunea Hercule“ însemna 
că trebuie să înveţe excepţional, să se impună în ochii 
tuturor, să devină unul din cei pe care toată lumea îi 
caută, le cere o părere, le solicită prietenia. Nici pină 
atunci nu învățase prea rău, şi nici nu trecuse printre 
oameni nebăgat în seamă. „Operaţiunea Hercule“ era 
însă menită să-l conducă pe potecile perfecțiunii. 


Toată noaptea o visase pe fata din tablou. Se făcea 
că stau alături, la fereastra unui Castel medieval. Deo- 
dată, apare un Volkswagen vişiniu, din care ies o su- 
medenie de luptători în armură. N-au intenţii bune, 
vor s-o răpească, Marius o apără luptind eroic, dar fata 
îi spune cu glasul Magdei: „Degeaba, cavalerul inimii 
mele e Tiberică Adamescu“. 

Porni înfrigurat după cumpărături. „Două sticle de 
lapte. Mulţumesc! O franzelă mai prăjită şi o interme- 
diară mai blondă. Nu-i nimic, iau restul de 60 de bani 
cînd trec înapoi de la piaţă.“ Ca de obicei, dorea un 
singur lucru: să se întoarcă mai repede acasă, să se 
arunce în pat şi să doarmă pină la zece, dar ştia prea 
bine că asta nu se poate. „Șase ouă. Nu, pe ăsta nu-l 
primesc ! Lăsaţi că ştiu eu. Oul proaspăt are coaja as- 
pră, văroasă. Zarzavat de supă. Sigur că vreau şi ţelină. 
E ciudat cît de bine seamănă ţelina cu un satelit artifi- 
cial sau cu un batiscaf“. 


— Operaţiunea Hercule 17 


Atelierul de la spălătorie şi curăţătorie chimică „Nu- 
fărul“. „Cling-cling“, făcu clopoţelul de la intrare. Ma- 
rius pune pe tejghea o cuvertură de lină, făcută balot. 
„Pentru curăţat“, zice el. Vocea gestionarei : „De ce na- 
tură sint petele ?* Marius bombăne : „A pătat-o ăla mic, 
vedeţi şi dumneavoastră“. Cling-cling. Intră un flăcău 
scund şi îndesat, cu ochii oblici. Are în mină o jachetă 
galbenă, de piele, zebrată pe piept de dungi albastre. 
„Aţi putea să scoateţi petele astea ?* Marius profită de 
prilej şi pleacă. Pe drum se gîndeşte că o jachetă asemă- 
nătoare a mai văzut el, dara uitat unde. 

— Hei, fii atent! 

Marius tresări. Ajunsese în faţa casei lui Gigi Fe- 
neșan, pe strada Rucăr. Colegii spuneau că Gigi locu- 
iește într-un televizor. Într-adevăr, faţada de sticlă a 
verandei semăna destul de bine cu un ecran de televizor. 

Marius făcu un pas înapoi, încercînd să se dume- 
rească. Gigi Feneşan ţinea pe trotuar panglica de metal 
a unei rulete, trasînd cu cretă urmele măsurătorii. Asfal- 
tul arăta ca o pagină din Caietul de geometrie. O mul- 
ţime de copii urmăreau cu gura căscată operaţiunile. 

— Ce-i asta, vreţi să scoateţi strada la vinzare pe 
bucățele ? se interesă Marius. 

— Exact ! spuse Gigi. Dacă vrei şi tu un bolovan, 
ţi-l servim imediat. 

— E prea devreme, îmi cade greu la stomac. Nu, se- 
Tios, ce rost au toate astea ? 

Gigi se uită mirat la cei din jur, ca și cum întrebarea 
ar fi fost atit de neroadă, încit nu ştia dacă merită să-i 
dea vreun răspuns. 

— Pe ce lume trăieşti? se îndură el, jumătate su- 
părat, jumătate indulgent, așa cum te adresezi unui co- 
pil din cale-afară de naiv. N-ai aflat nimic ? 

— Ce să ajlu? 

— Eşti mai rău decit Tiberică! Seara, cu nasu-n 
cărţi, dimineaţa, după zarzavat! Mă întreb dacă îți mai 
rămîne destul timp să mături şi să speli scutecele lui 
frate-tău... 

— Nu-i treaba ta! 

— Te priveşte, dar mai ieşi şi tu în lume. Ai cres- 
cut, trebuie să te înveţi cu oamenii, să fii la curent cu 
evenimentele... 

— Mă plictisești. 

— Află atunci că aici s-a produs o spargere, mirii 
Gigi Feneşan. Acum poţi să pleci. Altceva nu pot să-ţi 
mai spun, ca să nu mori de plictiseală. 

Desfășură din nou panglica ruletei. Marius ridică din 
umeri şi se rugă de unul din privitori să-i dea lămuriri. 
Atita așteptau. Începură cu toţii deodată : „eri la priînz...4 
„Un tablou care costă un milion...“ „Miliţia...& 

— Gigi, e adevărat ? 

— Te cred. Să-l vezi pe tata. E distrus. 

— „„un milion ?! 

— Poate şi mai mult. Sau poate nici un ban! Tata 
adusese tabloul acasă pentru expertiză. L-a rugat un 
cetăţean, omul a moştenit casa unui unchi şi printre lu- 
cruri a găsit tablourile, vreo şase. A venit cu ele la 
muzeu, să întrebe dacă au vreo valoare. Cinci s-au do- 
vedit lucrări obişnuite, dar al şaselea, un portret de fată, 
i-a ameţit pe toţi. S-ar putea să fie de Velasquez. Îţi dai 
seama de situaţie ? Tata l-a adus acasă, ca să-l poată stu- 
dia cu de-amănuntul, iar bandiții n-au pus mina pe ni- 
mic altceva ; numai portretul i-a interesat. 

Pe Marius îl cuprinse groaza. 

— Un portret de fată ? 

— Da. O mică zină sau o domniţă. Ce-i cu tine? 
Tremuri. 

— E frig. Miliția ce spune ? 

Gigi ridică dispreţuitor din umeri : 

— Au fost pe aici vrec trei ofiţeri. S-au uitat, au 
făcut fotografii, au pus întrebări... 

— Ce întrebări ? 

— Banale. Cu cine sintem prieteni, ce persoane mai 
ştiau de existenţa tabloului în casa noastră, dacă avem 
bănuieli. Pină şi iemeii de serviciu i-au cerut lămuriri, 
Biata Mărioara ! Ea nu face nici o deosebire între o sta- 
tuetă de jad din epoca dinastiei Min și o răţuşcă de ipsos, 
cumpărată din Obor ! 

Melodia vorbirii lui Gigi, cu suișuri de dispreţ şi 
descrescendo-uri de blazare, îi făcu pe cei de faţă să-şi 
dea seama că nu erau consideraţi cu nimic mai presus 
decît Mărioara. În cel puţin o duzină de capete apăru 
dorinţa aprigă de a şti cit mai curînd ce e cu statuetele 
de jad şi cu dinastia Min. Toţi se gindeau la coperţile 
verzui ale dicționarului enciclopedic. 

— Şi acum ce faci? zise Marius, arătind spre pa- 
vajul plin de linii întretăiate, de cifre şi de semne mis- 
terioase. 

— Ancheta mea. Înţelegi? O anchetă personală. 

— Mi-nchipui că ai reuşit să descoperi o mulţime de 
lucruri. 

— Deocamdată nu cred că am motive să mă laud, 
spuse Gigi modest. Priveşte ! După urmele mașinii e mai 
mult ca sigur că a fost un camion. Vezi — arătă el o 
pată negricioasă pe muchia bordurii — e urma cauciu- 
cului. Numai o maşină grea ar fi putut lăsa urma asta. 
De altfel, vecinii confirmă că ieri, în jurul orei prîn- 
zului, un camion pe care erau scrise inițialele Întreprin- 
derii de reparaţii electrice — desigur, o falsificare — 
a staționat în diferite puncte ale străzii. Doi: infractorii 
au avut chei perfecte. De nicăieri nu reiese că ar fi for- 
ţat vreo uşă. Asta înseamnă că sînt experimentați, deci 
nu prea tineri. Trei, şi acest punct este foarte impor- 
tant : unul dintre infractori e alcoolic. Nici chiar în- 
tr-o astfel de împrejurare n-a rezistat tentaţiei. Noi 
avem în barul bibliotecii cîteva „fiole“ cu coniac, whisky 
şi. alte sucuri de praf de puşcă... Din toate acestea, a ales 
ţuica. Şi-a umplut un pahar de 200 de grame, s-a cin- 
stit ca la el acasă, dar, din pricina emoţiei, probabil, l-a 
scăpat pe covor. Cind am intrat noi în cameră era un 
miros de te trăsnea ! 

— Da, zise ginditor Marius, ai citeva indicii foarte 
importante. Un beţiv, un camion... 

Se întrerupse, pentru a-l saluta pe tatăl lui Gigi, 
expertul George Feneşan, un bărbat înalt, frumos, cu 
chipul arămiu, cu ochi albaştri și mustață neagră, care 

ieșise în curte şi tocmai ridica husa de pe maşină. 

— A, zise Gigi, tu n-ai văzut încă mașina noastră ? 
Închipuie-ţi, o avem de un an, dar n-a fost nevoie nici 
de cea mai mică reparaţie. Uneori o conduc şi eu pe străzi 
mai lăturalnice. Şi ce culoare frumoasă, nu-i aşa? 

— Da! biigui Marius. 

Nu-i venea să-şi creadă ochilor. De sub husă apă- 
ruse Volkswagenul vişiniu, cu tigrișorul-mascotă. 


CAPITOLULII 


Marius se simțea în situaţia țelefonistului fără expe- 
rienţă care, aflat pentru întiia oară în faţa panoului cen- 
tralei, se zăpăceşte, nu mai ştie în ce borne să introducă 
zecile de fişe, în timp ce o sumedenie de glasuri îi urlă 
în căști, cerînd legăturile corecte. Marius privea cu ură 
jumătatea goală a băncii, adică locul în care ar fi tre- 
buit să se afle Prinţesă, omul fără scrupule, din pricina 
căruia „Operaţiunea Hercule“ era grav primejduită. „Da, 
onorată instanță — şopti Marius — sînt complice cu 
Prinţesă şi cu pungașii: lui. Vedeţi şi dumneavoastră cît 
e de periculos să-ţi dai cuvîntul de onoare numai din 
orgoliu.% 

Părea mai mult decit evident că tabloul furat este 
identic cu cel ascuns între foile blocului de desen. Sta- 
rea lui Marius putea fi exprimată printr-un singur cu- 
vînt : spaima. „Şi ce frumos ar fi putut să fie!“ oftă el, 
gîndindu-se la carnețelul în care-şi notase cifrat dru- 
mul cel luminos şi plin de izbinzi pe care avea de gind 
să-l parcurgă, întru gloria şcolară și umilirea Magdei. 
Acum, „Operaţiunea Hercule“ i se părea un vis de ne- 
îndeplinit. Pe el îl aşteptau zile grele; trebuia să-şi do- 
vedească nevinovăția. 

Gigi Feneşan era, în schimb, într-o formă de zile mari. 
Recreaţie de recreaţie, toată școala se stringea în jurul 
lui ca să-l audă povestind despre cercetările sale. „Tu, 
dar băiatul ăsta s-a maturizat într-o singură zi! declară 
emoţionată Valeria Sima. Îi stă foarte bine așa, se vede 
imediat că are un ţel important!“ „Haimanaua de fra- 
te-meu ? ! rise dispreţuitoare Magda. Joacă teatru, fe- 
tiţo ! N-avea grijă, pînă mîine îi trece!“ Și Gigi, ba zim- 
bind şiret, ba încruntindu-se bănuitor, ba răminind pe 

ginduri, ca şi cum i-ar fi venit pe loc o nouă ipoteză, ba 
lăţindu-şi umerii ca şi cum se pregătea să-l înșface pe 
bandit, vorbea într-una despre urmele lăsate de autocami- 
on, despre infractorul alcoolic, despre... În ciuda necazurilor 
sale, Marius gindea: „Ce de nerozi ! Dacă i-aş spune ce ştiu 
eu, cred că băieţelul ăsta s-ar cuminţi foarte repede, şi 
i-ar trebui multă vreme ca să-și revină din uimire !& 
Deocamdată, însă, Marius recunoştea cu destul necaz că 
pradă uimirii era el însuși. Într-adevăr, cum să-şi explice 
legăturile lui Prinţesă cu hoţii? Dar faptul că tabloul 
furat din casa expertului Feneşan fusese transportat nu 
cu un autocamion, ci cu maşina aceluiași expert Feneşan ? 
Dar propria-i situaţie, de complice fără voie? Dar ne- 
obişnuita atracţie pe care o exercita asupra lui fetița din 
tablou ? „lată, stau la locul meu, iau notițe, nimeni nu 
mă bagă în seamă, şi totuși singurul om care ştie cite 
ceva sînt eu !“* 

De fapt, Marius ar fi dat mult, ar fi dat orice ca să 
nu ştie nimic. Era departe de a fi omul căruia să-i placă 
astfel de taine. Constatase de mult: n-avea spirit de 
aventură. Expediţiile zgomotoase, de duminică, prin cen- 
trul oraşului, ale colegilor lui îl lăsau indiferent, modul 
entuziast în care se lăudau că sînt prieteni cu diferiţi 
pierde-vară îi spunea prea puţin. Fără să fie ceea ce se 
cheamă un fricos, îi displăcea aglomeraţia şi hărţuiala, 
preferînd să-şi petreacă orele libere citind cărţi vesele 
sau jucindu-se paşnic cu copiii mai mici, care-i dă- 
deau întotdeauna ascultare. De astă dată nimerise în- 
tr-un joc ticluit de alţii, dar un joc periculos şi necin- 
stit. O binefăcătoare miînie îl ferea însă de năuceala 
spaimei. Se simţea ca în sala de scrimă ; fusese lovit, tre- 
buia să lovească. 


De două minute apăsa butonul soneriei. Ar îi pu- 
tut să jure că de cealaltă parte a uşii e cineva care nu 
vrea să deschidă. „Nu, copile — murmură Marius — ar 
fi prea simplu să scapi de mine așa.* Cobori cu liftul 
pînă la parter, după care se furișă înapoi pe scări, oprin- 
du-se între etajele 5 şi 6, unde se așeză la pindă. „Stau 
aici şi pină miine dimineaţă dacă o fi nevoie!* mormăi 
el, îndirjit. Dar aşteptarea n-avea să fie prea lungă. 

După vreun sfert de oră, liftul se opri la etajul 6. Pa- 
sagerul întirzia să deschidă ușa, probabil că era inco- 
modat de ceva : din cabină se auzeau fel de fel de tron- 
cănituri. Într-adevăr, apăru un băiat cam de 1l ani, în-: 
cărcat cu o mulţime de pachete atrăgătoare. Avind mili- 
nile ocupate, el se înălță pe călciie apăsîind butonul so- 
neriei lui Prinţesă cu fruntea. Marius era pregătit. Uşa 
se întredeschise şi apăru o mutră bănuitoare: Prinţesă 
în persoană. Din apartament venea un zumzet de voci 
amestecat eu frînturi de muzică. Băiatul cu pachete dădu 
să se strecoare înăuntru. Unul din pachete îi scăpă, desfă- 
cîndu-se ; erau cutii de sardele. Prinţesă se aplecă să le 
adune. Dintr-un salt, Marius escaladă balustrada şi în- 
cepu să le adune. 

— Îmi dai voie ? 

— Mulţumesc ! şopti furios Prinţesă. Oaspeţii nu tre- 
buie să se deranjeze. 

— Ah, prin asta trebuie să înţeleg că mă inviţi înă- 
untru ? 

— Nu !! se sperie Prinţesă. lartă-mă, astăzi sînt foarte 
ocupat ! 

— Nu face nimic. Vreau să schimb cîteva cuvinte 
cu domnul Macovei ! zise ameninţător Marius. 

— Tata nu-i acasă. 

— Atunci, maică-ta. Sper că n-ai nimic împotrivă 
să prezint doamnei omagiile mele. 

— Isprăveşte ! Sint singur. 

— Da ? Şi gălăgia asta o fac fantomele ? 

Marius îl îmbrînci şi pătrunse în hol. Apartamentul 
era compus din două camere și, prin uşile date de pe- 
rete, se vedea o aglomeraţie ca în sălile de așteptare. 
Prinţesă îl apucă disperat de mină : 

— Nu trebuia să intri, dar dacă ai făcut-o, te rog 
din suflet să nu vorbeşti nimic despre... secretul nostru. 
Mai ales de faţă cu Geo Blondul. 

Marius se întrebă dacă nu a nimerit într-un inter- 
nat. Dormitorul devenise ceva între hotel și cămin de 
copii. Nici unul din ocupanţi nu părea să aibă mai mult 
de zece ani. Doi se distrau pe covor cu vechile jucării. 
ale lui Prinţesă, unul se strimba cu sîrguinţă în faţa 

oglinzii, vreo trei stăteau tolăniți pe divan, în timp ce 
un ochelarist, instalat pe lada studioului, le citea din- 
tr-o carte, pesemne veselă, căci se strimbau de ris. Ha- 
rababura din casă te făcea să crezi că unii dintre ei 
nu erau simpli musafiri, ci locuiau chiar aici. 

Sufrageria prezenta alt aspect. Aici urla picupul, şi 
trei tineri, instalaţi la masă, jucau cărţi, fumind cu în- 
dirjire. Cel cu spatele spre ușă, împodobit de o frumoasă 
chică blondă, spuse, fără a-şi întoarce capul : 

— Intră, puştiule ! Ai bani? 

Marius nu prea simţea nevoia să intre. Mormăi ceva, 
pregătindu-se să se retragă. Tinărul se răsti : 

— Am zis să intri ! 

— Lasă-l, Geo! Nu știe să joace, interveni împăciui- 
tor Prinţesă. 

În fine, Geo catadixi să-şi arate faţa. Nu părea să 
aibă mai mult de 18 ani, era subţire, cu trăsături deli- 
cate şi ochi mari, albaștri. Ai fi spus că-i un băiat cu 
adevărat frumos dacă din toată înfăţişarea lui nu s-ar 
fi degajat atita obrăznicie şi dispreţ, încît te simţeai obli- 
gat să-ţi iei măsuri de precauţie. 

—.Nu l-am întrebat dacă ştie să joace, preciză el. 
L-am întrebat dacă are bani. Ai sau nu ? 

— Cred că am ceva... se zăpăci Marius, şi dominat 
de privirile poruncitoare ale lui Geo scoase involuntar 
o hirtie de 5 lei. 

— E putred de bogat! izbucni în rîs unul din ju- 
cători. Lasă, Geo, că te împrumut eu ! 

Dar Geo Blondul luă calm hiîrtia de 5 lei. 

— Suma n-are importanţă, copii, o să vedeţi, îmi va 
purta noroc. Banii de împrumut şi proştii aduc întot- 
deauna noroc. 

Marius începuse să-şi revină. 

— Dacă-i pe aşa, nu te mai împrumut. Dă-mi banii 
înapoi. Prost eşti tu ! i-o întoarse el. 

Pe chipul Blondului apărură pete roşii. Înfricoșşat, 
Prinţesă se postă între ei: 

— Geo, el nu te cunoaşte! Marius, du-te acasă, îţi 
explic miine. 

Cu un gest lent, Geo Blondul îl înlătură pe Prin- 
țesă. Ceilalţi se ridicară, retrăgîndu-se lingă pereţi, ca 

să lărgească scena pe Care așteptau, cu nerăbdare, să 
vadă începînd o acţiune palpitantă. În cadrul uşii apă- 
rură, ca la comandă, copiii aflaţi în dormitor, cu ochii 
holbaţi de curiozitate şi de plăcere. 


O palmă fulgerătoare se abătu asupra figurii lui Ma- 
rius. Geo lovise de sus în jos, orbindu-l. Figura asta o 
învățase dintr-un film. Cu stinga îl pocni aproape in- 
stantaneu în stomac. Nu prea tare, mai mult de dragul 
respectării principiului „un-doi“. Apoi, ca să fie spec- 
tacolul întreg, lansă un frumos croşeu la obraz, aşa cum 
văzuse în emisiunea „Careul magic“. 

Dar o explozie de durere în partea stingă a gitului îl 
făcu să rămină cu braţul în aer. Marius, care cu o clipă 
înainte apucase să se retragă atita cît directa la stomac 
să-şi piardă cel puţin trei sferturi din forţă, revenise 
imediat, lovind cu braţul stîng printr-o rotire extrem 
de rapidă. După cinci ani de scrimă nu ajungi neapărat 
campion, dar să ghiceşti intenţiile adversarului, să te 
deplasezi rapid şi să acţionezi fulgerător, asta, da, în- 
veți. Urlind, Geo îi repezi un picior în pîntece, dar pen- 
tru cine e învăţat să se ferească de sabie, ameninţarea 
unui picior e aproape umoristică. Marius sărise la timp 
într-o parte, prinzind piciorul adversarului şi săltindu-l 
cu putere. Geo Blondul căzu ridicol pe spate şi făcu lu- 
crul cel mai neaşteptat : izbucni în plins, un plins ciu- 
dat, fără văicăreli, fără strimbături. S-ar fi zis că lacri- 
mile evadau fără știrea lui de sub pleoape. Marius în- 
toarse stinjenit capul ; nu văzuse niciodată un băiat atit 
de mare plîngiînd. Brusc, Geo Blondul se repezi pe hol. 
Prinţesă alergă imediat după el, vorbindu-i cu însuile- 
ţire. În loc de răspuns, zgomotul uşii trîntite. Prinţesă 
reveni, purpuriu de indignare. 

— Frumos, domnule Marius! Te invit în casa mea, 
iar tu îmi loveşti prietenii. 

— Nu uita că el a început. Întîi m-a jignit, pe urmă 
i-a venit chef de luptă. 

— A vrut să glumească, prostule ! se necăji Prinţesă, 
roșind, deoarece-i scăpase fără voie cuvîntul „prostule“. 

— Glumele astea, cu pumni, eu nu le înţeleg. 

— Eşti nesociabil, sălbatic! Crezi că dacă un om dă 
puţin din miini înseamnă neapărat că vrea să se bată 
pe viaţă şi pe moarte ? 

Sinceritatea indignării lui Prinţesă nu putea fi pusă 
la îndoială. 

— În cazul ăsta, îmi pare rău! zise Marius, dezorien- 
tat. Aș fi putut să jur că vrea să-mi rupă oasele. De 
unde să ştiu că la tine se face balet pe motive din folclo- 
rul bătăuşilor ?! 

— Eu te-am rugat să nu intri. 

— Păi acum chiar că regret. Nu-mi place cum arată 
casa ta. Profiţi de absența părinţilor tăi şi-ţi faci de cap... 

— Se înţelege, mylord, zise Prinţesă cu deferenţă. 
Dar ia spune-mi, ţi-ai luat vitaminele pentru azi? Ai 
mîncat toată supica la prînz ? Ai răspuns frumos la lecții ? 
Atunci du-te repede acasă şi fă nani, mama o să-ţi 
spună o poveste aleasă special din cartea pentru băieţii 
cuminţi. 

— 'Ţi-aş recomanda-o şi ţie. 

— Eu nu sînt cuminte. Te sfătuiesc să mă eviţi, aș 
putea să-ţi fiu un exemplu rău. 

Copiii ţopăiau în jurul proaspătului erou. 

— Dar cu doi odată poţi să te baţi? Dar cu trei? 
Dar cu zece ? 

— Nu-l mai lăudaţi atit! se răsti Prinţesă. Acum 
cinci ani, cînd l-am luat de mînă şi l-am dus la scrimă, 
tremura şi de umbra lui. Haideţi, e tirziu! Mai duce- 
ți-vă şi pe la casele voastre, eee ! 

Apoi, obosit şi fără chef, se întoarse spre Marius: 

— Dacă vrei să rizi de mine, pregăteşte-te să mă as- 
culţi. 


Cu două săptămini în urmă, într-o miercuri, o veste 
neobişnuită cutreiera şcoala. Prinţesă fugise de acasă! 
O femeie, mătuşa lui, alerga în panică pe culoarele li- 
ceului. Cancelaria trepida. Se telefona la miliţie, la Con- 
siliul municipal, la spitalul de urgenţă. Dar n-a sunat 
bine de intrare, că în clasă şi-a făcut apariţia Prinţesă 
însuşi, calm, ca şi cum nimic nu s-ar fi întîmplat. 
„Unde-ai fost, neseriosule ?« l-au luat în primire co- 
legii. Prinţesă se supărase : „Terminaţi! Acasă la mine, 
unde să fiu ? În apartamentul părintesc !“ 

Tatăl lui Prinţesă era geolog, și aceasta era şi pro- 
fesia mamei. Plecau pe teren cînd unul, cînd altul. Ul- 
tima oară plecase tatăl. După un timp, îi telefonase so- 
ţiei tocmai din Munţii Rodnei : „Te rog să vii aici pentru 
cîteva zile, am găsit o zonă interesantă, trebuie să ne sfă- 
tuim“. Mama îşi făcuse la iuţeală valiza, ducîndu-l pe 
Prinţesă la mătușa Filofteia. să locuiască acolo în lipsa 
lor. Dar lui Prinţesă nu-i plăcea mătuşa Filofteia. „Ce-ţi 
spune numele ăsta, Filofteia ? Nu-ţi sugerează ceva alb, 
uscat şi plingăreţ? Exact mătușă-mea. Toată ziua mă 
dăscălea : «Aia ai voie să faci, ailaltă n-ai voie»“. Prin- 
ţesă se hotărise deci să fugă... acasă la el. „Aveam dreptul 
ăsta, nu? Mătuşa nu suportă televizorul şi are mania 
curăţeniei, mereu mă dădea afară ca să deretice. Aici, 
la mine, mă uit la televizor cît vreau şi de dereticat mă 
ocup singur. Dar n-aveam cheia apartamentului. Prima 
noapte a trebuit să dorm în spălătorie. Eram disperat. 
Atunci mi-a spus cineva: «Caută-l pe Geo Blondul !» 
Vine Geo, se uită, fluieră. Mă întreabă: «Ai vreun act 
la tine ?» Răspund: «Buletinul. De ce ?» Ride: «Vreau 
să văd dacă e chiar casa ta. Să nu fii vreun spărgător !» 
l-am dat buletinul, a zis: «E-n regulă», a scos din bu- 
zunar două sîrme, le-a introdus în broască, le-a răsucit 
de citeva ori şi... mi-a deschis ușa : «Liber !»“. 

Odată instalat, Prinţesă se gindise că totuşi e ne- 
plăcut să locuieşti singur. Noaptea, mai ales, ţi se face 
şi frică. Ca atare, a început să lanseze invitaţii de ospe- 
ţie în dreapta şi-n stinga. Veneau băieţi de toate virstele, 
pe unii nici nu-i cunoştea, erau musafirii musafirilor. 
Noroc de Geo că-i ţinea în îriu. 

— De ce crezi că vine Geo la mine? se adresă 
lui Marius. Mi-a spus: „Îmi place să-mi odihnesc oa- 
sele într-o casă adevărată“. Toată viaţa a trăit numai 
prin internate. Şi acum stă tot aşa, la un cămin. Ştii 
că duminică am făcut curat împreună ? Mi-a zis: „Hai, 
Prinţesă, pune mina pe aspirator. Eu am să şterg mo- 
bila“. Să ne fi văzut mătuşa Filofteia... 

— Îmi pare rău că l-am lovit, zise Marius. E un 
băiat bun, după cîte-mi spui. Dar metoda prin care a des- 
cuiat uşa nu mi se pare că figurează în programa şco- 
lară. 

— Naiba mai ştie! oiftă Prinţesă. Ţi-am spus că din 
pricina lui sint amestecat în furtul tabloului ? 

Chipul delicat al lui Prinţesă se boţi într-o strimbă- 
tură de necaz. Întinse faţa de masă și viri lama bricea- 
gului într-o cutie de sardele. Marius îl privi nemulțumit. 

— Tocmai acum ţi-ai găsit să taci ? Spune ce ai de 
spus ! 

— Am treabă, trebuie să mănînc. Mie nu-mi pre- 
găteşte nimeni masa, ştii ? 

Imediat scoase un țipăt; pe deget îi apăruse o Li- 
niuţă roşie. 

Marius rise : 

— Cărţile de joc ştii să le tai, dar la o biată con- 
servă te poticneşti. Uită-te aici, să vezi artă ! 

Îi luă briceagul şi, dintr-o singură mișcare circu- 
lară, detașă capacul cutiei. În încăpere se răspîndi mi- 
rosul dulce al uleiului amestecat cu mirodenii. 

— Dom'le, te pricepi! fluieră cu admiraţie Prinţesă. 

Marius mai deschise o cutie. 

— Răniţii să stea deoparte, pregătesc eu masa. În- 
tre timp, povesteşte-mi ce-i cu tabloul. 

Prinţesă, după ce îşi înfășură degetul în batistă, 
spuse : 

— Ieri dimineaţă, Geo mi-a spus: „Prinţesă, am ne- 
voie de un tip isteţ în care să am toată încrederea. Cu- 
noşti pe cineva, ai putea să garantezi pentru el ?* I-am 
răspuns că nu garantez pentru nimeni în afară de mine 
însumi. Pe urmă mi-a explicat ce am de făcut, cutare 
şi cutare: să am îularul ăla tehnicolor la git, să aştept 
pe strada Depozitelor un Volkswagen roşu, să iau blocul 
de desen şi să i-l aduc lui... Altceva nu mi-a mai spus. 

Marius oftă : 

— Te dureau dinții în ziua aia ? 

— Nu, ce-ţi veni ? 

— Pentru că ţi-a fost greu să deschizi gura şi să-l 
întrebi la ce folosesc toate astea... 

— L-am întrebat, cine a spus că nu l-am întrebat? 

— Şi ce ţi-a răspuns ? 

— Ei, se foi Prinţesă, nu pot să-ţi spun. E o chestiune 
delicată. De fapt, pe strada Depozitelor ar îi trebuit să 
se ducă Geo, dar prin apropiere stă prietena lui. Sint 

certaţi, Geo e foc pe ea, a jurat să n-o mai vadă şi nici 
prin cartierul ei să nu mai treacă. De aceea m-a rugat: 
„Ajută-mă să-mi ţin promisiunea, du-te tu pe strada aia 
afurisită unde o să vină un Volkswagen roşu“ etc., etc. 

Marius tăia cu minie felii din franzela cu coajă lu- 
cioasă și miez pufos şi începu să le ungă cu unt. 

— Eu discut lucruri serioase și tu îmi povestești is- 
torioare timpite. Nu despre iubirile lui Geo trebuia să 
întrebi, ci despre Volkswagen, ce obiect, ce cutare şi 
cutare... 

Prinţesă ţinea braţul în sus, să nu mai curgă sînge. 
Mormăi : 

— M-am temut să nu creadă că mi-e frică sau n-am 
încredere în el. 

—. Mda, zise Marius, mai cunosc eu un prost care, 
exact din acelaşi motiv, și-a dat cuvintul de onoare în 
împrejurări asemănătoare. Dar în cazul tău nu cred că 
a fost numai atit... la spune tu adevărul, adevărul ăla 
pe care de mult simţi nevoia să-l mărturiseşti... 

Prinţesă își desfășă degetul, privind foarte preocu- 
pat tăietura. 

— În fond, de ce ai venit astăzi la mine? 

Marius nu răspunse imediat. Se gindea că e uimitor 
de plăcut aici, cu Prinţesă şi cu liniştea. E adevărat că 
fusese şi o încăierare,dar asta se întimplase cu mult 
timp în urmă. 

— Îmi trebuie tabloul. Unde e, la cine a ajuns? E 
la Geo ? 

— Nu ştiu! oiîtă Prinţesă. Nu ştiu! N-am ştiut nici 
înainte că e vorba despre un tablou, despre un furt şi 
despre hoţi. Am intrat ca un prost în încurcătura asta. 
O să vezi că nici Geo nu ştie unde e. 

— Ai aflat, probabil, că portretul a fost pictat acum 
vreo trei sute de ani. Cu toate astea, am impresia că pe 
fata asta am mai văzut-o, că am stat de vorbă cu ea, 
ştiu şi cum o cheamă! 

— Cum o cheamă ? 

— Agmad. Închipuiește-ţi, cum suna numele ei, Ag- 
mad, sub bolțile castelului, cind cavalerii îşi zornăiau 
armurile, grăbindu-se să se înciine în faţa ei. 

Prinţesă se holbă : 

— Unde ai citit lucrurile astea ? Povesteşte-mi mai 
departe. 

— Nu mai riînji ca un prostănac! N-auzi că vreau să 
aflu unde e tabloul ? 

— Dar eu nu vreau să aflu nimic, pentru mine pro- 
blema asta nu mai există, şi te rog să încetezi! ţipă 
Prinţesă, cu ochii roşii de enervare. 

— Naiba ştie ce înţelegi tu cînd spui că „problema 
asta nu mai există!“ se miră Marius. Vrei să spui că e 
rezolvată ? 

— Da, da, da !strigă Prinţesă. A fost, a trecut, pfu! 
suflă el, alungiînd din palmă un fulg nevăzut... Şi gata, 
nu maie! 

Marius se ridică, uimit de cuvintele care-i veniseră în 
gind şi pe care trebuia să le rostească. 

— Atunci, din clipa asta nu mai am ce face, comanda 
o preiau eu. Află că n-o să te las în pace decit în ziua 
cînd tabloul va fi din nou acolo de unde l-aţi furat, hoţi 
nenorociţi ce sinteţi ! O să mă ţin pas cu pas după tine, 
o să te silesc să mă duci la toţi cei care au vreo legătură 
cu isprava asta urită, o să te oblig să gindeșşti! Acum 
concentrează-te ! Vreau să-ţi expun planul meu de ac- 
iune. 

Prinţesă îl privea aiurit. 


În acest timp, la cîteva sute de metri depărtare, şeful 
clasei, Tiberică Adamescu, intra în camera lui. Doi pe- 
reţi erau acoperiţi cu rafturi cuprinzind, într-o ordine 
desăvirşită, vase de lut, opaițe, monede vechi, statuete, 
virfuri de săgeată, fibule, petice de zale. 

Nici un băiat de virsta lui nu se putea lăuda, cel puţin 
pe o rază de o sută de kilometri împrejur, cu aşa ceva. 
„Asta e doar partea spectaculoasă, obişnuia să le spună 
Tiberică prietenilor. Iată şi cealaltă parte!“ Deschizind 
dulapul de pe hol, le arăta nişte cizme enorme de cau- 
ciuc, salopeta, pelerina de ploaie, tirnăcopul, lopata şi 
măturicile. porthartul, cortul pliant. „Păi voi ce credeţi ?* 
spunea Tiberică, lăsindu-i apoi să întrebe singuri de ce 
are atit de multe dăltiţe, cleşti şi pensete pe masa de 
lucru, la ce folosesc reactivii din sticluţe și cum reu- 

şeşte el să reconstituie, din patru-cinci cioburi, un vas 
intreg. 

Acum Tiberică, ajungind în camera lui, își adună în 
faţă o cantitate impresionantă de cărți groase, scoase 
„Caietul de șantier nr. 8 — Nămaia“ (localitate unde, cu 
prilejul ultimei vacanțe, descoperise o jumătate de pin- 
ten medieval) şi începu să scrie. În clipa aceea repre- 
zenta cit se poate de bine tipul tinărului savant. Atit 
doar că, de astădată, trăgînd cu urechea să nu fie sur- 
prins de maică-sa, tinărul savant aşternea pe hirtie, 
murmurînd, următoarele rînduri pentru Valerica Sima 
(dar ştergînd repede lăsă numai V.S.). 


Ca o stea ce strălucește 
În abisul legendar, 
Chipul tău mă urmărește... 


— Bun... Versul al patrulea ar putea să fie... ia să 
văd... ta-ta-ta-ta-ta-ta... o rimă în „ar“: clar, răsar, lam- 
padar... Asta-i o aiureală ! Icar, da, mai merge. Și m-a- 
vînt ca un Icar! 


Tot în aceeaşi seară, la cofetăria „Crizantema“, 
Gigi Feneşan inregistra o rivnită victorie la „flip- 
per“, jocul electronic cu bile : 7 000 de puncte. Avea deci 
dreptul la trei jocuri gratuite. Succesul fu sărbătorit cu 
citeva sticle de Pepsi în care cunoscătorii turnară şi ci- 
teva picături de coniac. Ar fi turnat mai mult, dar unii 
n-aveau bani, iar alţii nu-l puteau suferi, antipatie pe 
care o ţineau însă în secret. Spuma dulce încorona pa- 
harele, la tonomat cînta vioi şi răguşit Adriano Celen- 
tano, spunînd că dintre toate culorile, el iubeşte al- 
bastrul. Sub privirile admirative ale amicilor, Gigi apăsă 
din nou pe butoane, povestind pentru a suta oară despre 
ancheta formidabilă şi necruțătoare pe care o face el în 
chestiunea tabloului. 


La „televizor“, pe strada Rucăr, sora lui Gigi, Magda, 
terminînd de scris la matematică, se gindea unde să as- 
cundă caietul. „E cazul ca augustul meu frate să-şi mai 
rezolve şi singur îndatoririle ! bombăni ea. Cind e vorba 
să copieze de la mine, sint surioara cea drăguță şi ge- 

nială, pentru ca, după un sfart de oră, să devin iarăşi 
sor-mea care şi-a dedicat viața unui singur scop: să mă 
scoată pe mine din sărite.“ 

Rizind (şi-l imagina pe Gigi cum avea să scotocească 
pretutindeni), chibzui unde să pună caietul. „În cămară ? 
O să prindă miros de gogoşari. Sub noptieră ? Nu, acolo 
e tabu! Sub pat? Ar fi prea simplu. Am găsit! Îl pun 
chiar în servieta lui Gigi, în cartea lui de matematică. 
E singurul loc în care nu-i place să caute !“ 

Înainte de a proceda la această subtilă manevră, 
Magda scoase, visătoare, din noptieră (unde exista un 
sertăraş cu fund dublu, montat de ea fără ştirea nimănui) 
un alt caiet. Era jurnalul ei intim. Așezindu-se comod pe 
divan, deschise jurnalul, reciti ultimele însemnări, apoi 
notă cu scrisul ei energic şi clar: 


„9 decembrie. Astăzi dau dovadă de cruzime, as- 
cunzînd caietul de matematică. Cîndva, haimanaua 
de Gigi va înţelege că de fapt totul a fost în folosul 
lui. 

La şcoală, noutăţi și nu prea: zăpăcita de Vale- 
rica Sima mi-a spus: «Tu, ce-o fi cu Prinţesă? 
(Adică Sandu Macovei). Lipsește de două zile. În 

+ ochii lui eu am citit o suferinţă». Ce prostie ! Sufe- 
rință în ochii lui Prinţesă ! Tot așa a citit ea și «ma- 
turitate» în ochii lui Gigi. E cam Ssimpluță, biata 
Valerica. 

Lui Tiberică i-a apărut în revista liceului o pre- 
zentare sau un referat, nu știu cum să-i spun, despre 
aplicarea matematicii în arheologie. N-am înțeles ni- 
mic, dar e formidabil ! Am vrut să-i cer să-mi scrie 
O amintire pe pagina respectivă. Poate o să am mai 
mult curaj mâine. 

Nu știu ce se întîmplă cu Marius. A devenit cam 
îndrăzneţ. Azi, din toată clasa, numai el a luat 10 la 
extemporalul de fizică. Eu n-aș da cu atîta ușurință 
o notă de 10 așa, oricui“. 


Deodată, sări de pe divan cu nările lărgite de panică. 
Așeză repede fiecare caiet la locul stabilit și dădu fuga 
în bucătărie. Budinca pusă la copt era în mare pericol. 
Ar fi fost într-adevăr păcat ca gingașa alcătuire din tă- 

jeţei, brinză dulce, stafide, ouă şi vanilie să se trans- 
îvorme într-un cărbune grosolan. Magda trase forma din 
cuptor. Budinca se înnegrise pe ici, pe colo, dar o nin- 
soare abundență de zahăr farin avea să salveze aparențele. 

De fapt, Magdei nu-i plăcea de loc să se ocupe de 
gospodărie, dar femeia de serviciu, în ciuda devota- 
mentului ei, gătea rudimentar, în orice caz, cu mult sub 
nivelul preferințelor tatălui ei. În ultimul timp, Magda 
petrecea din ce în ce mai multă vreme la bucătărie, pre- 
parînd cînd o friptură, cînd o salată, pină cînd ajunsese 
să se încumete să atace şi domeniul complicat şi eapri- 
cios al sosurilor şi prăjiturilor. Nu dintr-o grijă prea 
mare pentru taică-său făcea toate astea, ci pentru ca în- 
tr-o bună zi acestuia să nu-i vină ideea să se însoare cu 
vreo doamnă antipatică, în schimb bună gospodină. Mag- 
da şi Gigi, într-una din rarele lor discuţii amicale, hotări- 
seră că dacă tatăl lor vrea să se recăsătorească, n-are decit, 
dar numai după ce ei se vor însorie la facultate. Luînd 
această decizie, se simţiseră foarte generoşi. 


În noaptea aceea frigul slăbi şi, spre dimineaţă, ora- 
șul cunoscu, uimit şi bucuros, surpriza primei ninsori. 
Marius se trezise foarte devreme. Era obosit şi năuc, dar 
se învioră numaidecît auzind cum ninge. Mai exact, re- 
cunoscuse acea îndulcire a zgomotelor datorită ninsorii 
abundente. „Ce-i cu tine de te-ai trezit la ora asta ?* se 
alarmă mama. „Am teză la chimie“, minţi el. „Bine, să-ţi 
pregătesc gustarea. Eşti sigur că e ora cea mai potrivită 
pentru lecţii ?* Marius mormăi somnoros : „Nu ştiu. Să-i 
fac proba“. În ultimele luni devenise mai ursuz, mai pu- 
ţin dispus să-şi destăinuie gindurile, în schimb termina 
orice lucru început, fie că era vorba de studiu, fie de o 
treabă gospodărească. 

Nu avea nici o teză, dar hotărise ca pină la ora 8 
să-și termine de scris şi de învăţat, deoarece îl aşteptau 
două întilniri importante. Mai întîi dădu la iveală micul 
bloc-notes cu scoarțe albastre al planului „Operaţiunea 
Hercule“. La o anumită pagină așternu cifrele 0451—38— 
16—5, ceea ce, în codul inventat de el, însemna: „Luat 
10 la fizică“. Oftă : „Ce frumos s-ar fi desfăşurat «Opera- 
ţiunea Hercule» dacă nu intervenea pacostea cu tabloul !% 

Își rîndui la îndemînă cărţile şi caietele pentru ziua 
aceea, căscîind prelung, aproape din minut în minut. 

Două ceasuri mai tirziu, sună la Tiberică Adamescu. 
Conform unei vechi deprinderi, orice discuţie între ei 
doi era plină de ironii. Pricina nu se datora duşmăniei. 
Pur şi simplu, fiecare simţea, la apariţia celuilalt, o inex- 
plicabilă iritare. 

De astădată, Marius îşi pregătise citeva cuvinte mai 
aşezate („„Tiberică, ce faci, băiatule, nu te deranjez dacă 
intru cinci minute ?*), dar îndată ce-i zări în deschiză- 
tura uşii chipul lunguieţ şi grav, uită tot şi rinji: 

— Noroc, stringătorule de vechituri! Avem acasă o 
albie crăpată, mama vrea s-o arunce, dar eu i-am zis să 
ţi-o dăm ţie, poate identifici în ea corabia argonauţilor ! 

Odată, la începutul carierei sale, arheologul Tiberică 
venise năuc la şcoală, comuniciînd că e în posesia unui 
„scut de cavalerie din secolul 16“, achiziţie care s-a do- 
vedit ulterior a fi doar un biet capac de godin. 

Deși pe buzele lui Tiberică stătea o foarte frumoasă 
frază de întimpinare („Ce bine că ai venit, era şi timpul 
ca noi doi să terminăm cu cearta !“), obişnuinţa i-o luă 
înainte : 

— Să trăieşti, bătrine ignorant! Văd că ai studiat pe 
îndelete „Poveștile Olimpului“, ediţia specială pentru pre- 
şcolari, fără text, în 64 de planşe colorate. Acum poţi 
să-ţi dai doctoratul în mitologie ! 

În faţa rafturilor cu colecţii, avu loc o convorbire în- 
sufleţită. 

Jucind cu strălucire rolul unui om căruia i-a intrat 
în cap să-şi schimbe existenţa, Marius îl puse la curent 
— folosind o impresionantă cantitate de bilbiieli emoţio- 
nante — cu faptul că de azi înainte vrea să se dedice celei 
mai importante dintre ştiinţe. A meditat îndelung asu- 
pra acestui pas. Ştie că-i va fi greu, că va trebui să facă 
numeroase sacrificii, să scormonească în egală măsură 
bibliotecile şi ţărina, dar e gata la orice. Tiberică să fie 
generos, să-l înţeleagă şi să-l primească ucenic. E], Ma- 
rius, ar dori să afle chiar azi cîte ceva din ceea ce trebuie 
să ştie un arheolog începător. 

Tiberică părea mai emoţionat decit în ziua cînd Insti- 
tutul de Arheologie al Academiei îi mulţumise, printr-o 

scrisoare cu antet, pentru descoperirea a circa 200 kilo- 
grame bolovani susceptibili de a fi fost în componenţa 
unui autentic zid roman. Îl răsfăţă pe Marius cu dulceaţă, 
portocale şi chiar cu bomboane în poleială, cumpărate 
pentru bradul de Anul nou. Şaizeci de minute mai tîrziu, 
Adamescu răguşise, în urma unui abundent discurs des- 
pre însemnătatea şi splendoarea arheologiei, precum şi 
despre succesele lui pe acest tărim ştiinţific. Marius nu-și 
trădase nici o clipă plictiseala: scrişnea din dinţi, dar 
zimbea extaziat, şi într-un tirziu băgă de seamă că de 
fapt nici nu mai joacă teatru, ci îl urmăreşte cu interes 
pe Tiberică. „Îmi pare rău, dar nu e prost de loc! Dacă 
n-aş avea altele pe cap, te pomeneşti că m-aş lăsa con- 
vins.* 

Într-un elan de generozitate, Adamescu spuse : 

— Azi e o zi mare pentru tine, ai luat o hotărire im- 
portantă. Vreau să-ţi fac un dar! şi-i întinse o statu- 
etă de marmură, înaltă de vreo 20 cm, reprezentind un 
atlet. Îi lipsea o mînă şi jumătatea stingă a capului. 

— E un zeu ? întrebă Marius. 

— E Hercule. L-am găsit la Istria. Uite, scrie aici! 
şi-i arătă faţa inferioară a soclului. Sînt litere greceşti. 

— Hercule ! murmură Marius. De necrezut ! Hercule ! 
Trebuie să fie foarte prețioasă. De ce mi-o dai ? 

— Depinde din ce punct de vedere judeci. E un pro- 
dus de serie, îi explică specialistul, dar o serie de acum 
două mii de ani. Aş vrea să-ţi amintească mereu că munca 
ştiinţifică este adesea istovitoare, dar că la capătul ei... 
Hai, ia-o odată, pină nu mă răzgindesc. 

Marius roşi. De fapt, tocmai asta urmărise, cu toate 
minciunile lui : să obţină de la Tiberică o piesă antică şi 
cît de cît prețioasă. Cind colo, însuși Tiberică avusese 
ideea să i-o dăruiască. „Singurul mod de a-mi spăla obra- 
zul — oftă Marius în sinea lui — ar fi să fac, într-ade- 
văr, puţină arheologie cînd voi avea timp liber. Dar mi-e 
teamă că pină atunci o să treacă multă vreme“. 


Obţinuse statueta, deci putea trece la îndeplinirea ce- 
lei de a doua etape a planului său. Se abătu pe la Prin- 
ţesă. „Îmbracă-te, avem treabă !“ îi spuse repede. 

Acesta, morocănos, nu manifestă nici un pic de entu- 
ziasm, dar Marius îi reaminti : „Ti-am spus că noi doi o 
să fim, pentru un timp oarecare, fraţi siamezi. Mişcă-te !“ 

Străzile comerciale pline de magazine, hoteluri şi res- 
taurante sînt primele din oraş unde se face simțită apro- 
pierea Anului nou. Mii de becuri închipuiau, de-a lungul 
trotuarelor, siluete de brazi, pe cerul străzii sclipeau ste- 
luţe multicolore. Trecătorii se opreau mai cu seamă di- 
naintea clădirii magazinului universal, unde, pe toată 
înălţimea fațadei, era aplicat un Moş Gerilă. Acestui co- 
los din catifea, barbă, mustăţi şi electricitate, instala- 
torii — suspendaţi în îunii ca nişte alpiniști — îi aduceau 
ultimele retuşuri. Privirile trecătorilor erau aţintite mai 
ales spre cel care lucra la figura personajului. „Trebuie 
să ai ceva curaj pentru asta !* spuse o doamnă. Îndrăz- 
neţul muncitor se găsea la nivelul ultimului etaj. „Sînt 
învăţaţi, dragă ! o edifică soţul ei. Există echipe speciale 
de lucru la mare înălţime. Doar primesc bani şi asta ex- 
plică tot, nu-i aşa ?“* 

„Nu, nu e tocmai aşa !“ îi veni lui Marius să răspundă, 
dar se mulţumi să clatine compătimitor din cap şi-l în- 
șfăcă de mină pe Prinţesă, căci îndrăzneţul care lucra 
acolo, sus, era Geo Blondul. 

— Urcăm ! 

Intrară în magazin, suind cu liftul pînă la ultimul 
etaj. Aici era unul din depozitele magazinului : lăzi, ba- 
loturi, munţi de jucării, sticle cu vin, stofe, dulciuri, în- 
călțăminte, vase de bucătărie, articole sportive. „Ce loc 
drăguţ !“ se bucură Prinţesă, repezindu-se la o mulinetă 
scăpată pe pardoseală în timpul transportului. Se aplecă. 
Dar Marius o expedie, dintr-un şut, în colţul cu articole 
sportive : „Prinţesă, nu-mi plac glumele astea !“* 

Prin fereastra deschisă se zărea ceafa din ţevi meta- 
lice şi cabluri a lui Moş Gerilă. Marius se aplecă precaut 
peste pervaz. Sub el, la mai puţin de un metru, zări creş- 
tetul blond al lui Geo. Jos, aglomeraţia străzii. Geo lucra 
cu patentul şi şurubelniţa, avea miinile roşii de ger. 

— Geo ! îl chemă Marius, încet. 

Acesta privi în sus, chipul i se schimonosi de îurie, 
dar mai ales de uimire. 

— Geo, am o treabă cu tine. 

— Și vii să mi-o spui aici?! 

— Geo, îmi pare rău de ce s-a întimplat ieri. Am 
venit să-mi cer iertare. 


Geo Blondul îl privi îndelung, neștiind ce să creadă. 

— Geo, nu ştiam că tu... În fine, abia pe urmă am 
aflat că eşti un tip formidabil. Prinţesă mi-a spus, eu 
întii n-am vrut să cred, dar adineauri, cînd m-am uitat 
la tine de jos... 

— Ce vrei ? se răsti Geo. Și cu ochii sclipind, îi strigă 
provocator: Nu prea te aud bine! Vino aici, mai 
aproape... 

Îi arătă, rînjind, leagănul lui de susţinere, o scîndu- 
rică lungă-de un metru şi lată de-o palmă, suspendată 
ca un trapez de circ. 

Marius simţi că-l cuprind toate spaimele. Evitind să 
privească în jos, încălecă pervazul. O rumoare de panică 
se răspindi printre trecătorii care observaseră scena. Ţi- 
nîindu-se de ţevi, Marius se lăsă încet pe lingă cuşma lui 
Moş Gerilă şi puse piciorul pe leagăn. Transpirase de în- 
cordare. Geo chicoti, începînd să balanseze leagănul : 

— E bine aici, nu-i aşa? Bine şi comod! Ia uită-te 
în jos! Ieri făceai pe grozavul, dar să te văd acum. Hai, 
privește în jos, cind îţi spun! | 

Marius îşi aplecă încet, cu fereală, privirile. O spai- 
mă îngrozitoare îl cuprinse, ameţi, dar Geo îl înşfăcă 
zdravăn de subsuoară. Batjocura îi dispăruse din glas. 

— Ajunge, nu te mai uita! porunci el. Oricum, eşti 
destul de curajos. Geo Blondul — adăugă el, cu mindrie 
— i-a respectat întotdeauna pe oamenii curajoşi. 

— Adevărat, Geo ? Poţi tu să juri că sint un om cu- 
rajos ? 

— Şi niţel idiot pe deasupra. Dacă te zărește maistrul 
cu protecţia mundi, îmi taie o alasă de salarizare. 

Rapid, îi legă în jurul pieptului o fringhie. 

— Gata, te-am asigurat. Acum încearcă să urci... 
inapoi. 

— Bine, zise Marius dar încă nu ţi-am spus de ce am 
venit. = 

Îi făcu semn lui Prinţesă care, despachetind statu- 
eta, o aşeză pe pervaz. Hercule privi cu uimire orașul. 

— Ce spui, Geo? Mi-a făcut-o cadou un unchi. Artă 
antică. Două mii de ani garantaţi. Foarte valoroasă. 

— Bravo, s-o stăpineşti sănătos ! 

— Dar — zise Marius, compunîndu-şi o expresie şi 
un ton de prostănac revoltat — eu vreau să string bani 
pentru un magnetofon. Toţi au, numai eu, nu! Tatăl meu 
nici nu vrea să audă. Atunci eu am zis că o să-mi procur 
singur ce am nevoie, atunci el a zis: „Să te văd cu ce 
bani“, atunci eu m-am dus la unchiu'... 

— ... atunci el ţi-a dăruit statueta ! imită Geo acest 
iel de a vorbi. la ascultă! Ţi-a dăruit-o sau ai luat-o 
singur ? Nu-mi place mutra ta la ora asta. 

— Ce contează ! se prefăcu Marius a fi în încurcă- 
tură. Acum statueta e a mea şi gata! Tu ai mai multe 
relaţii, ajută-mă s-o vind. M-aș fi dus la Consignaţia, dar 
acolo se cer prea multe acte, preciză el, cu subînţeles. 
Te rog, Geo! O să ai şi tu partea ta... 

Geo îi ciocăni fruntea cu degetul : 

— Bagă-ţi bine în cap: nu ină interesează! Şi te sfă- 
tuiesc s-o duci înapoi, acolo, de unde ai luat-o. 

Marius îl privi dezorientat. Pe chipul lui Geo nu era 
nimic care să te facă să crezi că glumeşte. Prinţesă, care-i 
urmărea sprijinit pe pervaz în coate, îi făcu lui Marius 
un semn adică : „Ţi-am spus eu că n-o să meargă“. 

— Ascultă, Geo — zise Marius cu alt glas, glasul 
lui obișnuit — m-ai înţeles greșit. Statueta e chiar a 
mea, n-am furat-o. E un cadou. Cam scump, dar cadou. 
Poţi să verifici. 

— Și ce vrei de la mine? 

— Nu ţi-am spus? N-am ce face cu ea. Banii sint 
mai folositori. Poate cunoşti vreun colecţionar de artă, 


de tablouri... Sînt tipi care fac orice pentru a obţine o 
statuetă sau un tablou. Unele tablouri vechi sînt foarte 
scumpe, şi atunci... Haţ! 


Pupilele lui Geo se mișcară fulgerător ; o privire spre 
Marius, alta spre Prinţesă, apoi din nou spre Marius. 
— Cine te-a trimis aici ? De unde ştii că eu cunosc 
oameni care se interesează de tablouri vechi? Bagă de 
seamă, îringhia asta care te ţine s-ar putea desprinde... 

Prinţesă, de la fereastră, îl avertiză : 

— Eu strig ! Strig după ajutor! 

— L-ai spus ăstuia tot, nu-i aşa? I-ai spus tot, m-ai 
distrus ... 

— N-am nici o vină! se tingui Prinţesă. A aflat sin- 
gur. Întreabă-l ! 

— Am fost de faţă atunci, zise încet Marius. O să-ţi 
explic. Dar să nu crezi că am ceva cu tine, Geo. O să-ți 
explic tot. Tu ştii că — fără să vreau — m-am trezit 
complice cu voi ? Sint un om obişnuit, Geo, am anumite 
planuri ale mele, iar chestiunea 'cu tabloul m-a dat peste 
cap... 

În cîteva cuvinte îi povesti întîmplarea de pe strada 
Depozitelor. Cum ajunsese să aibă la git fularul lui Prin- 
ţesă, cum se pomenise cu tabloul în mină. Prinţesă con- 
firmă fiecare amănunt, înclinind cu tristeţe capul. Geo 
era uluit şi înspăimintat. Obrajii i se albiseră şi — pa- 
coste de care nu ştia cum să scape — ochii i se umplu- 
seră de lacrimi mărunte, strălucitoare. 

— Şi ce vrei tu acum? Am bani, uite C.E.C.-ul, mer- 
gem imediat, îţi dau cinci sute. Nu vrei ? Atunci, ce vrei? 
Să mă nenoroceşti ? 

— La cine e tabloul, atita vreau să-mi spui. 

— Înţelege odată că nu ştiu! se răsti Geo. Sint tot 
atit de nevinovat ca şi tine. Am fost păcăliţi cu toţii. 

— Geo, poate ţi-e frică să vorbeşti! Dar ascultă-mă 
bine. Tu nu rişti nimic, şi nici Prinţesă. Numai eu. Risc 
singur, pentru toţi. 

Geo își şterse, ruşinat, ochii cu dosul palmei. 

— Nu te lua după lacrimile astea. E o boală de ochi. 
Acum plecaţi. Ne vedem deseară, în pasajul Luxor. Între 
timp o să văd ce pot face. 


Cînd se aflară din nou jos, Marius zise îngrijorat: 

— Cine mă asigură că Geo nu ne pregăteşte o festă 
urîtă ? Prea repede s-a lăsat convins! Ăsta ori are un 
caracter foarte slab, ori e nemaipomenit de viclean. 

Deodată, privitorii începură să aplaude, ca la teatru. 
Geo, terminînd de lucru, apăsase pe comutator. Gigan- 
ticul Moş Gerilă se însufleţise, zimbea, își mîngiia barba 


40 


și spunea cu un glas detunător şi voios: „La mulţi ani! 
Magazinul nostru este locul pe care trebuie neapărat să-l 
vizitaţi înainte de a vă hotări ce surprize să le faceţi celor 
dragi de Anul nou“. 

Ningea. Marius privi nedumerit spre Geo care, mic- 
șorat, pierdut în cascada fluturilor albi, răspundea prin 
semne prietenoase aplauzelor străzii. 


— Ai observat ? spuse Marius. Ninge foarte muzical ! 

Prinţesă pufni în ris, fluturîndu-și într-un fel sem- 
nificativ mina în dreptul tîmplei. Marius rise şi el, atră- 
gîndu-i atenţia cum cernerea măruntă, rapidă şi deasă 
a fulgilor grei, somptuoşi, alternează cu reprize de cădere 
lentă, paraşurtat. 

— Prostii ! Ninge și atit. 

Mergeau la braţ ca doi prieteni nedespărţiţi, dornici 
să-și impărtăşească o mulțime de lucruri. Dar — aşa 
cum se spune în romane — un observator atent ar fi 
putut vedea că pilduitorul tablou nu era decit o aparenţă. 
În realitate, Marius îşi ţinea prietenul de braţ cu forţa. 
Pe măsură ce se apropiau de şcoală, Prinţesă devenea tot 
mai nervos : 

— 'Ţi-am spus că nu intru! 

— 'Ţi-am spus că o să intri! 

— Profesorul Nicolau o să-mi ceară explicaţii : de ce 
nu vin cu tata sau cu mama, de ce... Au! Îmi rupi 
mina |! 

— Profesorul Nicolau n-o să-ţi ceară explicaţii decit 
în legătură cu clasicii literaturii române. I-am spus eu, 
intre patru ochi, care e situaţia. 

— Foarte rău ai făcut! Încă nu te-am numit avocatul 
meu. Dă-mi drumul! N-am învăţat nimic, nu mi-am 
scris, cum o să intru aşa ? 

— M-am ocupat şi de asta. Ai fost răcit, ai avut gripă, 
mai tuşeşti şi acum, dar ai ţinut să vii la şcoală ca să 
nu pierzi prea multe lecţii. ul 

— E îngrozitor ! Ai spus toate astea în numele meu ? 
Nu-ţi dai seama că faci din mine un mincinos, un laş? 

Marius înclina mereu din cap, adică tot ce spunea 
Prinţesă corespunde adevărului, dar situaţia e de aşa 

natură, încât, pentru un moment, adevărul trebuie să su- 
fere. Brusc, se smuci cu Prinţesă cu tot spre dreapta 
şi căzură amindoi în zăpada din curtea şcolii. Cei care 
veneau din urmă, crezind că e rost de joacă, se triîntiră 
peste ei, văzduhul se umplu de urlete vesele, grămada 
creştea. Era o nebunie de zăpadă, fulare, căciuli, serviete 
și obraji încinşi de ger. 

Prinţesă îşi veni în fire de-abia în clasă. 

— "Ţine minte — îi şopti el furios lui Marius — m-ai 
adus la şcoală fără voia mea ! N-am să uit asta. 

Marius ridică din umeri. 

— De ce te superi? Avem interese deosebite, asta e 
tot. Dacă te lăsam de capul tău, făceai cine știe ce ne- 
rozie şi-mi aruncai planurile în aer. Pe cînd, așa iată-te 
lingă mine, în vechea şi drăguţa noastră bancă, unde te 
pot supraveghea îndeaproape. 

Prinţesă roşi de ciudă. Și el își făcuse anumite planuri, 
dar prefera să le ţină în secret; erau atît de subtile, în- 
cit nimeni nu le-ar fi înţeles. Pe scurt, Prinţesă hotărise 
să părăsească școala... Nu ştia nici el ce se întimplă, 
dar se vedea colindind străzile la voia întimplării, 
trist, netuns şi zdrențuit, ar fi vrut să adauge şi 
„neras“, dar încă nu-i creştea barba. Lumea începe să 
vorbească — „Bătăuș, cinic, pericol social“ — vestea 
ajunge la părinţii lui, ei se căiesc că l-au lăsat atita vreme 
singur şi dau fuga la el, cu braţele deschise. A doua zi, 
totul ar fi reintrat în normal, Prinţesă ar fi venit la 
școală sclipitor de elegant, dar — ţinea foarte mult la 
asta — cu nişte cute adînc săpate în colţurile gurii, semn 
al maturizării, al experienţei omului trecut prin împre- 
jurări dificile. „Grozav !& oftă Prinţesă. Privi, dezamăgit, 
în jur. Deocamdată, realitatea era alta. Iată-l în clasă, 
curăţel şi supus disciplinei ca toţi elevii. „Din pricina 
lui Marius ! Bine ! Am să-l fac să regrete !“* 

Se aşeză comod, întinzindu-și bine picioarele. Pe chip 
i se aşternu o expresie de linişte, blindeţe și răsfăţ. 


— Marius — zise el cu glas subţirel şi suferind — 
dă-mi un maculator ! 
— Poftim?! 


— M-ai adus la şcoală fără servietă. N-am nimic la 
mine. Pe ce scriu ? 

— Mada, uitasem. 

Marius îi dădu maculatorul de naturale. 

— "umesc ! zise Prinţesă. 

— Vrei şi creion ? 

— O, nu! Stiloul, te rog! 

— Sti... 

— Bineînţeles. M-am dezobișnuit de creion. 

Marius bombăni ceva şi-i întinse stiloul. 

— Marius... 

— Ce mai e? 

— Chi-chi! Tuşesc. Sint bolnav, nu? Așa ai zis. Un 
pahar cu apă... 

— Du-te şi ia-ţi! 

— Chi-chiî ! Aşa te îngrijeşti de mine ? S-ar putea să 
se observe cît ești de nepăsător. 

Marius îl ocări în şoaptă şi-i aduse paharul cu apă. 
Prinţesă gustă, strimbindu-se : 

— E prea rece! Vrei să fac amigdalită ? Te duci îna- 
poi şi dai întîi drumul la apă fierbinte, să se încălzească 
țeava ! 

Adăugă apoi piţigăiat, suferind, dar foarte sonor, ca 
să-l audă toată lumea : 

— Mulţumesc, Marius, chi-chi! Eşti foarte amabil! 

Scena nu trecu neobservată. Valerica Sima îi dădu 
lui Prinţesă o vitamină C 200, Magda Feneşan îi luă 
pulsul, iar Tiberică fu de părere că bolnavul trebuie să 
plece neîntirziat acasă. Marius, venind cu al doilea pa- 
har cu apă, se gîndi că cel mai bine ar fi să i-l toarne lui 
Prinţesă în cap. Se stăpini. 

— N-are nimic, lăsaţi-l în pace! 

— Egoistule ! îl certă Magda Feneşan. Bietul băiat e 
lac de sudoare şi tu spui că n-are nimic... 

Prinţesă încuviință, oftînd trist. Într-adevăr, era ud şi 
pe ceafă şi pe frunte din pricina zăpezii topite. 

Lucrurile ar fi luat o întorsătură neplăcută pentru 
Marius (toată lumea susţinea că Prinţesă trebuie să plece 
acasă), dacă pe neaşteptate n-ar fi răsunat un țipăt sîi- 
șietor. În clipa următoare, Magda Feneşan alerga dispe- 
rată prin elasă, nu era clar de ce sau după ce alerga, 
pe urmă se văzu că este vorba despre un caiet care tre- 
cea din mină în mină. Cineva ii ceruse îratelui ei, Gigi, 

cartea de matematică ; acesta i-o dăduse, iar respectivul 
găsise între file ceva foarte nostim. Magda îşi dădu seama, 
ingrozită, că în locul caietului de matematică pusese 
aseară, în cartea lui Gigi, jurnalul ei intim. Acum, fie- 
care se grăbea să arunce măcar o privire, să citească 
măcar un rînd, şi Magda alerga de la unul la altul, mereu 
cu un pas în urma caietului. 

— Daţi-mi-l! N-aveţi dreptul! Sinteţi grosolani! 

Chipuri lungi de uimire, chipuri creţe de obrăznicie, 
chipuri rotunde de veselie. „Ha-ha, scrie că îi place de...“ 
„Ascultaţi ! Aici e vorba despre...“ „Aoleu, ce-o mai în- 
condeiază |!“ 

Magda se opri, își acoperi fața cu palmele şi începu 
să plingă. Atunci Prinţesă cel bolnav sări pe bancă, stri- 
gind cu glas detunător : 

— Li-niş-te ! Vorbesc pentru toată lumea! Cine do- 
rește să se distreze în continuare cu caietul ăla va trebui 
să se bată cu mine! Vă rog, începem înscrierile! Vă dau 
cuvintul meu că nimeni nu va îi omis de pe listă! 

Arăta teribil de hotărît şi-i sclipeau ochii cam ciudat, 
ceea ce însemna că nu renunţă la punctul lui de vedere. 
În clasă erau destui băieți mai puternici decît el, dar în 
clipa aceea avea o astfel de înfăţişare, încît nimeni nu 
simţi nevoia să răspundă provocării. Se auziră citeva 
glume răzlețe, pe urmă se făcu linişte. Venit nu se ştie 
de unde, caietul ateriză pe un colţ de bancă în preajma 
Magdei. 

Prinţesă cobori cu gesturi prefăcut ostenite şi se aşeză 
cuminte la locul lui, tușind şi oftînd, biet om suferind care 
a trebuit să intervină el acolo unde douăzeci de indivizi 
sănătoşi nu îndrăzniseră. Magda roși, îl mingiie repede pe 
mînă şi fugi, cu caietul la piept, spre banca ei. 

Marius își privi aiurit prietenul. 

— Înţelegi ! ? îi şopti Prinţesă, nemaiincăpîndu-și în 
piele de mindrie. Sper că ţi-ai luat notițe! Acum pot să 
fac ce vreau, toată clasa va fi de partea mea. Dacă vreau 
să rămîn, rămîn. Dacă vreau să plec, plec şi nimeni n-o 
să mă împiedice. Tu ce zici ? 

— Să rămii, bineînţeles ! 

— A, nu! trebuie să mă rogi frumos! 

— Te rog... bombăni Marius. 

Tot ceea ce odinioară făcuse strălucirea Magdei l'ene- 
șan se spulberase în mai puţin de 15 minute. Biata fată 
ajunsese o umbră — cel puţin, aşa îi plăcea ei să creadă. 
Gigi — lucru rar — își ceru scuze, şi asta cu maximum 
de sinceritate, deşi, propriu-zis, lui nu i se putea imputa 
NIMIC. 

Vinovată era budinca de aseară, care — neavînd fan- 
tezia de a se coace mai devreme decit scria în „Ghidul 
gospodinei începătoare“ — determinase panica Magdei. 
Astfel, în servieta lui Gigi ajunsese... jurnalul ei de în- 
semnări, în vreme ce caietul de matematică se odihnea 
sub cheie, în sertarul noptierei. 

Gindindu-se la toate astea, Magdei îi venea să urle de 
ciudă. O mică neglijenţă — şi mai îndreaptă lucrurile, 
dacă poţi! Cum circula din mînă în mină caietul ei de 
însemnări personale, şi cu cită neruşinare se înghesuiau 
toţi să citească măcar un rînd, măcar un cuvînt... 

— Magda, ce-i cu ţine, ţi-e rău? Eşti palidă, spuse 
profesoara de matematică. leşi puţin pe culoar, la aer. 

Magda porni încet spre uşă, cu pas şovăielnic, s-o 
vadă toți cit e de slăbită. Dar chipul, chipul ei nu trebuia 
să arate decit indiferenţă, atit. 

Își lipi fruntea înfierbîntată de geamul holului. Oare 
ce-i mai răminea de făcut? Să nu mai vorbească timp 
de o lună cu nimeni, în afară de Prinţesă? Să ceară 
mutarea în altă clasă ? Indignată, tristă, descurajată cobori 
la parter, unde se găsea bufetul liceului. 

„O pereche de crenvurşti, două chiile și o porţie de 
papanaşi, vă rog !* Trebuia să se asigure măcar din acest 
punct de vedere. În recreaţie i-ar fi fost imposibil; 
ce-ar fi zis colegii văzind că sărmana lor eroină tra- 
gică se indoapă ga un crocodil ? 

Înapoindu-se în clasă, constată că Valerica Sima pro- 
fitase de absenţa ei pentru a scrie un bileţel pe care 
tocmai îl împăturea cu grijă. „Aha, problemele ei!“ 
gîndi Magda dispreţuitoare. Întrucît atitudinea pe care 
şi-o stabilise pentru această după-amiază nu-i îngăduia 
să fie altfel decit indiferentă, se mulţumi să tragă cu 
coada ochiului pentru a vedea cui îi este destinat biletul 
care şi pornise pe traseu. De la Gigi, la Tiberică... 
(„Nu cumva ?! Ah, ce bine! M-am înșelat !“), de la Tibe- 

rică, la Prinţesă, de la Prinţesă, la Marius... Marius 
il citi şi-i făcu un semn Valericăi, adică da, e de acord. 


În recreaţie, Valerica și Marius se întilniră în spa- 
tele sălii de gimnastică. Acolo mai erau cîţiva elevi din 
clasele mari, care fumau din răsputeri, dindu-şi aere 
de mari bărbați. „Mai bine ieşim pe stradă“, zise Vale- 
rica, şi timp de zece minute se plimbară în văzul tuturor 
prin faţa şcolii. „E adevărat că ești prieten cu Geo? 
Unul aşa şi aşa, blond“, începu Valerica. „Da, îl cu- 
nosc“. Valerica oftă : „Nu te superi dacă te rog ceva? 
l-aș fi spus lui Prinţesă, care îl cunoaște mai de mult, 
dar și ăsta este un zăpăcit... În tine am mai multă 
încredere“. 

Cu două luni în urmă, Valerica Sima intrase într-un 
anticariat, să se uite prin vechile reviste de modă. „Știi, 
moda de acum 20—30 de ani revine. Să vezi ce ride 
mama pe chestia asta.“ Întimplător, privirile îi căzuseră 
asupra unui manual de limba italiană, pentru cei care 
vor să înveţe fără profesor. „M-am bucurat grozav. De 
cînd îl tot căutam !“ Începuse să-l răsfoiască şi pentru 
că încăperea era cam întunecoasă, se apropiase de 
vitrină. Se auziră niște ciocănituri în geam. Pe dinafară 
se vedea o fringhie, şi pe această friînghie tocmai cobora 
un tînăr blond, cu vreo doi ani mai mare decit ea. Era 
îmbrăcat într-o bluză de lucru, avea cască de protecţie 

la şold, un fel de porthart, însă nu cu hărţi, ci cu 
unelte de electrician. El intră în magazin, zimbind : 

— Vă interesează italiana ? 

Valerica spuse repede ceva de circumstanţă Și se în- 
dreptă spre casieriță. Tînărul rise : 

— Signorina, dove vai ? Cartea asta W.-i de vinzare ! 

Era cartea lui, o lăsase aici cu doud-ore în urmă, 
înainte de a se urca pe acoperiş, „pentru că eu, domni- 
şoară, sînt specializat în lucrări la mare înălţime“. Va- 
lerica ridică iritată din umeri. Era atit de sigură că gă- 
sise cartea care-i trebuia... 

— Dar fireşte că aţi găsit-o! V-o cedez cu plăcere, 
eu am cam terminat, acum trec la discuri. 

Valerica îi mulțumi, întrebînd cît costă. 

— N-o vind. V-o „imprumut, pentru, să zicem, două 
luni. 

Valerica nu fu de acord. 

— Şi dacă dispar cu ea? 

— Imposibil! E greu să scăpaţi de privirile mele! 
Nu v-am spus? Eu lucrez la mare înălțime. Instalez 
firme luminoase ! De acolo, de sus, văd tot oraşul, nu-mi 
scapă nimic! 

Aşa îl cunoscuse pe Geo. De atunci, ori de cite uri 
făcea un drum mai lung prin oraş, era imposibil să nu-l 
vadă cățărat pe cine ştie ce bloc. Odată i-a aruncat de 
acolo o piuliţă prin care trecuse, ca printr-un inel, 
două bilete de film. S-au împrietenit. Se plim- 
bau, discutau despre gramatica limbii italiene. 
„Un băiat extrem de serios, cred că asta ai constatat-o 
şi tu“, spuse Valerica, și Marius îşi stăpini cu greu pofta 
de a-i ride în nas. 

— Într-o simbătă seară — suspină Valerica — ne-am 
dus la Casa de cultură. Era un bal. Eu fusesem cu ideea. 
Îmi place să dansez, dar probabil că am să regret toată 
viața această plăcere. După vreo jumătate de oră, m-am 
pomenit acolo cu taică-meu. Agitat și furios, vine glonţ 
la noi. La început, lui Geo nu i-a aruncat nici măcar o 
privire. S-a răstit la mine : 

— Pleci imediat acasă! Nu admit să dansezi cu toţi 
derbedeii. 

Bineînţeles, Geo nu putea să tacă. 

— Domnule, vă rog să vă calmaţi! Poftiţi actele 
mele, sînt cutare, sînt electrician specialist . . 

— Vă ştiu eu pe ăștia scăpaţi de la şcoală de co- 
recţie ! 

Băiatul a lăptat din greu să- -şi. țină firea, dar tatăl 
Valericăi — poate şi din pricină că nu mai ştia cum să 
termine discuția — l-a jignit atît de groaznic, încît pînă 
la urmă Geo a început să-i arunce şi el cuvinte destul 
de urite, din ce în ce mai urîte... Scandalul a luat 
proporţii şi, în cele din urmă, Geo a fost dat afară din 
sală. 

— De atunci nu ne-am mai întîlnit, oftă Valerica. Îl 
văd aproape în fiecare zi acolo, sus, la treburile lui, 
dar cînd se întîmplă să-și dea seama că eu sînt jos se 

preface că nu mă vede. A jurat să nu-mi mai vorbească 
Şi, închipuie-ţi, nici măcar pe strada mea să nu mai 
treacă ! A, dar să nu-ţi închipui că sint îndrăgostită 
de el... 

— Nu. Doamne fereşte ! 

— Mi-e milă, asta e tot. 1 s-a făcut o nedreptate. Aș 
vrea să-i transmit că mi-e tare greu... nu, nici chiar 
aşa. Spune-i că îi cer eu iertare pentru purtarea tatii... 
Da, spune-i exact cuvintele astea! Și mai spune-i, dar 
știi, ea din partea ta: „Ascultă, Geo, tu eşti băiat, nu 
ţi-e ruşine să-ţi ceară scuze o fată ?* Pe urmă, poţi să 
mai adaugi — iei și tu, așa, o măsură serioasă — că, 
în mod normal, cînd iţi place o fată nu dai bir cu fu- 
giţii, îndată ce taică-său se încrunțtă la tine. Ai să ţii 
minte toate astea ? Ai să i le spui ? 

— Să zicem. Văd că am ajuns curierul inimilor! 

— Mă miram eu să înţelegi ceva, se supără Vale- 
rica. Pur şi simplu, e vorba de faptul că un om suferă. 
Cît despre mine, eu nu contez. Învăţ, îmi văd de tre- 
burile mele, mă distrez! Dar băiatul ăsta suferă! 


Marius petrecu toată ora de geografie notindu-şi în 
carnețelul „Operațiunii Hercule“, cu ajutorul alfabetului 
său secret, informaţiile primite de la Valerica. 

La douăzeci de minute după încheierea cursurilor in- 
tra, întovărăşit de Prinţesă, în pasajul Luxor, unde sta- 
biliseră întilnirea cu Geo. Era fără un sfert şi Blondul 
trebuia să apară la 7 fix. Se făcu 7, se făcu 7 şi 10, apoi 
7 şi 20, 7,30... 

— Am spus eu că îşi bate joc! se înfurie Marius. 

Prinţesă examina cu mult interes vitrina magazi- 
nului de jucării din pasaj. 

— N-ai cumva nişte lei ? 

— Să văd. De ce? întrebă Marius. Cred că am zece. 

— Şi cu zece ai mei, tocmai bine: o garnitură. 

Marius se miră: „Ce fel de garnitură ?* Prinţesă îl 
rugă să aştepte puţin, e o surpriză. Marius îi spuse că 
surpriza cea mai mare este că Geo Blondul i-a tras pe 
sfoară, la care Prinţesă zise că da, ăsta e un lucru foarte 
neplăcut, dar viaţa merge totuşi înainte — şi intră în 
magazinul plin de patine nichelate, ursuleți de pluş, că- 

rucioare, mingi, păpuși, roboţi. Reveni cu o cutie al- 
bastră şi o pungă roşie pe care le ţinea foarte grijuliu. 

— Ce ai acolo? Poate acum îmi spui! forţă Marius 
mărturisirea. 

— Lume, lume! strigă Prinţesă cu chef. Bucuria co- 
piilor şi distracţia părinţilor! Ieftin, pentru toată lu- 
mea, globuri colorate pentru bradul de Anul nou și con- 
fetii pentru carnaval ! Producţie specială ! 

Marius se îmbujoră de ciudă: 

— Globuri colorate ? Confetii ? De asta îţi arde acum ? 
Tu eşti într-o ureche ! 

— Se apropie revelionul, nu-i aşa? Mişcarea de ro- 
taţie a pămîntului continuă chiar dacă un tablou vestit 
și-a schimbat în mod suspect stăpinul ! 

— Te pregăteșşti de carnaval ? Asta-i grija ta? 

— Mai mult, îmi fac un pom de iarnă număru unu! 
Poate se îndură ai mei şi vin măcar de Anul nou acasă. 


La 8 fără cinci, tocmai cînd se pregăteau să plece, 
apăru Done, băiatul pe care Marius îl văzuse cu citeva 
seri mai înainte intrind la Prinţesă cu braţele încărcate 
de bunătăţi. 

— Geo m-a trimis să vă spun că nu mai vine, are 
treabă. Zice, nici să nu-l căutaţi pînă după Anul nou, 
că pleacă la ţară. 

Iritat, Marius se pregăti să-i ceară cîteva lămuriri în 
plus, dar Done se repezise să taie calea unei perechi 
care tocmai străbătea pasajul. El începu să urle răguşit 
colindul pe care probabil îl cîntase toată ziua. 

— La un colţ de cotitură, dă-i Domnu', Doamne, tre- 
ce-un îngeraș călare, dă-i Domnu', Doamne ! 

Marius se duse după el şi-l trase de cot: 

— Încă n-ai terminat cu noi, ce faci?! 

— Lasă-mă! se smuci Done, şi văzind că perechea 
grăbise pasul, se jelui: Am pierdut pe puţin doi lei. 
Să-mi dai banii ! 

— Am vreo datorie la tine ? 

— Nu mă interesează, omul ăla mi-ar fi dat doi lei! 

— De unde ştii că nu-ţi dădea mai degrabă un şut? 

— Păi își ţinea tipesa pe după mijloc, sanchi, vrajă 
mare ! îl lămuri Done. În cazurile astea, omul nu te 
refuză. 

— Hai, lasă! Mai bine spune-mi ce treabă are Geo. 

Dar Done pusese ochii p= altă pereche de plimbăreţi. 
Marius îl înşfăcă din nou: 

— Stai naibi la un loc, ai destul timp. 

— .,..„colţ de cotitură... Ce vrei, domne, o să mă 
ţii toată noaptea din lucru ? 

— Atunci urează-mi mie, zise Marius, uite doi lei. 

Done luă banii şi începu pe un ton profesional:. 

— La un colţ... 

— Treci peste asta. Era vorba să-mi spui ce treabă 
are Geo. 

— Nu ştiu, că nu mi-a dat raportul. Nea Prinţesă, 
ce vrea ăsta de la mine?! 

Prinţesă, cunoscînd că are mai multă trecere decit 
Marius, interveni împăciuitor ; 

— Dacă ştii ce-i cu Geo, spune-mi mie. Mie poţi 
să-mi spui, nu-i aşa ? 

— Da' uritu' ăsta să nu audă. 

— E prietenul meu cel mai bun. Ca şi tine. Amindoi 
sinteţi prietenii mei cei mai buni. Noi trei nu trebuie 
să avem secrete. 

Done ridică blazat din umeri, adică a mai auzit el 
de-astea, dar fiindcă e om de treabă o să le facă pe plac. 

— Geo e într-un vagon din triaj, cu unii. E foc mare. 
Dacă află că v-am spus, mă usucă. 

Prinţesă se uită întrebător la Marius. „Ce facem ?% 
Marius se strimbă, nu-i convenea perspectiva unei cer- 
cetări nocturne prin triaj. Totuși înclină din cap, adică 
n-au ce face, trebuie să se ducă acolo. Prinţesă avu o 
expresie de ciudă ; începuse să-i fie frică de pe acum. 
Dădu mina cu Done, urîndu-i noroc în afaceri şi ple- 
cară. „Staţi !“ strigă Done, fugind după ei, şi-i restitui 
lui Marius banii. „Am glumit, domne, de la prieteni 
nu iau. Vă fac o ciîntare pe gratis“. „Eşti dulce. Ne faci 
cîntarea miine, acum ne grăbim, noapte bună“, zise Ma- 
rius. 

Între oraş şi cerul nopţii țesătura luminiscentă a 
reclamelor de Anul nou părea o cupolă menită să pro- 
tejeze, de sorbul adincurilor cosmice, fericirea generală 
a revelionului. Deasupra arterelor principale străluceau 
isprăvile electricienilor-decoratori : armate de Moş Ge- 
rilă, păduri de brazi, schiori, iepuraşi, săniuţe, denumiri 
de magazine şi fel de fel de invitaţii şi sfaturi, ce să 
cumperi soţiei, ce să le dăruieşti copiilor, cum să te folo- 
seşti mai bine de marea invenţie a secolului — luna 
cadourilor. 

Nimerind din paşnicile grădini electrice în jungla de 
metal întunecat a triajului, Marius şi Prinţesă îşi mic=. 
şorară prudenţi lungimea paşilor. Peroanele rămăseseră 
mult în urmă. Mirosea dulceag a fum și a cărbune ud. 
În întunericul liniilor de parcare se profilau vagoane- 
dormitor și vagoane-restaurant, vagoane-frigorifice şi va- 
goane-cisternă. Mai spre vest erau vagoanele vechi, obo= 
site, la care alcătuitorii garniturilor recurgeau din ce în 
ce mai rar. 

Colindară îndelung, ascuţindu-şi auzul la fiecare zgo- 
mot. Nimic nu trăda prezenţa celor căutaţi. 

— Geo! strigă la un moment dat Prinţesă, nerăb- 
dător. Geooo ! 

— Te-ai ţicnit ? îl înghionti Marius. Dacă nu-l luăm 
prin surprindere, s-a zis, nu mai aflăm nimic. 

Deodată auziră glasuri care vorbeau simultan, într-un 
hohot de risete şi muzică. Un roz slab chenăruia perde- 
lele unui vagon de clasa a doua. 

— Mi se pare că l-am găsit. Încet, Prinţesă ! Ia amin- 
teşte-ți tu de pieile roşii. 

— Şi de scalpuri, nu-i aşa ? 

Se strecurară tiptil înăuntru, răminind la intrarea pe 
culoar, ca să nu atragă atenţia celor din vagon, vreo zece 
sau poate chiar mai multe persoane, băieţi şi fete în eehi- 
pament de schi. Lumina provenea de la două luminări 
groase. Citeva perechi dansau, altele cuibărite pe bănci, 
se sărutau cu sîrguință. „Aştia n-au probleme“, rise Ma-= 
TiUS. 

— Să cânte Mili ! strigă cineva. Mili ! 

Fata cu acest nume se desprinsese din dans şi vpri 
magnetofonul. 


dl 


— Ce să vă cint ? 

— Ce vrei, dar şi cu joc de scenă! Știi tu cum! 

Răsunară risete. 

— Obraznicilor, rise fata, bine, o să cînt „cu joc de 
scenă“, dar treaba asta vă costă o sticlă de Campari, la 
„Crizantema“. 

Ea opri magnetofonul şi acţionă butonul de retur- 
nare a benzii, căutînd probabil o anumită melodie. După 
ce o găsi, suflă într-una din lumînări, micşorind lumina, 
apoi se urcă pe o bancă şi începu să cînte în şoaptă, le- 
gănîndu-se în ritmul lent al melodiei. „Nu prea are voce“, 
murmură Marius, plin de pretenţii. 

Lui Prinţesă îi scăpă un fluierat de uimire și emoție. 
Toate privirile se îndreptară spre cei doi. Chipul fetei 
se schimonosi de enervare : 

— Cine sint ăştia ? Cum au ajuns aici ? Puneţi mina 
pe ei! 

— S-o ştergem ! zise Marius. Dar repede de tot! 

Fra însă destul de limpede că n-aveau șanse. Lun- 
ganii aceia i-ar fi ajuns în mai puţin de cinci secunde. 
Brusc, Prinţesă sfișie punga cu confetii și lansă în 
văzduh cîteva sfere mici, galbene, roşii, verzi. Aerul 
comprimat din interiorul fiecăreia făcu explozie, îm- 
prăştiind minuscule discuri colorate şi o galaxie de ser- 
pentine care-i orbiră pe petrecăreţii agresivi. 

— Acum |! strigă Prinţesă. 

Săriră din vagon, alergînd din răsputeri. O locomo- 
tivă de manevră îi învălui într-un nor de aburi calzi. 

Se apropiară de altă linie. Vreo cinci vagoane mă- 
runţele și ruginite şi două locomotive străvechi, cu coşuri 
enorme, zăceau visînd de cine ştie cînd semnalul stegu- 
leţului roşu. Deodată auziră un rîs sonor, apoi altul mai 
potolit. Nu le fu greu să identifice vagonul cu pricina. 
Lumină însă nu se vedea. Prinţesă începu să tremure. 

— M-am săturat, şi pe urmă mi-e frică. Eu plec. Am 
rămas şi fără confetii ... 

— Măcar să ne apropiem puţin, poate că aici dăm 
peste Geo. E ultima încercare. Pe urmă plecăm. 

Îşi lipiră urechile de metalul rece. Deodată, amîndoi 
simţiră acelaşi lucru : cite o mînă înfiptă în ceafă. 


52 


— Ce-i cu voi, n-aveţi bilet de intrare? răsună o 
voce de bas, răgușită. Vă duc eu pe gratis. 

O strinsoare formidabilă. Marius îşi dădu seama fără 
nici o plăcere că individul era atit de înalt, încit ei ar fi 
trebuit să se ridice pe virfurile picioarelor ca să-i ajungă 
la umăr. 

— Nu vrem să mergem nicăieri. 

— Eu zic să vă urcați singuri, că dacă vă ridic eu de 
ceafă, s-ar putea să vă lungesc giîtlejurile cu cîţiva cen- 
timetri. 

Marius se resemnă, în așteptarea unor clipe mai bune. 
Trepte înguste şi foarte alunecoase. Culoarul mirosind a 
praf. Clanţele uşilor, reci. Voci auzindu-se din ce în ce 
mai distinct. 

— Aici! spuse uriaşul, trăgînd uşa glisantă a com- 
partimentului. 

Era un compartiment de clasa întîi, cu perdelele trase. 
Sursa de lumină, o lanternă. Tolăniţi pe canapelele al- 
bastre, Geo Blondul şi doi tipi jucau cărţi. Marius re- 
marcă imediat că dreptunghiurile noi-nouţe şi frumos 
colorate contrastau cu mutrele şi hainele ponosite ale 
jucătorilor. Geo Blondul îi privi fără plăcere pe noii- 
veniți. 

— Ce-i cu ăştia, Banule? 

Uriaşul ridică din umeri: 

— Asta i-aș întreba şi eu. Trăgeau cu urechea. Poate 
vor să înveţe meșteșugul și n-aveau curaj să intre, sau 
poate i-a trimis cineva să spioneze. 

Și aplecîndu-se ca să ajungă la înălţimea lor, riînji 
fioros : 

— Cine v-a trimis să ne spionaţi, uriţilor? Dacă 
nu-mi spuneţi, vă dau pantalonii jos şi vă expediez îna- 
poi în fundul gol! 

Geo, Banu, plus cei doi tipi reprezentau o forţă im- 
placabilă. Nu era nimic de făcut. Marius, cuminte, măr- 
turisi : 

— Geo, de ce nu le spui?! Trebuia să te întilneşti 
cu noi în pasajul Luxor. A venit Done şi ne-a spus: 
„Degeaba așteptați, Geo zice că n-are timp“. 

— Just. Atunci de ce mama dracului aţi mai venit 
incoace ? Asta-i oră de plimbare prin triaj ? Părinţii voş- 
tri ştiu pe unde hoinăriţi ? se răsti Geo. 

— Bravo, fă-le educaţie! încuviinţă Banu şi, izgo- 
nindu-i cu o privire poruncitoare pe cei doi tipi de pe 
canapea, se lungi comod. Scoase din buzunar o sticlă de 
Martini, deșurubă căpăcelul și trase o înghiţitură. Nu 
știam, Geo, că ești prieten cu nişte băieţi de familie. Mă 
simt onorat. Ia staţi jos, copii! Ce ştiţi voi să jucaţi ? 

Și începu să amestece cărțile. 

— 'Tabinet, zise Marius. 

— Macao, făcu Prinţesă. 

— Astea-s distracţii pentru babaci. Pocher să învă- 
aţi, douăzeci şi unu să învăţaţi, jocuri tari şi rapide, ca 
niște mitraliere. Ta-ta-ta, şi ori te-ai ars tu, ori i-ai 
ars pe toţi. Hai că vă învăţ eu. Începem cu douăzeci şi 
unu, e mai simplu. 

Împărţi cărţile, explicînd sumar regula jocului. Ma- 
rius se dovedi un elev atent şi norocos. 

— Ai cîştigat din prima mină ! îl lăuda Banu. Ce să-ţi 
dau ? Poftim, bea o gură de Martini. Hai, nu fi muiere! 
se strimbă el, văzînd că Marius şovăie. 

— Dar nu-i rău de loc! zise el, după ce bău. 

— Te cred. Acum scoate bănuţii, că jucăm serios. 

— N-are rost, nea Banule, interveni Geo, nervos. 
Mai rău ne încurcă, eu zic să plece. 

— Cum n-are rost? În Univers nu se mişcă niente 
fără necesitate. Adică fenomenele, cînd se produc... 
trebuie să ne gîndim la o mulţime de lucruri : la cauză, 
efect, interdependenţă... şi atunci de ce mă-ta spui că 
n-are rost ? 

— E-n regulă, nea Banule! zise Geo. Dar ei nu-s 
pregătiţi, n-au bani, au venit doar să mă vadă, m-au 
văzut, acum să se care, noi avem de lucru. 

— Ce spui, mă? se ridică Banu. într-un cot. Au ve- 
nit să te vadă pe tine? Dar ce ai tu atit de interesant? 
Poate că pe mine au vrut să mă vadă. 

— Și asta se poate, zise Geo, împăciuitor. Marius, el 
e Banu Petrovici, a văzut toată Europa, Africa şi Ame- 
ricile ... 

— Şi Singapore, adăugă Banu, bosumflat. 

— Și Singapore. A fost marinar, acum e actor de 
film. A jucat în... într-o grămadă de filme. 

— Cred că-mi amintesc, era un film cu aventuri, 
hărmălaie mare, lupte! minţi Marius, gindindu-se la 
ceva potrivit cu acest uriaş impulsiv. „Haiducii“, nu-i 
aşa ? 

Banu se lumină, zimbind ca un copil. Da, jucase și 
în „Haiducii“ şi în altele. Al optulea figurant din rîn- 
dul treizeci, dar aceste amănunte nu intrau în discuţie. 

— Chiar v-aş ruga — zise Marius, scoţind carneţe- 
lul — să-mi daţi un autograf înainte de plecare. 

„Vai, ce şmecher e!“ gîndi Prinţesă, plin de admi- 
raţie şi interveni : 

— Vreau şi eu un autograf. Vă rog! 

Într-adevăr, cererile lor îşi făcură efectul. Banu 
Petrovici se ridică în capul oaselor, apucă solemn pixul, 
emise citeva mormăituri emoţionante şi notă în ambele 
carnete : „Cu prietenie şi stimă, Banu Petrovici“. 

— Vă mulţumesc! zise Marius sonor, şi adăugă 
repede : Acum noi plecăm. Bună seara! 

— La revedere, zise Banu, îmblinzit. Fiţi atenţi cind 
treceţi liniile, că fac ăştia de la C.F.R. manevre. Şi tu, 
Geo — îl certă el pe Blond — nu-i mai aduce în lccuri 
ca astea. Sint prea tineri. 


— Crezi că şi Banu Petrovici e amestecat în afa- 
cerea tabloului ? întrebă Prinţesă, pe drum. 

Acum se strecurau cu mai multă siguranţă prin pă- 
ienjenișul garniturilor. 

— Nu ştiu, zise Marius. Dacă era, nu scăpam noi aşa 
de uşor în seara asta. Lucrul cel mai important e însă 
altul. 

— Care ? 

— M-am gindit mult, acum sînt sigur. Cintăreaţa 
„cu joc de scenă“, Mili, e una și aceeași cu fata din Volks- 
wagen, care mi-a dat tabloul ! 

De mirare, Prinţesă se împiedică și căzu în zăpadă. 

— Tot e bine că n-am spart globurile! zise el, ri- 
dicîndu-se. În noaptea asta fac pomul. 

Marius ajunse tirziu acasă şi frînt de oboseală. 

— Acum se vine? îl eertă maică-sa. E trecut de 
unsprezece ! 

— Dacă mi-ai impuiat capul de atitea ori cu „du-te 
şi tu, distrează-te, îă ce fac toţi băieţii...% 

— Da, dar să ştiu şi eu unde te duci. 

— Independenţă controlată ? N-are haz. Dar dacă ţii, 
poftim : am fost în triaj, la gară. Într-un vagon înghe- 
țat cînta e faţă. Cred că face parte din banda care a 
furat de-acasă de la Gigi Feneşan tabloul acela despre 
care s-a scris în ziare. În alt vagon am jucat douăzeci 
şi unu €u un tip care a fost marinar și a ajuns pină la 
Singapore. L-am bătut la cărți, pe urmă am băut Martini, 
un vermut italian pe care ţi-l recomand cu căldură. Pe 
urmă... 

— Știi că nu-mi place să aiurezi, se încruntă mai- 
că-sa. Du-te la masă ! 

Înainte de culcare, Marius scrise cu conştiinţa împă- 
cată în jurnalul „Operațiunii Hercule“: „l-am spus 
totul mamei dar n-a vrut să mă creadă“. 


CAPITOLUL III 


Marius avu o dimineaţă foarte agitată. Descoperirea 
Miliei era fără discuţie senzaţia săptămînii, în schimb 
Geo constituia şi acum un semn de întrebare. „Am eu 
dreptul să continui aşa, sau ar trebui să mărturisesc 
totul acolo unde trebuie? Da, însă oamenii aceia nu 
sînt obligaţi să creadă în nevinovăția mea. Să zicem că 
nu spun nimic şi merg mai departe pe fir. Da, dar dacă 
încure lucrurile mai rău ?“ Aceste frămîntări erau exact 
ceea ce nu se potrivea cu cele opt probleme pe care 
trebuia să le rezolve, în vederea recapitulării, la ma- 
tematică. Totuşi, după ce greşi de vreo zece ori şi după 
ce tot de vreo zece ori își spuse că mai bine renunţă, 
că n-o să fie cutremur dacă se duce şi el o dată, o sin- 
gură dată cu temele nerezolvate, raţionamentele în- 
cepură să se lege mai bine şi calculele să se încheie cu 
rezultate corecte. De la problema a patra, totul decurse 
ca în zilele lui bune. În sfîrşit, avea mintea limpede și 
o plăcută stare de echilibru și calm. 

— Mamă, e ceva de cumpărat? Dacă încep la lite- 
ratură, nu mă mai mişc două ceasuri. 

— Păi să vedem, zise mama, ieşind în pragul bucă- 
tăriei, şi-i înşiră ginditoare: Tăieţei, gem de vişine, 
două pachete de Alba lux, ulei, scorţişoară şi un pachet 
de șerveţele, să fie din acelea roz. i 

— Aş vrea să ştiu şi eu, nu poate există o zi fără 
cumpărături ? 

Ar fi putut să nu se ducă la magazin. Din ce-i ce- 
ruse mama nimic nu era foarte urgent, dar, după ex- 
perienţa cu problemele de la matematică, îi trecuse prin 
cap că dacă nu renunţă la preocupările obişnuite 

de fiecare zi o să suporte mai ușor tensiunea celor ne- 
obişnuite. 


În dreptul chioşcului de ziare se auzi strigat. Era 
exact glasul omului pe care dorea cel mai mult să-l 
întîlnească. 

— Noroc, Geo. Aţi terminat partida ? 

— Altădată să nu te mai ţii coadă după mine, spuse 
Blondul, nemulţumit. Fiecare cu treburile şi cu priete- 
nii lui. Nu mă bag, nu te bagi. 

— Să ştii că teoria sferelor de influenţă aparţine ve- 
chii diplomaţii. Se schimbă lumea, Geo, şi tu ce faci? 
Susţii puncte de vedere depăşite... 

— Lasă aiurelile, vreau să discut cu tine lucruri 
serioase. 

— Şi eu. De-aia te-am căutat aseară. Îmi erai dator 
cu un răspuns. 

— Ne întilnim în spatele Alimentarei. Acum mă 
duc la Poştă, să-i trimit maică-mi nişte bani. E bol- 
navă, bătrina. 

Marius îl privi cum se strecoară, subţire şi adus de 
spate, printre maşini şi tramvaie, traversînd strada. Avu 
un sentiment de admiraţie pentru acest băiat care, în 
năuceala vieţii lui destul de pestriţe, nu-şi uitase mama. 


Totuşi, lui Geo nu i se potriveau de loc înduioşă- 
toarele cuvinte pe care le întîlnim uneori în biografiile 
bărbaţilor de seamă : „Încă din copilărie a avut de în- 
durat mari greutăţi“, sau : „La virsta cind alţii se jucau, 
el lupta pentru a-și cîştiga existenţa“. Lui Geo părin- 
ţii îi spuneau „ministrul casei“, adică în familia lor el 
era stăpiînul. Fuseseră cît pe-aci să creadă că nu vor 
avea niciodată un copil cînd, după 20 de ani de căs- 
nicie, apăruse minunea blondă. La doi ani avusese po- 
jar, la patru ani un automobil cu pedale, la şapte ani 
un creion şi un costum complet de cow-boy, inclusiv 
centură şi pistoale, ale căror capse  detunau mai tare 
decît cartuşele veritabile, la zece ani un picior în ghips 
şi un aparat de filmat, la unsprezece ani, o repetenţie 
şi, ca să-i treacă amărăciunea, un miniscuter cu motor 
veritabil, iar la paisprezece ani, a doua repetenţie şi o 

bătaie cum nici măcar nu visase că ar putea primi din 
partea lui taică-său. Adinc revoltat, „ministrul casei“ 
fugise din orășelul natal, hotărît să ducă o viaţă de Robin- 
son în codrii cooperativei agricole din apropiere. În trei 
zile, „reuşi“ să fure un caş de la stină, două găini pe 
care le jumulise şi le fripsese în mod primitiv şi un 
căluţ pe care-l călărea cu agilitate. Întrucît această gră- 
dină a cooperativei era foarte îmbelşugată, robinsonul 
umpluse citeva coşărci cu castraveți, roşii şi conopidă 
alese pe sprinceană, pe care le vinduse în piaţa Obor 
din Bucureşti, amuzindu-se să strige: „la de la mine, 
neamule, ce vinde băiatu', nu mai vinde altu'“. 

Adus cu miliția acasă, Geo se așteptase la o nouă 
corecțiune, dar părinţii, care trecuseră prin zile bintu- 
ite de tragice închipuiri, îl îmbrăţişară, învinuindu-se ei 
înşişi pentru cele întimplate. Peste citeva zile, însă, bu- 
nul părinte se văzu destituit, „pentru viață familială 
dezordonată“, din postul de director al fabricii de che- 
restea. „Nu e drept! strigase omul. De ce să fiu pe- 
depsit din vina altcuiva ? Îl distrug, îl omor cu mîna 
mea !% Dar „ministrul casei“, presimţind furtuna, o 
şterse, gonind pe şosea cu micul Fiat 850 al familiei, 
pe care învățase să-l conducă zbenguindu-se pe dru- 
murile fără milițieni, sub privirile încîntate ale lui tai- 
că-său. Un purcel călcat, cîteva intrări pe trotuare, spre 
spaima trecătorilor, o basculantă care, încercînd să-l 
evite, nimeri în şanţ, făcu ca Geo să se trezească la un 
moment dat însoţit de un impunător alai format din 
trei motociclete şi o maşină, ale miliției. Întrebat, ulte- 
rior, cum de şi-a îngăduit să facă toate câte le făcuse, Geo 
răspunsese cu deplină sinceritate: „M-am jucat. Cre- 
deam că e voie“. Mama lui plingea, nici nu mai putea 
să vorbească. Taică-său era însă neînduplecat, spunind 
că nu vrea să mai audă niciodată de el. - 

Geo n-avea să uite toată viaţa ura caraghioasă şi 
glasul strident al omului care-i fusese cel mai apropiat 
pe lume şi care în faţa instanţei striga: „Nu vreau să-l 
mai văd, l-am șters din memorie, n-am nici un fiu“. 

După trei ani, Geo părăsea institutul de reeducare, 
avind asupra lui diploma de electrician. Găsise de lu- 
cru în Capitală, avea un salariu, învățase acordeonul, 


99 


frecventind cunoscutul salon al Jaguarului, își făcuse 
cițiva prieteni. Pe scurt, o ducea binişor, atit că nu 
„dorea să-şi vagă familia, respingind acum el tentativele 
de apropiere ale lui taică-său, care între timp devenise 
rezonabil. 


Expresia „in spatele Alimentarei“ denumea curtea, 
destul de rău împrejmuită, dindărătul magazinului. Era 
îințesată de lăzi şi butoaie goale. Zăpada troienise acest 
conglomerat, dindu-i un aspect romantic şi trist, de 
navă eșuată printre gheţuri. Mai lipseau antena de ra- 
dio şi drapelul. Marius smulse o fişie de carton multi- 
color dintr-o cutie de portocale şi, după ce o înfipse în 
virful unei şipci, salută cu gravitate glorioasa epavă. 
Dar romanele cu sfirşit tragic nu-i plăcuseră niciodată. 
Așeză două butoiaşe unul peste celălalt şi începu să le 
tencuiască migălos cu omăt. Nava aceea tristă avea ne- 
voie de un căpitan. 

— Ce faci, neseriosule? spuse Geo, venind din 
stradă. 

— Salută-l cu tot respectul, e un căpitan de vapor. 

— Mă enervezi, astimpără-te. 

Marius îşi văzu netulburat de lucru. Din capace de 
Ci-co, îi făcu căpitanului de vapor două şiruri de nasturi la 
tunică. Blondul scoase pachetul de ţigări. 

— FPumaţi, căpitane ? 

— Numai pipă, e un căpitan romantic. 

Răscoli prin zăpadă, căutînd o ţeavă, un vreasc, ceva 
din care să improvizeze pipa. Apoi, Marius aşeză pe capul 
căpitanului, în chip de șapcă, un cochet capac de la o cutie 
de halva. 

— Ascultă, Geo! Căpitanul vrea să-ţi pună o între- 
bare : De ce ocolești mereu problema cea mai importantă ? 

— Pentru că vreau să rămîneți neatinşi de lucruri urîte, 
murmură Geo. Nu mai fiţi catiri, lăsaţi baltă treaba aia cu 
tabloul. Trebuie să uitaţi totul, pînă şi pe mine trebuie să 
mă uitaţi. 

— Dar de mine cred că ești de acord că nu pot să uit, 
nu-i așa? Blondule, tabloul ăla a trecut şi prin miinile 
mele. 

— Te rog frumos, frumos de tot, zise Geo — şi ochii 
i se umeziră — nu mai insista, s-ar putea întimpla ceva 
foarte rău pentru noi toți. 

— Tu l-ai virit în porcăria asta pe Prinţesă, iar Prin- 
ţesă, pe mine! ţipă Marius. Pe tine cine te-a virit? Asta 
e toată problema. Îmi răspunzi, bine. Nu, o să aflu eu 
singur. 

— N-o să afli nimic, zise Geo, trist. Am să-ţi spun cum 
stau lucrurile cu mine. N-o să mori de fericire, te asigur. 
Acum două săptămîni, maică-mea a avut congestie cere- 
brală, dacă ştii ce-i aia — îţi plesneşte o arteră în creier — 
și-a rămas cu nişte complicaţii foarte urite. O mătuşă 
— că eu cu tata nu vorbesc — mi-a spus că are neapărat ne- 
voie de un medicament, ceva străin, care nu se găseşte. 
Am început să caut în dreapta şi-n stinga, din om în om. 

În cele din urmă, dau peste unul care-mi spune că ştie 
el pe cineva, care ştie pe altcineva, care şi ăsta ar avea 
relaţii cu nu ştiu cine — un circ întreg, îţi dai seama. 
Bun! Scot de la C.E.C., îi dau omului şi aştept ca banii 
să ajungă la capătul firului, unde o fi fost capătul ăsta. 
După cinci zile primesc un telefon: „Domnul Geo?“ 
„Da !“* zic eu. „Dumneata te interesezi de un medicament, 
cutare şi cutare ?« „Sigur că da, nici nu ştiu cum să vă 
mulţumesc...“ „Bine, Geo. Acum ascultă. Medicamentul 
ăsta e greu de procurat. Îţi fac serviciul ăsta, dar îmi faci 
şi tu un serviciu“. „Cu plăcere. Orice, oricind!“ „Bun! 
Miine după-amiază, la orele 18,45, să fii pe strada Depozi- 
telor. Să ai la git un fular galben cu pătrăţele roşii şi 
dungi verzi. Am să-ţi spun de unde îl iei. Vei aștepta un 
Volkswagen roşu, cu o fată la volan. Fata o să-ţi dea un 
bloc de desen. Pleci imediat cu acest bloc, fără să te uiţi 
in el, şi la ora 19,05 eşti în pasajul Luxor. Intri în primul 
gang din stinga şi laşi blocul îndărătul caloriferului, pe 
care se va afla o tăbliță cu inscripţia «Proaspăt vopsit». 
Te depărtezi imediat şi uiţi tot ce s-a întîmplat. Dacă îţi 
îndeplineşti misiunea așa cum se cuvine, miine îţi trimit 
medicamentul prin poștă“. 

Si 

— Am executat totul, punct cu punct, atît că dintr-un 
anumit motiv am schimbat puţin programul. 


Gl 


— Căpitanul vrea să ştie dacă nu cumva acest motiv 
are nasul uite-aşa, cîrn, şi se numeşte Valerica Sima... 

— Căpitanul e deştept şi bine informat. 

— E colegă cu mine. Îţi trimite scuze pentru purtarea 
lui taică-său. 

— Le primesc, dar nu le merit. N-aveam dreptul să mă 
supăr pe ea. Și, în orice caz, nu trebuia să respect jură- 
mintul ăla idiot. Aici e marea mea vină: că l-am pus pe 
Prințesă să aştepte maşina, iar el a încurcat atit de rău 
lucrurile, încît blocul de desen a nimerit la tine. 

— Eu i l-am dat lui Prinţesă, Prinţesă ţi l-a dat ţie, 
iar tu ai alergat în pasajul Luxor, şi l-ai virit îndărătul 
unui calorifer proaspăt vopsit. Asta n-o mai cred. 

— Ce nu crezi, că era proaspăt vopsit ?! Ba era, a tre- 
buit chiar să fiu cu băgare de seamă, altfel mă trezeam 
decorat cu nişte dungi albastre, uite-aşa de late. 

— Nu de calorifer vorbesc, ci de... Stai! tresări Ma- 
rius. Zici că vopseaua era albastră? Eşti sigur ? Poţi să juri? 

Geo se strimbă, enervat: 

— Ăsta nu-i un lucru pentru care să jur. Era un calo- 
rifer vopsit albastru, și gata ! 

— Geo, ce puţin cunoşti oamenii ! Tu nici n-ai ştiut că 
mie şi căpitanului ne plac la nebunie caloriferele albastre ! 


Marius străbate plin de bună dispoziţie labirintul co- 
lorat al tonetelor cu autoservire. Tăieţei, un pachet. Alba 
lux, două pachete. Domnișoara care fusese la volanul 
Volkswagenului se numeşte Mili, îi plăcea să bea, cum 
îi spune — ia să mă uit în rafturile cu băuturi, poate îmi 
amintesc ! — da, Campari, la barul „Crizantema“. Gem 
de vişine, un borcan, dar de ce gem şi nu dulceaţă, şi de 
ce de vişine și nu de mere ? Șerveţele albastre, ba nu, şer- 
veţele roz, fiindcă în ceea ce priveşte albastrul, am alte 
planuri. Albastru şi galben, iată o combinație pe care îmi 
va face plăcere s-o revăd. 

Casieriţa trece dintr-un coş într-altul cumpărăturile lui 
Marius, acţionînd mașina de calculat. Banii, restul, mul- 
țvumesc ... 

La ieşire... 

— O clipă ! spune cineva în halat alb. Îmi dai voie să 
mă uit în sacoșa ta ? Aș vrea să văd și bonul. 

— Cu plăcere. Mai sînt şi controale pe lume. Nu-i ni- 
mic. Paza bună... 

Vinzătorul se uită în sacoşa lui Marius, se uită şi pe 
bon, da, lucrurile corespund cu suma achitată. 

— Altceva n-ai mai luat ? 

— Nu se vede ? zice Marius, deschizind din nou sacoşa,. 

Vinzătorul avea un nas mic şi borcănat, plin de creţuri 
la rădăcină, ceea ce îi dădea un aer permanent de neîncre- 
dere şi de suilet acru. 

— Ia ascultă, tinere, vreau să văd ce ai în buzunare. 

— Mănuşile, zise Marius, care începuse să se înfurie, 
şi băgă mîna în buzunar. 

Dintr-o dată se albi la faţă. Degetele sale întilniră ră- 
ceala şi netezimea unui obiect necunoscut, care nu semăna 
de loc a mănușşă. Era o ciocolată „Moca“, de opt lei. Ma- 
rius începu să transpire. 

— Aha! Ia caută, ia mai caută |! zise viînzătorul. 

Și Marius, scamator fără voie, scoase din celălalt buzu- 
nar al paltonului o butelcuţă plată, de coniac „Zarea“. Înce- 
puse să se adune lumea, se înfiripau primele comentarii. 

— Vino cu mine! se răsti vînzătorul, trăgîndu-l de 
mînă pe lingă raionul de panificaţie, spre mica încăpere a 
direcțiunii. 

Marius tremura de umilinţă şi de furie. 

— Staţi, domnule, să vă explic! Ce trageţi de mine? 
Cum vă permiteți ? ! 

Cu o mînă vinzătorul continua să-l ţină, cu cealaltă ri- 
dică receptorul telefonului şi formă un număr. 


Un sfert de oră mai tîrziu, Marius se afla într-un birou 
al secţiei de miliţie. Locotenentul major care-l adusese de 
la magazin bătea la maşină, oprindu-se din cînd în cind 
ca să-i pună lui Marius o nouă întrebare. 

— Aţi scris că n-am nici o vină ? zise Marius, năuc. 
Aţi scris că nu eu am luat lucrurile acelea ? 

— Am scris tot ce mi-ai spus. 

— Da, dar eu vreau să ştiu care e părerea dumnea- 
voastră. 

Locotenentul major era tînăr, dar nu fără experienţă. 
Văzuse multe în scurta lui carieră. Cunoscuse infractori 

bătrini şi infractori adolescenţi, fricoşi sau de un curaj 
prostesc, linguşitori sau ţanţoşi. Întilnise specimene care 
tăgăduiau la nesfirşit, dar şi oameni nevinovaţi, care se 
zăpăceau atit de rău, încit, pentru un moment, ai fi zis că 
n-au cugetul tocmai curat. Cu fiecare categorie trebuia să 
te porţi intr-un anumit fel, dar exista și o metodă care 
dădea rezultate în mai toate cazurile : aceea de a-i dezvă- 
lui la timp şi foarte clar omului principalele neclarităţi 
din faptele și declaraţiile sale. Pentru asta îţi trebuie o 
minte ageră, ca să remarci în mod oportun şi cu precizie 
acele neclarităţi. Ele îl surprind pe interlocutor, care de- 
abia acum își dă seama pe ce lume e şi, în fine, începe să 
gindească el însuși logic și realist. Locotenentul tocmai se 
pregătea să-i spună lui Marius acel lucru important, cînd 
sună telefonul. Răspunse : 

— Da, eu! Fireşte, e la mine. Am înţeles. 

Marius se simţea ca într-un cuptor. 

— Te-am invitat să-ţi scoţi paltonul, zise ofiţerul, pri- 
vindu-i îngrijorat obrajii lac de sudoare. 

— Credeam că plec mai repede, biigui Marius. Dar se 
vede că nu vreţi să credeţi că sînt nevinovat. 

Brusc sări în picioare, roşu de furie: 

—  Întrebaţi la şcoală, întrebaţi-i pe prietenii mei, pe 
vecini ! Ce aşteptaţi ? O să vă spună ce fel de om sînt! 
Nu permit să fiu bănuit! Doresc să mi se dea ascultare! 
Am terminat ! 

— Scoate-ţi, dragă, paltonul ! se încruntă locotenentul 
major. 

Se deschise ușa, apăru un colonel zîmbitor, însoţit de 
doi tineri căpitani zvelţi şi foarte chipeşi. 

— Să trăiţi! salută locotenentul major, luînd poziţia 
reglementară. 

— Bună ziua! spuse colonelul. Acesta e invadatorul 
de la autoservire ? 

Citi foile dactiolografiate, aruncînd din cînd în cînd 
priviri întrebătoare spre Marius. 

— După cum vezi, zimbi el în cele din urmă, sintem 
patru ofiţeri. Cum îţi explici atenţia deosebită pe care ţi-o 
acordăm ? 

Marius ridică din umeri. 

— Ultimele dumitale cuvinte, aşa cum reiese din de- 
claraţie, au îost : „Vreau să ştiu care e părerea dumnea- 
voastră ...“* Aşa, şi pe urmă: „Nu permit să fiu bănuit, 
doresc să mi se dea ascultare, am terminat !', semnul ex- 
clamării. Va să zică, dumneata ai terminat. Dar nu cred 
că a terminat tovarășul locotenent major. Noi o să ne aşe- 
zăm şi o să-l lăsăm pe dinsul să continue. Poate-ţi scoţi și 
paltonul, afară e ger, dacă ieşi de aici transpirat şi faci o 
răceală, o să rămii cu o amintire neplăcută despre noi. 

Perspectiva de a ieși cît mai repede în gerul de afară 
îl bucură foarte mult pe Marius, care îşi scoase, în fine, 
paltonul. 

— Da, spuse locotenentul major, pe un ton oarecum 
schimbat, deoarece prezenţa superiorilor îl intimida. Tină- 
rul... Ascultă, Marius, în ceea ce priveşte cererea dumi- 
tale de a ne interesa la vecini și la școală, noi am luat 
aceste măsuri încă din primele minute ale convorbirii 
noastre. Pot să te informez că toată lumea are o părere 
bună despre dumneata. Citez la întîmplare : modest. cam 
retras, politicos ... 

— De ce eşti dumneata „cam retras ?« interveni colo- 
nelul. Sociabilitatea e o condiţie importantă a realizării 
omului. Fireşte, nu mă refer la așa-zisul „anturaj“, la 
droaia de cunoscuţi, dar dacă acum n-ai cîţiva prieteni 
apropiaţi cu care străbaţi diferite medii sociale, rişti ca 
toată viaţa să fii un izolat. Continuaţi, tovarăşe locote- 
nent major ! 

— ... învaţă mulţumitor, îşi ajută familia, are spirit 
gospodăresc. 

— De ce înveţi dumneata doar ,,mulţumitor ?*“ zise co- 
lonelul. Trebuie să înveţi foarte bine ! Un scrimer ca dum- 
neata — da, am aflat și că ești un scrimer bun, închipu- 
ie-ți — trebuie să fie în toate cazurile, nu numai pe plan- 
șeu, mai insistent, mai agresiv, vreau să spun, agresiv în 
ceea ce priveşte obţinerea a cît mai mult din ceea ce pot 
da posibilităţile dumitale. Continuaţi, tovarășe locotenent 
major. 

— Mulţumesc. Așadar, pînă azi la orele 9,30, nu exista 
nimic care să indice o comportare incorectă. Surprins de 
către vînzătorul Simion Marin, de la magazinul alimentar 
cu autoservire nr. 12, că ascunzi în buzunare o ciocolată 

şi o ploscă de coniac pe care nu le-ai declarat la casă, 
dumneata spui : „Nu ştiam nimic despre ele, nu știam că 
le am asupra mea. Cineva pe care nu-l cunosc mi le-a 
strecurat în buzunar, ca să facă o glumă idioată“. 

— Ipoteza glumei cade. Dumneata eşti un băiat retras, 
cine să-ţi facă farse ? zise colonelul. E logic. Continuaţi ! 

— Cînd aţi intrat dumneavoastră, tocmai voiam să-i 
spun lui Marius că dacă el e un băiat cinstit şi dacă nu e 
vorba despre nici o glumă, atunci mai rămîne o singură 
ipoteză : cel care i-a strecurat, cum afirmă el, obiectele în 
buzunar a vrut să-l compromită. 

Marius respiră adinc şi începu din nou să transpire. 
Minute lungi de linişte. Raționamentul ofițerului era just. 
EI, Marius, nu-i putea opune nici un alt raţionament. Tre- 
buia sau să tacă prostește şi fără folos, sau să se înca- 
dreze în raționamentul lui. 

— Da, zise Marius, într-un tîrziu, simţindu-şi gura 
cine, dar ştiu de ce. 


O oră mai tirziu, cei patru ofiţeri se ridicară. Marius 
uscată de emoție. Cineva vrea să mă compromită. Nu ştiu 
citi foile bătute la maşină în tot acest timp de către loco- 
tenentul major şi le semnă fără nici o șovăială. 

— Îţi mulţumim, Marius ! spuse colonelul. Acum mergi 
liniştit acasă şi vezi-ţi de treburi. Două lucruri vreau să 
te rog. Întiîi: să nu te mai ocupi de această afacere a ta- 
bloului ! O să-l găsim noi mult mai repede decît ai putea 
s-o faci dumneata. Rolul dumitale, destul de chinuit, înce- 
tează în clipa asta. A doua rugăminte : aici n-am discutat 
nimic despre acest tablou, ci numai despre incidentul de 
la autoservire, ajungînd la concluzia că a fost totuși o 
farsă. Înţelegi ? Le vei spune tuturor că așa am stabilit : 
ai fost victima unei farse. 

Începuse din nou să ningă. Marius părăsi cu inima 
ușoară clădirea miliției. „Bine, tabloul o să-l găsiţi 
dumneavoastră, de acord, dar rolul meu de-abia începe!“ 


După trei-patru zile, în care totul îţi merge atit de 
prost încît ai vrea să te inchizi în casă şi să nu mai vezi 
pe nimeni, apare adesea o perioadă cînd o mulţime de eve- 

nimente plăcute se ţin lanţ, şi uneori printre ele se stre- 
coară chiar şi cîte o mare bucurie. Marius era foarte inte- 
resat de prelungirea la maximum a acestei perioade. Deve- 
nise şi niţel superstiţios, se străduia să păstreze neschim- 
bate diferite amănunte ale primei zile favorabile. Dacă 
purtase atunci cutare pulover, continua să-l poarte multă 
vreme indiferent de starea timpului ; dacă începutul zile- 
lor fericite îl surprinseră cu peniţa stiloului tocită, el n-o 
schimba, ci continua entuziast să zpirîie şi să păteze pagi- 
nile cu ciotul. 

Un eveniment „cap de serie“ fusese, pentru el, discu- 
ţia de la miliţie. Avea senzaţia aceea specială, de echilibru 
regăsit, pe care o simţi îndată după realizarea celui mai 
important lucru dintr-un şir. Toate sint importante, dar 
acesta e unic, esenţial ; îl faci sau nu-l faci, şi de el de- 
pind toate celelalte. 

La școală, contrar obiceiului său, Marius dovedi chef 
de vorbă, întrebînd pe toată lumea: „Ce mai faci, cutare, ce 
zici despre...“ şi găsind mereu cite ceva de comentat, cu 
risipă de exclamaţii și de gesturi. La un moment dat îi veni 
ideea să parodieze stilul crainicilor sportivi: „Stimaţi tele- 
spectatori, meciul devine din ce în ce mai disputat! În aceas- 
tă clipă mingea se află la Tiberică Adamescu. E] îl driblează 
pe Gigi Feneșan, trece de Magda, îl fentează şi pe profe- 
sorul Nicolau. Spectatorii — auziţi și dumneavoastră ! — 
sînt în delir! Tiberică se apropie de poartă, careul e 
li-ber ! Vom vedea un gol de toată frumuseţea, dar... ce 
se întîmplă ?! Portarul e în derută, tribunele tac. Tibe- 
rică Adamescu s-a oprit cu balonul la cinci metri de 
poartă şi s-a a-șe-zat pe iarbă, privindu-l cu atenţie! Ce 
se întîmplă acolo ? O clipă, vă rog! Vom afla îndată răs- 
punsul ! Un coleg s-a deplasat pe teren pentru a-i cere e 
declarație marelui jucător. Iată, colegul se întoarce. Ei 
bine, Tiberică s-a oprit în careu pentru... a analiza ra- 
portul dintre conţinutul şi forma mingii de fotbal !*% 

În jurul lui Marius se strînseseră, ca niciodată, o mul- 
țime de colegi amuzaţi. Devenise, în fine, și el centrul 
atenţiei unui grup. Prinţesă îl privea gelos, avind un aer 
de om nedreptăţit. Se învățase ca numai el să fie prieten 
cu Marius, alcătuind un legendar duet de neînţeleși. Spre 

nemulțumirea lui, în ultimul timp Marius începuse să se 
inţeleagă surprinzător de bine şi cu restul lumii. 

Ora de română veni cu un profesor Nicolau mai visă- 
tor ca oricind, dar care scrise pe tablă o frază înspăimîntă- 
toare, prin care expediţia sintactică a clasei avea să rătă- 
cească vreme îndelungată. Subordonatele, refuzind să-şi 
dezvăluie identitatea, rinjeau îndărătul locuţiunilor ver- 
bale şi al conjuncţiilor. 

De mai multe ori se declanşă acea stare de nesiguranţă 
cînd nici măcar Tiberică nu ridica mîna sau, mai precis, o 
ridica numai pînă la jumătatea traiectoriei obișnuite, ast- 
fel încît nici să nu pară că vrea neapărat să răspundă, nici 
că e cu totul ignorant. 

Ca de obicei, Marius avu de cîteva ori senzaţia îmbă- 
tătoare că ar putea să răspundă el, urmată imediat de şo- 
văială : „Dar dacă mă fac de ris?! Nu ştie Tiberică, nu 
știe Magda, de ce aș şti eu ?“. Îl durea capul de atita în- 
cordare. Şi totuşi, de cite ori i se întîmplase ca exact răs- 
punsul care-i trecuse prin cap să fie dat de către altci- 
neva ... 

— Ştiu eu! se pomeni Marius, încercînd să se ridice 
fără a-şi pocni genunchii de banca prea scundă. 

Cinci minute mai tîrziu, profesorul Nicolau deşuruba, 
cu aerul său indiferent, capacul stiloului. 

— Destul de bine. Nici lucrarea de la literatură nu e 
rea. Stai jos ! 

Și scrise o cifră în catalog. După tonul şi cuvintele 
profesorului Nicolau se putea deduce că e vorba de un me- 
ritoriu 7, dar experții clasei, obişnuiţi să deducă nota după 
mișcarea mîinii, apreciară, fără greş, că e vorba de 10. 

— Care lucrare, dom” profesor ? 

Nicolau îl privi dintre ceţurile depărtării în care plu- 
teau acum gîndurile lui : 

— Poftim ? A, lucrarea. Aceea despre galeria de per- 
sonaje a lui Caragiale, fireşte. Cred că ar fi util să o pre- 
zinţi și la cercul literar. Posezi o copie sau doreşti să-ţt 
înapoiez caietul ? 

— Caietul... făcu zăpăcit Marius. 

Aruncase acum cîteva zile cu furie şi dezamăgire acest 
caiet în fundul băncii. Cum ajunsese în mîinile profesoru- 
lui ? „Sau poate se înşală, poate nu e caietul meu...% 

— Sint întemeiate şi juste categoriile în care aşezi 
dumneata aceste personaje, continuă profesorul Nicolau, 
privindu-şi ceasul în așteptarea recreaţiei. Stabileşti filiaţii 
îndrăzneţe. Felul în care e compari pe Anca din „Năpasta“ 
cu Vitoria Lipan din „Baltagul“ şi referirile la „Mioriţa“ 
şi la tragediile antice... Magda, să-l inviţi la cercul 
literar. 

Se ridică. Sunase de ieşire. Profesorul lăsă caietul pe 
prima bancă şi porni spre ușă. Se spunea că Nicolau lu- 
crează de patru ani la un tratat de estetică, operă care ar 
fi putut să-l facă celebru. 

Acum caietul circula din mînă în mînă. Unii îl răsfoiră 
cu neîncredere, cîțiva cu respect, destul de mulţi cu indi- 
ferenţă prost jucată. „Mult ai scris, fratele meu, douăzeci 
de pagini !“ Adică, lucrarea n-avea nimic deosebit, decit 
această calitate a lungimii. Tiberică nu se putu reţine și 
zise cu un glas cîntător : „Bravo, Marius, eu am spus în- 
totdeauna că e o nerozie să nu te inspiri din preieţe şi 
monografii. Doar pentru asta au fost scrise!“ Voia să 
spună că singurul merit al lui Marius era că scosese din 
gros citate şi, desigur, şi idei din diferite lucrări. Marius 
nu-i dădu însă replica meritată. Se simţea genial şi indul- 
gent. 

— Şedinţa cercului e mîine, la ora 9, să nu uiţi! iii 
atrase atenţia Magda. 

— Auzi, Prinţesă ? zise Marius. Miine la 9. 

— ie ţi-am spus; nu lui, preciză Magda. 

— Eu nu mă duc nicăieri fără Prinţesă. 

— E scutierul tău ? 

— Mi-e prieten. 

— Ce să caute Prinţesă la cercul literar?! se miră 
Magda. 

— Nici n-o să vin vreodată, ăla-i cercul urîţilor! se 
necăji Prinţesă. Dar fiindcă veni 'vorba, tu te-ai întrebat 
ce cauţi acolo ? Poţi să juri că numai tu, din toată școala, 
meriţi să fii președinta cercului ? 

Buzele Magdei se transformară în două liniuţe albe. 

— Am fost aleasă prin vot deschis, dacă vrei să ştii. 

— Desigur, lady, dar mi se pare că ai uitat cum se 
desfăşoară lucrurile astea, rînji Prinţesă, batjocoritor. 
Fiecare spune : „Ce-mi trebuie mie bătaie de cap, de ce 

mi-aş pierde timpul cu organizarea şi cu procesele ver- 
bale ?* şi toţi ridică mina cu entuziasm pentru tine. 

Magda roși. Se vedea bine că îi venea să plingă. Fra- 
te-său, Gigi, încuviință, plin de satisfacţie : 

— Așa-i spun și eu, dar asta e surdă, e surdă şi ab- 
surdă ! 

Plescăi din limbă, mindru de calamburul lui. Prinţesă 
se simţi stinjenit: de fapt, n-ar fi vrut s-o supere pe 
Magda, dar cine-e pusese să întrebe cu atita uimire jig- 
nitoare ce-o să facă el la cercul literar ? 


Totuşi, a doua zi, Prinţesă apăru la cercul literar. Şe- 
dinţele aveau loc în încăperea bibliotecii. Somităţile lite- 
rare ale liceului veniseră, ca de obicei, mai devreme. 
Vreo cincisprezece erau poeţi, modernişti cu toţii. Pin- 
deau cu aviditate fiecare număr al revistelor literare ca 
să imite cele mai noi formule. Versuri de factură clasică 
nu scriau decit inocenţii din clasele mici, a șasea, a şap- 
tea, dar şi ei porniseră în ultimul timp pe căile mai îruc- 
tuase ale versului liber. Liceul se mîndrea și cu trei 
prozatori, din care unul era „genuin şi violent“, altul „fin 
observator al existenţelor paralele“, iar al treilea, „,obse- 
dat de seismele biologice“. Exista şi un dramaturg, Dan 
Velea din clasa a XI-a, care purta, dulce-ostenit, povara 
admirației generale, de cînd publicase într-o revistă piesa 
într-un act : „Complotul“, avînd un singur personaj care 
nici nu apărea pe scenă. Aceste glorii ocupau jumătatea 
dinspre fereastră a mesei. La cealaltă jumătate, unde din 
pricina ușii era curent și mai şi trebuia să te ridici ori 
de cîte ori trecea cineva, se așezau respectuoşi elevii din 
clasele mici, băieţi inocenți care încă nu trecuseră de faza 
„in această povestire este vorba despre“, precum şi timi- 
zii cercului. Şedinţa începea de obicei prin lectura unui 
număr de poezii și a unei proze. Urmau discuţii. Magda, 
doi poeţi, plus „obsedatul de seismele biologice“ făceau 
și oficiul de critici. De obicei, toți autorii erau lăudaţi cu 
atitea superlative, încît te mirai cum de mai pot îndura 
gloria. Treptat, operele în cauză erau date uitării, dis- 
cuția apucind pe cele mai neașteptate poteci filozofice şi 
estetice. Cum după şaizeci de minute, somităţile de la 
jumătatea dinspre fereastră a mesei vorbeau simultan 

în gura mare, răguşite şi cu ochii roşii, dind mari bătă- 
Jii pe tărîmul teoretic, cu violente contraziceri şi cu citate 
din autorii cei mai diferiţi, dintre care unii nici nu exis- 
taseră. 

— Unde-i Marius? Cheamă-l, trebuie să începem! 
zise Magda, pe un ton poruncitor, ca şi cum nu-i recu- 
noștea lui Prinţesă alt merit pe lume decit acela de a 
exista în preajma lui Marius. Ce te uiţi aşa la mine? se 
încruntă îata. Parcă spuneai că niciodată n-o să-ţi calce 
piciorul la cercul literar. Și acum, poitim, ai venit cu 
cravată, te-ai pieptănat, ba mai și trăsneşti a colonie. 

— Lady, spuse solemn Prinţesă, te inșeli. Prezenţa 
mea aici este un simplu act fizic. Spiritualiceşte, mă aflu 
foarte departe. 

— Lasă aiurelile, cheamă-l pe Marius. 

— Imposibil. Are nişte probleme urgente de rezolvat. 
Ca prieten şi colaborator apropiat, m-a rugat să-i prezint 
eu lucrarea, notîndu-mi competentele voastre aprecieri. 

Prinţesă adusese caietul într-o mapă elegantă, ca pe 
un manuscris celebru. 

— Asta-i bătaie de joc, roşi Magda. Să vă fie ruşine 
la amindoi! Ce-şi închipuie el, că a ajuns să aibă am- 
basador ? Şi tu... a, pariez că ideea asta îţi aparţine! 
N-o să citeşti nimic, şi nici Marius n-o să citească vreo- 
dată în cercul ăsta! 

Dar Magda apucase să anunţe în dreapta şi în stînga 
că, pentru prima oară, va fi supusă discuţiilor o lucrare 
teoretică, o exegeză literară de mare amploare, astiel 
încît, spre a nu-i dezamăgi pe participanţi, alergă după 
Prinţesă, îl ajunse în dreptul cancelariei și, oftind, îi 
făcu semn să revină. 


CAPITOLUL IV 


În vreme ce trei prozatori, un dramaturg şi cinci- 
sprezece poeţi ascultau cu emoție „primul eseu prezentat 
la cercul nostru“, autorul remarcabilei scrieri intra în 
unitatea 24 a cooperativei de vopsitorie şi curăţătorie chi- 
mică „Nufărul“, ascultînd cu plăcere sunetul de bun venit 
al clopoțelului. De-a lungul istoriei străzii, la tejgheaua 
prăvăliei se perindaseră multe feluri de negustori şi de 
meseriași, mobilierul şi firmele se tot schimbaseră ră- 
minînd însă, din noaptea timpurilor neguţătoreşti, pot- 
coava încrustată în cimentul treptei de la intrare şi clo- 
poţelul de deasupra uşii, mare cît o gutuie şi decorat cu 
încrustaţii. : 

O persoană gravă şi mohorită scria într-un registru. 
Tranzistorul, dat la maximum, transmitea emisiunea 
„Melodia preferată“. 

— Bună ziua! zise respectuos Marius. 

Persoana mormăi ceva şi-şi văzu de scris. Într-un 
tirziu, ridică ochii spre Marius şi el observă cu acest pri- 
lej că era femeie. Îi recită la repezeală lecţia îndelung 
memorizată. Doreşte să-și facă o jachetă de piele după 
un anumit model. Unul din prietenii lui are o asemenea 
jachetă de piele, foarte frumoasă, galbenă, dar tocmai a 
pătat-o cu vopsea albastră şi a adus-o zilele trecute aici. 
I-a spus lui Marius: „Du-te la «Nufărul» şi roagă-i să 
ţi-o arate, ca să copiezi modelul“. 

— Nu se poate! zise femeia, cu indiferenţă. 

— Numai un minut, doamnă. 

— Nu se poate, repetă ea, şi începu din nou să scrie. 

Impresia lui Marius era că nici nu-l ascultase. Deo- 
dată, femeia strigă cu entuziasm: Nuţi, repede, cîntă 
Tom Jones | 

Crainica radioului anunţase, într-adevăr, că la cere- 
rea cutăror ascultători cîntă Tom Jones. 

— Nuţiii! strigă ca din gură de şarpe femeia. 

Dindărătul dulapurilor cu haine de tot felul apăru o 
fată de vreo 19—20 de ani, micuță, slabă şi emoţionată. 
Se sprijini în coate de birou, cu bărbia în palme. 

— Sst! făcu femeia, văzînd că Marius e gata s-o 
ia de la capăt. Caută acolo şi taci din gură! 

Îi arătase unul din dulapuri. Marius adresă un gînd 
de recunoștință lui Tom Jones şi se repezi la dulap. 
Trase de mîner. Jacheta galbenă era acolo, printre pal- 
toane şi haine trăsnind a naftalină, zebrată ca o trecere 
de pietoni. De butonieră atîrna, într-o aţă, copia bonului 
de primire. Marius făcu eforturi să înţeleagă scrisul chi- 
nuit al admiratoarei Tigrului din Walles. Citi cu greu- 
tate la „numele și prenumele“ un Dăneanu sau Dănu- 
leanu Filip, şi la adresă, strada Copenhaga nr. 18. Nu-i 
trebuia mai mult. 

— Mulţumesc, doamnă, sărut mîna, aţi fost foarte 
amabilă. Dar își dădu seama că nici nu exista pentru ea 
atita vreme cît cînta Tigrul din Walles. 


Îndată ce se văzu pe strada aceea, Marius o şi rebo- 
teză, zicîndu-i „Strada Urechilor Înfundate“. Strada i se 
păru foarte curioasă băiatului care purta în auz, de cînd 
se ştia, zăngănitul tramvaielor, scrîșnetul de frîne al ma- 
rilor autobuze și larma sectoarelor comerciale. Aici nu 
erau nici prăvălii, nici circulaţie zgomotoasă. Din cînd în 
cînd, se prelingea pe asfalt o maşină cu caroserie scli- 
pitoare. Nu era obişnuit să se uite la case, poate din pri- 
cină că acolo unde locuia el, toate clădirile erau aproape 
la fel. Dar acum casele îl interesau în mod special, deoa- 
rece într-una din ele locuia un tip cu care voia neapărat 
să schimbe cîteva cuvinte. Marius continuă să cașşte 
gura pînă cînd trecu de numărul 18. Reveni, cu atenţia 
încordată. Clădirea se compunea din trei corpuri, cel din 
mijloc avind două etaje, celelalte cîte unul. Gard din 
fier forjat pe structură de cărămidă. În prelungirea lui, 
un alt gard, foarte înalt, din beton, ferea de priviri restul 
curţii. La intrarea principală, plasată într-o latură a 
sorpului central, trepte însoţite de mari vase de platră 

duceau la o ușă din lemn lustruit. Totul lăsa impresia că 
aici domneşte nemişcarea. Totuşi, o fereastră din acea 
latură a corpului central orientată spre sectorul curții 
protejat de gardul din beton se deschise şi un cap de 
femeie apăru o dată cu o invitaţie tărăgănată: 

— Domnu' Fi-lip, a zis doam-na să intraţi in casă 
că răciţi, domnw' Filip! 

Marius luă o hotărîre îndrăzneață. Începuse să-i fie 
frig şi nu voia să îngheţe aşteptind ca providenţa să i-l 
scoată în cale pe cel căutat. Apăsă clanța masivă, ca o 
labă de oţel, şi poarta se deschise fără nici un fel de 
zgomot. Marius se strecură în curte şi porni repejor spre 
stinga, acolo unde, nevăzut din pricina gardului de beton, 
se aila acel domn Filip. Văzu un spaţiu viran, pe care se 
aflau un panou de baschet, un grup de aparate de gim- 
nastică — inele, bară fixă, paralele — şi un leagăn-ca- 
napea, toate acoperite de promoroacă. Lingă gard îusese 
îngrămădită o mare cantitate de zăpadă, bătătorită şi ne- 
tezită în chip de derdeluș. Pe acest derdeluș se dădea cu 
sania domnul Filip. Acest domn Filip avea aproximativ 
vîrsta lui Marius, deci vreo 15—16 ani, era scund, înde- 
sat, cu faţa lată şi ochi oblici. 

— Salut, zise Marius. Frumoasă sanie! adăugă el, 
bucuros că a găsit atît de repede un început de vorbă. 

__ Sania era într-adevăr frumoasă : în întregime din oţel 
nichelat, micuță și cu cîrmă. 

Filip roși, stiînjenit : 

— O rodez pentru concurs. 

Marius ştia foarte bine că nu există competiţii pentru 
astfel de săniuţe, afară de nevinovatele întreceri ale co- 
piilor mici. „E timid, conchise Marius. Şi-i este ruşine 
că l-am prins dîndu-se de unul singur cu săniuţa“. 

— Ce cauţi aici ? se răsti Filip, şi după o clipă reluă, 
amabil : Vrei să încerci şi tu? E foarte plăcut. 

— Da, spuse Marius. Tocmai asta voiam şi eu să te 
rog. Treceam pe aici şi deodată am văzut ceva sclipitor, 
ca o rachetă. Mi-a luat ochii, n-am rezistat. De ce nu vii 
cu scula asta în parcul Herăstrău ? Sint acolo niște pante 
grozave. Am putea merge împreună. 

Lui Filip îi luciră ochii, dar zise nehotărit: 


7ă 


— Acum? Or fi mulţi... Gălăgie, înghesuială... 
unii vin cu schiurile, cad claie peste grămadă... 

— Şi ce, sintem de sticlă ? 

— Domnu' Fi-lip, doam-na întreabă dacă sînteţi 
aco-lo ! 

— Sint aici! oftă Filip. Unde naiba să fiu? 

Marius era derutat. ,„Speriatul ăsta nu seamănă deloc 
a pungaș. Pe lingă el, eu sînt regele aventurierilor“. 

— Bine, atunci — şi Marius privi cu grijă în jur, ca 
să-și fixeze cel mai convenabil traseu pentru o retragere 
rapidă — amînăm pe altădată. De fapt, n-am venit numai 
pentru asta. Vreau să-ţi transmit ceva. 

— Mie?! zise uluit Filip. Păi de unde mă cunoşti? 

— O să-ţi dai seama singur. Ascultă, obiectul acela 
a ajuns unde trebuia. Șeful îţi transmite mulţumiri. 

— Palaghiţă ? Ce bine-mi pare! 

„la te uită, măgarul! se revoltă Marius. Și eu care 
credeam că m-am înşelat, că n-are nici o legătură cu afa- 
cerea !'“ 

— Da, Palaghiţă personal m-a rugat să-ţi transmit 
asta. Dar — şi glasul lui Marius deveni sever — și-a 
exprimat nemulţumirea pentru greșeala pe care ai fă- 
cut-o. 

— Ce greșeală ? Am făcut eu vreo greșeală?! 

Marius transpirase de încordare. Se hotări să lanseze a 
doua diversiune : 

— Jacheta. Ai pătat jacheta. 

— Asta-i adevărat. Sper că la curăţătorie... Al naibii, 
caloriferul ăla. Tocmai atunci s-au găsit să-l vopsească ! 

— Lasă asta, zise furios Marius, descărcîndu-și pe 
Filip toată mînia pe care o acumulase împotriva hoţilor 
tabloului. Ai procedat ca un idiot! Lasă, că vezi tu! O 
să-ți meargă fulgii cînd or pune mîna ăia pe tine. 

Filip se îngălbeni. De atitea emoții, se așeză, slăbit, 
pe sanie. 

— Îmi pare rău, dar nu prea înţeleg ; dacă blocul de 
desen a ajuns unde trebuie, ce importanţă are că mi-am 
pătat jacheta ? 

— Petele astea înseamnă urme, se răsti Marius. Ți 
s-a spus doar să nu lași nici un fel de urmă! Palaghiţă 
îți ordonă să iei ebiectul înapoi. 

— Păi ce, mai e acolo?! Mă duc chiar acum! sări 
bucuros Filip. 

— Asta-i culmea! se prefăcu Marius din cale-afară 
de iritat. Te rog să repeţi instrucţiunile pe care le-ai 
avut. 

— Da, imediat! Trebuia să mă duc în pasajul Luxor, 
în gangul din stinga şi să iau dindărătul caloriferului un 
bloc de desen. 

— Bine, continuă ! zise Marius, îngăduitor. 

— De acolo trebuia să ajung în.strada Periș, unde e 
un loc viran, şi să las blocul într-un cărucior de gunoi 
de lingă zidul din fundul terenului. M-am dus şi l-am 
lăsat. 

Marius îşi îngădui zece secunde de gindire. Filip părea 
sincer. 

— Bine, zise el. Din punctul meu de vedere, ai lucrat 
ca lumea. Palaghiţă te așteaptă. Ştii unde îl găseşti. Ia-o 
înainte, eu merg în urma ta la 10—15 metri. Nu mă 
cunoști, nu te cunosc. Trebuie să văd dacă nu te urmă- 
reşte cineva. 

— De ce să mă urmărească?! 

— În astfel de cazuri aşa e jocul, nu ştii? se răsti 
Marius. 

— Bine, merg, conveni Filip. Stai să-i spun maică-mi. 

„Dar atunci de ce nu i-ai spus?“ îl mustră în gînd 
Marius, imaginîndu-şi-l pe Filip în momentele cînd 
participa la sustragerea tabloului. 


Era evident că Filip îl conduce într-un punct din 
centrul orașului. Marius se bucură că n-au apucat-o spre 
vreo periferie. Amintirile lui din triaj erau prea puţin 
plăcute pentru a-l face să dorească ceva asemănător. 
Avea totuși mari emoţii, nu știa încă nimic despre cum 
trebuia să se poarte cu misteriosul Palaghiţă. 

— Cred că trebuie să intrăm aici, arătă Filip spre 
centrul pieţii, unde se înălța orășelul copiilor. 

Jur-împrejur apăruse, cu două zile mai înainte, cen- 
tura de panouri castanii care izola activitatea meseria- 
șilor de forfota circulaţiei. Bradul însă, enorm şi dens, 
părînd sculptat în piatră verde, nu putea fi ascuns, se 
ridica la peste 20 metri înălţime. Marius îşi aminti de 

autotrenul cu trei platforme, care abia rezistau dimen- 
siunilor uriaşului. Trecătorii făceau supoziţii, e din Bu- 
cegi, e din Făgăraș, şi înclinau aprobativ din cap, za 
nişte vechi cunoscători ai acestor treburi, aducerea şi 
instalarea în pieţe a marilor brazi. Mulţi bărbaţi 
întirziau la slujbă urmărind, prin crăpăturile panou- 
rilor, montarea scenei, a autodromului, a  serpen- 
tinei curajului, a roboților şi a marţienilor care aveau 
să ofere mulţimii tot felul de lucruri delicate — jucării, 
vată de zahăr, turtă dulce, ţuică de Piteşti fiartă cu 
piper şi zahăr, mititei aţițători şi crenvurşti calzi, cu 
muștar puternic. 


Paznicul veselului şantier îi opri pe băieţi, emiţind 
o dată cu formula „Nu e voie“ un suflu mărtuzisitor pen- 
tru hărnicia dovedită în a-i ajuta pe specialiștii care se 
sileau să pună în funcţiune aragazul şi recipientele 
pentru fiertul ţuicii. Marius, cu demnitate, răspunse că 
n-au venit să se plimbe pe şantier. 

— Sîntem de la Consiliul elevilor, minţi el, la repe- 
zeală. Vă putem arăta şi legitimaţia, am fost convocați 
pentru ora 1]. 

Omul duse un deget la șapcă și-i pofti să intre. 
Nu știa prea exact ce însemna consiliul elevilor, dar 
avea un respect deosebit pentru toate formulările care 
începeau cu cuvintul „consiliu“. 

Strecurîndu-se printre cabluri electrice, cherestea, 
tîmplari, sticlari, vopsitori, ferăstraie şi căldări cu vop- 
sele, băieţii se apropiară de bradul gigantic care prezida 
cu indiferenţă forfota de la picioarele lui. În structura 
fantastică a coroanei, privirile se pierdeau ca într-o cate- 
drală gotică. Marius se simţi ușor ameţit din pricina puter- 
nicului miros de rășină. Sus, pe platforma susţinută de 
schele tubulare, electricienii montau steluțe și globuri 
colorate. 

— Ce face Palaghiţă aici ? 

— Încă nu-mi dau seama. E prea multă agitaţie. 

— Hai sus, de acolo se vede totul. 

Marius își trecu pe după umăr un colac de cablu și 
începu să urce. Filip urca și el, gîfîind. Cînd ajunseră la 
o înălțime convenabilă, se opriră, scotocind fiecare colțișor 

cu privirile. În mijlocul șantierului, un tînăr subţirel şi 
spălăcit, cățărat pe o scară dublă, dirija printr-un mega- 
fon portabil repartizarea podoabelor în brad. Tot el avea 
o mulţime de observaţii la adresa decoratorilor scenei şi 
a oamenilor din sectorul de distracţii. În incinta unde se 
montau fantezistele instalaţii de încercare a puterii, de tir, 
de „priveşte şi ţine minte“, îl zări pe Jaguar. „Pe domnul 
ăla îl cunosc, e specialist în procedee pentru aruncat oa- 
menii cu picioarele de sus, pentru asurzit şi pentru zăpă- 
cirea minţilor“. Într-adevăr, Jaguarul proiectase un labi- 
rint de un tip cu totul special, în care nu numai că omul 
se rătăcea, dar aici îl aştepta un spadasin cu care trebuia 
să dueleze, dincolo podeaua era de fapt o basculă care-l 
arunca grămadă într-un perete de latex, mai la vale nime- 
rea peste nişte oglinzi care-l reflectau în atitea copii încit 
se zăpăcea, pentru ca apoi să cadă; năuc de la doi metri 
într-o plasă elastică, afară, la lumina zilei, spre amuza- 
mentul privitorilor. Fiecare pas pe care-l făcea pentru a 
ajunge la marginea plasei îl proiecta din nou în aer, și 
cînd ajungea la liman, putea obţine niște premii, o porto- 
cală, o savarină sau o statuetă de ghips, cu condiţia să 
răspundă fără a sta pe gînduri la o întrebare simplă, de 
exemplu : „În cîte sîntem azi“, sau „La ce dată e născută 
soția dumneavoastră“. De obicei, omul era atit de năuc, 
încît nu putea să răspundă. 

— Uite-l pe Palaghiţă ! zise emoţionat Filip şi strigă : 
Palaghiţăăă ! Alo! Văd că sînt acolo şi Fred Apostolescu 
— indică el cu degetul — şi Duţă, şi Mitruș, şi Gelu Sasu... 

Nu-l auziseră, erau răspîndiţi pe şantier ; şi afară de 
asta, mai tare decît Filip striga tînărul șef cu megafonul 
său portabil. Marius simţea că situaţia nu se remarcă prin 
claritate. Pe băieţii aceia îi mai văzuse. Fred, Fred şi mai 
cum ? Figura asta nu-i era necunoscută, ea îi trezea amin- 
tirea pistei stadionului, cu mirosul dulce al zgurei scor- 
monite de cuiele pantofilor de atletism. În drum spre elă- 
direa şcolii sportive, Marius trecea pe lingă pistă, amu- 
zindu-se pe seama atleților care se agitau pe iarbă, 
făcîndu-și încălzirea. Da, este Fred Apostolescu, campion 
de juniori la 110 metri garduri ! 

— Arată-mi, care e Palaghiţă ? 

— Păi nu-l cunoşti ?! deveni Filip bănuitor. 

— Te-am întrebat unde e. Nu mă descurce în vinzo- 
leala asta. 

— Uite-l cu cablul ăla în braţe. Duţă vine după el, 
cu izolatorii. Cred că se duc la serpentină. Mergem şi noi, 
da ? 

Marius îi făcu semn să aştepte. Îl privea cu atîta con- 
centrare pe misteriosul Palaghiţă, încît începură să-l doară 
mușchii din jurul ochilor. Dar cu toate eforturile nu 
observă nimic deosebit, doar un cap cam prea mare, 
cu obrajii lătăreţi şi măslinii și cu o barbă mică, de 
om încăpăţinat. În rest, 15—16 ani și o jachetă de 
piele galbenă, cum aveau toți ceilalţi prieteni ai lui. 
Marius îşi aminti. Îi văzuse pe toţi, cu cîteva zile înainte, 
în autocarul care transporta bradul. 

— Am avut noroc, zise Filip, cu un fel de bucurie 
tristă. De obicei, nu-i pot întilni, şi chiar dacă dau de 
ei, îmi strigă să mă car. Zilele astea, Duţă și Fred au 
de lucru la drăciile astea electrice — ştii că ei sînt 
elevi la „Electroaparataj“, mari specialişti, n-au pro- 
bleme. Ceilalţi vin să-i ajute. Aşa sînt ei: nu se despart 
niciodată. 

Lui Marius i se făcu, fără să ştie prea bine de ce, 
milă de Filip. Mai precis, simţea că băiatul ăsta ciudat 
nu-i displace, recunoştea în el ceva din sine însuşi. 

— Te-ai gîndit vreodată ce nu le place la tine, de 
ce te gonesc? 

— Nu ştiu, oftă Filip. De cîte ori n-am încercat... 
Dar acum — exclamă el, înviorat — cred că n-o să 
mai fie nici o problemă! Ia ascultă — se încruntă 
el — pe tine nu te-am văzut niciodată cu ei! Cum de 
te-a trimis Palaghiţă. 

— Fără întrebări! i-o tăie Marius. Uite, de-aia nu 
te înghit băieții, fiindcă ești prea curios. Roagă-te zei- 
lor tăi şi hai să coborim. 

Începuse din nou să ningă îndesat şi cu fulgi mari, 
exact la cinci minute după ce tînărul cu megafonul de 
mină poruncise așezarea pe crengile bradului a unor 
fișii pufoase de poliuretan alb, care trebuiau să imite 
zăpada. Aripile ninsorii fluturau şi oamenii din brad 

rideau aşternind zăpada lor artificială, în vreme ce 
zăpada adevărată le albea părul şi sprîncenele. 


%* 
% %* 


Prinţesă terminase de mult lectura nobilului manu- 
scris. Aveau loc discuţiile. Demn, cu un aer imperso- 
nal, de expert care asistă la o întâlnire diplomatică, 
îşi nota în carnet punct cu punct tot ce auzea. În pei- 
sajul vulcanic al cercuiui literar, bîntuit de metafore 
explozive şi de idei aruncătoare de flăcări, lucrarea lui 
Marius, rodul celor ltrei zile de cărturar furios, se 
înfățișa ca o construcţie precisă, avind ceva din aerul 
orelor de demonstraţie matematică. Frazele erau corecte, 
fiecare propoziţie avea subiect şi predicat, intilnire rară 
în operele prezentate la cerc. Fără să-şi dea seama, Marius 
procedase ca un adevărat cercetător, extrăgindu-şi în pre- 
alabil pe fişe caracteristicile fiecărui personaj, împrejură- 
rile-cheie în care se afirmă, ticurile lui verbale. Pe urmă, 
îngrozit de numărul mare al fişelor astfel obţinute şi ne- 
maiştiind ce să iacă cu ele, le împărţise pe grupuri de 
asemănare. După ce comentase caracteristicile pe care 
le prezenta fiecare membru al grupului, comparîindu-l 
şi cu personaje asemănătoare ale altor scriitori, îi venise 
în gînd să realizeze așa, de la el, în loc de concluzie, 
un tip-esenţă, înzestrat cu toate caracteristicile grupu- 
fraze cu o aparență de mare seriozitate ştiinţifică. 

Fapt este că în cercul literar se porni avalanșa balo- 
turilor de trandafiri. Aprecierile erau formulate în stilul 
obișnuit al casei : 

— Uriașă capacitate de sinteză... 

— Sensibilitate ieșită din comun... 

— Spirit de observaţie penetrant... 

— Unul din cei mai înzestrați eseiști ai tinerei gene- 
raţii. .. 

Prinţesă nota cu sirguinţă, dar începuse să se enerveze. 

— Staţi puţin, în fond toată lumea știe că Dandanache 
Și Caţavencu sînt demagogi ! 

— Da, însă Marius merge la esența demagogiei. El face 
o magistrală investigaţie. . . 

— Și nici stilul nu-i peste tot grozav, protestă Prin- 
țesă. De exemplu, Marius scrie într-un loc că „adevărul, 
autenticitatea caracterelor lui Caragiale...“ bira-biîra, în 
fine, „sînt impresionante“. Eu aici cred că este o repetare, 
un pleonasm! Adevărat şi autentic înseamnă acelaşi 
lucru. Nu, tovarăşu' profesor ?! 

Mai bine ar fi tăcut. Cele mai grele tunuri ale cercu- 
lui se orientară spre el. Bum-bum! Cum de îndrăznește 
să compare adevărul cu autenticitatea ? Adevărul ţine de 
realitate, iar autenticitatea, de artă. Bum-bum-bum ! Ceea 
ce e adevărat în viața de toate zilele, poate să pară in- 
credibil atunci cînd îl pui pe hirtie, deci neadevărat artis- 
ticeşte şi — salvă decisivă cu toate gurile de foc — mă, 
isteţule, un personaj sau o situaţie, dacă sint autentice 
în literatură, nu ne mai interesează cit ar fi putut fi de 
adevărate în realitate. Marius a intuit formidabil această 
nuanţă. 

— Or mai fi intuit-o și alţii înaintea lui, se înfurie 
Prinţesă. 

— Tu ai venit aici ca să-l faci praf, sau să notezi 
ce spunem noi? îl repezi Magda. Scrie acolo şi taci. 

Pe buzele profesorului Nicolau, care şedea rezemat 
de soba fierbinte, apăru un suris. 


„Cel mai talentat eseist al tinerei generaţii“ era în 
clipele acelea pe punctul de a mînca bătaie. Fusese tirit 
sub scena în construcţie, înghesuit printre scânduri și 
ţevi. Curenţii îşi făceau de cap, răscolind zăpada laolaltă 
cu talaşul. Marius strănuta zgomotos. Fred Apostolescu 
îi ţinea mîna dreaptă răsucită la spate, Duţă îi pusese o 
talpă zdravănă peste laba piciorului, iar Palaghiţă îl poc- 
nea cu un deget osos peste nas, metodic, de la stinga ja 
dreapta şi invers. 

— Repetă ce-ai spus! şi poc, peste nas. Care tablou, 
care hoţi, care jachetă ? 

— ... galbenă... haap... haap... hapciu! Cu dungi 
albastre ! Incetează ! se smuci Marius. Să ştiţi că strig 
după ajutor! 

O palmă lată, roşie de frig îi acoperi cu grijă gura și 
rămase acolo, bine lipită. 


6 — Operaţiunea Hercule 31 


— Nu-mi plac copilaşii gălăgioșşi, zise Palaghiţă. O 
să strigi cînd o să vrem noi. Deocamdată, vrem să vor- 
beşti în şoaptă. Dar nişte șoapte logice, pricepi ? 

Toate planurile lui Marius căzuseră. Cu băieţii ăştia 
hotăriţi şi iuți de mină nu putea să fie nici şiret, nici 
agresiv. Abia deschisese gura, încercînd să-i inducă în 
eroare, ca pe Filip, că se trezise luat pe sus şi cărat îul- 
gerător departe de lume, sub scîndurile scenei. Ceea ce 
îl uimi la băieţii cu jachete galbene era nu numai rapi- 
ditatea cu care acţionaseră, ci şi modul perfect coordonat 
al acţiunilor lor. Se înțelegeau fără vorbe, ai fi zis că-şi 
citesc reciproc gîndurile. 

Marius luă hotărîrea de a trage prin ochire directă: 

— Dacă-mi spuneţi ce aţi făcut cu tabloul, aș putea 
interveni în favoarea voastră. 

Palaghiţă veni foarte aproape de el, îi ridică pleoapele 
ca la un consult medical, şi îi luă şi pulsul. 

— 90 de bătăi pe minut, dar s-ar putea să fie din pri- 
cina fricii. Ascultă, băieţaș, putem conta pe faptul că 
eşti în toate minţile ? Despre ce tablou e vorba? 

— Nu te mai preface, şi eu sînt amestecat în aface- 
rea asta pînă aici! arătă Marius, plimbîndu-şi orizontal 
degetul la nivelul sprîncenelor, după care izbucni într-un 
şir de strănuturi violente. Începuse să-i curgă nasul. 

Palaghiţă ridică braţul drept, rostind cu solemnitate 
în metru antic: 

— Minerva, o rază trimite-mi acum din suprema-nţe- 
legere, căci vreau să pricep naiva vorbire în tilcuri a 
celor cu mintea în ceţuri ! 

Marius trase zgomotos pe nas, ca un copil mic. 

— Eşti clasicist? se interesă el. Îţi plac versurile 
antice, tablourile vechi ? 

— A fost doar o improvizație, buzatule ! preciză Pala- 
ghiță. Tabloul! gemu el. Ai pronunţat din nou cuvîntul 
ăsta. Pe Hercule, te dau hrană leilor înfometați dacă 
nu-mi explici ce urmărești ! 

— Înainte de a ajunge la Filip tabloul a trecut prin 
mina mea |! zise dintr-o răsuflare Marius. 

Palaghiţă se întoarse încet-încet, de tot, şi cu priviri 
ingrozitoare spre Filip : 

— De înălţimea voastră uitasem! Acum îmi dau 
seama că de fapt tu ni l-ai adus pe cap pe aiuritul ăsta. 

— M-a păcălit! A zis că l-aţi trimis voi, pentru că 
mi-am pătat jacheta... 

— Care jachetă ? 

Filip roşi. 

— Jacheta mea galbenă. Una asemănătoare cu ale 
voastre. 

— Şi ce ne interesează pe noi jacheta ta? 

— Nu jacheta! Petele! Dungile! Care eu... de la 
calorifer... fiindcă era proaspăt vopsit, şi îmi spusesem 
că de vreme ce voi m-aţi pus la încercare, am dreptul 
să acţionez îmbrăcat cu ea. 

— Haaaaaapciu ! se cutremură Marius, cu ochii roşii 
şi înlăcrimaţi de guturai. Continuă, Filip! Prietenii tăi 
nu prea au ţinere de minte. 

— Asta aşa e, zise Palaghiţă suspect de binevoitor. 
Sintem uituci, sîntem proști, nu ştim nimic şi înţelegem 
greu. Dă drumul la explicaţii, ia-o de la început. 

— De la început ? Bine! zise Filip cu o expresie de 
mare concentrare. De la care început ? De la început de 
tot ? 

— De acolo, nervosule! oiîtă Palaghiţă. 


Instalaţiile vilei cu nr. 18 de pe strada Urechilor În- 
fundate se aflau în îngrijirea unui mecanic pe care îl cu- 
noşteau de ani de zile. Dumitru Palaghiţă sau, pentru 
intimi, nea Mitică ; contra unei sume modeste le revi- 
zuia o dată pe lună, corectind cu acest prilej şi funcţio- 
narea diferitelor aparate electrice gospodăreşti. Nea Mi- 
tică era tipul de meseriaş priceput în toate domeniile, 
deţinînd în geanta sa roasă şi coaptă de soare, ca o burtă 
de rechin împăiat, scule cărora nu le rezista nici o defec- 
ţiune. Nea Mitică repara tot ce întilnea în cale. Bărbat 
sobru, aproape sever, avind o permanentă expresie de ne- 
mulțumire şi de trufie pe chipul său măsliniu, osos, cu 
mustață înspicată de fire albe, nea Mitică nu plăcea în 
egală măsură celor din casă. El avea obiceiul să repro- 
șeze cu glas tare obiectelor pe care le repara diferite cu- 
sururi, cum ar fi acela că se mişcă fără delicateţe din loc, 
că nu se spală după fiecare întrebuințare, că au prostul 

obicei să funcţioneze fără întrerupere. Nea Mitică nu 
uita niciodată să arunce o privire de specialist prin 
jucăriile lui Filip, reparîind ici un angrenaj, dincolo 
un contact. Cu timpul, băiatul se obişnuise să aştepte 
sosirea meşterului ca pe o mică sărbătoare.  Întîi îl 
atrăsese uimitoarea ușurință cu care omul punea la 
punct orice mecanism; părea înzestrat cu puteri ne- 
obişnuite, mai ales în comparaţie cu domnul Dor- 
neanu, care nu ştia nici măcar să înlocuiască o priză de- 
fectă. Pe urmă, băiatul observase că nea Mitică îi răs- 
punde fără nervozitate la toate întrebările, chiar şi la 
cele absurds, și Filip formula cîte una pe minut. Era atit 
de hotărit să nu rateze prilejul de a petrece o zi în tovă- 
răşia lui nea Mitică încît, pretextind o durere în gît sau 
cine ştie ce nevralgie, lipsea de la școală chiar dacă în 
ziua respectivă avea teză. Ce discuta el cu meşterul e 
greu de înșşirat. De obicei începeau cu fotbalul, 
Şi ajungeau cine știe unde, la transplantul de inimă sau 
la aprovizionarea pieţelor. 

Filip merse atît de departe, încit îi dezvălui lui nea 
Mitică un proiect despre care încă nu vorbea nimă- 
nui ; avea de gînd, peste cîţiva ani, să înfiinţeze pe lingă 
O.N.U. un serviciu special denumit „Investigmond“, un 
fel de institut multilateral, conceput spre a descoperi tot 
ce doreau pămintenii, în toate domeniile. Deocamdată, 
Filip confecţionase legitimaţia de membru cu nr. 1, pe 
numele lui, se înţelege. Mai greu se explica răbdarea lui 
nea Mitică, adică de ce îl suporta el pe Filip, de ce nu-i 
spunea să-l lase în pace cu vorbăria! Este de crezut că 
acest om, practicîndu-și meseria solitar, din casă în casă, 
chincit prin cele mai incomode unghere ale gospodăriei, 
simţea nevoia de a-și însoţi anevoioasa lucrare cu niţel 
taifas. 

Într-un rînd, făcindu-și planificarea reviziilor din lo- 
cuința soţilor Dorneanu în aşa fel încît să le împace cu 
concediul de odihnă, meşterul dădu vestea că dacă mai 
rămine totuşi ceva, avea să fie pus la punct de un nepot 
al său, pe nume Remus. 

Ziua aceea n-avea să dispară niciodată din memoria 
lui Filip. În ajun se comunicaseră rezultatele olimpiadei 
pe martie. Participase și el la festivitatea din aula Fa- 

cultăţii de ştiinţe juridice, ca deţinător al unei menţiuni 
la limba română. Vedetele erau, bineînţeles, cîştigătorii 
premiilor întîi. După îestivitate, aceşti răsfăţaţi ai soar- 
tei fuseseră filmaţi de televiziune, dăduseră şi inter- 
viuri. A doua zi, fotografiile lor apăreau în ziare. Filip le 
privi îndelung, jurind ca la anul să se numere printre ei. 

Cînd auzi soneria, dădu fuga, cu emoție, să vadă cum 
arată nepotul lui nea Mitică. Nepotul lui nea Mitică, cio- 
lănos şi oacheş, cu capul cam mare, semăna pînă la 
identitate cu una din pozele aflate în ziarul din mîna lui 
Filip. Era cîştigătorul premiului întîi la biologie. 

— Bună ziua, sînt Remus Palaghiţă, am venit să 
fac controlul instalaţiilor, îl informă tinărul. Cred 
că aţi fost anunţaţi de unchiul meu. Dinşii — şi-i arătă 
pe băieții care îl însoțeau — sînt prietenii mei, vom lu- 
cra împreună. 

Trecură cu indiferenţă pe lingă Filip, risipindu-se prin 
încăperile casei. În afară de Palaghiţă mai venise un bă- 
iat, Victor Duţă, şi un oarecare Fred Apostolescu, la care 
Filip observă cu invidie statura foarte înaltă şi conforma- 
ţia aproape incredibil de perfectă : umeri foarte laţi, şol- 
duri înguste, membre lungi, vinjoase. Toţi trei purtau 
același model de jachetă, dintr-o piele elastică şi foarte 
subţire, garnisite copios cu buzunare, pină şi pe mineci. 
Jachetele atrăgeau atenţia prin galbenul lor ţipător. 

Filip se învățase cu modul de lucru al lui nea Mitică, 
negrăbit şi vorbăreţ. Posesorii jachetelor galbene aveau 
alt stil. Lucrau tăcuţi și spornic, şi nici uneltele lor nu 
erau ca ale lui nea Mitică,  bătrineşti, greoaie, adesea 
improvizate de el însuşi. Ei foloseav instrumente minia- 
turizate, lucind de nichel şi email. Filip remarcă la Pala- 
ghiţă un fel de aparat electric, nu mai mare decît pum- 
nul, care era în acelaşi timp bomfaier, şurubelniţă şi bor- 
mașină. Ca să i se explice la ce folosesc instrumentele și 
piesele din trusa pentru radio şi televiziune a lui Fred, 
lui Filip i-ar fi trebuit mai multe ore. 

Impresia generală pe care o lăsau acești tipi era că 
vor să termine treaba repede și bine, fără să-şi împovă- 
reze memoria cu nimic din ceea ce era exterior activităţii 
lor. Trecură prin sufragerie fără să se arate interesaţi de 
altceva decit de prize şi de corpurile de iluminat, schim- 

bînd replici scurte, rapide : „Lensiunea e bună“, „Cor- 
doanele, în regulă“, „Trebuie schimbat un fasung“, „,lzo- 
lir“, „„Şurubelniţă“ ... Poate că nu-i interesa nimic alt- 
ceva, dar panoul cu măşti, mîndria domnului Dorneanu, 
ar fi trebuit să le atragă atenţia. Cînd ajunseră la biblio- 
tecă, privirile lor trecură cu indiferență peste obiectele 
exotice aduse din călătorii îndepărtate. 

Revoltat de acest dezinteres, Filip Dorneanu se ţinu 
totuşi după ei prin toată casa, roşu de sfiiciune, ca şi cum 
el ar fi fost străinul. Zadarnic încercă să găsească un ca- 
păt de vorbă, băieţii erau ocupați pînă peste cap, singurul 
subiect convenabil ar fi fost unul în legătură cu activi- 
tatea lor, dar pentru Filip schema mașinii de spălat rufe 
nu era mai simplă decît aceea a unui accelerator de par- 
ticule. 

Jachetele galbene terminară verificarea în mai puţin 
de 60 de minute, timp în care reglaseră şi schimbătorul 
de canale al televiziunii şi înlocuiseră bateria chiuvetei 
din baie. 

— Nu vreţi să mai rămiîneţi ? Am nişte muzică bună. 

— Ne pare rău, zise indiferent Palaghiţă, dar pînă la 
orele 13 avem încă patru adrese. La revedere. Cînd schim- 
baţi canalele la televizor, ar fi bine să învirtiţi butonul 
în sensul săgeţii indicatoare. 

După aceea, multe zile în şir, lui Filip i se întîmplă 
de mai multe ori, şi nu numai în somn, Să-i viseze pe 
băieții cu jachete galbene. Odată rătăceau printr-o jun- 
glă de motoare, racorduri electrice și ochii ciclopici de in- 
dicatoare, dezorientaţi, nereuşind să pună în funcţiune 
superagregatul. Deodată, apăru Filip surizător, cu o cheie 
franceză în mînă. Strinse o piuliță, fixă un contact, şi 
totul începu să huruie în condiţii optime.  Altădată se 
făcea că Remus Palaghiţă şi prietenii lui erau atacați de 
niște bandiți misterioșşi. Din nou apărea Filip în chip de 
salvator invincibil, dar modest. Jachetele galbene îl cople- 
șeau cu laude, jurînd să-i fie prieteni devotați. Împreună, 
Filip și jachetele galbene înființau marele institut de cer- 
cetări „Investiemond“, adică investigaţii de importanţă 
mondială. Acest for condus de Filip şi de jachetele gal- 
bene întreprindea fructuoase cercetări în toate domeniile 
care interesau umanitatea. El reușea în egală măsură să 

prindă pungaşi internaţionali şi să găsească leacul cine 
ştie cărei boli, să rezolve problema hranei şi îngrijirii 
oamenilor din ţările slab dezvoltate şi să salveze echi- 
pajele navelor avariate în cosmos. 

Din păcate, îluidul de afecţiune şi neobosită imagina- 
ţie emis cu sirguinţă de capul înfierbintat al lui Filip îl 
făceau să umble zadarnic prin oraş, nereuşind să intre 
în contact cu Palaghiţă. Filip trecu la forțarea şansei. 
Ca din întîmplare, începu să apară în preajma liceului 
lui Palaghiţă tocmai cînd se suna de ieşire. Pentru 
această operaţiune, Filip pleca de la liceul lui cu o oră 
înainte, chiulind cu inima bîntuită de remușcări. Întîlni- 
rile, anticipate mental cu unele amănunte voioase, erau 
în realitate foarte reci şi inconsistente. Filip trintea un 
salut exuberant ; Palaghiţă răspundea în grabă, Filip își 
potrivea pasul cu al lui, pălăvrăgind cu voioşie, dar la 
primul sau la al doilea colţ de stradă Palaghiţă ducea un 
deget la cozorocul şepcii : „Scuză-mă, sint aşteptat intr-un 
loc, la revedere“. Unde se ducea Palaghiţă, cine îl aş- 
tepta ? Pe Filip nu-l aștepta nimeni în afară de maică-sa. 

Fiindu-i rușine să mai facă de planton în preajma 
liceului lui Palaghiţă, Filip se lansă într-o acţiune de 
detectiv, căutîndu-l prin oraş. 

Descoperi astfel că jachetelor galbene nu le arde de 
distracţie, aveau tot felul de treburi importante. Puteau 
fi văzute la ora 4,30, în zori, ajutind la descărcatul ca- 
mioanelor cu legume și fructe în piaţa mare. Dat fiind 
talentul la desen al lui Fred, fantezia lui Palaghiţă şi 
hărnicia celorlalţi, pictau firme și mici panouri de re- 
clamă pentru diferite ateliere. Uneori cîştigau doar cit 
să-şi acopere costul vopselelor, dar lucrau cu tragere de 
inimă. În vacanţă se angajau pe la fermele din preajma 
oraşului, făceau pe ghizii la Agenţia de turism sau se 
angajau ca figuranţi la Studioul cinematografic. Banii 
obţinuţi porneau spre destinaţii precise. Palaghiţă avea 
doi fraţi mai mici, pe taică-său nu-l apucase; mama lui 
lucra ca îngrijitoare la un cinematograf. Cu banii care 
îi rămîneau după acoperirea unor necesităţi gospodăreşti, 
Palaghiţă îşi cumpăra cursuri și tratate de chimie, bio- 
logie și medicină. Cînd spunea „o să fiu un medic genial“ 
n-o făcea din orgoliu. Unii colegi de pe acum 

ii ziceau „Doctorul“. Nu văzuse niciodată pe car- 
netul său o notă mai mică de 10, dar considera 
aceste rezultate drept simple formalităţi. El privea numai 
înainte, ca un pilot angajat într-o cursă de mare viteză. 
Fred îşi cheltuia banii pe vopsele şi pensule, Duţă se 
îmbrăca elegant, iar Gelu Sasu îi folosea pentru întreţi- 
nerea scuterului său. 

Duminica însă se distrau nebuneşte. Aveau bilete la 
cele mai noi filme, chiar şi atunci cînd ghişeele arborau, 
sub privirile dezamăgite ale oamenilor de rînd, cunoscu- 
tul aviz: „Pentru astăzi nu mai sînt bilete“. Jachetele 
galbene agreau însă în mod special parcul de distracţii. 
Alergau cu încîntare de la avioane la lanțuri, de la lan- 
uri la carturi, de la carturi la roata gigantică, de la 
roata gigantică la autodromul electric și cînd, în sfirşit, 
rămîneau fără bani, plecau abia ţinindu-se pe picioare de 
ameţeală, dar voioşi ca nimeni alții. În dimineţile de 
vară, la ştrand, zăceau ceasuri întregi pe nisip, răbdători 
ca niște crocodili sub soarele torid, ca să obțină un bronz 
cît mai frumos şi mai de durată. Din oră în oră, îripţi 
de dogoare, se năpusteau în grup pe scara trambulinei 
şi săreau chiuind de la nouă metri, dindu-se peste cap 
în aer, și nu apăreau la suprafață decît după 20—30 de 
secunde, răstimp în care bărbaţii strigau după salvatorul 
de serviciu, iar domnișoarele leşinau. 

Într-o zi, Filip îşi luă inima în dinţişiseaşeză lîngă 
ei la film. 

— Voi sînteţi o echipă formidabilă, vreau să mă pri- 
miţi și pe mine. 

— Nu sîntem nici un fel de echipă, ce idee mai e şi 
asta ? îi răspunse Palaghiţă. 

— Știu ce vorbesc. Vă urmăresc de mult. O să-mi 
cumpăr şi eu o jachetă galbenă. 

— N-o să găseşti. Asta-i comandă specială, serie 
scurtă, costă o grămadă de bani. 

Trecu sub tăcere adevărul, și anume că o cooperativă 
de pielărie pe calea Griviței greșise dozajul culorii, așa 
încât o cantitate de piele ieşise, în loc de maro, galbenă 
ea mălaiul. Jachetele croite din acest material beneficia- 
seră de un model foarte cochet, dar culoarea prea ţipă- 
toare nu-i făcea pe clienţi decît să zimbească. Întîi pre- 

țul fu redus cu zece la sută, apoi cu încă zece, pină cînd 
ajunse la jumătate. Atunci apăruse Fred: „Vă rog să le 
rețineţi pînă după-amiază“. Spre seară cei patru prieteni 
se întruneau la faţa locului, ţinînd un scurt consiliu: 
„Cam tare... culoarea. Dar prețul e mic! O să se 
uite lumea după noi... În orice caz, cu galbenul ăsta pe 
noi, n-o să ne calce maşinile!“ 

Peste trei zile, Filip, somnoros și năuc, se afla la 4 di- 
mineaţa în Obor, printre camioanele din care se descăr- 
cau verze, lăzi cu roşii și zarzavaturi umede de rouă. 
Băieţii erau aici, cu cîte un sac gol aruncat pe umeri, ca 
să îi protejeze de asprimea poverilor. 

— Am venit să lucrez şi eu. Ce trebuie să fac? 

— Şterge-o urgent ! se răsti Palaghiţă. Aici e muncă, 
nu distracţie. 

Cu timpul, băieţii îl mai îngăduiră; se distrau pe 
seama lui vorbind misterioşi despre întimplări extraor- 
dinare, ai căror eroi fuseseră cu o zi sau cu o săptămină 
înainte. Simple ficțiuni, care-l derutau pe Filip, făcîndu-l 
să dorească și mai intens cooptarea lui în rîndul echipei. 
Alteori îl trimiteau după mici cumpărături sau îi dă- 
deau de grijă să aducă de acasă un pachet de ţigări Kent 
sau vreo revistă străină. Într-un rînd, Palaghiţă se su- 
pără : 

— Nu-mi plac chestiile astea, sîntt dezonorante în pri- 
mul rînd pentru noi. Filip, ai face bine să-ţi vezi de tre- 
burile tale. 

— Mă goniţi din echipă ? 

— Tu ai idei fixe! Ţi-am spus că nu sîntem o echipă, 
ce tot îi tragi cu echipa ? 

Ea Mă antipatizaţi, oftă Filip. N-aveţi încredere în 
mine. 

— Asta cam așa e, zise într-o doară Palaghiţă, nea- 
vind ce să-i mai spună. Dar dacă ţii neapărat, poftim, 
o să te punem la încercare, la un fel de examen. 

Filip se învioră: 

— Puneţi-mă ! Oricînd ! 

— Încetişor, asta-i treabă cu dichis. Nu te mai ţine 
de noi. Așteaptă, fii înţelept. Cînd se va ivi ocazia, o să 
te anunţăm : „Alo, aici jachetele galbene! Notează in- 
strucțiunile noastre !“ 

În felul acesta scăpaseră de el. Credincios cuvîntului 
dat, nu-i mai urmărea, sau în cel mai bun caz îi urmă- 
rea de la mare distanţă, așteptînd cu înfrigurare acel 
lucru pe care Palaghiţă n-avea de gind să-l facă nicio- 
dată. El însă, Filip, nu ostenea să-și imagineze dorita zi 
în care jachetele galbene aveau să-l pună la încercare. 
Îl convinsese pe taică-său să-i comande o jachetă de piele 
galbenă, după modelul mult rîvnit. Încă n-o îmbrăcase, 
dar avea s-o îmbrace în curînd. 

După trei săptămini de speranţe, îndoieli, dezamăgiri 
și din nou speranţe, creatorul „Investigmond“-ului primi 
un telefon. Afară ningea, el dădu deoparte perdeaua pri- 
vind căderea înceată a fulgilor imenși, și lipi receptorul 
de ureche : „Alo? Da, eu sint. Cine?! Voi? Uraaa!“ 

Venise clipa marei încercări. „Dar care din voi vor- 
beşte ? Tu eşti... Palaghiţă? Sau Fred?“ Auzi un ris 
amuzat : „N-are importanţă, Filip. Vorbeşte echipa. Eşti 
pregătit ?“ 
 Binejmţeles! Ce doreau jachetele galbene? Să le 
aducă un aisberg? Un elefant? „Nu, voinice! E vorba 
numai de o încercare. S-ar putea ca obiectul în sine să 
fie lipsit de importanţă, dar asta nu te priveşte. Va tre- 
bui să-ți dovedeşti îndemînarea, rapiditatea, discreţia.“ 

Lucrul părea foarte simplu. „La ora 7,10 seara te 
strecori într-un gang din pasajul Luxor. Aici, îndărătul 
caloriferului, se va afla un obiect banal, un bloc de desen, 
care nu trebuie deschis. Ai misiunea să-l transporţi pe 
strada Periş. Acolo se ailă un teren viran. Pe latura din 
fund, lîngă calcanul blocului-turn, o să vezi un cărucior 
al serviciului de salubritate. Trebuie să arunci obiectul 
în cărucior şi să te reîntorci pe cel mai scurt drum acasă. 
Nu iei legătura cu noi pînă nu te anunţăm. Asta e tot“. 

În ziua aceea, orele trecuseră foarte anevoie pentru 
Filip, alcătuind un plictisitor calvar de lecţii, mîncare, 
școală. Cărţile pe bănci, cărţile în bănci, Închideţi caie- 
tele, deschideţi caietele. Cineva „obosește“ un exerciţiu 
la tablă, Filip scrie şi el în maculator, habar n-are ce 
scrie, dar trebuie să lucreze simultan cu elevul de la ta- 
blă. „Dorneanu, ce faci dumneata?! Te ocupi de 
modă ? !“* Purpuriu de jenă, Filip se ridică încet în um- 

bra profesorului. În loc să înscrie, precum sunase po- 
runca, un trunchi de piramidă într-o sferă dată, el cre- 
ionase o frumuseţe de jachetă galbenă, care purta pe par- 
tea stingă a pieptului inscripţia „,„Investigmond“. 

Viaţa, viața cea adevărată avea să înceapă la orele 19. 
Jacheta galbenă... Pasajul Luxor... Primul gang pe 
dreapta... Caloriferul... Blocul de desen... Înapoi pe 
bulevard... Ninsoare, viscol... ,,„Oare chiar mă supra- 
veghează ?“ Strada Periş... Locul viran... Căruciorul 
de la salubritate... Înapoi spre casă... „Ce repede s-a 
terminat totul ! Mi-ar fi plăcut să fie o treabă mai com- 
plicată, dar o fi avînd şi asta rostul ei. Sper că băieţii 
n-au motive să fie nemulţumiţi de mine“. 


CAPITOLUL V 


Sub sceră, săgețile vintului răscoleau talașul şi ză- 
pada ; era un loc neprielnic, dar ferit de urechi indiscrete. 
Deasupra, tropăială şi zgomote metalice. „Încet, mai în- 
cet !* strigă cineva, şi Marius recunoscu glasul tînăru- 
lui cu megafon portabil. Acum vorbea fără megafon, era 
chiar deasupra lor. „Nu acolo, continuă el, nervos, am 
spus nu acolo! Deplasaţi-l mai spre stinga, mai spre 
stînga, altfel o să-mi producă reflexe în sticlă !“* Marius 
își dădu seama că e vorba de instalarea reflectoarelor 
şi a cortinei de sticlă, îndărătul căreia puteau fi prezen- 
tate, la adăpost de ger, numerele de balet. 

Dincoace, sub scenă, domnea o liniște desăvirşită. 
Filip terminase de vorbit şi Palaghiţă încă nu începuse. 
Toată lumea se uita la el, ar fi dorit probabil şi alţii să 
spună ceva, dar aşteptau cu toţii să se pronunţe întîi 
vocea cea mai autoritară. Palaghiţă însă nu părea să 
simtă nevoia de a vorbi. Era foarte preocupat de jocul 
lui cu o şurubelniţă. O arunca în aer, imprimîndu-i o 
mișcare de rotaţie în jurul axului transversal, şi aştepta 
să se înfigă cu virful în zăpadă, ceea ce nu se prea în- 
timpla, deoarece minerul era prea greu. 

— Haaa... haaap... hapciu |! făcu Marius, cu ochii roşii. 

— Să ieşim de-aici, o să răceşti! zise Palaghiţă. De 
ce ne-om fi băgat noi în gheţăria asta?! exclamă el, 
mirat, ca şi cum de-abia atunci ar fi observat unde se 
află. 

Brusc, se schimbă la faţă, devenind purpuriu, cu tră- 
săturile strimbate de furie. Întinse mîna în direcţia lui 
Filip, fără să se uite la el, şi-l trase ca pe un balot. 

— Idiotule, deschide bine urechile ! Noi nu ţi-am dat 
nici un telefon! Nu ştim nimic despre lucrurile care 
s-au întîmplat cu tine. Pasajul Luxor, caloriferul, blocul 
de desen, strada Periş, cutare şi cutare. Nu ne privesc 
pe noi toate astea! Şi-a bătut cineva joc de tine, mălai 
mare ce eşti. Asta, în cel mai bun caz. S-ar putea însă 
să fie ceva mult mai scirbos la mijloc, vreo pungăşie 
clasa-ntii. Te sfătuiesc să anunţi miliția. Şi tu... cum zici 
că te cheamă ? Marius, da ? Eşti obligat și tu să faci ace- 
lași lucru. Altfel vă luăm noi de gît şi vă ducem la mili- 
ţie. Acum cCăraţi-vă şi să nu-mi mai ieşiţi în cale. 

Lui Filip, împotriva voinţei sale, i se umplură ochii 
de lacrimi. Începu să vorbească, dar în clipele acelea 
era incapabil să se exprime clar. Tot ce reuşi să producă 
fu o bolboroseală care stîrnea compătimire. | 

— Încă n-aţi şters-o ? se răsti Palaghiţă. Eu am ter- 
minat. 

— Eu încă nu, zise Marius, tărăgănat, dar agresiv. 
Vreau să te informez, furiosule, că la miliție am fost. 
Asta ca să nu mai fii tu preocupat de problemele lega- 
lităţii. Secundo: Sînteţi voi băieţi simpatici, dar cam 
faceţi pe nebunii. Presupunînd că nu aveţi nici o legă- 
tură cu afacerea în care a nimerit Filip — subliniez că 
e o simplă presupunere — va trebui să dovediţi acest 
lucru ! Eu nu cred că aveţi dreptul să vă întoarceţi la 
el cu spinările voastre îmbrăcate în piele galbenă ! 

Fred Apostolescu ridică încetişor pumnul, aducîndu-l 
deasupra capului lui Marius. 

— Ăsta, zise el, rămîne aici! Dacă mai spui vreo 
obrăznicie, o să cadă peste băieţel. 

— Numai că băieţelul — zise Marius, retrăgindu-se 
rapid şi punînd mina pe o ţeavă de vreo sută douăzeci 
da centimetri lungima — poate să te facă praf cu 
obiectul ăsta. Ţin să anunţ pe toată lumea, e de datoria 
mea s-o fac, că atunci cînd am în mînă un obiect de 
acest gen lovesc pe cine mă incomodează şi unde vreau. 

Execută rapid o fandare şi o paradă, aerul şuieră, 
despicat de ţeava miînuită cu energie. 

— Oho! făcu admirativ Fred. Asta înseamnă cel pu- 
țin doi ani de scrimă. 

— Cinci, zise Marius. Cu specializare la sabie. Aşa, 
domnilor ! Vă consideraţi inocenți, vă luaţi dreptul de a-l 
izgoni pe Filip? Aţi intuit bine, la mijloc e o afacere 
scîrboasă, s-a furat un tablou, şi Filip, fără să ştie, a 
contribuit din plin. Dar ce visa Filip în clipele ace- 
lea ? Visa că vă slujeşte pe voi, că face un lucru util, 
că se dovedeşte demn de a vă fi camarad. 

— Da, oftă Filip, exact ! Numai la asta-mi era capul! 

— Voi reprezentaţi idealul lui, în numele vostru a 
făcut totul! Dacă sînteţi cu adevărat nevinovaţi, şi dacă 
pe deasupra vă consideraţi oameni, nu nişte nătărăi în- 
fumuraţi şi laşi, va trebui să-l căutaţi împreună cu mine 
pe pungașul ăla deştept şi cîinos care a pus la cale toată 
afacerea. Haa... haap... hapciu ! 

— Ascultă, zise Palaghiţă, ginditor, știi ce eşti? Un 
exaltat şi un prost crescut. Ne-ai făcut laşi, înfumuraţi, 
nătărăi — de toate. Ar trebui să te batem. Dar pentru 
că ai examinat într-un mod logic problema relaţiilor 
dintre noi şi Filip, îţi suspend pedeapsa. Tine minte că 
e unul din rarele cazuri în care omul scapă de cafteală 
datorită unei demonstraţii de logică. 


leşiră, cu genunchii şi cefele ţepene, de sub scenă. 
O namilă îmbrăcată în roşu din cap pină în picioare 
trecu pe lîngă ei, ţinînd în mînă un fuior colosal de lină 
fină, alb-aurie. 

— Ce faci, puştiule ? zise namila. Cum mă găseşti 
în rolul ăsta ? 

Era Banu Petrovici. Avea să fie, pe toată durata 
existenţei orăşelului, principalul Moș Gerilă. 

Îşi lipi enorma barbă clasică. Arăta, într-adevăr, gro- 
zav de frumos şi de impozant. 

— Aţi fost cuminţi, copii ? zise el, cu o voce moşne- 
geşte răguşită. Cine ştie o poezie frumoasă ? Apoi, oită 
cu glasul lui cel de toate zilele : Slujbă grea, 12 ore pe zi. 

Și porni melancolic spre ciuperca enormă care adă- 
postea negoţul de ţuică fiartă. 

— Ai relaţii mari, îi spuse Palaghiţă lui Marius. Poţi 
să zburzi peste tot fără nici un ban! şi arătă cu o 
mișcare circulară pavilioanele cu distracţii. 

— Crezi că Moş Gerilă al meu e atit de influent? 

— Nu el. Prietenul lui. Nu ştiai? E prieten cu Sta- 
nislas, regizorul care se ocupă de toată panorama asta. 
Trebuie să-l fi văzut şi tu. Se învirte peste tot cu un 
megafon de git. 

O voce triumfătoare îi ajunse din urmă, o dată cu 
un zdupăit de bocanci. 

— Alo, băieţii, tovarăşii de la consiliul elevilor! 
Unde aţi dispărut, că vă caut de-o oră, a întrebat de 
dumneavoastră tovarășul regizor Stanislas ! 

Fra paznicul căruia, pentru a-l lăsa să intre, Marius 
îi spusese că vine din partea consiliului elevilor. Tot 
gindindu-se cum să-i explice omului situaţia, se trezi 
împins pe scările care duceau în culise. „Stai, tovarășu', 
să ne lămurim...%. „Eu n-am treabă, v-a chemat tovară- 
șul regizor, cu el discutaţi !“ Într-un du-te-vino de tim- 
plari şi de electricieni, Marius se trezi față-n faţă cu 
tinărul de giîtul căruia atirna megafonul portabil. 

— În sfîrşit! exclamă Stanislas, nervos. Asta-i ora: 
pe care o stabilisem cu consiliul vostru ? 

— Îmi pare rău, dar trebuie să vă spun că eu... se 
zăpăci Marius. 

Dindărătul unui panou apăru figura jovială a „mul- 
tiprofesorului“. 

— Dragă Stanislas, pe băiat îl cunosc foarte bine, e 
foarte serios şi punctual. Probabil că i s-a comunicat 
altă oră. 

Și strîngînd cu solemnitate mîna lui Marius : 

— Nici nu ştiam ce personalitate frecventează sa- 
lonul meu. Sînt mindru că tocmai dumneata, dragă Ma- 
rius, reprezinţi consiliul elevilor. 

— Mă rog, zise îmbuifnat Stanislas, deschizîndu-și 
bloc-notesul. Fii bun, tovarăşe Marius, şi notează-ţi! 
Miine, începînd de la ora 7, avem prima selecţie. Din 
programul general v-am repartizat vouă, elevilor, 20 de 
minute. Ce-o să faceţi cu ele? Sper că ai venit cu niște 
propuneri. 

Altădată, Marius ar fi rupt-o la fugă, dar în ultimul 
timp se învățase să-şi păstreze calmul și să cerceteze te- 
renul din aproape în aproape. 

— Muzică uşoară, zise el, prudent. Solişti vocali şi 
erchestră. 

Stanislas se strimbă, nemulțumit. Muzică uşoară avea 
destulă în program, chiar prea multă. Toate formaţiile 
propuseseră întii muzica uşoară. 

— Gimnastică artistică, dansuri populare, recitări, 
înşiră Marius la întîmplare. | 

Stanislas clătină negativ din cap. Programul era su- 
praaglomerat cu astfel de numere. Altceva, mai nou, mai 
fantezist ? 

— Comici, oită Marius. Veselie, umor! 

— Nu! bombăni Stanislas. De obicei, aveţi tendinţa 
să-i imitaţi pe actorii la modă. Eu vreau ceva numai al 
vostru, tineresc, original. Întoarce-te la consiliu și trans- 
mMite-le colegilor dorința mea. Discutaţi, găsiţi, treaba 
voastră, mîine la 7 să fiţi aici. 


Deşi ameţit de oboseală, degerat şi năuc, găsi pu- 
terea de a se abate pe la şcoală, în speranţa că o va mai 
găsi pe Magda. După părerea lui, era singura ființă în 
stare să descurce ceea ce încurcase el ca „repre- 
zentant al consiliului elevilor“. Şedinţa cercului Lite- 
rar se terminase, dar preşedinta zăbovea încă la bi- 
bliotecă, revăzind conştiincioasă procesul-verbal. 

— Vai, Marius — izbucni ea, prietenoasă ca nici- 
odată — ești mare, băiatule, să-ţi citesc ce s-a spus des- 
pre lucrarea ta, numai laude de categorie grea! 

Marius ascultă cîteva citate, zimbind printre stră- 
nuturi, dar de la un moment dat mulţimea superlative- 
lor începu să-l siciie. Nu era vorba de modestie; din 
partea lui, n-ar fi interzis nimănui să-i aştearnă îlori în 
cale, dar atitea elogii îi dădeau senzaţia de ceva suspect, 
anormal. Ar fi preferat să afle că lucrarea lui fusese 
găsită nu „genială“ și „penetrantă“, ci doar judicioasă şi 
bine documentată. 

Totuşi, ea să n-o supere pe Magda, se strădui să-i 
arate cît de mult îl bucură consacrarea cucerită sub 
auspiciile cercului condus de ea, şi era, într-adevăr, des- 

tul de bucuros. Pe urmă îi relată în citeva cuvinte, tre- 
cînd sub tăcere adevăratul ţel al vizitei sale în orăşelul 
copiilor, cum pătrunsese acolo dindu-se drept reprezen- 
tant al consiliului elevilor şi cum, în cele din urmă, fu- 
sese nevoit să facă, în această calitate, anumite pro- 
misiuni. 

— Trebuie să mă ajuţi, Magda. Habar n-am cu ce con- 
siliu al elevilor aranjaseră ei, în orice caz, nimeni de la 
acest consiliu nu s-a prezentat, în afară de intrusul cu 
care stai de vorbă. Cel mai rău lucru e că am apucat să 
promit ! Acum, chiar dacă dau peste consiliul ăla, ce 
poate face pînă miine dimineaţă, la ora 7? 

Magda îl ocări din belșug pentru nesăbuinţa lui. 

— Să ştii însă — adăugă ea — că regizorul are drep- 
tate. Un număr original, şcolăresc, foarte propriu atit în 
ceea ce priveşte conţinutul, cît şi modalitatea spectaco- 
lului este exact ce trebuie. Ai făcut bine că mi-ai spus 
totul. Acum du-te acasă, mănîncă, ia o aspirină și vezi 
dacă poţi să vii la şcoală. De problema celor 20 de mi- 
nute de program o să încerc să mă ocup eu. 

Marius oftă, uşurat. Se ivise cineva cu care să îm- 
partă greutatea răspunderii. O privi recunoscător, mus- 
trindu-se că uneori o ponegrise. Ar fi vrut să-i spună: 
„Dragă Magda, dă-mi voie să te sărut. Nu te speria, nu 
este ceea ce crezi tu. E doar o sărutare camaraderească, 
fiindcă eşti un camarad“. Dar cu toate că își pregătise 
atît de grijuliu argumentele, simţea cu groază că nici 
unul din ele nu e un adevăr important, şi că dacă ar 
săruta-o pe Magda, ar face-o exclusiv pentru că e dră- 
guţă. Or, în aceste condiţii, curajul lui slăbea conside- 
rabil. 


Era aproape convins că norocul trecuse definitiv de 
partea lui, cînd un 4 la fizică şi un 2 la chimie îl pocniră 
fără cruţare, ca pumnii unui debutant ambițios care-l 
aruncă la podea pe campionul moleşit de prea multe tri- 
umfuri. Cu nasul lipit de scîndură și cu fruntea lîngă 
ghetele adversarului, vedeta se străduieşte să-şi dea seama 
pe ce lume e. Furios, învinuindu-se fără milă şi negă- 
sindu-şi scuze, Marius făcu, în carneţelul „Operațiunii 
Hercule“, rezumatul acestor catastrofe școlare. El nu 

uită să precizeze că le pune pe hirtie „spre perpetuă adu- 
cere-aminte, pentru ca ori de cite ori voi citi aceste rîn- 
duri, să mă înfurii şi să muncesc agresiv, fără odihnă“. 
N-avea să recitească niciodată aceste virtuoase cuvinte 
întrucît, dacă la scrierea însemnărilor folosea cu suc- 
ces cifrul inventat de el însuşi, acesta era atit de com- 
plicat încît lectura notiţelor îl obosea peste măsură. În 
situaţia nou creată, nici tezele nu se anunțau ca un eve- 
niment aducător de bucurie. Marius hotări să uite orice 
ambiţie exterioară învăţăturii și să lucreze în stilul „nu 
mai ies din casă pînă după teze“. Îi făcu plăcere să-şi 
imagineze că odaia lui devine un fel de batiscaf scufun- 
dat departe de oameni şi de problemele lor, în ocean, 
la 3 000 metri adincime, acolo unde nu se află decit 
tăcerea şi esenţele. Nu răspundea la telefon, răminind 
insensibil chiar şi la chemările lansate din stradă. Prin- 
țesă îl căutase fără succes de vreo două ori, urmărit de 
Marius, în mod conspirativ, prin ochiurile perdelei. 

În ciuda acestor severe măsuri de protecţie, pe Ma- 
rius îl deranjară destule lucruri. Dindărătul ecuaţiilor 
răsăreau chipurile unor inşi de existenţa cărora nu știuse 
nimic cu o lună înainte, sau îi cunoscuse prea puțin, dar 
care acum il interesau în mod constant. Un Volkswagen 
vişiniu făcea slalom printre figurile geometrice, un ta- 
blou reprezentind o domnişoară din legende îi împiedica 
vederea asupra sintaxei. În mod special îl enervau cu- 
vintele : „Nu ştiu ce s-a întimplat mai departe“. Aceste 
cuvinte alcătuiau un fel de trenuleţ care-i străbătea gin- 
durile în toate direcţiile : „Nu-ştiu-ce-s-a-întimplat-mai- 
departe.  Nu-ştiu-ce-s-a-iîntimplat-mai-departe“.  Auzise 
această expresie şi de la Prinţesă, și de la Geo, şi de la 
Filip. Situaţia era de-a dreptul caraghioasă: participa- 
seră la furtul unui tablou, dar nici unul nu ştiuse că e 
vorba de un furt, după cum nu ştiuseră nici de la cine 
provenea obiectul şi nici în miinile cui trebuia să ajungă. 
„Fiecare din noi este o ver:gă dintr-un lanţ neobişnuit; 
ele n-au fost pstrecute una prin ata, ci unite timp de 
o zi printr-un fel de magnetism. După trecerea tablou- 
lui, impulsul magnetic a încetat şi verigile s-au risipit“. 
Marius, în cirnetul său, notase și o ipoteză tulburătoare, 
lansată de Palaghiţă : 

— Domnilor colegi, e cazul să vă îngheţe sîngele în 
vine. Încep să cred că există cineva pe care nici unul 
din noi nu-l cunoaşte, dar care ştie totul des- 
pre noi. Aş spune că lucrează ca un computer pro- 
gramat cu datele noastre personale. Ştie ce ne preocupă, 
ce vanităţi avem, cît sîntem de laşi sau de curajoși. 

— Faci literatură ? bombănea Marius. Noi căutăm 
un hoţ, asta e tot. 

— Tu faci literatură, nu eu. Dacă aş fi sigur că m-ai 
înţelege, ţi-aş descrie citeva stări psihice pe care, iden- 
tificîndu-le la anumiţi indivizi, un escroc i-ar putea 
prăda sau folosi în scopurile lui cu zimbetul pe buze, 
dîndu-le impresia că el e cel mai credincios prieten. Per- 
formanţa escrocului. nostru, aş putea spune, contribuţia 
lui la această metodă este că, după toate celelalte, a mai 
reuşit să rămină necunoscut proştilor de care s-a îo- 
losit ! 

— Eu nu sînt prost! roşise Filip. 

— Dacă ăsta-i singurul lucru care ţi-a atras atenţia 
în raţionamentul meu... 

— Individul la care te referi ar putea fi careva din- 
tre noi ? întrebase Marius. 

— Nu cred. Nu! Nici unul dintre noi nu este des- 
tul de deștept şi destul de ticălos pentru asta. Ascultă-mă 
pe mine, asta-i treabă de om bătrin și rău. 

Discuţia se desfăşurase acasă la Palaghiţă. Locuia în- 
tr-un Cartier dinspre şoseaua Alexandriei. Case mici, 
necostisitoare. Prin curţi, îndărătul unor întărituri de 
scînduri solide, trepădau găinile şi purceii. Aerul străzii 
mirosea a fum, a vanilie, a rufe întinse la uscat. Fami- 
lia Palaghiţă ocupa trei odăi, din care una era în exclu- 
sivitate a Doctorului. Noul-venit privea impresionat bi- 
blioteca întinsă pe doi pereţi şi biroul cu scaun rotativ. 
Totul fusese lucrat de mina stăpînului, după modele 
publicate în reviste. Se mai afla aici, pe toată lungimea 
unuia din pereţi, o masă lungă şi îngustă, flancată de 
numeroase taburete. Rostul ei nu era familial, ci profesional. 
Aproape în fiecare zi luau loc trei, patru, uneori şase 
sau chiar opt şcolari, pe care Palaghiţă îi medita, contra 
unei sume modeste, la diferite obiecte. Veneau adesea 
şi băieţi care-şi pregăteau admiterea. Îl ascultau smeriţi 

pe Palaghiţă, deşi diferenţa de virstă era neînsemnată, 
doi-trei ani. Succesul lui pedagogic consta în aceea că, 
ducindu-i-se în tot cartierul faima de elev genial, bă- 
ieţii ăştia îl ascultau cu gura căscată, și dacă la şcoală 
mai îndrăzneau să se ducă cu temele nescrise, la Pala- 
ghiță n-ar fi cutezat pentru nimic în lume să vină fără 
a efectua în prealabil toate  exeraiţiile indicate de el. 
Dacă totuşi vreunul uita s-o facă, Palaghiţă nu se sfia 
să-l tirască în magazie şi să-i fulgere citeva palme zdra- 
vene : „Timpitule, dacă nu înveţi, maică-ta nu-mi mai 
dă bani, şi eu am nevoie de banii ăştia. Pricepi ?% 

Nici cu prietenii nu era Palaghiţă mai indulgent, atit 
că la palme renunţa. Avea un fel particular de a-şi ex- 
prima dezacordul. Niciodată nu aducea de la început 
vorba despre ceea ce îl nemulțumise. Îţi trîntea ofensa 
exact cînd te așteptai mai puţin. În toiul unei voioase 
şi paşnice discuţii despre ultimul meci al echipei na- 
ionale de hochei se întorsese spre Marius, spunindu-i, 
fără nici o legătură cu subiectul : 

— Ştii ceva, domnule coleg ? Tu semeni cu o cheie 
fără broască. 

— De ce, Palaghiţă ? 

— Habar n-am. Te tot învirţi, te bagi peste tot şi 
nu se întimplă nimic. Mai astimpără-te naibi şi fă un 
singur lucru, dar ca lumea ! 

Și reluase taifasul despre hochei, făcîndu-se că nu-l 
aude pe Marius care, intrigat şi jignit, îi cerea explicaţii 
suplimentare. 


Teza de chimie îi reașeză pe epoleţi o steluţă din cele 
pierdute. Din toată clasa, numai el, Tiberică şi Magda 
epuizaseră subiectul. Profesorul Mircescu, un tinăr cu 
talie de dansator (făcuse parte în anii studenţiei din an- 
samblul U.T.C.), declarase : 

— Vă felicit! Frumoasele voastre reputaţii mă fac 
să mă gindesc la nişte viitori cercetători în acest do- 
meniu. 

Tot el obişnuia să le spună elevilor : 

— Să nu vă iluzionaţi cu ideea că vă consider copii. 
Pentru mine sinteţi colegi de meserie. Vreţi să colabo- 
răm, vă sînt prieten. Îmi stricaţi ora, veniţi cu lecţiile 
neînvăţate ? Înseamnă că-mi sînteţi ostili şi trebuie să 
ripostez. Eu nu invit părinţii la şcoală, nu duc muncă 
de lămurire, nu adresez reclamaţii tovarăşului diriginte. 
Nota 2, şi atit. 

Trimestrele, şi mai ales trimestrul trei, se terminau 
în valuri de suferinţă la acest obiect, profesorul Mir- 
cescu aruncînd fără nici o stringere de inimă cite şapte- 
opt elevi din fiecare clasă în surghiunul corigenţei. Lo- 
vea foarte tare. La cancelarie şi chiar la inspectorat ploua 
cu contestaţii. Nu lipseau nici cazurile de leşin, nici scrl- 
sorile anonime de ameninţare. În schimb, olimpiadele 
de chimie, cel puţin pînă la faza municipală, erau do- 
minate de elevii claselor unde preda el. 


Cu armura de aur ciștigată in cea mai grea bătălie, 
Marius se prezentă plin de speranţe la următoarea. Dar 
îndată ce profesoara Amalia Predoiu, o doamnă foarte 
învățată, care pe lingă diploma facultăţii de matematică 
avea și o licenţă în filozofie, începu să aștearnă pe tablă 
enunţul, eroul de la chimie simţi suflarea fierbinte care 
vine din gura căscată a unui tigru. Dinaintea ochilor în- 
cepură să-i joace punctişoare roşii. În mai puţin de cinci 
minute avu certitudinea de nezdruncinat că nu știe ni- 
mic în legătură cu problema propusă. Urmă, imediat, sta- 
rea aceea de umilinţă şi de furie neputincioasă cind vezi 
că, în vreme ce tu stai ca pe ace, alţii scriu, apărindu-şi, 
egoişti, cu palma stingă, berechetul de rezultate. 

Frunzele de laur ale victoriei de la chimie mai plu- 
teau, aurii, prin clasă ; ele aveau să pună într-o lumină 
și mai puternică doi-ul pe care Marius îl presimțea mai 
aproape decit propria-i umbră. 

Pînă şi Prinţesă umpluse două pagini cu calcule. De- 
votamentul ar fi fost inutil, întrucit avea alt subiect. „E 
nedrept, se revoltă Marius. Problema aia putea să cadă 
pe rîndul meu.“ Peniţa stiloului se înţepenise prostește la 

capătul unui şir anemic. Altădată ar fi suportat un ghi- 
nion ca ăsta, fără plăcere, desigur, dar l-ar fi suportat, 
în sensul că viața nu i s-ar fi părut de netrăit din pri- 
cina unui doi în teză. Ar fi fost paguba unui tip de care 
şi aşa nu se interesa nimeni. Cine a luat doi? Nu ştiu 
exact. Marius... sau altul de pe rîndul lui. Zău? Zău, 
şi gata. Acum însă faptul avea să fie comentat, înflorit 
Și servit cu sosuri picante : „Cum, Marius, eseistul tine- 
rei generaţii a dat în bară ? la te uită, săracul... Poate-i 
mai intră minţile în cap. Să-şi atîrne doi-ul în virful să- 
biuţei, că tot e el mare scrimer. După teza de la chimie, 
călărea pe caii cei mari, acum să mai umble şi după coada 
măgarului ! S-a găsit cine să alerge după hoţi şi să pună 
ordine în conştiinţele oamenilor !“ Cel mai neplăcut îi 
era, în clipele acelea, să-și imagineze mutra lui Pala- 
ghiţă. Parcă-l şi vedea riînjind dispreţuitor : „Să poftești 
să-ţi dau meditaţie, domnule, 10 lei ora“. 

Privirile lui Marius căzură pe colţul cărţii de mate- 
matică ieşit din servieta lui Prinţesă. Brusc, în minte 
îi apăru cu precizie pagina unde se găsea demonstraţia 
acestui tip de problemă. Îşi aminti perfect cum, aseară, 
trecuse în grabă peste acel paragraf. Întinse mîna stingă, 
încet, cu doi milimetri pe secundă, ferindu-se să-şi în- 
drepte privirile într-acolo. Trase cartea, continuind, cu 
mina dreaptă, să se prefacă şiret, că scrie. Prinţesă pri- 
cepuse despre ce era vorba şi-şi îmbunătăţise poziţia, 
aşezindu-se picior peste picior, astfel încît să mascheze 
cu genunchiul drept manualul așezat de Marius pe bancă, 
lingă coapsă. Chipul lui Marius, aplecat asupra caietului 
cu falsă sirguinţă, ardea ca focul, în timp ce mîna stingă, 
hoaţă, întorcea fără zgomot foile. Cu coada ochiului, Ma- 
rius fotografie dintr-o privire demonstraţia. O mare bucu- 
rie şi o mare linişte se răspîndiră în toată ființa lui. Oftă 
din greu, ca un hamal scăpat de povară. În cap îi răsări 
începutul unui cîntec: „În pas de paradă, tam-tam-ta- 
ra...% Adică în pas de paradă se îndrepta el spre rezul- 
tatul cel bun şi spre nota cea mare. 

— Ce se întimplă aici ? 

Era glasul doamnei Amalia Predoiu. Rochia ei de tri- 
cot verde închis, cu paiîta de argint la cordon. Unghiile 

lungi, înguste, bombate, acoperite cu lac violet. În această 
mînă, cartea de matematică. 

— Ce se întimplă aici ? Trebuie să fac poliţie cu fie- 
care din voi ? Sandu Macovei, cu tine vorbesc! 

Prinţesă se ridică furios. Pe carte scria numele lui, 
acest adevăr era indiscutabil. 

— Am pus-o şi eu unde am nimerit. Nu voiam să 
copiez, vă dau cuvintul meu. 

Și-l înghionti pe Marius, să spună el adevărul sau 
altceva, treaba lui. Dar Marius efectua plin de silință 
ultimele simplificări, prefăcindu-se că nu înţelege des- 
pre ce e vorba. 

— Macovei, te-ai deprins prea de timpuriu să minţi la 
adăpostul cuvîntului de onoare. Pentru tine, teza s-a ter- 
minat. 

Și-i'notă lucrarea cu un unu mare şi roşu. 

„Acum mă ridic şi spun: «Nu este vina lui; eu am 
luat cartea, eu am copiat !»“ îşi alcătui Marius fraza 
eroică, dar ea n-avea să fie rostită niciodată. 


În pauză, alergă să-l găsească pe Prinţesă. Îl întilni 
pe culoarul sălii de sport, la căldură, călărind melan- 
colic un Cal cu miînere. 

— Hai, pedepsește-mă, zise Marius, cu arţag, pentru 
că-i era jenă să adopte tonul duios. Trage-mi un pumn, 
cred că asta aştepţi. | 

Prinţesă nici măcar nu-l privi. Se legăna pe cal, flu- 
ierînd încetişor o melodie oarecare. 

— Prinţesă, eu ştiu la ce te gîndeşti acum. Îţi spui: 
„Marius e un trădător, aleargă după succese călcind pe 
cadavre“. Nu-i adevărat. Tot timpul mi-a părut rău, dar 
înţelege şi tu că teza asta trebuia să-mi iasă bună, cu 
orice preţ. O să-ţi fac şi eu odată un serviciu, ai să vezi. 

Prinţesă continua să fluiere cu insistenţă. Marius îşi 
ieşi din sărite : 

— Ascultă, de ce dracu' n-ai spus că eu scosesem 
cartea ? Fii sigur că n-aş fi negat. Ai vrut să faci pe 
prietenul care se jertfește, numai din cauza ta s-a în- 
timplat totul, iar eu vin şi-mi cer scuze ca un idiot. 

— Cu mine vorbeşti ? zise Prinţesă, zimbind politi- 
cos. Mă confunzi, dragă. Aici e cam întuneric, du-te și 
caută-ţi prietenul în altă parte. 

Sări de pe cal şi se depărtă cu paşi rari, legănaţi, 
de om negrăbit şi fără griji. 


Magda Feneşan se ținuse de cuvînt, pregătind un 
program de 20 de minute care trebuia să reprezinte 
contribuţia elevilor în programul general al spectacole- 
lor din orășelul copiilor. În seara din ajunul primei re- 
petiţii îi adunase acasă la ea pe cîțiva din cei 15 poeţi ai 
cercului literar. Lucrînd pe ruptele pînă la miezul nopţii, 
scriseseră împreună nici mai mult, nici mai puţin de- 
cît o baladă de vreo două sute de versuri, intitulată 
„Aventurile, luptele și victoriile cavalerului don Studio- 
sus Anonymus cel Tînăr, întregite cu maximele și cuge- 
tările sale filozofice, încă și cu descrierea completă a 
călătoriilor sale, acum pentru întîiași oară date în vi- 
leag“. Compuniînd această scriere, poeţii rideau cu la- 
arimi. leşise într-adevăr un lucru interesant și cu haz. 
Opera lor, parodiind stilul baladelor medievale, istorisea 
întimplările zilnice ale unui elev, cu toate marile sale 
triumfuri, gafe, certitudini, gesturi nobile sau aiureli. 
Expertul Feneşan, venind acasă pe la zece noaptea, se 
speriase văzînd forfota din casa lui. Lămurindu-se că 
nu era o sindrofie, ci „o prea cinstită şedinţă de lucru 
artisticesc“, aşa cum spunea Magda, expertul îşi oferise 
serviciile, născocind el însuşi fel de fel de scene hazlii şi 
contribuind cu succes la potrivirea versurilor. Ca moda- 
litate de transpunere scenică o aleseseră pe aceea a dia- 
logului dintre solist şi corul vorbit. Interpreţi aveau să 
fie înşişi autorii, costumaţi, sub îndrumarea lui Tiberică, 
într-o combinaţie de uniforme şcolare, costume din evul 
mediu şi elemente de echipament sportiv. Acompania- 
mentul muzical urma să şi-l facă singuri, folosind tot 
ce aveau la îndemînă: un fluier ciobănesc, două muzi- 
cuțe, o ghitară, un acordeon şi o trompetă de jucărie. Acest 
alai îl entuziasmă pe regizorul Stanislas. El hotări ca progra- 
mul elevilor să fie prezentat nu din două în două zile, ci în 
fiecare zi. Invitat de Magda să asiste la o repetiţie gene- 
rală, Marius primi felicitările lui Stanislas, care-i de- 


104 


clară solemn : „Încă din primul moment mi-am dat seama 
că stau de vorbă cu un băiat inteligent. Mi-ai priceput 
perfect intenţiile. Te rog să transmiţi consiliului elevi- 
lor felicitările mele“. Marius zîmbi enigmatic, în orice 
caz, aşa dorise, să zimbească enigmatic. 

După repetiţie, zăbovi cu băieţii prin orăşel. Nu-i 
izgonea nimeni, erau de-ai casei. Pregătirile luaseră sfir- 
șit. Timplarii, electricienii, pictorii şi lăcătuşii, îmbră- 
caţi în haine de oraş, îşi admirau lucrarea. Nu mai ve- 
deai nici talaş, nici mormane de cablu, nici unelte. Enor- 
ma jucărie părea că aterizase aici desăvirşită dintru 
inceput. Scena, chioșcurile, instalaţiile distractive, nu- 
mai nichel, cristal, emailuri şi pluș aveau o splendoare 
gravă în tăcerea nopţii. Personalul umbla în virful pi- 
cioarelor, simțind nevoia să vorbească în șoaptă. Din 
marele brad izvorau constelații şi umbre. La miezul 
nopţii, panourile protectoare aveau să fie îndepărtate 

Marius era de părere că nu calculase la timp toate 
consecinţele activităţii sale de fals reprezentant al ace- 
lui consiliu de care habar n-avea, şi acum, cînd din con-= 
fuzie ieşise un lucru admirabil, constata că acest lucru 
nu are nici o atingere cu persoana lui. Îi spusese iritat 
Magdei că socotește o impoliteţe gravă faptul de a nu 
fi fost poftit să lucreze şi el la text şi chiar să interpre- 
teze ceva. 

— Doamne, ce Păcală poţi să fii! se miră Magda. 
Cînd m-ai rugat să mă descurce cum pot, că tu n-ai timp, 
a vorbit gura fără tine ? 

— Nu ştiu. Vreau şi eu pe scenă, asta e tot. Măcar 
zece versuri să spun şi eu. 

— Întîi îmi ceri zece versuri pentru tine, pe urmă 
o să-mi mai ceri zece și pentru Prinţesă, şi parcă văd 
că nu mai terminăm niciodată. De ce nu mi-ai spus la 
timp ? 

— Tezele. Eu nu sînt ca tine, premiant din naştere. 
Ca să iau o notă bună, muncesc de-mi vine rău. 

— Săracul, s-a spetit. Bine, o să văd ce-i de fă- 
cut cu Prinţesă şi cu tine. Dar să fiți punctuali la pro- 
gram, aici nu e serbare şcolară. 

— Magda, eşti un înger, eu am spus întotdeauna că 
e imposibil să nu găsească omul înţelegere la tine, să- 

rut mina, mulţumesc din suflet! izbucni Marius, fă- 
cînd-o să roşească, nedumerită de atitea complimente. 

Nu-l încînta atit perspectiva de a face el parte din 
echipă, cît faptul că obținuse acest privilegiu pentru 
Prinţesă. Simţea nevoia să-i dea prilejul unei bucurii oa- 
recare. Fluturînd vestea cea bună ca pe un steag de pace, 
putea, în fine, să găsească un capăt de vorbă cu dez- 
amăgitul său prieten. 


Apăsă butonul soneriei avind destul temei să creadă 
că, zărind prin vizor Cine e musafirul, Prinţesă va re- 
fuza să deschidă. Exact așa se și petrecură lucrurile. Ca 
atare, după citeva minute de zbirniială, Marius rupse o 
foaie de blocnotes şi scrise grăbit: „Știu foarte bine că 
stai băţos îndărătul uşii şi te prefaci că nu mă auzi. Ai 
de gind s-o ţii așa pină la sfirşitul secolului? De cite 
ori vrei să te rog să mă ierţi ? Poftim, am făcut-o și în 
scris ! Altceva. Magda te-a pus pe lista fericiţilor, o să 
apari în programul ăla faimos, pe scena din orășel. Fii 
liniştit, n-a fost ideea mea, ci a Magdei“. Semnat: Ma- 
rius-cel-plin-de-remuşcări, cu precizarea : „S-o crezi tu“. 

Împinse biletul pe sub ușă, strigînd : „Poşta, uriîtule !“ 
şi plecă fluierînd. 

De cealaltă parte a uşii, Prinţesă suferea, roşu de 
jenă. Era numai în chiloţi şi în maieu, prăfuit şi trans- 
pirat. Nu din pricina urii nu-i deschisese uşa, ci pentru 
că în apartament situaţia era foarte încurcată. Ai lui te- 
lefonaseră că într-o zi-două vor fi acasă, şi el se apucase, 
fericit şi întreprinzător, să facă ordine. Aşezase scaunele 
pe masă şi covoarele pe șifonier ; în baie, cada gemea de 
rufe puse la înmuiat ; bucătăria era sufocată de tacimuri, 
crătiţi şi vase într-un hal fără de hal. Prinţesă nu-şi spă- 
lase pînă atunci vasele, preferind să le facă uitate prin 
cămară pe cele folosite. Acum nu ştia ce să facă mai în- 
tii : să curețe parchetul, să bată covoarele, să dea cu aspi- 
ratorul, să şteargă şi să lustruiască mobila, să spele va- 
sele ? Îşi pusese în cap să facă lună. Deocamdată, 
montase bradul în mijlocul suifrageriei, dar nu era si- 
gur că făcuse lucrul cel mai anevoios. Căută telefonul 
prin mormanul de cărţi scoase din bibliotecă spre a fi 
şterse de prai, şi formă un număr. 

— Alo, Valerica ? Bună, fetiţo! Macovei, da. Ce faci, 
înveţi de zor ? Bravo, ai să ajungi o mămică ideală, cu 
opt copii şi premiul Nobel! Eu? Dezleg cuvinte încru- 
cișate. Daaa ! Particip la un concurs. În numărul ăsta 
e un careu cam sucit, auzi ce titlu: „Pe teme culinare“. 
Da, dar trebuie să le rezolv! Vreau să te rog ceva. Am 
aici o întrebare, stai să-ţi citesc. (Prinţesă făcu să foş- 
nească o hirtie.) Şapte vertical: „Se pune în compoziţia 
cozonacului.“ 

— Cite litere ? se interesă Valerica. 

— Cinci, zise el la nimereală. 

— Păi e simplu : lapte sau zahăr. 

— Eşti grozavă, Vali! o complimentă Prinţesă, ad- 
mirativ. N-ai stat de loc pe gînduri! Dacă erau numai 
trei litere, ce spuneai ? 

— Ştiu eu? Ouă, unt. 

— Şi dacă erau patru ? 

— Nuci, ulei, sare. 

— Şi dacă erau şase ? 

— Cu şase litere nu există nimic care se pune în co- 
zonac. Poate cu şapte : stafide şi drojdie de bere. 

— Bravo, cred că dacă ai participa la concursurile 
astea ai lua toate premiile. Pa, îţi trimit un gînd frumos! 

* 


Li LL] 


„Aventurile lui don Studiosus Anonymus cel Tinăr& 
erau reprezentate în fiecare zi, la orele 19. Pe urmă, 
interpreţii, ameţiţi de succes, își făceau veacul prin oră- 
se]. Acasă nu-i mai întreba nimeni: „Unde ai fost, cu 
cine ai hoinărit ?* Părinţii știau totul dinainte și erau 
liniştiţi. Ai lui Marius nu aveau nici ei motive să intre 
în panică văzind că se face ora 9 seara și flăcăul nu-i 
acasă. A avut spectacol şi acum se distrează și el. Bine 
că pe acolo nu trec maşini. 

Distracţia lui Marius era însă departe de a fi atră- 
gătoare. Îndată ce ieşea din scenă, părăsea orăşelul, în- 
cepînd o lungă şi deloc veselă călătorie. Conform unui 
plan simplu, lua la rind toate barurile, braseriile şi ca- 
fenelele. Îşi tira cu greu picioarele înghețate prin ză- 
padă, îl dureau şalele şi umerii, dar îndată ce intra în- 
tr-un local, își lua un aer ţanţoş, de petrecăreţ voios 

care caută un grup de cunoștințe. Înşelînd vigilenţa 
portarilor şi învingindu-și sfiala, intra şi prin restau- 
rantele de lux. De cinci, de zece, de douăzeci de ori tre- 
cea din aerul rece al străzii în atmosfera supraîncălzită 
a localurilor. Începuse să-i recunoască pe ospătari, pe 
instrumentiști şi chiar pe unii dintre clienţi. Se saluta 
cu o grămadă de frumoşi cu pantaloni largi şi bluze 
strimte, care se invirteau prin holurile restaurantelor. 
Nu ştiai exact dacă s-au ridicat de la o masă, ori sînt 
doar în trecere. Aveau veşnic cite ceva de vorbit prin 
semne şi în şoaptă cu chelnerii, cu muzicanţii, cu femeia 
care se ocupa de garderobă şi de galantarul cu ţigări 
străine. 

Intr-o seară, la „Europa“, îl văzu pe Geo Blondul. 
Pantofi cu tocul de 5 centimetri, cravată lată de-o palmă, 
veston strins pe talie, cu revere ascuţite şi nasturi aurii, 
plete revărsate pe guler, favoriţi. Toate astea il prin- 
deau de minune, şi el o ştia. leşise în hol, să-şi cum- 
pere ţigări. La masa lui se aila o fată subţire, cu părul 
negru şi lung. „Ce-i cu tine, Marius? Vino înăuntru, eşti 
invitatul meu.“ Marius îşi privi cu dușmănie ghetele 
mustind de apă și pantalonii mototoliţi. „Mulţumesc, dar 
mi-am uitat smochingul acasă“. Geo rise: „Nu fi nea 
Stelian. O să-ţi găsesc o fată şi dansăm pînă dimineaţă. 
Am tot salariul la mine! După ce-l facem praf, ne du- 
cem cu pluguşorul şi ne-ntoarcem plini de bani!“ Ma- 
rius mai Că ar fi acceptat să intre, dar nu-i suridea ideea 
de a fi prezentat unei fete. Îl apuca groaza numai gîn- 
dindu-se că va trebui să se descurce în compania unei 
necunoscute. 

— Mulţumesc, n-am timp. Și adăugă, cu reproş: Tu 
petreci, iar alţii sint la datorie. Treabă-i asta ? 

— Ce datorie ? La care datorie eşti tu ? 

— Ai uitat? 

Geo fluieră uimit și compătimitor : 

— Te pomenești că umbli tot cu schema aia, să prinzi 
hoţii ?! A, nu-mi place, ai idei fixe. Acum îmi explic de 
ce arăţi în halul ăsta. Să ştii că îi telefonez maică-ti. O 
să-i spun să te încuie în casă şi să te supraalimenteze. 
Nu ţi-ar strica şi un tratament pentru nervi. 

— Du-te dracului ! murmură Marius. 

leşi în stradă, ridicîndu-șşi gulerul paltonului. Era un 
frig umed, frigul cel mai păcătos. Marius se gîndi că ar 
fi trebuit să urmeze sfatul lui Geo. Adevărul e că nici 
nu mai ştia prea bine ce caută. Umbla după Mili, o vă- 
zuse odată la volanul Volkswagenului şi a doua oară, în 
triaj. Ştia că n-o poate reintilni decit în vreun local. Era 
singura fiinţă de la care mai putea să afle ceva. De fapt, 
nu spera să se întimple mare lucru, dorea numai să în- 
cheie un bilanţ, adică să poată fi în măsură să spună: 
„Am stat de vorbă cu toţi cei despre care știam că au 
fost amestecați în porcăria aia. Am făcut tot ce mi-a stat 
în putinţă ca să aflu ceva. N-am aflat nimic. Punct şi de 
la capăt“. De la capăt începeau liniștea, echilibrul... Şi 
nu era numai asta. În ultimul timp își făcuse o mulţime 
de prieteni noi: Filip, Geo, Palaghiţă şi celelalte jachete 
galbene. Erau niște camarazi inteligenţi şi loiali, alături 
de care se simţea în largul său. Uneori însă convorbirile 
se împotmoleau în meandre neplăcute sau în lungi pauze 
stinjenitoare. Asta se întîmpla cînd își aduceau aminte 
de întimplările nu tocmai clare care se aflau la originea 
prieteniei lor. Dorinţa lui Marius era să lămurească astiel 
lucrurile încît această prietenie să nu mai fie umbrită 
de amintiri pe care nu le poţi comenta cu voce tare. 

Jos, zăpada terciuită, amestecată cu noroi. Deasupra, 
luminile roşii şi albastre ale reclamelor : Turist bar, Tic- 
tac, Continental, Melody. „Umblu de aproape trei ore. 
E ultima oară cînd o mai caut pe fata aia. La 12 mă duc 
acasă şi uit totul“. Îşi cumpără de la o bătrinică din gan- 
gul de la Unic un cornet de castane coapte. Nu-i plăceau 
castanele coapte, dar erau fierbinţi. Parcurse Calea Vic- 
toriei pină la Casa Armatei, intrind în restaurantul 
„Capșa“ și apoi la „Berlin“. Își făcu, fără convingere, 
rondul prin bodegile de pe bulevard. Ieșind prin Bre- 
zoianu, pe Splai, porni spre restaurantul Bucur. Diîmbo- 
vița curgea brună şi uleioasă. Marius o văzu considerabil 
lărgită, pe apele limpezi pluteau vapoare şi bărci cu pinze. 
Îşi propuse să discute această chestiune cu Palaghiţă. Ar 
fi putut face împreună un proiect. Începu să viseze cum 
zece mii, o sută de mii de băieţi şi de fete lucrează după 
acest proiect la recreerea Dîmboviţei. 

— Pst! Băiatule! 

Se afia în dreptul bisericuţei de lîngă Operetă. Cel 
Gare-l strigase în şoaptă era un miliţian. Marius se apropie. 

— Vrei să-mi dai o mină de ajutor ? spuse încet mili- 
ţianul, care părea foarte tinăr. 

— Dacă pot, cu plăcere. 

Tînărul străjer al ordinei publice arătă, emoţionat, în 
direcţia uneia din străduţele care dădeau în Sfinţii Apostoli. 

— Pe dreapta, la a cincea casă, s-au ascuns în curte 
trei persoane în stare de ebrietate. Eu însă cred că cel 
puţin unul din ei se preface. Ai putea merge cu mine să 
vedem despre ce este vorba? Am nevoie de un ajutor. 

Pe Marius îl străbătură simultan un fior de vitejie şi 
altul de frică. 

— Sigur că vreau. Dar de ce nu scoateţi pistolul? 

— Dacă o fi nevoie, iese el singur din toc. 

— Şi eu ce trebuie să fac? 

— Nimic periculos. Ţine-te în urma mea la ciţiva paşi. 
Să se vadă că sintem doi. 

— Perfect. Dar nu-mi daţi şi mie ceva? Măcar bas- 
tonul ăla. 

Pătrunseră în curtea întunecoasă, printre butoaie, sti- 
ve cu lemne de foc şi coteţe de păsări care, în întuneric, 
reprezentau tot atitea ascunzişuri. Auziră nişte bolboro- 
seli, icnete, risete înăbuşite. Deodată, tînărul miliţian pro- 
iectă lumina unei lanterne, strigînd autoritar : „Sus mili- 
nile ! Nici o mișcare!“ Se aflau acolo trei bărbaţi, aşe- 
zaţi pe niște buturugi. Doi din ei, tineri, în jur de 20 de 
ani. Al treilea avea 45 sau 50. Era îngrozitor de beat. Dez- 
brăcat pînă la vestă, încerca să bea dintr-o sticlă cu rom 
şi nu-şi nimerea gura. În mîna unuia din tineri se afla 
paltonul, celălalt îi luase haina. Prefăcindu-se ameţiţi de 
băutură şi veseli nevoie mare, îl scotoceau prin buzu- 
narele pantalonilor. La somaţia miliţianului, săriră amiîn- 
doi în picioare. Unul aruncă paltonul în direcţia lan- 
ternei, celălalt trase din buzunar un cuţit lung. Pentru 
Marius fu o jucărie să-l pocnească aproape instantaneu 
cu bastonul, zburindu-i cuțitul cit colo. Un minut mai 
tirziu, amîndouă haimanalele erau cu cătuşele la miini. 
Tînărul miliţian se chinuia să-l îmbrace pe beţiv. Omul 
cerea mereu să i se dea înapoi sticla cu băutură. Treziţi 
din somn, locatarii coboriseră să vadă ce se întîmplase 

în ograda lor. „E vreun telefon pe-aici ?* întrebă mili- 
țianul. Cineva spuse că da. Miliţianul îi comunică nu- 
mărul secţiei, îl rugă să anunțe că s-a întimplat cutare 
lucru şi e nevoie de o mașină. Derbedeii începură cu ru- 
găminţi şi dezvinovăţiri:: „De ce te repezi aşa? Am glu- 
mit şi noi de sărbători. Hai, domnule, fii înţelegător !“. 
Diferenţa de virstă dintre ei şi miliţian era foarte mică. 
Încercară să speculeze acest lucru: „Ai inima asta, să 
ne arestezi de Moş Ajun ?%. Pe urmă trecură la ame- 
nințări : „Bine, cumnate, fă-ţi treaba, dar să ştii că o să 
ne mai întilnim“. Văziînd că miliţianul scosese carnetul 
şi-şi nota tot, deveniră mai rezonabili : „Tovarăşu', gata, 
am greşit, recunoaştem, aveţi dreptate! Noi... din 
aceasta... vom avea foarte mult de învăţțat!“. Fumau, 
ducînd ţigara la gură cu ambele miî.ini. 

Marius tropăia pe loc, încercînd să-și dezmorţească 
picioarele îngheţate. „Mi-ai fost de ajutor, îi spuse mili- 
țianul. Aș vrea să ştiu unde poți fi găsit, o să-ţi trimitem 
o scrisoare de mulțumire“. Se auzi sirena patrulei. Cei 
doi derbedei fumau cu sete. Careva dintre locatari îi re-- 
proșa cuiva : „Uite-aşa păţțim dacă nu punem încuietoare 
la poartă. Azi îţi intră în curte, miine îţi intră în casă“. 
Interlocutorul spuse pe un ton răstit ceva despre banii 
care trebuiau cheltuiţi cu această încuietoare ; reieşea că 
el, personal, ar fi fost de acord, dar în calea consensului 
unanim al locatarilor existau alte piedici, pe care înce- 
pură să le discute cu patimă. Marius își imagină cu plă- 
cere ziua cind urma să arate prietenilor scrisoarea de 
mulţumire, din care n-aveau să lipsească expresiile gen 
„dovedind curaj şi prezenţă de spirit, tovarășul... .“. 

Bolborosind cuvinte fără sens, beţivanul reuşise să se 
echilibreze pe picioare. Privea dezorientat în jur. Dege- 
tele i se încurcau prin nasturii de la pantaloni, îl cuprin- 
dea probabil o nevoie suspectă. Toată ţinuta lui era jal- 
nică. Lui Marius i se întoarse stomacul pe dos de scirbă. 
Într-o clipă fu dincolo de poartă, scuipînd îngrețoşat. Nu 
dorea decit să prindă un autobuz în care să găsească un 
scaun liber. 


Mașina e aproape goală. Marius şi-a lipit fruntea de 
mînerul rece al scaunului din faţă. Îi e cald. Uriaşa Skodă, 

în virstă de cel puţin trei sferturi de milion de kilometri, 
aleargă greoaie, zăngănind din toate încheieturile. Staţie. 
Se urcă un grup de indivizi zgomotoși. Nu. S-au urcat 
mai de mult, acum coboară. Atunci cei care rămin unde 
s-au urcat ? Marius îşi muşcă buzele. Prin mijlocul auto- 
buzului dansează Geo şi prietena lui, Magda Feneşan. E 
de presupus că atunci cînd se duc spre ungherul acela 
întunecos, o sărută. Marius oftează cu obidă: „Prinţesă, 
ce zici tu de asta ?“. Şoferul întoarce capul, răspunzind 
besumilat : „Noi doi nu mai avem ce să vorbim“. Prin- 
țesă s-a făcut şofer de autobuz, dar supărarea tot nu i-a 
trecut. Palaghiţă ride dispreţuitor : „Tu, Marius, semeni 
cu o cheie fără broască. Te viri peste tot şi nu rezolvi 
nimic“. Prostii. Mai bine l-am întreba pe individul ăsta 
beat ce are în blocul de desen pe care-l duce la subsuoară. 
Nu puneţi problema că e bătrin, vă spun eu că nu merită 
să-l menajaţi, ştiu de ce e în stare. Opriţi-l, vrea să co- 
boare ! Luaţi-i caietul ăla cînd vă spun! Înăuntru este... 
Tovarăşi milițieni, ascultaţi-mă, ştiu ce vorbesc !“. 

Dar cei doi indivizi rid fără rost și fumează ţinind ţi- 
gările cu ambele miini ; la încheieturi li se văd cercurile 
de oţel. Marius geme, dindu-și seama că nu mai e nimic 
de făcut. Cel mai bun lucru ar fi să doarmă. Somnul lui 
seamănă cu o lumină intensă şi blindă, care-ţi pătrunde 
în toate fibrele, pînă devii tu însuţi transparent şi aproa- 
pe fără greutate, ca lumina. 


Stă lungit sub plapumă, cu două perne sub cap. Ma- 
ma îi scoate termometrul de la subsuoară și zimbeşte fe- 
ricită. | 

— Vino să vezi ! strigă ea prin uşa întredeschisă. 

Tata intră în cameră, ia termometrul şi-l cercetează 
cu atenţie. 

— 36 cu 6. Felicitări, bătrine, eşti din nou în formă! 
Să vezi ce ţi-am pregătit. 

A cumpărat tot ce a găsit la chioșcul de ziare: Fla- 
căra, Cutezătorii, Cinema, Autoturism, Sport, pină şi Vî- 
nătorul și pescarul sportiv, şi pe deasupra vreo zece al- 
manahuri. 

Marius îi priveşte vinovat. Amiîndoi sînt slăbiţi, trașşi 
la faţă, au cearcăne, arată ca vai de ei. Timp de trei zile, 

cît a durat febra, n-au închis ochii şi probabil că nici 
n-au mincat. 

— Ce-ar fi să vă duceţi la culcare ? Mă simt bine, nu 
vă sacrificați atţit ! bombăni el. Mai vedeţi şi de ăla mic, 
el are mai multă nevoie. 

Această răsteală e primită cu entuziasm, fiind consi- 
derată încă un semn al deplinei însănătoşiri. De ce să se 
culce, e abia 9 dimineaţa. Amindoi intră într-o activitate 
plină de  voioşie. Au deschis televizorul, tata bea la 
bucătărie un pahar cu vin roşu, mama pune de cafea. 
Stabilesc amîndoi planul unui prînz de zile mari. Pentru 
copii, supă şi rasol de pasăre. Tata s-ar mulţumi cu o frip- 
tură de vacă la grătar, vreo 300 de grame, mama nu do- 
reşte altceva decit să doarmă. 


8 — Operaţiunea Hercule 


PARTEA A DOUA 


CAPITOLUL VI 


Pneumonia îl slăbise cu cinci kilograme. Se regăsi, 
la începutul convalescenţei, ameţit ca într-o zi de pri- 
măvară şi, tot ca atunci, stăpinit de o dulce ameţțeală şi 
negrăit de uşor, de parcă i s-ar fi umplut, ca la porum- 
bei, oasele cu aer. Avea senzaţia de a se fi despovărat, o 
dată cu o parte din greutatea trupului, de lestul multor 
griji şi nelinişti. Nu era vorba de o neaşteptată indife- 
rență şi nici de o slăbire a memoriei. Pur şi simplu, o 
mare parte din întimplările trăite pînă în urmă cu trei 
zile fuseseră proiectate într-un trecut mult mai îndepărtat, 
devenind amintiri vechi. În cele trei zile de febră, de îm- 
pachetări în cearşafuri ude, de halucinaţii şi de tetraci- 
clin, principala vedenie care i se năzărea fusese o vastă 
cîmpie de aburi denşi și foarte albi pe care alerga scu- 
fundat cînd pină la coapse, cînd pînă la piept. Deasupra 
şi la orizont, nu se vedea decit cerul, de un albastru in- 
tens. Pe alocuri, cîmpia de negură albă era destrămată, 
şi Marius zărea dedesubt, la mare depărtare, orașul cu 
oamenii lui, cunoscuţi şi necunoscuţi. Totul era mic, de 
jucărie. Ciţiva ani mai tirziu, zburind pentru prima oară 
cu avionul, avea să constate, în timp ce survola o for- 
maţie de nori, că totul este exact ca în vedeniile lui din 
zilele cînd zăcuse de pneumonie. Și tot ca atunci avea 
să aibă din nou sentimentul de micşorare a antipatiei 
pentru un om sau altul, pentru un lucru sau altul, sim- 
ţind în acelaşi timp un spor de afecţiune şi de îngădu- 
inţă pentru tot ce era acolo. 

În timpul convalescenţei primi numeroase vizite. Spre 
bucuria mamei, foarte sensibilă la relaţiile lui Marius, 
veni steaua şcolii, Tiberică Adamescu. El aduse cu so- 
lemnitate vestea înfiinţării unei asociaţii pentru prospec- 

ţiuni şi cercetări arheologice. Preşedinte: Tiberică. Mem- 
bri, deocamdată numai doi: Magda Feneşan şi Marius. 
Pe o coală de hirtie galbenă, Tiberică scrisese, folosind 
stilul vechilor hrisoave, planul de acţiune al asociaţiei. Re- 
ieşea că „dumnealor Tiberiu vel logofăt şi jupînița Magda 
măcar că e parte femeiască, dar de mirare fiindu-i în- 
vățătura, şi dumnealui hatmanul Marius, cu osirdie vor 
lucra întru iscodirea şi darea în afara a strămoşeştilor 
fapte și înţelepciuni, de la Decebal şi Traian pînă mai în- 
coace“. 

După pleearea lui Tiberică, mama spuse : „E un băiat 
deosebit, se cunoaşte din fiecare gest, din fiecare cuvint. 
Ar trebui să vă vedeţi mai des. 

Pe urmă veni Prinţesă, aducind în dar o sferă argin- 
tie. „Mi-au venit geologii acasă“, explică el. Era o rocă 
bogată în cuarţ, şi Prinţesă o rotunjise cu pricepere. „S-o 
păstrezi, are nu ştiu cite milioane de ani, ar trebui să 
poarte noroc“. Îi relată lui Marius, amănunţit, toate nou- 
tăţile de la şcoală şi de pe străzile ştiute de ei. Nu era 
un bun povestitor, n-avea vorbirea fluentă, nu ştia să ex- 
prime esenţialul, în schimb îi imita perfect pe cei despre 
care vorbea, fiindu-ţi lesne să tragi singur concluziile. 

După plecarea lui Prinţesă, mama spuse, amuzată : „E 
foarte simpatic și inimos, pe băiatul ăsta te poţi bizui“. 

Apăru într-o dimineaţă şi Filip, elegant foc, dar pie- 
rit de sfială. Se împiedică de vreo trei ori, scăpă lingu- 
riţa cu dulceaţă şi abia după vreo zece minute emise pri- 
mele propoziţii inteligibile. Îi adusese lui Marius un mic 
diascop şi trei duzini de reproduceri de artă pe diapo- 
zitive color. Discutară în şoaptă, şu-șu-şu, probleme foarte 
intime, mama ridea pe înfundate, hrănindu-l pe Tinuţ în 
camera alăturată. Credea că băieții discută probleme sen- 
timentale. 

— Cine-i caraghiosul ăsta ? spuse mama, după ple- 
carea lui. Nu mi-ai vorbit niciodată despre el. 

Marius bombăni : 

— Caraghiosul e fiul directorului Dorneanu. 

Mama amuţi de uimire. 

— Serios ? Am simţit eu numaidecit că are ceva deo- 
sebit. Să-l mai inviţi pe la noi, dar să-mi spui din timp, 
ca să ne putem pregăti. 

Într-o bună zi, năvăliră în casă doi voinici, în jachete 
galbene de piele : Palaghiţă și Fred Apostolescu, amîn- 
doi îmbujoraţi de ger şi vorbăreţi ca niște precupeţe. 
„Primiţi cu pluguşorul ?* „Săru-miîna, doamnă“. „Salut, 
bătrîne, comment ca va ?%*% 

Marius sări înciîntat în papuci: „Haideţi, gălbiorilor, 
sinteţi ca la voi acasă !“* 

Palaghiţă ceru amănunte asupra bolii, stabili diag- 
nosticul şi indică tratamentul. Mama îl privi cu stupoare : 
totul corespundea punct cu punct celor spuse de medic. 

— Doamnă, zise autoritar Palaghiţă, nu vă sfiiţi de 
noi. Văd că aveţi și un băiețel mic, să vă trăiască, iar 
cel mare, să vă trăiască şi el, e bolnav de înţelept ce e. 
Dacă e ceva de făcut, de cumpărat, de reparat, vă rugăm 
să ne spuneţi. Să știți că vă putem livra şi sfaturi in 
orice problemă. Sîntem ca filozofii din secolul 18, ne pri- 
cepem la toate. 

Nu era nimic în neregulă. Doar caloriferul pica niţel 
de vreo lună, şi trebuia să ţii un vas sub robinet. Meca- 
nicul blocului încă nu se îndurase să vină, spunînd că 
mai întii trebuie oprită instalaţia. Palaghiţă se uită la 
Fred, Fred se uită ironic la calorifer, scoase o cheie re- 
glabilă din servietă, puţină scamă de iută şi în trei mi- 
nute totul fu pus la punct. 

Pe urmă, Palaghiţă ceru o foaie de hirtie şi scrise ur- 
mătoarea reţetă : 

— Un pahar de lapte cald, două linguriţe de zahăr, 
un gălbenuş crud de la un ou proaspăt, zeama de la un 
sfert de lămîie. Se amestecă bine şi se soarbe cu înghiţi- 
turi mici. Daţi-i compoziția asta de două ori pe zi şi o 
să-l vedeţi săptămîna viitoare mergind cu picioarele pe 
tavan de voinicie. Sărut mîna, dacă nu vă deranjează o 
să mai venim. La revedere, bătrine ; fă-te repede sănătos, 
avem nevoie de un spadasin. 

— Uf! făcu mama, după plecarea lor. Ce-a fost, ura- 
gan, taifun ? De unde-i cunoşti pe zăpăciţii ăştia ? 

— Unul din „zăpăciţi“, o informă Marius, calm, are 
acasă o medalie de aur cu panglică tricoloră : e campion 
la 110 metri garduri. Celălalt e atît de al naibii în ma- 
terie de studiu, încît eminentul Tiberică ar trebui să mun- 
cească din greu ca să-i fie elev! 

Mama trecu dincolo, să-l alăpteze pe cel mic. 

— Tu te-ai schimbat mult în ultima vreme, vorbi ea 
tare, ca să poată fi auzită prin cele două uși întredes- 
chise. E bine că acum ai prieteni mulți. O mamă e bucu- 
roasă să ştie că fiul ei are cît mai mulţi prieteni. Mă miră 
însă cum de ai reuşit să găsești numai băieţi excepţionali ! 
Sint unul şi unul. Să fii cu grijă, trebuie să-i păstrezi. 

— Şi eu ce cusur am?! strigă Marius, supărat. Să mă 
păstreze ei pe mine ! Sint foarte preţios ! 


Primăvara îl găsi pe Marius împingind grijuliu, pe 
aleile parcului, căruciorul în care se veselea Tinuţ. La 
început, Marius fusese sigur că n-o să facă niciodată pe 
guvernanta, dar acum treaba asta îi procura o adevărată 
plăcere. Micuţul nesuferit începuse să semene a ceva, a 
băieţel, întindea mîinile spre uriaşul său frate și-i zimbea 
senin, cu încredere. Ca urmare, Marius deveni cel mai 
preocupat de soarta noului-venit. Îl păzea şi-l răsfăța 
mai devotat decit maică-sa. Se apucase să-l deprindă și 
cu gimnastica, să scoată din el un campion. Împingînd 
landoul cu un deget, vorbea încet și cu gravitate, ca 
şi cum Tinuţ l-ar fi putut înţelege. Toată lumea din parc 
se uita cu plăcere la Marius, remarcîndu-l prin mulţimea 
de bărbaţi şi femei de diferite virste care, la rindul lor, 
împingeau cite un cărucior. 

Uneori venea şi Prinţesă. El avea pretenţia ca Tinuţ 
să-i spună „unchiule“. Strimbiîndu-se în fel şi chip, îl 
făcea să se înăbuşe de ris. Erau zile calde, cu aerul par- 
fumat de arborii abia înfrunziţi. La începutul verii, în 
iunie, Marius îşi lăsa frăţiorul gol-puşcă să se zbenguie 
prin iarbă, iar el pălăvrăgea cu prietenii aflaţi întimplător 
în parc. Contrar aşteptărilor, nimeni nu-l ironiza că are 
un frăţior şi că face pe fata la copil. Dimpotrivă, erau 
atit de dornici să-l ia pe Tinuţ în braţe şi să-l îndoape 
cu dulciuri, încît Marius se văzu adesea în situaţia de 
a-i goni. Magda chiar îi propusese: „Poate vrei să te 
duei la cinema, lasă-l în grija mea pe Tinuţ“. „Nu vreau 
să mă duc la cinema!“ „Du-te, te rog, îţi plătesc eu 
biletul, lăsă-mi-l două ore pe Tinuţ, vreau să mă plimb 
cu el, ca să creadă lumea că eu sînt mămica lui!“ 

Într-o dimineaţă, împingind agale căruciorul pe o 
alee umbroasă, Marius şi Prinţesă zăriră o femeie tinără 
care se odihnea pe o bancă. Era gravidă. Nu se simţea 
bine, îşi scosese fără jenă pantofii cam scîlciaţi, părea 
istovită şi-şi făcea vint cu un jurnal împăturit. Marius 
se schimbă la faţă. Merse drept spre ea şi o întrebă, 
emoţionat : 

— Aveţi nevoie de ceva ? 

— Nu, mulţumesc ! Soţul meu se întoarce numaidecit. 

Dinspre chioşcul cu răcoritoare venea în grabă, alar- 
mat şi transpirat, un tînăr cu tricoul ieşit din pantalonii 
mototoliţi, care ducea o sticlă de Ci-Co. 

Marius se depărtă, dar întoarse de citeva ori capul, 
privind în urmă cu o expresie de confuzie. 

— De ce te tot uiţi? N-ai mai văzut femei gravide? 
Sau ţi s-a părut că o cunoşti ? Ia stai, acum mi se pare și 
mie că am mai văzut-o undeva! 

— De unde s-o cunoaştem ? ridică Marius din umeri. 
Eu, cel puţin, o văd pentru prima oară. 

În realitate, o cunostea foarte bine. Chipul acestei 
femei era al fetei care condusese, într-o zi de iarnă, un 
Volkswagen roşu. 


În ultima zi de şcoală toată lumea înnebuni. Scriau 
cu săpun pe geamuri şi cu creta pe uşi şi pe tablă: 
„Piraţii sînt liberi !“ „Ura, ne-a plecat mintea-n vacanţă !“ 
„Cine mi-a găsit servieta cu cărţi, s-o păstreze pentru el !“* 
Scrise şi Marius, cifrat, în carnetul „Operațiunii Hercule“ : 
h 48 9 37 850 qu7zf... adică „n-a mers totul cum ar fi 
trebuit, dar în orice caz am media generală 8,50, ceea ce nu 
mă nemulțumeşte“. În legătură cu afacerea tabloului, notă 
scurt, cu indiferenţă : „Nimic de făcut. Cred că am visat. 
Din o mie de motive, sistez cercetările“. 


Uneori, în primele zile de vacanţă, ai atita libertate, iîn- 
cît îţi vine să urli de plictiseală. Fiecare zi e o dumi- 
nică, te scoli încîntat dimineaţa şi pe urmă constaţi că 
n-ai ce să faci. Te învirţi de colo pînă colo, filmele noi 
le-ai văzut pe toate, băieţii sînt plecaţi care încotro, căl- 
dura te moleşește, ştrandul e prea departe, lenea e 
enormă. Filip însă făcea ture la şosea, conducind, mai 

încordat decit un pilot, o drăcie zbirniitoare, un fel de 
trotinetă cu motor, avind ghidonul și şaua proţăpite pe 
nişte lungi tije argintii. O fată blondă şi deșirată, cu oche- 
lari, pe care, de prețioasă ce o găsea, n-o prezentase nimănui, 
ședea pe locul din spate, cu brațele ei străvezii petre- 
cute pe după mijlocul viteazului. 

Palaghiţă se angajase temporar ghid la Oficiul de tu- 
rism. Şezînd în fotoliul din dreapta şoferului, explica 
turiştilor, în franceză sau în engleză, istoricul monumen- 
telor oraşului. 

De vreo două ori pe săptămînă se întilneau cu toții 
acasă la el. Marius se întrebase mai de mult de ce preferă 
ei să se întilnească aici şi nu în altă parte, la un res- 
taurant sau în vreun parc. Pe urmă își dădu seama că 
la Palaghiţă era o atmosferă cu totul specială: în casa 
lui, toţi erau socotiți ca făcînd parte din familie, amin- 
tirile şi inteligenţa fiecăruia deveneau un bun comun. 
Mama lui Palaghiţă nu mai făcea de mult deosebirea 
între cei trei băieţi ai ei şi prietenii acestora. În curtea 
acoperită cu boltă de viţă şi împrejmuită cu o junglă 
de zorele jucau fotbal, ţintar şi şeptic, uneori se încă- 
ierau în glumă şi, adesea, povesteau acele amintiri co- 
mune Care alcătuiesc legendele unei familii. Cui îi era 
foame, se ducea singur să vadă ce mai e prin bucătărie. 

Dacă unul din ei trebuia să plece într-o excursie, 
ceilalţi stabileau conţinutul valizei. „N-ai bascheţi, îi iei 
pe ai lui cutare. N-ai sac de dormit, cutare o să ţi-l aducă 
pe al lui“. Cînd o „jachetă galbenă“ găsea prilejul de a 
cîştiga un ban muncind la o fermă din apropierea ora- 
șului sau făcînd figuraţie într-un film, niciodată nu se 
angaja pînă nu-şi întreba prietenii : „Ce ziceţi, merită ?% 
Sau : „Voi veniţi? Am aranjat să vă primească şi pe 
voi“. Datorită acestei solidarităţi, fiecare putea să dis- 
pună oricînd de un bilet la cel mai nou film, de cartea 
cea mai discutată sau de o pereche de pantofi moderni, 
exact în ziua cînd apăreau pentru întiia oară pe piaţă. 


X 
* * 


— Văd că Palaghiţă te-a fermecat de tot, bombăni 
Prinţesă. Toată ziua eşti la el. Te-ai gindit dacă ai mai 
făcut şi altceva de cînd s-a terminat școala ? 

— Ai dreptate, e cazul să-mi iau săbiuţa de coadă, 
aprobă Marius, schițind o fandare. Ce-ar fi să mergi şi 
tu cu mine? Salonul Jaguarului deschide oricărui tinăr 
porţile afirmării! Arta conversaţiei, cunoaşterea pro- 
priei personalităţi, educarea voinţei... Scrimă, box, ju- 
do! Instrumente muzicale, clasice şi moderne... 

— ... preţuri modeste, reuşită garantată, ştiu, am ci- 
tit în ziar, îl întrerupse Prinţesă. Tu cît plătești acum ? 

— Eu nu mai plătesc nimic, fiindcă jumătate din 
timpul pe care-l petrec acolo lucrez cu începătoriil. Sint 
un fel de asistent. 

— Te-ai ajuns. Bine, o să merg şi eu măcar aşa, de 
curiozitate. 

Iniţierea noului discipol îi procură lui Marius o ade- 
vărată plăcere. Uriașul cîine-lup deschise uşa şi, ridi- 
cîindu-se pe labele din spate, prezentă tăblița pe care 
scria : „Bine ai venit, prietene. Nu te teme, urmează-mă“. 

— Ce vrea ăsta ? şopti Prinţesă, îngrijorat. Are dinții 
cam lungi. 

Pătrunseră în salonul tapisat cu pluș roșu. Marius 
putu să urmărească pe chipul lui Prinţesă rezultatele sce- 
nografiei încăperii. Carlinga avionului de vinătoare, re- 
chinul, panopliile înţesate cu arme exotice își făcură 
efectul ; Prinţesă era năucit. Deodată, uşa dinspre „sala 
de scrimă“ se deschise și Jaguarul, cu cămașă de zale, 
scut și spadă, intră de-a-mdăratelea, încolţit de loviturile 
pe care i le aplicau trei lungani echipați la fel. Zgomo- 
tele metalice şi răcnetele cavalerilor ar fi fost amuzante 
dacă nu te-ai fi gindit că una din lovituri putea nimeri 
oricînd nu în scutul „multiprofesorului“, ci chiar în în- 
flăcăratul său cap. 

Cînd se făcu oarecare linişte, Marius îl prezentă pe 
noul ucenic : 

— Sandu Macovei, colegul meu de bancă, ar dori să 
frecventeze salonul nostru. 

Jaguarul îşi scoase casca de sub care se ivi coama lui 
argintie, ţepoasă. Îl fixă pe Prinţesă cu vestitele sale pri- 
viri de oțel. 

— Prietenii lui Marius sînt şi prietenii mei. Ce do- 
reşti să faci ? 

— N...nu ştiu precis. Ceva cu arme, ase Prinţesă, 
arătind spada din mina Jaguarului. 

— Eşti un romantic! Vreau să-ţi spun că scena la 
care ai asistat nu se încadrează în cursurile obişnuite. 
Domnii sint cascadori, tocmai le predau cîteva noţiuni 
de luptă în vederea unui film istoric. 

— Eu un talent aşa, special, n-am, zise Prinţesă. 

— Specialitatea mea «e tratarea nehotăririi, spuse vo- 
ios Jaguarul. Plăcerea de a lucra cu dumneata mi-o re- 
zerv insă pentru toamnă. Pînă atunci, colaborez la pro- 
ducţia unui film. Totuşi, fiindcă ai venit, vom proceda 
ca de obicei, rugindu-te să răspunzi la câteva întrebări. 
Decizia o vom lua în funcţie de răspunsuri, dar de apli- 
cat o vom aplica la toamnă. Deoarece secretarul meu, 
domnul Mirea, lipsește cîteva momente, te rog pe dum- 
neata, Marius, să-i aplici tînărului nostru prieten testul 
nr. 4/F. Poftim cheia ! Ştii ce ai de făcut. 

Rămaşi singuri, Marius introduse cheia în broasca 
din burta rechinului şi, sub privirile uimite ale lui Prin- 
ţesă, se iviră cotoarele registrelor. 

— Uite-l pe 4/F. Stai şi tu jos. Nu trebuie să te gin- 
dești decit zece secunde la fiecare întrebare. Atenţie, în- 
cep să citesc întrebările. Dă-mi stiloul tău, să notez ce 
spui. 

Treptat, glasul lui Marius deveni grav, important. 
Timp de 30 de minute, Prinţesă răspunse la cele mai di- 
ferite întrebări : ce este genţiana — o floare, un medi- 
cament sau un instrument muzical din Hawai? Ce este 
un motor cu injecție electronică ? Cîţi metri are strada 
pe care locuiești ? Ce înţelegi prin „școala flamandă“ în 
pictură ? În ce an şi în ce zi s-a născut mama? Ce re- 
prezintă cuvîntul .„Palomares“ — o insulă din Pacific, o 
marcă de motocicletă sau un sat spaniol lingă care a 
fost pierdută o bombă atomică ? La ce instrument muzi- 
cal ştii să cinţi? Ce scria azi-dimineaţă în pagina întii 
a ziarelor ? Filatelia e o pasiune folositoare sau o mes- 
chină idee fixă ? Cît costă un kilogram de zahăr cubic? 
Care e actualul record naţional la 100 metri plat? Ce 
invenţie sau descoperire fundamentală simţi că „pluteşte 
în aer“, urmînd a fi realizată în viitorul apropiat? 

După incă treizeci de întrebări asemănătoare şi după 
cinci planşe cu desene încilcite, în care trebuia să gă- 
sească din ochi „cele două triunghiuri cu suprafeţe 
egale“, sau să recompună „obiectul căruia îi aparţin seg- 
mentele de mai jos“, Prinţesă își şterse cu miîneca frun- 
tea asudată. 

— Dacă nu termini, înnebunesc. 

— Am terminat. Urmează ca Jaguarul să consulte 
răspunsurile. 

— Dar alţii cum răspund ? zise Prinţesă, curios. Pot 
să mă uit prin catastiful ăsta ? 

Răsfoiră paginile, amuzîndu-se de răspunsurile diferi- 
ţilor tineri testaţi sau de faptul că unii nu fuseseră în 
stare să răspundă de loc la întrebări foarte simple. Scoa- 
seră din burta rechinului și alte registre, cu testele 1/a, 1/b, 
2/c, 3/h şi aşa mai departe. Unele insistau asupra vieţii 
familiale, altele asupra relaţiilor sociale ale tinărului, al- 
tele asupra aptitudinilor artistice sau sportive. 

Făcură haz pe seama răspunsurilor glumeţe date cu 
un an în urmă de Geo Blondul, şi-l găsiră chiar şi pe 
Filip, cu răspunsuri foarte precise în unele domenii, de 
pildă, cel literar. În schimb, nu știuse cit costă o pîine 
intermediară. La rubrica „Cea mai mare dorinţă“ el scri- 
sese : „Să am o înălţime convenabilă, măcar 1,75%. Con- 
cluzia Jaguarului : „Nesociabil, timorat, totuși capabil de 
elanuri. A se îndruma către o şcoală sportivă“. 

— Sînt formidabile registrele astea! exclamă Prin- 
ţesă. Poţi să fii prieten ani de zile cu un tip, și tot nu 
știi atîtea despre el cîte afli din registrele Jaguarului! 
Mai mult : după ce-ţi citeşti propriile răspunsuri, e po- 
sibil să afli lucruri noi despre tine însuţi! 

— 'Ți-am spus că aici se lucrează ştiinţific! zise Ma- 
rius, orgolios. Cînd te-ai luat tu după mine și ţi-a mers rău? 

Deodată, uşa de la intrare se trinti violent și paşi gră- 
biţi umplură de stridenţe salonul. 

— Ce faceţi dumneavoastră aici ? spuse iritat domnul 
Mirea. Cum de îndrăzniţi ? Cine v-a dat voie? 

— Profesorul, explică Marius, descumpănit, m-a ru- 
gat, în lipsa dumneavoastră, să-l teste*pe Macovei, prie- 
tenul meu. 

— Sintem o şcoală serioasă, cu anumite reguli! zise 
domnul Mirea sever, şi smulgindu-le registrele din mină 
incepu să le aşeze la locul lor. În afară de profesor, ni- 
meni nu are dreptul să le consulte. E o chestiune de 
discreţie profesională ! 

— Vă rog să ne iertaţi, zise Prinţesă, cu un aer vino- 
vat, Aveţi dreptate ; a umbla în aceste registre este ca 
și cum ai cotrobăi fără permisiune în memoria cuiva. 

— Exact! zise Marius. De mult mă gindeam eu cu 
ce seamănă depozitul acesta de teste. Prinţesă a nimerit 
exact : cu o memorie formidabilă! Aş zice că e un com- 
puter programat cu tot ce se poate ști despre un om. Vrei 
să deduci cum va reacţiona el într-o anumită împreju- 
rare ? Te adresezi computerului și el îți spune totul, cu 
mult înaintea respectivei împrejurări. 

— Fantezii ! spuse domnul Mirea, îmblinzit. Multe lu- 
cruri mai pot trece printr-o minte de copil. Marius, lo- 
cul dumitale e în sala de scrimă. Macovei va rămîne aici, 
să-l aștepte pe profesor. Haideţi, fiecare la treburile lui. 

Marius îi făcu lui Prinţesă un semn liniștitor, adică: 
„N-avea nici o grijă, acum totul e în regulă“ și pătrunse 
în sala de scrimă. Nu-i trebuia decit cinci minute ca să 
se dezbrace și să se echipeze, dar cînd își puse masca de 
protecție părea alt om. De fapt, dacă ar fi fost după el, ar 
fi aruncat-o imediat cît colo şi ar fi trecut la o treabă 
mai importantă. În cele cinci minute, creierul lui lucrase 
cu viteza unei mașini electronice de calcul în regim de su- 
prasolicitare. Gîndurile lui evoluau cu iuţeală între două 
idei. Prima fusese rostită cîndva de Palaghiţă : „Domnilor 
colegi, e cazul să vă îngheţe sîngele în vine. Încep să cred că 
există cineva pe care nici unul din noi nu-l cunoaște, dar 
care știe totul despre noi. Lucrează ca un computer pro- 
gramat cu datele noastre personale. Ştie ce ne preocupă, 
ce vanități avem, cit sîntem de lași sau de curajoşi, de 
proști sau de deştepţi“. A doua frază fusese formulată 
adineauri de însuși Marius: „Depozitul nostru de teste 
seamănă cu o memorie formidabilă. Aș zice că e un com- 
puter ... Vrei să ştii cum va reacţiona un om într-o anu- 
mită împrejurare F Te adresezi computerului care îţi va 
spune totul cu mult înaintea respectivei împrejurări“. 

Băiatyl cu care lucra Marius era venit de vreo două 
săptămini la salon. El părăsi planşeul şi, smulgiîndu-șşi 
masca, oftă necăjit : 

— Ce faci, mă baţi?! 

Marius îşi ceru scuze : de îndirjit ce era, îl lovise din 
neatenţie de citeva ori peste pulpe și peste braţe, uitind 
că bietul ucenic încă nu învățase să se apere. 

— Iartă-mă! Reluăm. 

Dar n-avea altceva în cap decit maldărul acelor atot- 
știutoare registre dindărătul cărora sclipeau ironici şi 
răutăcioşi ochii Jaguarului. Acum, totul era atît de clar 
pentru Marius, încît se temea să formuleze, chiar și nu- 
mai în gind, acea frază spre cum îl împingeau toate ar- 
gumentele : „Omul care a condus din umbră furtul ta- 
bloului ar putea să fie...« 

Pe cînd se odihnea în salon, sună telefonul. Domnul 
Mirea răspunse, adăugă „Imediat“ şi strigă : 

— Profesore, e domnul Feneșan. 

Marius deveni foarte atent. 

Jaguarul apăru voios, schimbă câteva cuvinte de poli- 
teţe cu expertul, apoi îi comunică data unei zile și ora. 

— Îl cunoaşteţi pe domnul George Feneşan ? îndrăzni 
Marius, la sfîrşitul convorbirii. 

— De puţină vreme. Îl cunoşti şi dumneata ? 

— Fiica lui e colegă cu mine. 

— Da? Lumea e mică, iată că avem cunoştinţe cu- 
mune. Feneşan participă la filmări ca expert în istoria 
artei. Va mai avea şi o altă calitate: însoțește tezaurul 
muzeului — sabia și coiful de aur — care vor face parte 
din personajele de primă mărime. 

De emoție, Marius avu o ușoară ameţeală. Așadar, ce- 
lebrul coif şi celebra sabie, amîndouă provenind din ne- 
gurile antichităţii şi învăluite în nimbul nu numai al 
aurului, ci și al unei legende născute în evul mediu ur- 
mau să fie transportate la locul filmărilor şi tot acolo 
să fie şi Jaguarul. Îl privi ţintă, întrebîndu-se dacă ceea ce 
îi trece prin cap nu e cumva o nebunie colosală. 


Pe Palaghiţă îl găsi cățărat pe o scară dublă și stropit 
cu pete albe şi cenușii. Într-o salopetă veche, cu o pălă- 
rie de carton, ţuguiată, cum se vind la Moşi, Palaghiţă 

zugrăvea. Filip, numai în maieu şi în slip,:era şi el pătat 
ca o bibilică şi trăgea la pompă. „Salut, salut. Ce faceţi 
aici ?** „Discutăm probleme filozofice. Nu te apropia prea 
mult că n-o să-ţi ajungă apa nici de la trei cișmele ca 
să te speli.“ „,Cutare și cutare, Palaghiţă, n-ai idee ce e 
cu filmul ăsta nou, «Vitejii»?* „Cum să nu? Mi-am 
aranjat zece zile de figuraţie. Poimiine seară plec.“ „,N-o 
să-ţi fie urit singur ? Aș vrea să merg şi eu. Mă ajuţi?" 

Palaghiţă tună : 

— Pe Zeus, uimirea-mi e mare! Ce vrajă pe toți v-a 
cuprins, spre filmul acesta chemîndu-vă ? Întii m-a ru- 
gat Filip, cuprins de al muncii fior, apoi a venit semi- 
zeul cu părul de aur, zis Geo. 

Marius ridică din umeri : 

— Treaba lor. Eu am însă motive foarte serioase. 

— Voi credeţi că e vorba de joacă, și asta mă ener- 
vează. Vreţi să faceţi pe vedetele de film ? Figuranţii nu 
sint decit un fel de muncitori necalificaţi. 

— O să muncim și noi. 

— Nu înţeleg ce nevoie aveţi. Mai ales Filip. În fine, 
să vă facă alţii morală, nu eu. 

— Ascultă, Palaghiţă, eu trebuie să fiu acolo. 

Aşteptă răbdător să plece Filip şi-i explică lui Pala- 
ghiță. totul: cum a răscolit registrele Jaguarului, ce 
scrie acolo şi cît de uşor i-ar fi unui ticălos isteţ să fo- 
losească aceste fișe formidabil de amănunțite. 

— Și în plus, nu ştiu dacă ai aflat, la filmare vor 
fi aduse sabia și coiful de aur. Magda spunea odată că 
valoarea lor e atît de mare, încît nici nu se poate calcula. 

Palaghiţă fluieră încet şi prelung. Dădu drumul la 
cișmea — era gol, numai în slip — şi începu să se spele. 

— Încet, băiete! mormăi el. Ce spui tu ar putea să 
fie foarte grav, dar s-ar putea să fie şi stupid. Adică, 
furtul tabloului a fost dirijat de Jaguar și tot el umblă 
acum să pună mina pe tezaur? 

Marius nu răspunse, se mulţumi doar să ridice din 


umeri. 


* 
* * 


Platoul de filmare. Marius nu mai fusese pe astfel 
de meleaguri artistice şi se aştepta ca minunile să înceapă 

de la poartă. Nu văzu decit un camion cu cheres- 
tea şi un scuter utilitar, din care se descărcau borcane 
de iaurt pentru bufet. Sub un șopron, două trăsuri stră- 
vechi, o stivă de reflectoare, panoul cu găleți şi tirnă- 
coape al pazei contra incendiului și trei găini pestriţe. 
Pe urmă se pomeni într-o încăpere largă, care semăna şi 
a sală de așteptare, şi a depozit de diferite materiale, și 
a atelier fotografic. 

— De fapt, îi explică Palaghiţă, aici se lucrează filme 
cu păpuși şi, în anumite zile, au loc selecţii pentru figu- 
ranţi. Dacă zeii îţi sint favorabili, vei ajunge cîndva să 
vezi studiourile de la Buftea. Acum stai cuminte, mă duc 
să-l caut pe asistentul regizorului. 

Și porni spre un ungher al sălii unde, pe o tablă de 
şcoală, scria cu creta : „Producţia filmului «Vitejii»“. 

În general, impresia pe care o avu Marius contem- 
plind platoul era că pe nimeni nu-l interesează ce fac 
ceilalţi. Un băiat care mînca semințe, punînd grijuliu 
cojile în buzunar, împingea cînd înainte, cînd înapoi un 
cărucior. Pe cărucior, aparatul de filmat şi cperatorul. 
Acesta n-avea pic de astimpăr, cobora şi urca mereu, 
consultînd aparatul pentru măsurat intensitatea luminii 
şi strigînd: „Lumina, pune 5000! Pune 10000! Scade 
5 000 !%* Părea foarte nemulțumit. Lui Marius îi fu însă 
imposibil să-și dea seama ce anume se filmează. Un tîm- 
plar geluia o ușă, doi mecanici urcaseră pe o masă un 
gramofon voluminos și-l studiau cu atenţie, o femeie 
cosea epoleţii unui veston ofițeresc de modă veche, al- 
bastru cu guler galben. 

Așteptîndu-și rindul la vizionare, figuranţii dezlegau 
cuvinte încrucişate, jucau cărţi sau îşi citeau în tihnă 
ziarul. 

Palaghiţă reveni, indispus : 

— N-am veşti prea grozave. Omul meu lipsește; 
selecția figuranţilor pentru „Vitejii“ s-a terminat. 

— Totuşi, văd că... 

— Da, însă nu-i pentru tine. Au mai rămas de com- 
pletat cîteva locuri pentru scenele de luptă. Figuraţia 
specială. Însuși Stanislas, regizorul, asistă la probe. Îmi 
pare rău, Marius... Stai, ce vrei să faci?! 

Marius însă ajunsese de mult în preajma lui Stanis- 
las. 

— Bună ziua, mă mai cunoaşteţi ? 

— Cum să nu! Eşti organizatorul de spectacole, încă 
n-am uitat balada aceea grozavă pe care aţi prezentat-o 
de Anul nou. 

Stanislas avea în mînă o sabie şi un scut. Alături, re- 
zemate de perete, se înşirau alte săbii, şi lănci, şi hale- 
barde, şi iatagane. Riînd pe rind, tinerii din apropierea 
lui își alegeau o armă și-l atacau.. Stanislas, riîzînd ca un 
copil — se vedea bine că pentru el totul e o distracție 
— para loviturile. Astfel îi alegea pe cei care, dovedind 
că posedă tehnica luptei cu una din aceste arme, urmau 
si. figureze în scenele speciale. Nu era un luptător deo- 
sebit, dar știa destule lucruri pentru a-i descoperi pe 
cei care, dornici cu orice preţ să joace în film, pretin- 
seseră că se pricep la orice. Din cei vreo 20 care se pre- 
zentaseră pină acum, doar patru reușiseră să-l convingă. 

Marius luă o sabie de lingă zid, îi încercă flexibilita- 
tea, şfichiui de cîteva ori aerul şi se apropie timid de 
Stanislas. 

— Îmi daţi voie să încerc şi eu? 

— Pentru asta ai venit? Văd că ţi-ai ales o sabie. 
Ești sigur că ştii la ce foloseşte ? 

Se auziră citeva risete slugarnice. Marius roşi: 

— În gardă, vă rog! 

Și se aruncă decis la atac. Stanislas execută o frumoasă 
paradă ripostă, dar Marius ştia mai mult decit el în 
materie de scrimă. Citeva manevre şirete, o lovitură pre- 
cisă, și sabia din mîna regizorului sări cît colo. 

— lertaţi-mă ! exclamă Marius. Credearn. .. 

— Ce credeai ? Continuă ! 

— .„..că v-am lovit prea tare. 

— Pe mine nu mă poate lovi nimeni prea tare! rise 

tanislas. Eşti admis şi asta mă bucură. Următorul. 

În ajunul plecării, Marius o căută pe Magda Feneşan. 
Își fixară întîlnirea în pasajul Luxor. Magda apăru 
într-un jerseu alb, cu poşetă şi sandale de aceeași culoare. 
El o privi cam stiînjenit ; pînă atunci n-o văzuse decit în 
uniformă şcolară. 

Aflase de la Palaghiţă că atunci cînd n-ai bani sau curaj 
ca să inviţi o fată la film sau la cofetărie, cel mai reco- 
mandabil lucru e să intri într-o expoziţie sau chiar prin 
magazinele „Consignaţia“. Aici subiectele de conversaţie 
vin de la sine, sint atitea lucruri de văzut încît ai mereu 
prilejul să emiţi o observaţie, să faci o presupunere. Vaze 
delicate lingă discoboli din bronz masiv ; samovare care 
te duc cu gîndul la Cehov şi Turgheniev şi ceasornice care 
la anumite ore cîntă sau scot la paradă o mică armată de 
păpuși ; urşi de porțelan, dansatoare de porțelan, zei de 
porțelan. Fără să vrei, faci efortul de a ţi-i închipui pe 
foștii stăpini ai acestor obiecte; au dus printre ele o 
viaţă frumoasă, interesantă, au avut întîmplări dramatice, 
vesele, triste ? Cînd te gîndeşti la toate acestea, obiectele 
se înconjoară deodată de o ceaţă misterioasă. În ele 
doarme timpul, ca şi în aparatele de radio de alături 
— unele foarte vechi, de la începutul erei radiofonice, 
cu carcase de lemn sculptat, ca mobila de epocă. Prin difu- 
zoarele lor bătrine au trecut multe voci omenești, pro- 
nunţind lucruri agreabile sau vești îngrozitoare. 

— Asta ce-o mai fi ? Dar asta ? întrebă Magda. 

Marius îi explică, iar cînd nu ştie, îşi cere iertare... 
în gînd şi inventează. Sint o grămadă de obiecte a căror 
utilitate a rămas o taină. Tot felul de cutii și casete, tije 
de argint, cleştişoare, pirghii — lucruri al căror rost a dis- 
părut o dată cu obiceiurile care le-au produs. Geaman- 
tanele uriașe, adevăraţi monştri din piele de bou, fere- 
caţi cu metal, serveau cîndva călătorului care, de la 
Bucureşti la Iași, umbla cîteva zile, trebuind să-şi care 
după el o întreagă gospodărie. 

— Acum, zice Marius, eu plec la un drum și mai 
lung, dar nu-mi iau decit o valijoară. O ţin într-o mînă 
şi merg îluierînd. Gradul de independenţă al individului 
faţă de lucruri a crescut. 

Magda ride : 

— E adevărat că vei juca în film? 

— Da. În scenele de bătălie. Al cincilea din rîndul 
zece. 

— N-o să fie periculos ? 

Marius şovăie. Preferabil ar fi să spună că da, e 
periculos, iar ea să-i răspundă îngrijorată : „Vai, Marius, 
nu te las, mi-e frică!“ dar parcă nu este bărbătește să 
speculezi sensibilitatea unei fete. 

— Cum o să fie periculos? Dacă-i film! Trucaje, 
ejecte — un fel de joacă! A, ce văd! Bună ziua, domnule 
Stanislas ! Magda, cred că îl cunoşti. 

Stanislas face un lucru pentru care Marius simte 
brusc că îl urăște : sărută mina Magdei. 

- Domnișoară, vă felicit, prietenul dumneavoastră a 
reușit să mă păcălească. Cînd a venit la probe, pe platou, 
l-am luat drept un ignorant şi cînd colo mi-a zburat 
sabia din mină. E un scrimer excepţional, exact ceea ce 
ne trebuie. Ştiţi, în filmul nostru totul va fi autentic: 
săbii, scuturi şi zale adevărate ! 

— Vai, Marius, parcă spuneai că.. 

Stanislas, împreună cu un funcţionar de la studio, au 
venit la magazinul de sport al „Consignaţiei“* să vadă 
nişte săbii în vederea achiziţionării pentru film. Politi- 
cos, îi cere ajutorul lui Marius, ca expert. 

— Nu prea mă pricep la arme vechi, spune băiatul 
roşind de plăcere. 

Magda asistă uimită la cercetarea minuțioasă a vreo 
douăzeci de săbii. Stanislas consultă o carte groasă, pe 
care a scos-o din servietă. Paginile sînt înţesate cu de- 
sene de arme albe din toate ţările şi din toate epocile 
— iatagane turceşti şi navajos spaniole, spade franțuzeşti 
şi krisuri malaeze, săbii romane și pumnale finlandeze. 

— Asta da, asta nu, asta-i din altă epocă, spune Sta- 
rislas, şi vînzătorul mută lamele de colo-colo pe tejghea, 
indiferent, ca şi cum ar fi vorba de niște legături de 
praz, nu de arme care, cîndva, au strălucit în bătaia 
soarelui, lovindu-se de fierul vrăjmaș pe cîmpia frămin- 
tată de copitele cailor înnebuniţi. 

— Unsprezece, doisprezece... socotește viînzătorul. 
O luaţi şi pe asta ? Dar ce are, de ce nu-i bună? E falsă? 
După ce se vede? 

Ceva mai tirziu, Magda îl ceartă pe Marius: 

— M-ai minţit, e foarte periculos! Stanislas ăsta e 
nebun ! Numai săbii autentice! 

— Sînt tocite, nu le-ai văzut? Şi, pe deasupra, o să 
le pilim vârfurile şi o să le punem și o mică sferă de 
protecţie. 

— N-are importanţă, tot metal rămîne. Am să vorbesc 
cu tata, să aibă grijă de tine pe-acolo. 

— Mai bine să aibă grijă de tezaur, bombăne Marius. 
Ascultă, Magda, pot să te rog ceva? 

Marius face o pauză, îşi chibzuieşte bine cuvintele. 

— Dar pe cuvintul tău că nu spui nimănui? 

— Of, mania asta, a băieţilor, dea tot cere şi a-şi tot 
da cuvîntul! De ce să spun? Nu-s o palavragioaică. 

— E o chestiune foarte serioasă. Trebuie să dai un 
telefon la miliţie. .. ei, da, ce te miri ? Să-l cauţi pe colo- 
nel, e un colonel acolo, şi să-i spui aşa : „Marius vă infor- 
mează că tezaurul care va fi filmat în «Vitejii» e în pe- 
ricol“. 

Magda a albit; de spaimă: 

— Tu glumeşti ? Ce-s aiurelile astea ? 

— Adevărul în stare pură. Ţii minte ce trebuie să-i 
spui colonelului ? 

— Nu dau nici un telefon! Marius, ce lucruri necu- 
rate se întimplă ? Tata ştie ? 

— Cred că nu, dar ca însoțitor al tezaurului, probabil 
că va fi cu ochii în patru. Faci sau nu ce te-am rugat? 

— De ce nu telefonezi singur ? 

— Pentru că nu mă vor lăsa să mă duc acolo. 

— Înseamnă că e ceva grav. Ar trebui să te sfătu- 
ieşti cu cineva, cu Tiberică, de exemplu. 

Marius oftează : 

— Lasă-mă în pace cu Tiberică. Sint clipe în viaţă 
cînd un om vine şi-ţi spune: „Fă asta pentru mine“. Sînt 
două posibilităţi. Dacă ai curaj, dacă tu crezi în omul 
ăsta, zici „da“. Dacă te îndoieşti de el, zici „nu“. Asta e 
tot. Nu-l mai ameţeşti cu întrebările. 

— Bine, zice Magda, nervoasă. Am să dau telefonul 
ăla. Dar dacă tezaurul... atunci înseamnă că și tata e 
în pericol ! 

— Fiziceşte, nu. În orice caz, el ştie ce valoare are 
tezaurul şi ce măsuri trebuie luate. Pe urmă, o să fiu 

și eu acolo. De ce credeai că mă duc? De dragul filmu- 
lui ? Eu am alte planuri în viaţă. De nevoie mă duc, să 
supraveghez tezaurul şi să am grijă de tatăl tău. Ai să 
dai telefonul acela, da ? 

— Am să-l dau. Pină vă întoarceţi, n-o să mai fiu bună 
de nimic. Ai virit în mine toate spaimele! 

— Fruntea sus! izbucnește în ris Marius. Mingiie-te 
cu gindul că la premieră vei fi invitată printre oficia- 
Jităţi. 


CAPITOLUL VII 


Autobuzul părăsi şoseaua și, clătinîndu-se ca o co- 
rabie, se angajă pe un drum de ţară cu urme adinci de 
la roţile tractoarelor și ale căruţelor. La locul filmării, 
Marius şi Prinţesă văzură zeci de oameni care alergau 
în toate părţile, rostogolind bobine de cablu sau exersînd 
paşi de dans, bătind țărușşi sau vorbind în radioemiţă- 
toare portabile, contemplind cartoane desenate sau așe- 
zînd viței întregi în frigări care se învîrteau deasupra 
focurilor de vreascuri. Uriașe foi metalice, reflectorizante, 
dominau, ca nişte pereţi de argint, anumite sectoare. 
Figuranţii îşi probau gălăgioşi costumele ; vinzătorii în 
halate albe cutreierau locul, împingînd cărucioare cu 
sandvișuri şi răcoritoare ; din cînd în cînd, apărea în goană 
cîte un tip care, cu gîtul umflat de efort, striga ceva ci- 
tind de pe o foaie de hirtie. 

Treptat, Marius începu să-şi dea seama că în tabăra 
cineaştilor impresia de zăpăceală o avea numai cel venit 
din afară. Grupurile de tehnicieni şi de meseriaşi, actorii, 
figuranţii, operatorii se amestecau unii cu alţii doar apa- 
rent fără rost. În realitate, ei îndeplineau simultan sar- 
cini diferite. 

Locuinţa cineaştilor avea să fie însăşi tabăra ostă- 
şească din film. După orele de muncă se odihneau de-a 
binelea în corturile multicolore, iar hangiţele şi sluji- 
torii anului 1600 serveau, după tipicul secolului XX, 
crenvurşti, Pepsi Cola şi cafea. 

Îmbrăcămintea de epocă — pieptare de piele, albituri 
de in, cizme moi, înalte pînă la coapsă — se dovedi atit 
de comodă, încît mulţi luară obiceiul de a o purta tot 
timpul. Figuranţii tineri cărau după ei armele, zăngă- 

nind cu mîndrie săbii şi halebarde chiar şi prin magazi- 
nele orășelului din apropiere. La început, directorul de 
producţie se înfurie, dar Stanislas îu de părere că nu 
se întîmplă nimic reprobabil, dimpotrivă, oamenii intră 
mai bine în roluri. Înarmat cu megafonul său portabil, 
Stanislas poruncea cu eficacitatea şi asprimea domnito- 
rului din scenariu. Un cuvînt al său, şi oștile se încăierau, 
se prăbuşeau rînduri-rînduri de morţi şi răniţi. Alt cu- 
vînt — şi cei căzuți se ridicau bombănind, pentru a relua 
scena încă o dată şi încă o dată, pînă cînd Stanislas avea 
să se declare mulţumit. 

Marius, Palaghiţă, Fred Apostolescu şi Filip erau mai 
voioşi, pe ei nu-i supărau cu nimic reluările. Dimpotrivă, 
găsiseră prilej de joacă şi înțelegeau să-l folosească la 
maximum. Nu trecuse prea multă vreme de cind se 
lăudau cu săbii de lemn şi arcuri din nuiele ; acum aveau 
prilejul să ţină în miîini arme veritabile. Urlînd de plă- 
cere, se băteau entuziasmați, și Stanislas nu întirzie să-i 
remarce. Într-un rînd chiar le spuse supărat: 

— Mai astimpăraţi-vă, o să vă scoateţi ochii. 

Dar scenele cele mai spectaculoase erau rezervate 
„gărzii tezaurului“ alcătuită din trei cascadori profesio- 
niști şi trei actori modeşti, dar cu o foarte impresionantă 
prezenţă fizică — printre aceştia numărindu-se şi Banu Pe- 
trovici, cu toracele lui care avea o circumferință de un 
metru patruzeci. Rolurile principale — domnitorul, sfet- 
nicii, căpetenia dușmanilor — fuseseră încredințate mari- 
lor actori de la Teatrul Naţional. Subiectul filmului se 
întemeia pe o legendă. În secolul XVII, ţara e. nevoită 
să facă faţă, ca de obicei, unui sîngeros atac din afară. 
Domnitorul se străduieşte să organizeze rezistența, avînd 
de înfruntat, între altele, şi activităţile trădătoare ale 
unui grup de boieri. Printre măsurile pe care crede de 
cuviinţă să le ia, se află și punerea în siguranţă a tezau- 
rului alcătuit dintr-un paloş, un coif și un sceptru, toate 
trei din aur curat, care aparținuseră unui îndepărtat și 
glorios strămoș, fiind nu ale visteriei domneşti, ci ale 
țării, care le considera simbolul independenţei, puterii și 
credinței sale. Procedind la obișnuitele pregătiri militare 
— convocarea oastei de ţară, stabilirea tacticii de bătaie, 

procurarea armelor și aprovizionarea cu cele de trebuinţă 
oamenilor — voievodul nu uită să alcătuiască din cei mai 
viteji ostași o gardă a strămoşescului tezaur. Fi trebuie 
să-l pună la adăpost, să-l apere cu orice preţ. Scenariul 
nu le prevăzuse decit puține replici ; trebuiau mai ales 
să acţioneze. De la început şi pînă la sfîrşit, aceşti viteji 
— de unde şi titlul filmului — se băteau crincen cu ina- 
micii, care, cunoscînd însemnătatea simbolică a tezau- 
rului, hotăriseră să-l captureze. 

Scenele „vitejilor“ erau filmate separat, bucurindu-se 
de atenţia specială a lui Stanislas şi a Jaguarului. Ele 
urmau să fie intercalate, ca un contrapunct dinamic, 
printre secvențele de la curte şi cele ale marilor episoade 
de ansamblu. Bărboşi, voinici, curajoşi şi hotăriîţi, inter- 
preţii din „garda tezaurului“ erau priviţi cu deosebit res- 
pect în tabără. Cînd repetau ei, chiar și în cei mai vechi 
„lupi de platou“ renăștea curiozitatea și-și găseau timp 
să asiste de pe margine. Banu Petrovici avea o scenă 
formidabilă ; singur contra douăzeci de adversari, el fo- 
losea ca armă o căruţă, pe care, ridicînd-o de oişte şi ro- 
tind-o în aer ca pe un buzdugan, o izbea în inamici, 
zdrobindu-i. Desigur, căruța fusese lucrată din material 
plastic solid la vedere, dar în realitate elastic, nevătămă- 
tor, totuşi cîntărea vreo optzeci de kilograme. 

Alt motiv pentru care „vitejii“ se bucurau de o aten- 
ţie neslăbită în tabără era faptul că Banu Petrovici şi 
cei doi prieteni ai lui duceau o existență dinamică nu 
numai în film, ci şi în viaţa cea de toate zilele. Chefu- 
rile lor de la micul bufet denumit cu ironie „Arizona“ 
deveniseră vestite. Uneori, erau atit de harnici cu paha- 
rele încît a doua zi abia se mai puteau prezenta la lucru. 
Să-i scoţi de la bufet era o întreprindere riscantă, Banu 
Petrovici fiind foarte iute de mină. Obiceiul lui era ca 
— la un anumit grad de euforie obţinută prin consumul de 
bere amestecată cu rom — să-şi lepede tricoul, dezgo- 
lindu-și pieptul şi abdomenul, pe care avea tatuată o 
bogată expoziţie de vapoare, femei și chiar şi conturul 
Mării Mediterane, cu principalele porturi. Puniînd dege- 
tul pe fiecare tatuaj, Banu povestea, măreț şi agresiv, în 
ce oraș și cu ce prilej și-l comandase, situațiile evocate 

constînd fie într-un amor atroce, fie într-o păruială de 
tavernă, fie în ambele fenomene conjugate. Fostul ma- 
rinar îşi descria întimplările folosind expresii din şapte- 
opt limbi şi numeroase denumiri de băuturi, mincăruri 
şi localităţi exotice. Filip se alesese într-o zi cu un ghiont 
din pricină că-l ironizase, acuzindu-l de „simbolism tir- 
ziu“. 

Jaguarul, conform atribuţiilor sale, inventa în fiecare 
noapte un inedit procedeu de luptă şi dimineaţa alerga 
radios să i-l explice „vitejilor“. Enervat de relativa în- 
cetineală cu care bărboşii învățau figura cea nouă, el ob- 
servase că Marius, și în special Fred, prinzindu-i din 
zbor intenţiile, se distrau pe marginea terenului, execu- 
tînd-o perfect și fără efort. 

— Uitaţi-vă la ei — îi invita Jaguarul pe Banu și pe 
cei doi discipoli: ai săi — ce poezie a mişcării, cît ritm, 
cîtă vigoare nesilită ! 

Furios, Banu le ceruse să nu-l mai „faulteze“, adică 
să nu-l mai ofenseze executind cu obraznică uşurinţă 
figurile pentru care el transpira din greu. 

Conflicte mult mai răsunătoare avea Banu cu bufe- 
tierul gestionar al „Arizonei“, cu responsabilti restau- 
rantului din orășel şi cu miliția locală. Dispunea însă de 
sprijinul devotat al unui înger păzitor : Stanislas, fostul 
lui coleg de liceu, de clasă şi de bancă. Banu era unicul 
om care-şi îngăduia să-l strige pe Stanislas cu porecla 
de „Cununiţă“, pe care şi-o căpătase în liceu ca aluzie 
atit la veşnica situaţie de premiant, cît şi la firea lui 
sensibilă, delicată. „Mulţi i-ar fi rupt lui Cununiţă oa- 
sele dacă nu-l apăram eu!“ se lăuda Banu, şi Stanislas 
înclina din cap, aprobativ şi recunoscător. Era cel mai 
devotat dintre ascultătorii isprăvilor marinăreşti ale lui 
Banu. În astfel de împrejurări, tînărul regizor autoritar 
se transforma într-un copil mirat, cu obrajii purpurii de 
emoție și cu ochii strălucind de curiozitate. Întotdeauna 
îl admirase şi îl pizmuise pe Banu cel îndrăzneţ, şi în 
visele sale secrete se văzuse adesea pe sine însuși, devo- 
tatul cărţii, punînd pe fugă hoardele de derbedei ale 
cine ştie căror porturi cu nume exotic. Se observase în 
tabără că Stanislas punea mare preţ pe prietenia lui 

Banu, fiind foarte sensibil la aprecierile acestuia şi îngă- 
duindu-i, cu o figură umilită de băieţaș năuc, chiar 
să-şi bată joc de el. „Ce, mă, tu ești regizor? Întîi să 
ridici o centă de kile ca mine și pe urmă să-mi dai or- 
dine !* îl repezea uneori Banu, furios că Stanislas îi cerea 
să reia în alt mod o anumită scenă. Banu Petrovici era însă 
schimbător ca timpul de primăvară. După o furtună ner- 
voasă, se însorea brusc, copleșşindu-l pe Stanislas şi pe 
toţi ceilalţi cu cuvinte frumoase. 

In cite o seară de taifas potolit în jurul focului, Banu, 
fumînd o pipă, îşi povestea viaţa de hoinar. Muncise din 
greu în cei cițiva ani de navigaţie şi se pricepea să 
evoce cu haz momentele cînd curăța puntea cu rivnă de 
gospodină în preajma sărbătorilor. Lucrase şi pe cargouri 
și pe nave de pescuit, atingînd apogeul ca barman pe 
un vas de croazieră. Văzuse multe în călătoriile lui, şi 
uneori îşi plătise biletul de intrare în marile muzee şi 
teatre, sacrificîndu-și banii de hotel și de masă. La Roma 
dormise în parcul Borghese ; la Paris — într-un garaj; 
la Florenţa — într-un lift defect. Banu ataca o altă gamă 
a amintirilor sale, şi nimeni nu ştia cît adevăr şi cită 
fantezie cuprind. Reieşea că „traco-getul“, cum se inti- 
tula el, avusese citeva ocazii de fabuloasă înavuţire. Un 
șef octogenar de contrabandiști marsiliezi îi propusese 
să-l înfieze, cu condiţia de a-i succeda la conducerea 
afacerilor. Un trust de jocuri de pe Coasta de Azur şi-l 
dorise mai mare peste detectivii săi. Rind pe rînd, îl 
ceruseră de soţ o bogată văduvă din Neapole, o contesă 
suedeză și o tînără arăboaică, fiica unui șeic petrolist cu 
20 de Cadillacuri. 

Din păcate, ipostazele de blind povestitor erau nişte 
bieţi licurici în codrul întunecos şi complicat al com- 
portării colosului. A doua zi, iar nu-l găseai la repetiţii, 
iar suna miliția locală : „Tovarăşe Stanislas, sînteţi in- 
vitat de urgenţă...“ şi Stanislas dădea fuga. În curtea 
miliției vedea motocicleta cu ataş a lui Banu, uriaşă, 
prăfuită, trăsnind a benzină și a ulei, cu tabla ferfeniţă. 
„Ce-o mai fi făcut, Dumnezeule ?! Scandal, accident de 
circulaţie, tentativă de viol? De data asta am terminat, 
renunţ, la serviciile lui“. 

Înăuntru, ytraco-getult, mai mult sau mai puţin 
beat, cu cămaşa descheiată şi cu prețioasele tatuaje la 
vedere, îl întimpina necăjit : „Of, iar o să ai necazuri 
din cauza mea ! Ar trebui să mă goneșşti, frate! Tu eşti 
bun, mă ocroteşti, ţi-ai făcut pomană și m-ai angajat să 
joc în filmul tău, iar eu, uite cum te răsplătesc!“ Şi 
Stanislas se înduioşa şi intervenea, cu toată autoritatea 
lui de regizor, pe lingă comandantul miliției, şi plătea 
din banii lui amenda cea grasă, și-l aducea înapoi în ta- 
bără pe marele lui prieten Banu Petrovici. 

Oamenii clătinau din cap, neînţțelegind logica acestui 
fel de prietenie. Scepticii spuneau : „O să vedem şi lu- 
cruri noi. Frate — frate, dar cînd e vorba de produc- 
ție...% 


Trei zile ploioase paralizaseră munca echipei. Buleti- 
nele meteorologice erau deprimante : cer înnorat, preci- 
pitaţii abundente, vint. Brusc, în toiul celei de a treia 
Nopți, providența şterse cerul de nori şi dimineaţa un 
soare formidabil readuse optimismul. Dar Banu Petro- 
vici şi cei doi amici âi săi nu erau nicăieri. Dispăruseră 
pe motocicleta aceea de groază, o dată cu norii risipiţi. 
Telefonul, pe receptorul căruia mîna lui Stanislas se ume- 
zise, lansa apeluri disperate. Ştafete rapide plecară, cu 
turismul echipei, cu microbuzul, cu camioneta destinată 
alimentelor şi chiar călare, să răscolească judeţul. Banu 
Petrovici, nicăieri. Bizuindu-se pe durata vremii nepriel- 
nice care întrerupsese filmările şi ştiind că posedă cheia 
de aur a inimii lui Stanislas, „traco-getul“ se aruncase 
în cine ştie ce aventură petrecăreaţă. 

Toată lumea aştepta hotărirea lui Stanislas. Obrajii 
îi erau palizi, buzele îi tremurau de furie. El îl angajase 
pe Banu, ţinîndu-l într-un veşnic răsfăţ, deci el avea 
să răspundă de aminarea filmărilor. Cineva lansă o nouă 
veste supărătoare : în acele zile, televiziunea turna în 
Deltă cîteva episoade dintr-un serial poliţist. Era şi acolo 
nevoie de umeri laţi şi de chipuri „dăltuite în stincă“. 
Un ban în plus nu strică, şi pe urmă apariţia pe ecranul 
televizorului e o şansă de aur. 

Stanislas ridică din umeri, ceru ca a doua zi dimi- 
neaţă totul să fie pregătit pentru filmare și se retrase 
în cortul său împreună cu scenaristul, cu redactorul fil- 
mului şi cu maestrul de lupte. După o noapte de nesomn 
și de nenumărate cafele, apărură galbeni de oboseală 
în lumina zorilor, comunicînd următoarele : trei casca- 
dori îi vor dubla pe meseriaşii absenţi într-o scenă de 
mare efect tragic. Încolţiţi de dușmani, „vitejii“ se pră- 
buşesc sub grindina de săgeți, iatagane, gloanţe și mă- 
ciuci. Nesiguranţă ! Oare tezaurul va cădea în miinile 
năvălitorilor ? Încordare, deznădejde. Nu. Alţi viteji le 
iau locul, reîntregind „garda tezaurului“. Surpriza e cu 
atit mai înviorătoare cu cît noii eroi sint tineri, aproape 
copii, dar nu mai puţin temerari. 

— Publicul a văzut destui giganţi bărboși în filmele 
istorice. Acum o să-i povestim despre eroi tineri, candizi, 
romantici, uneori mai capabili de sacrificiu decît unii 
oşteni cărunţi. 

Privirile lui Stanislas se plimbară peste cîmpul aco- 
perit de figuranții care se odihneau. 

— Să poftească Marius, Palaghiţă, Fred, și... cum 
îi spune celuilalt... Filip. 

Băieţii se înfăţișară năuci de emoție, totuși mai avînd 
destul umor ca să execute un voios salut cu spadele. 

— Bun, avem toată gama. Unul deștept şi orgolios, 
altul Îrumos și voinic, unul uriîţel și filozof şi altul nătă- 
îleţ şi comic, zise Stanislas, fără a preciza cui anume i se 
adresa fiecare pereche de epitete. V-am văzut la lucru, 
consider că sînteţi capabili să faceţi faţă, mai rămîne să 
gustaţi niţel din talaşul manejului. 

Primul care alergă să-i felicite iu Prinţesă. Deoarece 
părinţii lui plecaseră să asiste la punerea fin exploatare 
a zăcămîntului descoperit anul trecut, se ţinuse sca!l de 
Marius, ca să nu-și petreacă vara singur. Avea “eva bani 
și făcea pe turistul în tabără. Geo Blondul, leit-poleit 
într-o armură de mercenar neamţ, bombănea: „A căzut 
norocul pe capul îraierilor “. 

E drept că toţi cei patru aleşi își visau numele scrise 
cu litere groase pe afișe. Fiecare avea însă, pe iingă plă- 
cerea orgoliului satisfăcut, un motiv personal de a se 

bucura. Palaghiţă se gindea că va primi destui bani ca 
să se aboneze la cele mai bune reviste medicale străine. 
Pe Fred îl atrăgea şirul de lupte îndrăcite care aveau să 
urmeze. Filip era fericit că va fi alături de ei, iar Marius 
se gindea, cu un sentiment de ușurare, că nu va mai 
trebui să privească cu un ochi spre Jaguar şi cu celălalt 
spre tezaur. De acum înainte avea să se afle mereu în 
preajma comorii. Nimeni nu ştia că „garda tezaurului“ 
există şi dincolo de paginile scenariului, că interpreţii cei 
noi își îndeplinesc misiunea nu numai în film, ci şi în 
realitate. 

Toată ziua citiră scenariul; n-aveau multe replici, 
urmau să se exprime mai degrabă cu spada. Pentru a 
studia în linişte textul, se reiugiară la castel, chiar în 
încăperea tezaurului. Într-o ladă de oţel se  odihneau 
coiful, sceptrul şi paloșul de aur, strălucind puternic, cu 
conştiinţa preţului lor care n-avea să cunoască niciodată 
scăderea. Într-un colţ se afla dormeza expertului Fene- 
şan. Pe masa de lucru, un aparat electric de cafea, un 
televizor portabil. și numeroase volume de istoria artei. 

— Și dacă cineva pune gînd rău tezaurului ? întrebă 
Marius. 

Expertul surise : 

— Pereţii lăzii sînt groși de 15 milimetri, încuietoa- 
rea e cifrată,:și pe deasupra... 

Scoase din buzunar un revolver mic, albăstrui. Se ve- 
dea bine că îi face o plăcere copilărească să-l arate. 

— Bun! zise Marius impresionat. Ştiţi ceva? Ca să 
intru mai bine în rol, aș vrea să-mi aduc şi eu patul 
pliant aici. Nu sforăi, nu umblu noaptea prin casă... Aţi 
putea să mă suportaţi ? 

— Cu plăcere ! zîmbi expertul. Un coleg de-al Magdei 
e ca şi copilul meu. 

— Magda spune mereu: „Tata ştie atit de multe 
lucruri, încît ţi-e imposibil să stai de vorbă cu el, te simţi 
cu totul dezarmat“. Eu de multe ori m-am gindit că 
dacă voi avea prilejul .... şi mi se pare că îl am... să 
vă rog îrumos, poate vreţi să staţi de vorbă şi cu mine. 
Vreau să văd dacă rezist ! 

— Desigur, ri:e expertul, sint cu totul la dispoziţia 
dumitale. Aştept doar să aflu care din modestele meie 
cunoştinţe te-ar interesa ! Îmi propui un subiect ? 

— M-am gindit la mai multe, zise Marius, grav. De 
exemplu, despre modificarea gustului artistic de-a lun- 
gul timpurilor. Plus de asta, cum va îi arta în secolul 21. 

— Serios ?! se miră domnul Feneşan. „Plus de asta !& 
Nu, s-ar putea spune că ţi-ai ales cele mai simple subi- 
ecte. 

— M-am pregătit în mod special pentru această 
discuţie. Diseară, după ce sună Stanislas stingerea, poate 
stăm de vorbă, zise Marius. N-o să vă supăraţi dacă îl 
invit şi pe Prinţesă, nu-i aşa ? 


Pe Marius îl mustra conştiinţa, deoarece, împovărat 
de sarcini artistice, îşi neglijase în ultimul timp colegul 
de bancă. Dar Prinţesă nu acceptase să se plictisească 
decit puţine zile. Acum îl vedeai alergind în dreapta şi-n 
stinga, plin de treburi. La început, aducea apă rece dela 
fîntină operatorilor și electricienilor şi uneori — la cererea 
acestora — le turna cîte-o găleată întreagă în cap. Oamenii 
lucrau ore întregi goi pînă la briîu, în arşiţă. Pe urmă, se do- 
vedi indeminatic în a le oferi cu rapiditate o cheie, o şuru- 
belniță, un cablu. Încet-încet, devenise, după expresia lui, 
„ajutor de ucenic“. Învăţă repede o grămadă de lucruri şi, 
de la un timp, electricienii nu se mai putură lipsi de el. 
Ajunsese un fel de specialist al reflectoarelor montate 
la înălțime, se căţăra ca o maimuţă oriunde era nevoie, 
pentru a plasa o lumină sau a-i modifica poziţia. Tot 
el ajuta cu pricepere la realizarea decorurilor, bătînd un 
cui sau mutînd o mobilă. Cînd isprăvea cu toate treburile 
astea, îşi găsea de lucru pe lîngă operatori, împingînd 
cărucioarele cu aparate. În scurt timp le devenise — ca 
orice om Care îndeplineşte cu plăcere operaţiuni descon- 
siderate de alţii — util tuturor. Nimeni nu se întreba 
însă unde doarme şi unde mănîncă băiatul ăsta, care își 
cam terminase rezervele băneşti, toţi fiind convinşi că e 
unul din angajaţii studioului. De fapt, se descurca într-un 
mod original. În fiecare zi, se punea un vițel la frigare 
pentru marea „scenă a ospăţului“, dar fie că apăreau nori 
şi se oprea filmarea, fie că regizorul nu era mulţumit de 

scenă, mai rămiînea de lucru şi pentru ziua următoare 
cînd, bineînţeles, se punea la frigare alt vițel. Prinţesă 
observase acest lucru şi, ca urmare, era mereu prin apro- 
piere, hrănindu-se haiduceşte cu speranța că „scena o0os- 
păţului“ n-o să fie filmată niciodată. 


Treptat, ideea lui Marius că venise aici pentru a 
încurca planurile Jaguarului bănuit de intenţii răufăcă- 
toare începu să-şi piardă din importanţă. Nimic nu părea 
să amenințe tihna muzeală a preţioaselor obiecte. În 
schimb, Marius, Palaghiţă, Fred şi Filip nu-și mai vedeau 
capul de treburi : repetiţii, filmări și, în ultimul timp, 
antrenamentele de călărie. Pentru a preveni irosirea tim- 
pului se pregăteau fie în zori, fie după căderea serii. 

Manejul era o improvizație constind dintr-un loc în- 
grădit circular cu nuiele şi acoperit cu talaş. Cascadorii 
de profesie studiau cele mai neobişnuite căderi de pe cal 
şi tot aici actorii mai puţin obișnuiți cu echitaţia luau 
în fiecare dimineaţă lecţii cu antrenorul Valentin Istrate, 
un flăcău subţire şi voios, de vreo 28 de ani, despre care 
se ştia că obținuse victorii importante la probele de dre- 
saj pină şi în manejurile atît de pretenţioase din Germa- 
nia şi Anglia. 

— Aţi văzut vreodată un cal? era prima întrebare 
cu care se adresa novicilor. 

Urma un „Da, fireşte“ revoltat, glumeţ sau plictisit. 

— E-n regulă! Atunci, aţi putea să-mi spuneţi ce 
este calul ? 

— Cal. Ce altceva să fie ? 

— Dar eu vorbesc foarte serios. Încep să cred că, de 
fapt, nu ştiţi ce este un cal. Vă voi dovedi imediat. Pri- 
viţi ! 

Un minut mai tirziu, Valentin apărea pe calul Zefir, 
un armăsar de cinci ani, alb ca zăpada. „Pe cal“ e un fel 
de a spune; în realitate, Valentin călărea pe suflul unei 
explozii, pe un uragan. Zefir se ridica vijelios în două 
picioare, încît credeai că asişti la un rodeo, încerca să-și 
trintească omul, se aşternea pe galopuri drăceşti, zbura 
peste obstacole ca o stafie, pe urmă se oprea în faţa no- 
vicilor, se ridica pe picioarele dinapoi şi, nechezind în- 
spăimîntător, bătea aerul cu copitele din faţă. 

— Vă rog, acum încercaţi şi dumneavoastră, spunea 
Valentin descălecind. 

Asistenţa făcea cu groază ciţiva paşi inapoi. „E o 
nebunie !%. „Fugi, domnule, crezi că am prea multe coas- 
te ?&. „Du monstrul înapoi în grajd, că eu leşin !* 

— Și mai spuneaţi că ştiţi ce este un cal! clătina, 
dezamăgit, din cap Valentin. Zefir, ajută-l pe domnul! 

Armăsarul înclina uşurel din cap şi se lăsa cuminte 
cu burta la pămînt. 

— Încălecaţi ! îl îndemna Valentin pe viitorul călăreț. 
Nu vedeţi că Zefir vă roagă ? 

— Nu pot, domnule, mi-e frică ! 

— Dar vă garantez că n-o să vi se întimple nimic 
neplăcut. Aveţi cuvintul meu ! 

Mai de ruşine, mai de curiozitate, respectivul îşi în- 
fringea spaima şi încăleca. 

— Acum, spunea Valentin, nu trebuie decît să-i vor- 
biţi. „Ridică-te“, şi se ridică. „Mergi încet“, şi merge în- 
cet. „Oprește-tet, şi se va opri. Încercaţi ! N 

Palid de teamă, omul începea să-i vorbească şi, spre 
uimirea lui, Zefir îndeplinea cuminte toate aceste co- 
menzi, ba, din cînd în cînd, întorcea capul spre călăreț, 
ca şi cum ar fi vrut să-i spună: „N-ai grijă, înţeleg tot 
ce-mi spui“. 

— Vedeţi că n-aţi știut ce este un cal? spunea cu 
blindeţe Valentin. Acum vă las să formulaţi singuri 
definiţia. 

Nici Marius şi ceilalți „paznici ai comorii“* nu scă- 
pară de această introducere cu care Valentin obişnuia 
să înceapă lucrul cu fiecare nou grup de învăţăcei. Apoi, 
activitatea se desfășura normal, ca la orice şcoală de 
călărie. În zilele următoare, Marius cunoscu primele 
necazuri ale nobilei arte — dureri în pulpe și într-o anu- 
mită parte care venea în contact cu șaua — dar şi primele 
bucurii. Avea un cal bătrin, Garoafă, o namilă castanie, 
care işi petrecuse toată viaţa în manej şi cunoştea exer- 
cițţiile mai bine decit antrenorii. Nimic şi nimeni din 
manej nu l-ar fi făcut pe Garoafă să-şi iasă din sărite ; pe 
spinarea lui, cei mai speriaţi şi mai nesiguri începători 
se simțeau călăreţi de înaltă clasă. 

După citeva lecţii, Marius deveni foarte încrezător în 
virtuțile lui de călăreț și-l rugă pe Valentin să i-l lase pe 
Garoafă şi în afara manejului. 

— Cu plăcere, încuviinţă tînărul antrenor, dar să nu 
hoinăriţi prea mult şi, mai ales, nu uita că Garoafă e 
domn pînă la un punct; nu care cumva să te grozăveşti 
lovindu-l. 

Într-adevăr, lovirea cailor era aproape exclusă din 
metodele lui Valentin, cravaşa avind la el doar un rol 
simbolic. 


Bine înfipt în şa, cu o mînă proptită în minerul sabiei 
şi cu cealaltă ţinînd friul, Marius porni la plimbare. Era 
într-o duminică dimineaţa, şoseaua trosnea sub mulţimea 
automobilelor, toate frumoase şi bine spălate, împodobite 
cu embleme multicolore şi cu fel de fel de mascote ba- 
lansînd îndărătul parbrizului : căţei, clovni, jucători de 
hochei. Deodată, toate maşinile acestea încetiniră brusc, 
căci pe creasta colinei care însoțea șoseaua se ivise un 
mindru călăreț. Geamurile se lăsară la iuţeală, şi zeci 
de tineri, bătrîni, fete şi băieţi uitară cîteva clipe orgoliul 
de a se afla într-un „Taunus“ cabrioletă sau într-un 
„Opel“ automatic, privindu-l cu jind pe Marius. Casca, 
sabia, cămaşa de zale sclipeau în bătaia soarelui, vintul 
înfiora coama lui Garoafă. „Du-du-du !“, făceau motoa- 
rele aduse în viteza a doua, ţevile de eșapament scoteau 
fum negru, iar turiştii se chinuiau să scoată capetele pe 
geam, privindu-l de jos în sus pe Marius. 

E] rise, salutîndu-i cu sabia, îl făcu pe Garoafă să se 
ridice uriaş în două picioare şi apoi, cal şi călăreț, dis- 
părură ca într-un final de legendă îndărătul colinei. 

Marius pătrunse în galop în curtea castelului, flutu- 
rînd sabia. Deodată, văzu ceva de necrezut; sus, la una 
din ferestre, era o fată în rochie de epocă. Marius clipi 
uluit. Era exact Agmad, fata din tablou! Îşi trecu palma 
peste ochi. „Visez ?!“*. Nu. Fata era tot acolo, ba chiar 
începu să-i facă semne prietenești. 

— Apmad!! strigă prelung Marius. Să nu dispari! 
Rămii acolo ! 

Deodată, o siluetă cenușie răsări în preajma lui. Se 
auzi ceva, un fel de plesnitură. Garoafă se cabră, se mai 

auzi încă una şi încă una... Garoafă explodă într-o goană 
teribilă, dezordonată, nechezind şi smucindu-se în toate 
părţile. Marius încercă în zadar să-l calmeze, strigă la el, 
trase friul... apoi avu un gol în stomac, văzu cum i se 
apropie fulgerător iarba de ochi, capul i se umplu brusc 
de o greutate enormă şi nu mai simţi nimic. 

„„.„ Voci neclare, lumină difuză. „Ce bine e!“ îşi spuse 
Marius. Se simţea zdrobit de osteneală, dar starea asta 
îi făcea plăcere. Încercă să deschidă ochii. lerburi cutre-. 
jerate de ape îi stinjeneau privirea. „Sint genele mele 1%. 
constată el, surprins. Se ridică în capul oaselor. Duse mina. 
la frunte ; bandaj. Lingă pat, Prinţesă, într-o salopetă 
decolorată, plin de unsoare de pe la maşinile și aparatele. 
lui. Mai încolo, turnind ceva dintr-o sticluţă într-un pa- 
har, fata aceea, în rochia ei de epocă. 

— Agmad ! şopti Marius. 

Magda Feneșan îi întinse autoritară paharul : 

— Bea-]l fără să te strimbi. Altă dată să nu mai faci: 
demonstraţii de călărie. 

— Nu-i el de vină, spuse Prințesă. Călugărul. 

— Ce călugăr ? deveni atent Marius. 

— În vreme ce făceai pe Wilhelm Cuceritorul, s-a 
apropiat pe îuriş un figurant, cine naiba o fi, înţolit cu 
o rasă de călugăr, şi l-a altoit pe Garoafă cu preacuviosul 
toiag ! 

— Înţeleg ! Din pricina asta au intrat dracii în Ga-= 
roafă ! bombăni Marius. Trebuie să-l găsesc cît mai re- 
pede pe călugăr, aş vrea să-i arăt că toiagul ăla al lui are 
două capete. 

Sări din pat. 

— Stai, se supără Magda, ai putea măcar să-mi cert 
voie. După ce te-am doftoricit o jumătate de oră... Mă- 
car nu uita să vii să-ţi schimb pansamentul. 

Marius se lăsă supus într-un genunchi. 

— Prea nobilă Agmad, dorinţa voastră e lege pentru 
mine. 

— Cum mi-ai spus ?! se miră Magda Feneşan. Parcă... 
Agmad ! E un personaj din filmul vostru ? 

— E un personaj din viaţa mea, zise Marius. Agmad, 
ce revedere neaşteptată ! După patru secole... 

Magda Feneşan se încruntă : 

— Marius, trebuie să trag anumite concluzii din fap- 
tul că adineauri ai căzut în cap?! 

— Cum te lasă inima. Hal! să verificăm dacă mi-a mai 
rămas vreun pic de logică. Ai venit aici să-l vezi pe tatăl 
tău, da? Te-ai plimbat prin tabără, pe urmă ai intrat 
dincolo, ai văzut lăzile cu costume şi a intrat în funcţiune 
curiozitatea — este ? Ţi-ai ales o rochie, ai îmbrăcat-o, 
te-ai pieptănat într-un stil potrivit cu ea şi ai ieşit la 
fereastră, să moară de invidie toate actrițele — exage- 
rez ? Au... mă doare capul! 

Marius oîtă, închizînd ochii. 

— Îţi dau numaidecît un Algocalmin. Stai numai o 
clipă, pînă mă duc să mă schimb. 

— Nu! strigă el. Aşa să rămii. Tot timpul! Dacă 
vrei să-mi treacă! Fie-ţi milă de un biet suferind. 

— Cum o să stau îmbrăcată aşa? Doar nu sîntem la 
bal mascat ! Bine, avînd în vedere starea în care te afli... 
oftă ea, dind impresia că face un mare sacrificiu. 

În realitate, nici rochia, nici pieptănătura n-o inco- 
modau. 

— Prinţesă, ce vreau să te rog, zise Marius. Du-te la 
fereastră, vezi că acolo e un corn de vînătoare. Pe per- 
vaz. În dreapta, deşteptule! Ei, acum apleacă-te pe fe- 
reastră şi sună de două ori lung şi o dată scurt. Cum, 
nu iese nimic?! Insistă! Vezi că merge? Asta-i sem- 
nalul la care se adună „garda tezaurului“. Ia să vezi cum 
o să-ţi răspundă. 

Prinţesă transpirase de atita efort. În curînd, din de- 
părtare se auziră, tinguitoare, alte sunete de corn, cu- 
treierînd blinde liniştea însorită a dimineţii. 

— De fapt, e tare frumos ceea ce faceţi voi aici, zise 
Magda, încet. Nu mă refer la film. E vorba de voi, pur și 
simplu. la-ţi Algocalminul şi odihneşte-te ! 

Sunetele de corn se auzeau din ce în ce mai aproape. 

Cu capul bine bandajat (în orice caz, mult mai bine 
decit ar fi fost nevoie), Marius se aşeză comod într-un 
cuib de perne. 


— A... ah! căscă el. Vom ţine o şedinţă operativă. 
Trebuie să alcătuim un nou plan de acţiune. Să intre 
garda ! 

Zece minute mai tirziu, garda — adică Palaghiţă, 
Fred Apostolescu și Filip — intra zăngănind din pinteni. 
Magda duse degetul la buze. 

„Comandantul gărzii“ dormea tun. 


Rizîind pe înfundate, prietenii se retraseră încetișor, 
urmaţi de Magda. 

— N-a fost nimio grav, s-a ales numai cu spaima, le 
explică ea. Dar în primele clipe aș fi putut jura că are 
vreo cinci coaste rupte. 

— Dar şi spaima e un şoc, spuse Palaghiţă. Ea poate 
pricinui traumatisme psihice mai greu de vindecat decit 
cele corporale : apariţia unor idei fixe, pierderea memo- 
rei, starea permanentă de spaimă. 

— Vai de mine! 

— Nu te speria, am spus-o într-o doară, de dragul 
preciziei. 

— Ăsta-i medic, zise Filip cu satisfacţie, bătindu-l pe 
umăr. E medic! 

— Nu sint medic, spuse rece Palaghiţă. Am să fiu 
medic, şi încă unul genial, dar deocamdată nu sînt. S-a 
înţeles ? 

Garoafă, autorul involuntar al accidentului, păştea ino- 
cent in apropiere. 

— Monstrul ăsta mai e aici ? întrebă Magda. 

Băieţii izbucniră în ris. Ştiau cît de blind e Garoafă, 
dacă nu-l loveşti. 

— Nu vrei să faci puţin pe amazoana? îi propuse 
Fred. Şi scoţind o bucăţică de zahăr: Garoafă, ia uite ce 
am eu! E?! Pentru căluţii cuminţi! 

Obrajii Magdei se albiră de groază cînd uriaşul cas- 
taniu se urni, apropiindu-se alene. 

» — Criminalul ăsta... Goniţi-l ! 

— Ei, aş! izbucni Fred în ris. Şi făcîndu-i lui Filip 
semn : Scena din finalul bătăliei. De acord ? 

Sub ochii Magdei, larg deschişi, în care se amestecau 
teama şi admiraţia, Fred şi Filip traseră săbiile. O clipă 
mai tirziu erau angajaţi în cel mai cumplit duel. 

Lovituri grozave cu latul săbiei, împungeri, unul din 
luptători cade... dar cu o mişcare dibace a piciorului 
işi aruncă adversarul peste cap... din nou în picioare... 

lamele se lovesc între ele, se lovesc de platoşe, produc 
un zgomot înfricoşător... Fred îngenunchează. Scapă 
sabia. Duce mina la piept. Se tirăşte așa ciţiva metri, 
apoi se prăbuşeşte într-un tufiş. 

— Ce-i cu tine?! Fred! strigă Magda speriată. 

— Lasă-l! ride Palaghiţă. Așteaptă, încă nu s-a ter- 
minat. Urmează salvarea „rănitului“. 

Garoafă porneşte încet spre cel căzut. Riciie pămîntul 
cu copita, sforăie, îl întoarce pe „rănit“ cu faţa în sus, 
îl prinde cu dinţii de cingătoare, îl ridică şi-l aduce la 
picioarele Magdei, care aplaudă uluită. 

— Mulţumesc, dar o să mă ai pe conştiinţă. Simt că 
devin un îngimfat! zice Fred, lepădindu-și platoşșa pe 
iarbă. Dar eu mor de căldură! Haidem sus, la răcoare. 
Cred că l-am lăsat destul să doarmă pe Marius al tău. 

— De ce „al meu“? 

— Am greşit? zice Fred, indiferent. Scuză-mă, am 
avut impresia că sinteţi prieteni. Să mergem, cred că o 
să beau vreo două căldări cu apă. 


Marius se trezise de mult. Îl găsiră scriind de zor în- 
tr-un carneţel cu scoarțe albastre, pe care-l puse repede 
sub pieptar, în buzunarul cămăşii. 

— Ce-i, Fred, aţi dat un spectacol în cinstea dom- 
nişoarei ? zise el, ursuz. 

— Da, şi a fost grozav! exclamă Magda. Sinteţi for- 
midabili, nu-mi explic cum de aţi putut învăţa toate as- 
tea atit de repede! Pe cal, sub cal, trage sabia, dă-i cu 
buzduganul — performanţe peste performanţe ! De-aţi fi 
la fel de silitori şi la şcoală, alta ar fi faţa lumii! 

— Nu, zău? bombăni Marius. Adică da, am uitat că 
exemplul măreț al lui Tiberică Adamescu te urmărește 
pretutindeni. 

— Cine-i ăsta, care Adamescu? întrebă Palaghiţă. 

— Un tip căruia i s-au grefat în creier încă vreo 12 
creieraşe electronice, oftă Marius. Superelevul şcolii. Co- 
legul nostru genial, cu care Magda are drăgălăşenia să 
ne compare mereu. 

— Eşti un răutăcios, regret că te-am îngrijit, se su- 
pără Magda. Ei, da, n-o să renunţ niciodată la a vă com- 

para cu Tiberică ! Dacă nu vrei să-i semeni, cu atit mai 
rău pentru tine. 

Marius ridică din umeri şi sări din pat. 

— Băieți, avem o mulţime de treburi. M-am gindit la 
un plan, o să-l discutăm numaidecit. Pe de o parte tre- 
buie să păzim tezaurul, pe de alta, să-i supraveghem pe 
cei şuspecţi. Fiecare din voi va avea o misiune precisă. 
Jaguarul rămîne suspectul nr. 1. Banu Petrovici, de- 
oarece lipseşte, iese momentan din atenţia noastră. Acum 
trebuie să vedem cine se ascunde sub rasa călugărului. 

Prinţesă se foi, stinjenit : 

— Eu...să nu mă înţelegeţi greşit... dar sînt foarte 
ocupat, aşa că renunţ. 

— Ce vrei să spui ?! sări Marius. Ţi-e frică ? 

— Nu cred că-i asta, ridică Prinţesă din umeri. Eu 
am treabă, pricepi ? 

— Lasă că pot şi alţii să care reflectoarele, zise Ma- 
rius, dispreţuitor. 

— Nu e vorba numai de asta, roși Prinţesă. Pur și 
simplu, îmi place meseria. Am ocazia să învăţ cite ceva. 
Acum lucrez în echipa de filmări combinate. E foarte in- 
teresant. Nu simt de loc că din mine va ieşi un mare de- 
tectiv, dar zău că un specialist în tehnica filmului e pe 
drum. 

Palaghiţă ridică două degete ca la şcoală : 

— Daţi-mi voie, eu cred că Prinţesă are dreptate. Să-l 
lăsăm în pace. 

— Nici chiar aşa ! se apără Prinţesă. N-am cerut asta ! 
Vreau doar să nu fiu pus pe drumuri — du-te după 
Jaguar, urmăreşte-l pe călugăr etc. Dar ceva tot o să fac; 
mă gindesc eu şi vă spun. 

Deodată, din curte răzbătură nişte urlete de groază. 
Alergară la fereastră. Garoafă se apropia ţinind în dinţi, 
de curea, trupul unui necunoscut care zbiera ca din gură 
de şarpe. 

— Ha-ha-ha-ha ! se înăbuşi de ris Marius, în timp 
ce Magda, cuprinsă de panică, dădea buzna pe scări să-l 
salveze pe individ. Asta e superelevul, tipul cu 12 cre- 
ieraşe electronice, Tiberică Adamescu. 

Citeva minute mai tirziu, asudat şi nervos, Tiberică— 
venit în plimbare duminicală — le povesti cum, găsind 


151 


platoșa lui Fred, îi venise ideea s-o încerce. Zis şi făcut. 
O imbrăcase încîntat că-i vine bine, făcuse cîţiva paşi, 
apoi se lungise pe iarbă, la umbra tufișului, închipuin- 
du-și că e un oştean ostenit de lupte. Ostenit era, în- 
tr-adevăr. Sosit abia de trei zile în satul lui taică-său, 
Tiberică se aviîntase în lungi prospecţiuni arheologice prin 
împrejurimi. Cum se odihnea el în iarba parfiumată, vi- 
sînd la o mare descoperire, în preajmă răsărise o umbră 
gigantică şi în clipa următoare oșşteanul se trezise pe 
piept cu capul enorm al unui cal. Paralizat de spaimă 
— făcea parte din categoria celor cărora li se întîmplă 
să vadă mai adesea lei şi tigri la grădina zoologică, decit 
cai — Tiberică închisese ochii. Garoafă, cu lecţia bine în- 
văţată, îl apucase cu dinţii de centură, convins că se re- 
petă din nou scena „salvării rănitului“. 

— Staţi ! strigă deodată Prinţesă. Am găsit! Știu ce 
pot face pentru voi! 


Ca să-ţi exprimi bănuiala că Jaguarul este un individ 
periculos, trebuia să fii înzestrat cu mult curaj. În cazul 
cînd nu te-ar fi izgonit cu pietre, oamenii din tabără te- 
ar îi ridiculizat. „Multiprofesorul“ devenise cea mai popu- 
lară şi mai îndrăgită persoană. Tinerilor figuranţi — elevi 
şi studenţi în vacanţă, care visau să devină cascadori — 
le preda elemente de acrobație, operatorilor le făcea con- 
versaţie în limbi străine, pe şoferi îi învăţa elemente de 
pilotaj sportiv, iar pentru actorii şi tehnicienii mai vîrst- 
nici era un inegalat partener de taifas. Seara, la „Ari- 
zona“, prepara pentru toată lumea „adevărata cafea tur- 
cească“ după o reţetă învățată de la Mehmet Sabri, ma- 
rele purtător de perș.. Cine dorea, putea să afle că perşul 
e prăjina de la circ. Purtătorul o ţine în echilibru pe 
piept sau pe frunte, iar un acrobat sau doi evoluează 
sub cupolă, în virful prăjinii. Cafeaua lui Mehmet Sabri 
era densă și cu un caimac de trei milimetri grosime. Ja- 
guarul o fierbea pe nisip fierbinte, în nişte ibricele co- 
nice, din aramă, pe care le fabricase cu concursul entu- 
ziast al atelierului de lăcătuşerie. Jaguarul se mai pri- 
cepea să dea sfaturi medicale, să împace doi sau mai 
mulţi certăreţi sau să ajute unei femei să-şi facă o coa- 
fură la modă. Se mai pricepea surprinzător de bine la 

costumele de epocă, la efectele de lumină, la născocirea 
gagurilor. Avea un neiîntrecut spirit de observaţie ; odată 
oprise turnarea unei scene Care se petrecea într-o livadă 
cu meri plini de roade, deoarece aceste mere erau un soi 
nou, creat în ultimii ani de staţiunea pomicolă a Acade- 
miei, şi deci nu se potriveau de loc cu secolul evocat în 
film. 

Jaguarului îi veneau mereu fel de fel de idei. Unele 
erau foarte greu de pus în practică, dar Stanislas, odată 
convins, cerea cu multă autoritate: „Faceţi cum spune 
tovarășul «Multiprofesor».“ Așa se născuse scena „Ga- 
roafă şi paloşul de aur“. Într-o luptă, Marius e rănit şi 
cade de pe cal cu preţioasa relicvă. Oare paloşul de aur 
va ajunge acum în mîna inamicilor ? Așa s-ar părea, dar 
Marius, continuînd, cu ultimele puteri, să se bată, îi sem- 
nalizează prin nişte şuierături credinciosului său prieten 
să ia paloşul în dinţi şi să fugă cu el la adăpost, în pă- 
dure. Garoaiă, iute ca vintul şi ca gindul, face întocmai. 

Antrenorul Valentin, mai-marele cailor inteligenţi, 
protestase : 

— Dar e un cal, nu un cîine! Cum aș putea să-l învăţ 
aşa ceva ? 

Marius, deşi nu era bucuros să vadă cum Jaguarul 
cîştigă teren, simţise numaidecit că ideea nu este de le- 
pădat. 

— O să încerc eu, m-am împrietenit binişor cu Ga- 
roafă, cred că n-o să mă refuze. 

Dar lucrurile nu se desfășoară atit de simplu pe cît 
își imagina el. Într-adevăr, Garoafă, cu toată reputaţia 
lui de cal cumsecade, nu înţelegea de loc că trebuie să 
ia un obiect în dinţi şi s-o şteargă în galop cu el. Nu fă- 
cuse aşa ceva niciodată în lunga şi glorioasa lui viață de 
șaptesprezece ani. Utilitatea sa în cinematografie consta 
tocmai în aceea că era pus să facă ceea ce știa dinainte. 
Garoafă putea să danseze vals sau să sară ca o nălucă 
peste un obstacol de 1,60 metri, dar să aporteze ca un 
prepelicar, asta i se părea nu numai un caraghioslic, ci 
şi ceva peste puterile lui. Totuşi, antrenorul Valentin, me- 
seriaş cinstit, trecu la pregătirea numărului, asistat cu 
sirguinţă de Marius. 


Pentru a nu stinjeni celelalte activităţi şi a ciştiga 
timp, hotăriră să lucreze între 5 şi 7 dimineaţa. Marius, 
obişnuit ca în vacanţă să nu se scoale atit de devreme, 
călca năuc pe iarba umedă, îl dureau umerii şi braţele de 
neodihnă. Ca să-şi vină ca lumea în fire, alerga şapte-opt 
ture de manej, în vreme ce Valentin îşi fumase medi- 
tativ prima ţigară a zilei. În mijloc, pe pajiște, zăcea re- 
dutabilul paloş. Brusc, lama se înroșşea, reflectind tre- 
cerea soarelui dincoace de orizont. Garoafă necheza în- 
cetișor, lărgindu-și nările şi aspirind cu poită aerul noii 
zile. Aveau şi un spectator: domnul Mirea. Din pricina 
insomniei, era în picioare de cum se lumina. Cu cine 
să schimbe o vorbă la ora aceea, dacă nu cu Marius şi 
cu Valentin, cei mai vrednici oameni din tabără? Dar 
Marius nu era de loc bucuros să-l vadă învirtindu-se 
prin preajma paloşului de aur pe „omul Jaguarului“. Bă- 
iatul observase că, de citeva zile, nu numai dimineaţa, 
dar chiar şi la alte ore, mai precis, oricind se turna o 
scenă în care apărea tezaurul, era imposibil să nu zăreşti 
printre şepcile şi coifurile de hirtie ale spectatorilor che- 
lia domnului Mirea. Acest om cumsecade suferea într-ade- 
văr de insomnie ? Totul începuse de la reumatism. Mirea 
renunţase la cort şi se mutase într-o încăpere de la par- 
terul castelului, şi anume în sala de arme. Marius găsise 
acest lucru cît se poate de suspect ; sala de arme nu mai 
avea de mult nici un fel de armă, ci doar dulapuri cu 
lemnul măcinat de carii, patru ferestre înguste, cu gratii 
în loc de geam, şi două uşi care nu se prea închideau. Pe 
scurt, aici era un curent foarte periculos pentru reuma- 
tici. În schimb, una din uşi dădea într-un mic coridor de 
unde, pe o scară de citeva trepte, ajungeai drept în 
încăperea tezaurului. Marius profită odată de absenţa 
noului vecin pentru a presăra un pumn de nisip, nivelat 
cu grijă, pe treptele scării interioare. A doua zi, inspectind 
în taină locul, văzu clar urme de paşi. Așadar, domnul 
Mirea urcase scara pentru a trage cu urechea la ușa care 
dădea în camera tezaurului. Noroc că zăvorul se afla din- 
coace, la îndemina lui Marius, şi era nu numai tras, ci 
și asigurat cu un lacăt zdravăn. Această măsură de pre- 
vedere nu putea fi socotită suficient de liniştitoare. Ma- 
rius se sfătui cu Filip, cu Prinţesă şi cu Palaghiţă, ajun- 

gind la concluzia că „omul“ trebuie mutat. Dar cum să-l 
urneşti de acolo ? Se făcură numeroase propuneri, de la 
tăierea picioarelor patului, pînă la o înscenare cu stafii. 

— Nu, zise Prinţesă, ce-s copilăriile astea ? Faceţi se- 
colul de ris! Am o propunere mult mai serioasă. Îi pu- 
nem 0 pisică ! 

— O pisică 7?! 

— Da. Vă fac proiectul numaidecit. Daţi-mi o foaie 
de hirtie. 

După ce ascultară explicaţiile lui Prinţesă, nu le fu 
greu să-și imagineze cum avea să-şi petreacă domnul 
Mirea noaptea următoare. Îl şi vedeau scotocind buimac 
pe sub pat și prin dulapuri în căutarea îngrozitoarei surse 
de miorlăit care-l trezise din somn la miezul nopții. 

Întrucîtva, lucrurile aveau să se petreacă întocmai. 
S-a înnoptat, domnul Mirea intră în încăpere şi, ostenit 
cum e, după o zi plină de zgomot şi mişcare, aţipise îm- 
brăcat. Brusc, un mieunat de pisică întăritată îl trezeşte. 
Domnul Mirea sare din pat, scotoceşte prin încăpere, se 
miră, face presupuneri. Negăsind nimic, se reîntoarce în 
dulceaţa aşternutului, dar îndată ce-și lipeşte genele, aude 
din nou acel miauuu, miorlauuu ! Disperat, e nevoit să 
sară iarăşi în picioare. Lipa-lipa, pe podeaua rece de 
piatră. „Unde naiba eşti, pisică asasină ? Ai jurat să mă 
ucizi prin răpirea somnului ?* Dar acum nu se mai aude 
nimic, e linişte, doar cîte un claxon îndepărtat tulbură 
cetatea nopţii. Domnul Mirea oftează fericit şi pune iarăși 
capul pe pernă. Greşeală. Atît a așteptat maşina de mie- 
unat, să-l vadă aţipind. Activitatea ei reîncepe cu ener- 
gie sporită. Miaună tare şi optimist, ca un motan iubeţ, 
sau cu îndirjirea unei pisici atacate de o hoardă de șobo- 
lani sau, în fine, ca o miîţă ghinionistă care a nimerit în- 
tr-un cuptor încins. Domnul Mirea îşi înfundă urechile 
cu vată, înghite al treilea somnifer şi, pe la 3 dimineața, 
visează cu ochii deschişi pisici spinzurate, jupuite sau 
aruncate de vii în cuşca leilor de la grădina zoologică. În 
a doua noapte, tragedia sonoră se repetă. Zadarnic inves- 
tighează domnul Mirea, în timpul zilei, fiecare ungher, 
nu găseşte nici o deschidere prin care să se poată stre- 
cura o astfel de vietate. Desigur, dacă s-ar uita mai atent, 
ar vedea că în complicata alcătuire a plafonului de lemn 


155 


sculptat se află ascuns un difuzor miniatural, luat de la 
aparatul de radio „Cora“ al lui Filip. Firul acestui difu- 
zor, tras cu dibăcie în podul castelului, duce la un mag- 
netofon împrumutat din avuţia tehnică a echipei de fil- 
mare. Pe platou se află o bandă imprimată cu teribilele 
miorlăituri. Prinţesă, autorul diabolicei instalaţii, a in- 
irodus în circuitul aparatului un ceas deşteptător, astfel 
încît magnetofonul porneşte singur din sfert în sfert de 
oră, emițind miorlăielile în serii de cîte 20 de secunde. 
Simplu şi de ajuns de eficace pentru a trimite pînă și 
un om cu nervi de fier în braţele medicilor de la spi- 
talul de psihiatrie sau, în cel mai bun caz, de a-l face 
să-și schimbe locuinţa. 

Dar domnul Mirea părea să aibă o rezistență ieşită 
din comun. Nu-şi părăsi sălașul şi nici nu fu auzit plîn- 
gîndu-se de nesomn. Scos din sărite, Marius cobori a 
treia sau a patra noapte de la instalarea „pisicii“, să vadă 
ce face domnul Mirea. Era ora două dimineaţa. Aerul, lip- 
sit de praf şi de gaze de eșapament, mirosea a iarbă co- 
sită. Cu ochii cîrpiţi de somn, Marius se apropie tiptil 
de uşa sălii de arme. Era întredeschisă, presărind în noapte 
uşoare tonuri de lumină galbenă. Brusc, izbucni mieu- 
natul care ţinu, conform programării, o treime de mi- 
nut. Marius ciuli urechile, dar nu auzi nici scirţiitul pa- 
tului, nici zgomote de paşi alarmaţi, nici înjurături. Ener- 
vat, împinse uşa. 

— Bună seara... 

— Bună seara |! zise amabil domnul Mirea, cu cel mai 
treaz glas din lume. 

Sedea comod, de-a curmezișul patului, rezemat de pe- 
rete, şi citea „Sfintul la New York“ la lumina odihnitoare 
a unei lămpi de carte. 

— Intră! Nici dumneata nu poţi dormi ? Înţeleg, nop- 
ţile astea de vară, zăpuşeala . .. 

— Aveţi dreptate, am ieşit să iau aer, zise băiatul, 
confuz. Pe urmă, mi s-a părut că strigă cineva. 

— Da' de unde! surise domnul Mirea. E o pisică 
pe-aici, dă reprezentații în fiecare noapte. Pe mine mă 
distrează ; tot nu pot să dorm. Dacă ţi se întimplă şi du- 
mitale uneori să n-ai somn, poftim încoace, mai stăm 

de vorbă sau, dacă vrei, o să te servesc cu un roman 
poliţist ; am o valiză întreagă. 

— Vă plac lecturile palpitante ? se interesă Marius. 
Istoria marilor escrocherii ? 

— Enigmele. În primul rînd, îmi plac enigmele. În- 
cerc să le rezolv înainte de sfirşitul cărții. Am căpătat o 
mare dexteritate, şi asta mă cam enervează ; rămin fără 
surprize. 

— Niciodată nu e prea tirziu pentru o surpriză, zise 
Marius, convins că rostea nişte vorbe cu tilc. 

— Ai perfectă dreptate. Uneori, un amănunt pe care 
nici nu-l iei în seamă se dovedeşte a îi acel element fun- 
damental care răstoarnă ipotezele şi previziunile. 

Marius îl privi bănuitor: „Ce-o fi vrind să spună ?% 

— Mă iertaţi că v-am deranjat. Eu mă duc să mă 
culc. | 

— Somn uşor, dragă, somn uşor! Şi nu uita, ori de 
cite ori nu poţi dormi, eşti binevenit. 


Pentru Marius, ideea că face un lucru deosebit dis- 
păruse încă din primele zile de filmare. La ruinarea amo- 
rului propriu contribuise în bună măsură și Palaghiţă, 
cu obiceiul său de a ridiculiza vanităţile. De fapt, nimeni 
nu trăia aici cu senzaţia neobişnuitului. Poate că ea avea 
să apară în seara premierei de gală, dar turlele de aur 
ale acestui timp sărbătoresc sclipeau confuz în cețurile 
orizontului. Deocamdată, se lucra într-o atmosferă de 
întreprindere serioasă, unde nu se face glorie, ci pro- 
ducţie. În aceste zile, era greu să-ţi dai seama care este 
ierarhia meritelor, adesea un funcţionar de la serviciul 
aprovizionării părind mai util decit actrița principală. 
Tot timpul se vorbea despre plan, facturi, livrări, 
transport, grafic. În şedinţe — şi Stanislas avea mania 
şedinţelor — era analizată activitatea fiecărui compar- 
timent : electricienii, operatorii, actorii, serviciul admi- 
nistrativ etc., astfel că Filip se pomeni la un moment dat 
muștruluit cu severitate pentru îngîmfare ; dăduse auto- 
grafe unui număr de 24 de pionieri excursioniști. Asta 
n-ar fi fost nimic, dar nu de mult, tocmai el întirziase 
începerea filmărilor. Lacom la mîncare şi lacom la noto- 
rietate, Filip era lacom şi la frumuseţe. Cu o zi înainte 

făcuse plajă intensivă pe prundişul luncii, ca să se bron- 
zeze „ca lumea“, şi dimineaţa se infăţișase la filmare cu 
mutra jupuită, dînd de lucru specialistului în machiaj și 
făcînd să stea degeaba, aproape un ceas, întreaga echipă. 
„Îngimfare și neglijenţă, autografe și nesimţire“ — aces- 
tea erau temele pe care vorbitorii le atacaseră în şedinţă. 
„„la uite, mormăise Filip, nici aici nu scap:de chestiile as- 
tea ? Discuţii, critică, păi ce, sintem la școală, să te critice 
mereu profesorii şi colegii ?“. Această jelanie îu de na- 
tură să creieze bănuiala că, de-a lungul scurtei sale exis- 
tenţe, Filip fusese adeseori obiectul de discuţie al unor 
astfel de adunări. Stanislas preciză imediat situaţia : „Iu 
credeai că ai nimerit aici într-un fel de vacanţă ? Te-ai 
înşelat. Tocmai aici, la noi, trebuie să faci faţă celor mai 
pretenţioase exigenţe. Păi dacă te mai prind... Ei lasă, 
că vezi tu, sfint o să te întorci la toamnă în clasa ta, har- 
nicul harnicilor şi punctualul punctualilor“. Stanislas con- 
tinuă pe acest ton multă vreme, arătind ce model de com- 
portare o să scoată el din Filip și din alţii de felul lui. 
Ca întotdeauna cînd găsea o temă Care-i făcea plăcere, 
vorbi mult şi înflorit, iar oamenii, uitindu-se pe furiș 
la ceasornice, se întrebau dacă e ședința operativă a unei 
echipe de filmare sau a unui sobor de pedagogi. Stanislas 
ar fi avut mult de cîştigat dacă s-ar fi deprins să vor- 
bească mai pe scurt. Uneori, splendidele lui intenţii se 
înecau de timpuriu în vorbărie. 


Jaguarul participase și el la ședință şi, ca om mai 
experimentat, împărţțise citeva sfaturi, între care şi ideea 
de a se găsi un mod de organizare a timpului liber, atit cit 
era. 

— Majoritatea sinteţi tineri, le spuse el. Bodega noas- 
tră, celebra şi sărmana „Arizonă“, nu seamănă a Aca- 
demie. Prea fumegă grătarul şi prea sînt la îndemiînă 
sticlele cu rom, ca să vă dea inima ghes la filozoficeş- 
tile îndeletniciri. Cînd stimatul nostru regizor va socoti 
că putem vorbi despre două-trei ore libere, v-aş sfătui 
să aranjăm o mică serată cu dans, program artistic şi 
oarecari distracţii de care o să mă ocup eu însumi. 

Balul avu loc în seara zilei de duminică. Împreună 
cu arhitectul decorator și cu meseriaşii, Jaguarul ame- 

najase ringul de dans pe o pajiște a cărei iarbă fusese 
tunsă mărunt. Jur împrejur, mese lungi, improvizate din 
bănci de stejar. Orchestra beneficia de instrumente cu- 
rioase, dar eficace ; la tobă — un costumier; la îluier 
— operatorul şef ; la ghitară — Prinţesă; la muzicuţă 
— Geo Blondul. Elementul principal al decoraţiunilor îl 
constituiau zecile de lampioane lucrate în forme de mari 
păsări luminiscente. Acest rafinament pentru ochi se 
întîilnea cu mirosul ierbii cosite şi cu susurul, care noap- 
tea se auzea foarte distinct, al riului. 

Orchestra se dovedi excepţională, iar Jaguarul, de-a 
dreptul impresionant, reușind să organizeze polci şi ca- 
driluri, să prezinte un număr de fachirism, altul de 
prestidigitaţie şi chiar să-l hipnotizeze (cu complicitate 
stabilită anterior) pe Filip. 

Pe la ora zece se auzi urletul unei motociclete şi din 
întuneric apărură Banu Petrovici şi prietenul lui, roş- 
covani şi bine dispuşi. Stanislas le ieşi în întîimpinare 
necăjit. 

— Ce-aţi făcut atita timp? Unde naiba aţi umblat? 
Era cît p-aci să-mi daţi planurile peste cap! Am fost 
nevoit să iau unele măsuri. 

Banu surise împăciuitor : 

— Lasă, că ne împăcăm noi. Tu eşti băiat bun, n-am 
probleme cu tine. Am fost la un unchi, e bolnav rău, 
săracul. 

„Unchiul“, ştia toată lumea, era inexistent. Banu aler- 
gase în deltă, unde televiziunea turna un serial de aven- 
turi. Acolo, sperase el, se plătea mai bine. Se plătea la 
fel ca peste tot, şi, pe deasupra, oamenii de la TV nu 
angajau decit cascadori profesionişti. 

Un timp, prietenii lui Banu se amuzară pe margine, 
întrebîind cu uimire dacă nu cumva au nimerit la mica 
reuniune de simbăta seara a unui internat de fete. Ma- 
rius dansa şi el; mai precis, Magdei i se făcuse milă 
de el şi-l învăţa să danseze. Era roşu de sirguinţă şi de 
sfiiciune şi mişcîndu-şi anevoie picioarele îi privea cu 
invidie pe dansatorii experimentați, negăsind în acele 
clipe că există altceva mai de seamă pe lume decit să 
ştii să dansezi. Magda se dovedi o pildă rară de bună- 
voinţă şi de răbdare, urnindu-l ea, uşoară și delicată, 
pe băiatul neiîndemiînatic şi morocănos de timiditate. 

— Marius, rise Banu cu toţi dinţii lui de argint, de 
ce o chinui pe zina asta indulgentă ? Să ştii că te amen- 
dez imediat. Tu ar trebui să dansezi cu un scaun în braţe, 
nu cu o fată! 

Se apropie, mare și lat cît un deal, şi-l bătu pe umăr 
zicînd : 

— Ca la Timişoara. 

Marius, purpuriu de furie şi de umilinţă, o strînse 
cu nădejde pe Magda de mijloc și continuă să danseze. 

— Tu n-auzi ? insistă Banu. Sau ești surd! ? 

— Ce-i tot trage ăsta cu Timişoara ? se plinse Marius. 

Magda îl lămuri, amuzată : 

— E un obicei. Cînd te bate pe umăr un băiat și zice 
„ca la Timişoara“, trebuie să-i cedezi partenera. 

— Ai îi de acord? 

Magda rise scurt : 

— Nu hotărăşte fata. 

Banu se vîri printre perechi și-l bătu din nou pe umăr. 
Marius îl repezi : 

— Ascultă, ia mai bine trenul de Timişoara, dacă aşa 
o fi obiceiul pe acolo. 

Părea foarte decis să-l înfrunte pe marele Banu. În 
realitate, ar fi dat mult ca între el și „traco-get“ să fie 
în clipa aceea vreo zece kilometri. Se mustra, în gînd, 
că nu-l lăsase de la bun început să danseze cu Magda. 
Acum însă, după ce ea spusese „Nu hotărăște fata“, îi 
venea greu să cedeze. Dar şi Banu avea motive care-l 
împiedicau să se răzgindească. Băuse cam mult, şi pe 
urmă, a se lăsa umilit de un copilandru nu intră în ve- 
derile lui. În afară de asta, îndurase o mare umilinţă 
trezindu-se, el și amicii lui, înlocuiți în film de Marius, 
Fred şi Palaghiţă, aceşti băieţi care se spălau prea des 
și cărora le păsa mai mult de notele școlare decit de 
cultul pectoralilor şi al antebraţelor, cu toate astea reu- 
șind la filmările cele mai periculoase să-i întreacă pe 
„profesionişti“. Banu se propti măreț pe picioare şi își 
descheie cămaşa, lăsînd să i se vadă vapoarele şi femeia 
şi celelalte tatuaje sub care-i foiau muşchii. 

— Dacă eşti bărbat — tună el teatral — dovedeşte-o 
în faţa tuturor! Ne batem, frățioare. Pină aici ţi-a fost. 
O să te nenorocesc, băiatule, o să-ţi rup toate alea. 

Haz, risete, dar încet-încet se făcu linişte. Fred, Pala- 
ghiță, Prinţesă şi, cam neconvins, Filip, apărură în spa- 
tele lui Marius. 

— Aşa e şi mai bine, e mult mai bine! rise Banu. 
Vă bat pe toţi odată, fac economie de timp, zbanghiilor ! 

Și dădu să se repeadă. Stanislas îi tăie calea. Era 
palid de enervare. 

— Mi-ai lipsit de la filmare, bun, am înghiţit-o, dar 
ca să-mi chelfăneşti colaboratorii, asta nu-ţi permit. 

— Ori dansez cu fata, or: îl jupoi pe aschimodie 
ăla ! condiţionă Banu. 

Între timp, apăruse domnul Feneşan, alarmat de ru- 
moarea violentă. 

— Magda, vino încoace ! 

— Nu te amesteca, papă, că te arzi! se supără Banu. 
Aici nu-ţi mai e fiică, e o fată ca oricare alta şi tre- 
buie să danseze cu mine. Faceţi loc. 

Stanislas, domnul Feneșan, Marius şi Fred îi opriră 
drumul spre Magda cea speriată și galbenă de silă. Banu 
îi privi cu veselie şi dispreţ: 

— Intraţi cu toţii de bunăvoie în pumnii mei?! Păi 
vă năucesc şi pe urmă vă bag pe git şi pelicula aia pe 
care şi aşa o stricaţi degeaba. 

Își făcu vînt şi, dindu-le un eşantion din pedeapsa 
care ar fi putut să urmeze, îi răsturnă cClaie peste gră- 
madă, opintindu-se lent şi greoi, ca un bizon leneş. 

Chipul lui Stanislas se albise, înfrigurat de umilinţă 
şi de mînie. Îşi lipi palma mică de pieptul colosului: 

— Ascultă-mă bine, din clipa asta nu mai ai ce căuta 
aici”! spuse el rar, cu voce tremurătoare. Șterge-o dra- 
cului cu toţi neisprăviţii tăi, pînă nu chem miliția! Am 
vrut să aranjez cumva lucrurile, să vă reintroduce din 
mers în nişte scene, dar acum văd că nu se mai poate face 
nimic cu voi. 

Banu trecea ioarte repede de la o stare la alta. Nici 
acum nu-i trebui mai mult de două-trei secunde ca să 
devină, din piratul sîngeros, o icoană a deznădejdii. Îşi 
lăsă brațele să-i cadă moi de-a lungul trupului, ochii i 
se umeziră ; 

— Mie îmi vorbeşti aşa ? Care ţi-am fost coleg ? Vrei 
tu să mă laşi pe drumuri ? 

— Isprăveşte, cabotinule! De data asta n-o să mă 
mai prosteşti. Crezi că nu mi-am dat seama că-mi ex- 
ploatezi sentimentele ? 

Banu îşi continuă timp de cîteva minute rolul de ne- 
dreptăţit şi de descurajat. Ii luă martori pe toţi cei de faţă 
că se întîmplă un lucru grav: prietenia e călcată în pi- 
cioare, vechile şi duioasele amintiri, zvirlite la gunoi. El, 
care pentru Stanislas ar fi pus mina în foc, este alungat 
cu cruzime pentru o mică şi nevinovată glumă. „Spune 
tu, Marius, dacă nu-i așa. Şi Magda, care-i o fată cu 
suflet curat... Să spună ea, merită Banu Petrovici un 
astfel de tratament ?* 

— Mai bine taci, oftă Stanislas. Toată lumea ştie că 
ne-ai lăsat baltă cu filmările şi ai dat buzna la televi- 
ziune, crezind că te aşteaptă o căciulă de bani. Cind ai 
văzut că acolo sint cascadori profesioniști și că nu există 
nici un Stanislas cu inima slabă, te-ai întors repede 
la noi. 

— Păi ce era să fac? spune Banu, cu seninătate. 
M-am întors acolo unde am prieteni. 

— Eu pot ierta multe, Banule, atita vreme cît e 
vorba numai de persoana mea, dar dacă-mi jigneşti un 
singur colaborator, fie el și ucenicul de la tîmplărie, ne 
despărţim. Asta e tot. Suie-te pe urlătoarea ta şi s-au- 
zim de bine. 

Banu îşi aprinse ginditor o ţigară. În timpul acestei 
operaţiuni, stările lui sufleteşti se succedau cu repezi- 
ciune, ca schimbarea decorului pe o scenă turnantă. 
Cînd scoase primul fum, era altul. Fiecare trăsătură de 
pe chipul lui exprima trufia, brutalitatea şi disprețul. 

— Mă dai afară? All right! Notează însă că m-ai 
jignit și că aştept o explicaţie. Nu cu vorbele, că în do- 
meniul ăsta ai ajuns să te pricepi, după ce ai înghiţit 
cîteva magazii de hiîrţoage. Cu pumnii, îrăţioare. Ca să 
mă goneşti, trebuie să fii bărbat ca mine. Striînge-ţi cu- 
reaua de la pantaloni, să nu-ţi cadă curajul. Unde ne 
omorim ? Aici sau în pădure, să nu leşine aschimodiile 
astea cînd or să vadă sînge ? 

Printr-o ciudăţenie psihologică, cei de față uitaseră 
să facă lucrul cel mai firesc, acela de a tăbări toţi pe 
Banu şi de a-l neutraliza. Fiecare se considera vulne- 


162 


rabil ca participant la situaţie, dar imun ca spectator. 
Toţi încremeniseră, privindu-i intimidaţi pe Banu şi pe 
cei doi amici ai lui. În mod normal, Stanislas ar fi tre- 
buit să spună: „Nu mă bat cu tine, ar îi ceva nedemn 
și aiurit. Ar fi şi inechitabil: tu ai 100 kg şi eşti bătăușş 
vechi, eu am 70 şi mă încurec în miini“. Nimeni nu l-ar 
fi acuzat pe Stanislas de lașitate. Dar lui Stanislas nu-i 
ajungea asta, el voia mai mult, voia să fie un cavaler 
„sans reproche“. De 20 de ani trăia cu obsesia că lumea 
se împarte în slăbănogi şi voinici, în fricoșşi şi îndrăznețţi. 
Din aceşti 20 de ani, opt îi trăise ca licean, în umbra şi 
sub protecţia umilitoare a lui Banu Petrovici. Îl urise, 
îl dispreţuise şi cu toate astea visase, uneori mai visa şi 
acum, să fie ca el: dur, puternic, îndrăzneţ. Şi Stanis- 
las, deşi probabil ars de groază, înaintă cu pumnii ridi- 
caţi, într-o jalnică şi neîndemiînatică gardă. Marius, în- 
duioşat, se plasă în latura stingă a lui Banu şi, ca să-i 
distragă atenţia de la Stanislas, strigă cu furie : 

— Parcă era vorba Că întii te baţi cu mine, Banule! 
Încoace, mălai mare ce eşti! Hai să te văd ce-ţi pot 
muşchii ăia umilaţi cu pompa ! 

Ceea ce făcea Marius era izmeneală, clovnerie, dar 
chiar asta intenţionase să iasă. Spera că mai de amuza- 
ment, mai de furie, Banu avea să se ia după el, uitindu-l 
pe Stanislas. În ceea ce îl privea, Marius îşi planificase 
să se salveze prin fugă. „Eu pot să-mi permit s-o iau la 
sănătoasa, că sînt mai mic. Stanislas e om în toată firea, 
mai bine se lasă jupuit decît să dea înapoi !% 

Calculul se dovedi destul de exact. Banu porni în ur- 
mărirea lui Marius. Era o fugă caraghioasă, printre co- 
paci, cu poticneli şi replici gifiite : „Stai că pun eu mina 
pe tine !“ „La anul şi la mulţi ani“. „Te năucesc, te rup !% 
„Butoi numărul doi, slănină cu usturoi!“ Marius ştia că 
ocara e o bună armă psihologică și, epuizindu-șşi stocul, 
recurgea la ironiile folosite pe vremea cînd avea cinci- 
şase ani. Din nefericire, nu era un bun alergător şi pe 
deasupra se izbea dureros de cioturi şi de muşuroaie. 
S-ar fi aventurat el spre desișuri, dar acolo prea era în- 
tuneric. „Dacă e să mănînc bătaie, cel puţin să fie lumină“. 
Alerga circular, revenind mereu în apropierea pajiştei 
luminate. Privitorii, convinşi că alergătura asta e o sim- 

plă joacă, se amuzau grozav, făcînd pronosticuri. Fred 
și Palaghiţă erau însă cu ochii pe amicii lui Banu, gata 
să intervină din clipă în clipă. 

Deodată, totul se cufundă în beznă. Pană de curent. 
Se stirni o viînzoleală. Răsunau glume: „Hei, lumina !% 
„Aşa e filmul !% 

Ici-colo, răsărea flăcăruia unui chibrit. Marius alergă 
acolo unde era înghesuiala mai mare, sperind astfel ca 
Banu să-i piardă urma. Simţea în stînga și în dreapta 
trupuri care se agitau, răsuflări străine îi atingeau obra- 
jii. Deodată, o voce uscată şi răgușită îi şopti: „Lumina 
s-a stins şi la castel. Du-te acolo! Tezaurul!“ În ace- 
eaşi clipă, Marius simţi că i se strecoară în mînă un 
obiect metalic. Înţelese imediat că era o lanternă. O 
mică lanternă cilindrică, marca „Pionier“. O aprinse. Nu 
văzu pe nimeni cunoscut lingă el. Dar luminile castelu- 
lui, într-adevăr, nu se mai zăreau. „Fred! răcni el. Pa- 
laghiţă ! Filip! Prinţesă ! După mine! Toată lumea după 
mine ! La castel! Tezaurul !“* 

Alergare sufocantă după raza subţire a lanternei, cu 
oameni care se izbesc de tine şi care, alergînd mai re- 
pede, strigă : „Dă lanterna încoace, mototolule !“, dar tu 
forţezi pasul şi n-o cedezi, pentru că simţi că tu trebuie 
să fii primul care va ajunge la castel. 

Cheia nu voia să intre în broască, cei din spate nu 
voiau să aștepte. În fine, uşa se deschise. Marius pro- 
iectă lumina lanternei asupra vitrinei. De sub sticlă răs- 
punse strălucirea metalului preţios. Aşadar, nu se pe- 
trecuse încă nimic îngrijorător. Băiatul oftă ușurat, dar 
se neliniști din nou, părîndu-i-se că aude zgomote în- 
dărătul celei de a doua uşi. Îi dădu lanterna domnului 
Feneşan şi, dintr-un salt, fu cu mîna pe clanţă. Zăvorul 
alunecă suspect de uşor. Deschise. Undeva, din adîncul 
scării care cobora în sala de arme se auzi o respiraţie 
gifiitoare. Marius cobori orbește treptele. Simţi mirosul 
fumului de tutun şi, ajungind jos, văzu şi jarul ţigării. 

— Mai domol, se auzi vocea domnului Mirea. Nu-mi 
plac capetele sparte. 

— Ce faceţi dumneavoastră aici ? se răsti Marius. 

— Închipuie-ti, stau în camera mea. 

— Toată lumea era pe malul rîului, trebuia să fiţi şi 
dumneavoastră acolo. Nu-mi explic de ce aţi ţinut să 
rămineţi singur. 

Mai era cineva în încăpere, se mai auzea o respiraţie. 

— Cu cine sinteţi ? | 

Se lipi speriat de peretele rece. 

— Cine mai e aici ?! repetă. 

Omul invizibil emise un chicotit. Peste o clipă, Ma- 
rius recunoştea, cu bucurie, vocea lui Geo Blondul. 

— Eu sînt, fricosule. Am intrat prin faţă. Tocmai 
îl întrebam şi eu pe domnul secretar de ce nu vrea 
să danseze... Păi în vreme ce toată lumea se distrează, 
e sănătos să stea diînsul aici, de unul singur? Uite-aşa 
face omul astenie. 

— Aţi terminat cu pălăvrăgitul? bombăni domnul 
Mirea, iritat. Atunci vă rog să plecaţi, vreau să mă odih- 
nesc. Purtarea voastră este ciudată şi dacă aș sta să mă 
gîndesc, aş ajunge la caraghioasa concluzie că-mi luaţi 
un interogatoriu. Noapte bună ! 


Domnul Feneşan şi fiica lui, Magda, se odihneau, 
după o prea emoţionantă seară de bal. Din direcţia pa- 
jiștii se făcu lumină din nou. Nişte întreprinzători, vă- 
zîind că depanarea întirzie, aduseseră un grup electrogen, 
punînd două reflectoare. Îndată se auzi şi muzica. Balul 
reîncepu. Așezat pe treptele de piatră caldă de la intra- 
rea castelului, Marius rememora întîmplările zilei. Pa- 
laghiţă şi Fred plecaseră la culcare. Filip însă era la 
dans, mai în formă ca oricînd. Ostenit, Marius ațipi, cu 
capul rezemat de balustradă, scăpind astfel prilejul de 
a vedea cum domnul Mirea părăseşte tiptil castelul. Se- 
cretarul o luă spre sud, în direcţia ciupercăriilor fermei 
Costeşti. Din umbra unui copac se desprinse o siluetă, 
vorbindu-i în șoaptă. „Nu aici, zise domnul Mirea, avem 
destul de multe de discutat, trebuie să intrăm într-un 
loc sigur.“ „Eu n-am nimic de discutat cu dumneavoas- 
tră. Voiam doar să vă atrag atenţia că...“ Domnul Mirea 
îl prinse de braţ pe interlocutorul său, care nu era altul 

decit Geo Blondul, şi îl strinse într-un asemenea fel în- 
cît acesta gemu de durere, declarind că, într-adevăr, 
aveau multe de discutat. Ridicară chepengul primei ciu- 
percării şi coboriră în tăcere. 

Dacă Marius ar fi fost înştiinţat despre subiectul con- 
vorbirii care avea să urmeze, ar fi depus eforturi neli- 
mitate pentru a-i fi martor. Dar nu fuseseră lansate nici 
un fel de invitaţii. 

Era răcoare şi întuneric în ciupercărie, mogildeţele 
albe licăreau în rînduri dese, părind un fel de misteri- 
oasă armată interplanetară, ca în serialele TV. 

— Aici e bine, zise domnul Mirea. Şi după o pauză: 
Bănuiesc că eşti foarte mindru de figura cu lumina. 
Poate vrei şi un brevet în care să se scrie cam așa: 
„Se brevetează noul procedeu de hoţie prin întrerupe- 
rea curentului electric și provocarea de panică“. N-o să 
vezi tu un brevet ca ăsta, ia-ţi nădejdea ! 

Blondul ridică din umeri, scuipîind nemulţumit : 

— Ce ciuperci împuţite ! Trăsnesc a mucegai. 

— La origine, multe lucruri folositoare par detesta- 
bile. 

— Discutăm filozofie ? 

— Ar trebui. Regret că n-am avut timp să mă ocup 
de tine şi din acest punct de vedere, al educării gîndirii. 
O voi face cu prima ocazie. 

— Păi atunci îmi pare foarte rău, zise Geo, făcînd 
un gest de adîncă descumpănire, adică el ar fi fost foarte 
de acord cu intenţia domnului Mirea, dar din păcate acea 
„primă ocazie“ n-avea să se ivească niciodată. 

— Trebuie însă să-ţi spun — urmă domnul Mirea, 
surizîind înţelegător — că pentru asta trebuie să ai și 
calităţi naturale. Or tu, din firea ta, ești un băiat inte- 
ligent. Baza, ca să zic așa, există. 

— Serios ? | 

— Dacă o să înţelegi că trebuie să pleci de aici cît 
mai curind, vei avea numai de ciştigat. 

— Cit ? zise Geo repede, prefăcîndu-se nerăbdător. 
Să vedem dacă îmi convine. Cît ? 

— Mai bine ai fi întrebat „ce ?%, zise domnul Mirea, 
mustrător. De astă dată, băiete, n-o să-ţi dau bani. Ima- 
ginează-ţi că, începînd din toamnă, am să-ţi dau o cheie. 

— O cheie?! 

— Exact. O cheie şi o adresă. Strada cutare, numă- 
rul cutare. Acolo locuieşte o doamnă în virstă. „Bună 
ziua, eu sint Geo. M-a trimis domnul Mirea“. „A, te 
aşteptam, intră ! Domnul Mirea a închiriat pentru dum- 
neata o cameră, cu pensiune completă. Chirie, masă, 
spălatul rufelor, totul este plătit dinainte.“ 

— Nu, serios ?! se miră Geo foarte sincer. 

— Intri în cameră, continuă domnul Mirea. Un di- 
van comod, o masă de lucru, bibliotecă. Pe umerașele 
din dulap — un costum de haine, un palton. Alături, 
pe rafturi — cămăși şi tot ce-ţi mai trebuie. Măniînci, 
te odihnești, eşti la tine acasă, nu? Şi a doua zi, la 
şcoală. 

— Care şcoală ? ! 

— Vreau să-ţi termini liceul şi pe urmă, la facultate 
cu tine. 

Aici, domnul Mirea făcu un gest energic, ca şi cum 
ar fi spus: „N-am ce-ţi face, vrei nu vrei, te osîndesc 
să-ţi iei o licenţă !* 

Geo plescăi admirativ din limbă : 

— Mişto. Doamne, că multe sacrificii mai ai de gînd 
să faci pentru mine! Şi nici măcar nu-mi ceri mare lu- 
cru în schimb. O nimica toată: să mă dau de o parte, 
să plec de-aici ca să pui dumneata mina pe tezaur. Cred 
şi eu că-ţi suride ideea. În fond, camera aia „cu pen- 
siune completă“, plus dulapul „cu tot ce-mi trebuie“ o 
să te coste cel mult a suta parte din mînerul paloşului. 

Domnul Mirea scutură cu hotărire din cap: 

„— Nu mă interesează tezaurul, nu doresc acest te- 
zaur. Mi-ajung banii pe care îi am, măcar de mi-ar ajuta 
Dumnezeu să mă folosesc în linişte de ei. M-am retras 
din afaceri, băiete. Tabloul lui Feneşan a fost ultima mea 
realizare. De cîteva luni sint curat ca un copil. 

Geo se posomori : 

— Ce vrei, dom'le, vrei să te cred? Mi-e imposibil. 
Dumneata nu eşti unul care să poată fi crezut. Dacă nu 
te interesează tezaurul, de ce vrei să plec de aici? 

— Fiindcă te interesează pe tine. E simplu: ţi-a in- 
trat în cap să dai „marea lovitură“, iar eu vreau să te 
împiedic. 

— Rău! bombăni Geo. De ce nu mă laşi să-mi urmez 
drumul meu ? 

— Fiindcă e un drum prost, care duce la catastrofă. 

— Tocmai dumneatale vrei să mă luminezi ? 

Domnul Mirea eită : 

— Drăguţule, eu nu-ţi dau sfaturi din filantropie, să 
fim bine înţeleși. Dacă aș şti că eşti destul de experimen- 
tat, te-aş lăsa naibii în voia ta. Dar ideea cu tezaurul nu 
ți se potriveşte, e o afacere pentru profesionişti bine in-: 
struiţi. | 

— Nu sînt un amator. 

— E o treabă delicată, cu un înalt coeficient de di- 
ficultate. „Obiectele“ trebuie nu numai scoase, ci şi trans- 
portate, valorificate etc., etc. Tu n-ai o reţea, nu știi ni- 
MIC, eşti un ageamiu. Cu metodele de azi ale miliției, 
unul ca tine e prins în 24 de ore. 

— Şi ce-ţi pasă dumitale ? Îmi risc şansa mea. 

— Dar şi pe a mea! exclamă domnul Mirea. Dacă 
vei fi prins cu o astfel de infracţiune, vei fi interogat 
de către cei mai buni anchetatori. N-o să le fie de loc 
greu să afle că la început... ai lucrat cu mine. 

— Şi-atunci, pac, intri şi dumneata în atenţia „ce- 
lor mai buni anchetatori“! rise Geo. Am înţeles, bă- 
trîine, nu de mine îţi pasă, ci de dumneata! 

Domnul Mirea îşi înclină abătut capul. 

— Întocmai. Criminaliştii au perfectă dreptate cînd 
spun că pină şi cel mai inteligent infractor face, la un 
moment dat, o greşeală. Greşeala mea eşti tu. 

— Mă emoţionezi, rise Geo, dar era, într-adevăr, des- 
tul de impresionat. Își aprinse o ţigară. Trebuie să înțeleg 
că-ţi port ghinion ? 

— Prostii. Nu sînt superstiţios. Îmi dai şi mie o ţi- 
gară ? Am zis că mă las, dar cînd sînt prea încordat, 
mi-e greu să rezist. 

Își aprinse ţigara, aspirind gînditor fumul. Poate că 
vorbise prea mult, poate că greşise încercînd să se înţe- 
leagă cu Geo. Cine ştie dacă nu ar fi fost recomandabil 
să folosească mijloace mai puţin blinde. Dar pentru Geo 
avusese întotdeauna o anumită slăbiciune, un fel de aiec- 
țiune aproape părintească. Tocmai de aceea comisese 
greşeala de a nu se despărţi de el la timp. Or unul din 

principiile de fier ale domnului Mirea consta în a nu 
folosi un om decit o singură dată. 


Domnul Mirea era un caz aparte în lumea lui. 
Debutase foarte tirziu, numele său nu spunea mare lu- 
cru miliției. Dorise încă din tinereţe să ciştige mulţi 
bani, indiferent de mijloace, dar avea un defect insu- 
portabil : lipsa de curaj. Era bolnăvicios de temător, nu 
suporta nici măcar să se giîndească la pericole. Ca atare 
îşi alesese niște specialităţi care să-l ţină la o anumită 
depărtare de aspectul epic al vieţii interpole. Un timp 
îndelungat făcuse parte dintre tăinuitorii de obiecte fu- 
rate. Închiriind camere la diferite adrese, umpluse ora- 
şul de depozite în care păstra cu fidelitate timp de o zi, 
o lună sau un an, lucrurile pe care i le încredinţau marii 
spărgători. La rîndul lor, ei îl răsplăteau cu sume co- 
respunzătoare şi cu relatări captivante. Domnul Mirea 
punea întotdeauna această condiţie : să i se povestească 
amănunţit în ce împrejurări s-a petrecut sustragerea 
obiectului şi — dacă existaseră primejdii — cum au fost 
evitate. Pe urmă, cutare sau cutare spărgător dispărea 
vreme îndelungată, nu se știa unde, poate la pușcărie, 
poate în căutarea altei lovituri. Solitar, domnul Mirea 
îşi petrecea timpul prin depozitele sale, zăbovind pe un 
taburet rotativ printre tablouri, argintării, covoare, ra- 
dioreceptoare de lux, bijuterii, retrăind fascinat situațiile 
prin care ajunseseră aici. În acelaşi timp, contul său la 
C.E.C. creştea într-o lună ca altele în doi ani, dar dom- 
nul Mirea nu se prea putea folosi de banii lui, fiindu-i 
interzis să-şi lase nesupravegheate depozitele. Ar fi do- 
rit'să călătorească prin Europa, să petreacă, să conducă 
în mare viteză un automobil modern pe serpentine ame- 
țitoare. Spărgătorii îl obligau să rămînă zi şi noapte la 
postul său. În puţinele sale ceasuri libere se ducea la 
filme de aventuri, la spectacole de circ şi la gale de 
box. Pe Jaguar îl cunoscuse ca profesor de judo. „Nu 
sînt prea bătrin pentru asta ?* îl întrebase domnul Mi- 
rea. „Oamenii au virsta pe care şi-o doresc“, răspunsese 
Jaguarul cam bombastic, așa cum îi era obiceiul. Dom- 
nul Mirea nu făcuse decit patru şedinţe de judo, dar 

rămăsese prieten cu Jaguarul, descoperind în el pe cel 
mai mare povestitor de întîmplări neobișnuite. 

După ciţiva ani, Mirea se hotărise să-şi încheie ca- 
riera de tăinuitor şi să devină cetăţean cinstit. Între 
altele, se simţea oarecum stinjenit de indivizii cu care 
lucra în ultima vreme. Vechile generaţii de spărgători 
se risipiseră, iar cei cu care făcuse cunoştinţă recent i se 
păreau cam nesăbuiţi. Domnul Mirea simţea că între 
el şi aceştia sint mari deosebiri. Sistind primirile de 
obiecte, îşi lichidă depozitele şi intră în serviciul Jagua- 
rului, care nici nu visa cu ce se îndeletnicise timp de 
o viață ordonatul şi blindul său secretar. 

Un timp, domnul Mirea nu se ocupase cu altceva 
decît cu îndeplinirea îndatoririlor slujbei sale. Îndelung 
exersat, îl surprinse plăcut pe Jaguar prin rivna și pri- 
ceperea cu care-și alcătuise un sistem precis şi lesni- 
cios de a contabiliza nu numai sumele reprezentind plata 
lecţiilor, ci şi frecvenţa elevilor, progresele înregistrate, 
precum şi fişele lor personale, completate în urma tes- 
tării fiecăruia. Cu uimire îşi dăduse seama cumsecadele 
secretar că aceste fişe privind caracterul, temperamen- 
tul, preocupările, aptitudinile şi cunoştinţele elevilor sînt 
niște bunuri mai de preţ decit cele pe care le depozitase 
clandestin ani de-a rîndul. 

Nu dormise două nopţi, fermecat şi răvăşit de per- 
spectivele care i se deschideau. Întrezărea, în sfîrşit, 
posibilitatea mult visată : aceea de a da, în condiţii de 
perfectă securitate, lovituri pe cont propriu. În miile de 
fişe, aparţinînd în cea mai mare parte adolescenților, se 
găsea o enormă cantitate de informaţii. Erau copii de 
muncitori, de funcţionari, de profesori universitari, de 
artişti... Un ochi atent şi o gîndire asociativă puteau des- 
prinde — din răspunsurile aparent neimportante — con- 
cluzii precise : ce se află în casa cutărui tînăr; cum se 
desfăşoară viața de familie ; la ce visează odrasla cu pri- 
cina ; dacă e un băiat integru, capabil de compromisuri 
sau dimpotrivă, dacă e naiv sau bănuitor, îndrăzneţ sau 
fricos, hahaleră sau băiat ager, modest, sau fanfaron, 
retras sau sociabil ; cine-i sînt prietenii, ce obiceiuri 
au aceştia, unde se întîlnesc, cum își petrec timpul. Alte 

amănunte, la fel de preţioase, puteau fi culese din dis- 
cuţiile pe care tinerii le purtau între ei. 

Habar n-avea Jaguarul, atunci cînd îşi răsfăța se- 
cretarul cu complimente ca „Dumneata ar fi trebuit să 
fii cercetător ştiinţific“, în ce scop se ocupa, cu atita 
rivnă, „cercetătorul“ de evidenţa riguroasă a fişelor. 

e 


Mişu Dorobăţ, un elev sirguincios din clasa a zecea, 
îşi îngăduise odată să forțeze portiera unui Fiat 850. 
Era un flăcău plin de visuri îndrăzneţe, dar timid ca o 
pisicuță. Nu de mult îi căzuse în mină o revistă străină 
care explica, între altele, cum poate fi deschisă o por- 
tieră fără să ai cheia. Era seară, vreme ploioasă, şi jur 
împrejur, cel mai pustiu deşert, deșertul urban. Mișu 
aplicase metoda şi, după 15 minute, înspăimintat şi îe- 
ricit, ieşea din Bucureşti la volanul Fiatului. Două ore 
mai tirziu, maşina zăcea într-un șanț de pe șoseaua Con- 
stanţei, avind caroseria ferfeniţă, iar Mișu Dorobăţ, în- 
grozit şi plin de vinătăi, călătorea cu trenul înapoi, spre 
București, speriînd că nimeni n-o să afle cine fusese la 
volan. După aceea zile și săptămîni de-a rîndul el trăi 
cu groaza de a nu fi descoperit. Soneria, ţiriitul telefo- 
nului, apariţia unui milițian pe stradă îl aruncau în bra- 
ele disperării. 


„„„Rădel Călin nu era elev în clasa a zecea, deşi ar fi 
trebuit să fie. De fapt, n-o isprăvise nici pe a opta. Era 
un băiat înalt, subţire ca o floretă, avea cei mai frumoşi 
ochi albaştri din cartier şi cele mai multe exmatriculări. 
Trecuse prin patru şcoli, surpînd încrederea profesorilor 
în rostul lor pe pămînt. Rădel Călin era omul care în- 
cepîind din clasa a treia nu-şi mai scrisese nici o temă 
şi nu mai citise nimic în afară de subtitlurile filmelor. 
Numai prin inteligenţa lui ieșită din comun se explică 
faptul că în aceste condiţii petrecuse doar cîte doi ani 
în fiecare clasă, reuşind, la 17 ani, să intre în a şaptea, 
dar s-o şi părăsească ':repede. Treaba asta nu-l necăjea 
pe cei de acasă. Erau acolo cinci fraţi, doi din primele 
două căsătorii ale mamei, doi din prima căsătorie a ta- 

tălui şi unul din actuala căsătorie. În casă, la rind cu 
membrii familiei, locuiau în mod pasager, timp de ozi 
sau o lună, diferiţi cumnaţi şi cumnate, cu ocupaţii foarte 
diverse, mai ales vînzări-cumpărări de sticle goale, îm- 
brăcăminte uzată, chewing-gum, ochelari de soare. Unii 
dintre ei erau lăutari rătăcitori, cîntau pe la nunţi și 
prin bodegi. Cele patru odăi erau mai degrabă pensiune 
decât locuinţă familială, nimeni nu avea patul lui, locu- 
rile de dormit se redistribuiau zilnic și fiecare cină era 
o petrecere. Aspiraţia comună, des afirmată în familie, 
se afla în exclamaţia : „Să fim noi sănătoşi“. Aceşti doi 
tineri, Mişu Dobrovăț şi Rădel Călin, nu se cunoşteau. 
De asemenea nu-l văzuseră în viaţa lor pe un oarecare 
Silvestru Done, profesor pensionar, şi cu atit mai pu- 
ţin ştiau că în biblitţeca acestuia se află o prețioasă 
carte scrisă de mină la Florenţa, în latineşte, cam prin 
anul 1200. Totuşi, Rădâl şi Mişu — fără să se întilnească 
măcar o dată — luaseră parte la sustragerea acestei 
cărți. Cineva, folosindu-se de teama celui dintii şi de 
nesăbuinţa celui de al doilea, îi silise să comită sparge- 
rea. În felul acesta, domnul Mirea cîștigase o nouă par- 
tidă. Valorosul manuscris se odihnea acum acasă la el, 
în zidul dintre bucătărie şi dormitor. Mirea îşi instalase 
mai de mult un seif din tablă de oţel groasă de 4 mili- 
metri, acoperit la ambele părţi cu beton armat și zugră- 
vit ca toţi ceilalți pereţi, în ocru pal, cu floricele roz. 
În interiorul acestui redutabil sandviş se aflau multe 
alte lucruri care ar fi interesat în cel mai înalt grad 
autoritățile. Nu lipsea nici tabloul sustras din locuința 
expertului Feneșan. Fiul său, Gigi, nici măcar nu-şi în- 
chipuia că, într-o seară, pe cînd dădea grele bătălii la 
„flipper“ pălăvrăgind despre preţiosul tablou care se afla 
în casa lor, era înconjurat de cel puţin cinci băieţi care 
aveau să ducă senzaţionala veste altor cincizeci de co- 
legi, pînă cînd, ca o pasăre a norocului, ştirea avea să 
poposească pe umărul domnului Mirea. Omul își con- 
sultase fişele. La ora aceea, o fată de vreo 24 de ani, 
Mili Rebegea, căzută de trei ori la examenele de admi- 
tere în trei facultăţi, își sorbea visătoare citronada la 
barul „Crizantema“. Un băiat voinic şi cam mălăieţ, cu 
ochi înguști, Filip Dorneanu, se gindea cum ar face să 

îmbrace şi el o jachetă de piele galbenă. Alt băiat, Geo, 
poreclit Blondul, aştepta răbdător să se termine biletele 
la casa cinematografului „Miraj“, unde juca „Rio Bravo“ 
cu John Wayne, pentru a scoate din buzunar teancul 
de bilete cu suprapreţ. Între Mili, Filip şi Geo Blondul 
nu exista nici o legătură, nu se văzuseră niciodată, nu 
auziseră nimic unul despre altul, şi cu atit mai puţin 
despre tabloul din casa expertului Feneșan. Dar cineva 
știa că Mili Rebegea are mare nevoie de bani, ca să 
poată duce un trai aşa cum se deprinsese în cei trei ani 
de zadarnice lupte universitare. Aceeași persoană atot- 
ştiutoare, mai exact domnul Mirea, contabilul stărilor mate- 
riale şi sufleteşti, era la curent cu faptul că Filip atit aşteap- 
tă: să fie pus la încercare de jachetele galbene. „Cit de di- 
feriți şi de amuzanţi sînt tinerii ăştia!“ zimbea domnul 
Mirea, cercetind fişele. Printre prietenele expertului Fe- 
neşan, bărbat foarte galant, care ştia să aprecieze far- 
mecul tovărăşiilor feminine, se aflau citeva domnișşoare, 
colege de bar. Toate erau înalte, subţiri, cu părul blonă, 
cu pleoape albăstrite şi fermecătoare gene false, toate 
se îmbrăcau la îel, cu fuste scurte şi mantouri lungi. 
Dacă într-o bună zi, în locul uneia din ele în casa lui 
Feneşan avea să pătrundă Mili, nimeni nu s-ar fi mi- 
rat şi nici n-ar fi sesizat deosebirea. Mili urma să 
sustragă preţioasa pinză, ascunzind-o între scoarţele 
blocului de desen. Pentru a-i induce și mai mult în 
eroare pe eventualii martori, avea să folosească chiar 
Wolkswagenul expertului. Blocul de desen trebuia re- 
mis unui băiat cu fular galben, Geo Blondul, urmind ca 
acesta să-l ascundă îndărătul caloriferului din gangul 
pasajului Luxor. De aici avea să-l ia Filip, care, fiind 
convins că e vorba de mult așteptatul examen la care 
trebuia să-l supună jachetele galbene, trebuia să de- 
pună blocul în ascunzătoarea de pe strada Roşiorilor, 
de unde tot Geo avea să-l ridice. Operaţiunea reuşise, 
dar stăpinul peretelui de oţel nu ştia nimic despre eleva 
Valeriea Sima, în vîrstă de 16 ani. Diînsa era iubita lui 
Geo, o iubită dificilă, pe care el se supărase foarte rău 
dintr-un anumit motiv, jurind că n-o să mai vorbească 
cu ea şi că nici pe strada ei n-o să mai calce vreodată. 
Din întîmplare, tocmai pe această stradă, strada Depo- 

zitelor, trebuia să-l întilnească duduia Mili pe Geo, pen- 
tru a-i da tabloul. Blondul, credincios jurămîntului, le- 
gase fîularul la gitul lui Prinţesă. „Fă-mi un serviciu, 
bătrine“, îl rugase el, omiţind să-l anunţe în prealabil 
pe domnul Mirea despre această mică modificare a pla- 
nului. Dar în împrejurările pe care le cunoaștem, fularul 
galben nu apăruse pe strada Depozitelor, nici măcar la 
gitul lui Prinţesă, ci la al lui Marius. 


* ] 


— Ce faci, m-ai chemat ca să te admir cum cugeţi?! 
zise Geo, ursuz. 

— Scuză-mă ! Oamenii bătrîni au acest obicei: să 
cadă pe gînduri. Unde rămăsesem ? 

— Spuneai că eu aş fi nu ştiu ce greşeală a dumi- 
tale. 

— Exact. Principiul meu era: „Cu un om trebuie 
să lucrezi o singură dată“. 

— Cum s-ar zice, regreţi că nu mi-ai dat la timp un 
picior undeva. Ştiu de ce n-ai făcut-o. Pentru că oricît 
ai fi dorit să fii dumneata de invizibil, aveai totuși ne- 
voie de un ajutor. M-ai găsit pe mine. Ce ţi-ai spus: 
„Geo e tocmai potrivit, singur pe lume, ascultător, în- 
deminatic şi prostănac“. Aici ai zbircit-o: nu sînt pros- 
tănac. 

— Ai dreptate, dar numai cincizeci la sută. Îmi tre- 
buia un ajutor, de acord, dar la un moment dat mi s-a 
părut că noi doi am putea fi tată şi fiu. Mă gindeam: 
„De ce n-ar fi Geo copilul meu ?% 

— Ţi-e teamă că mori şi n-are cine să te moște- 
nească ? Hai, că m-am prins. Dă-i drumul, spune-mi că 
te-ai gîndit la mine, că dacă sînt cuminte şi nu-ţi mai 
stau în cale, mă pricopseşti. 

— 'Ţi-e sufletul stricat, zise cu tristeţe domnul Mi- 
rea. Raţionezi ca un ticălos bătrin. Nu, prostule, nu 
vreau să te păcălesc. De o mie de ori m-am gindit: mă 
retrag din afaceri, îl înfiez pe Geo, ne cumpărăm o vilă 
cu grădină şi un automobil. Eu o să-mi petrec zilele ci- 
tind şi lucrînd grădina, iar Geo o să înveţe. Vara o să 
colindăm prin lume, iar cînd o veni vremea, adică după 

ce afurisiţul de Geo iese inginer, îi găsesc o soţie fru- 
moasă. 

Geo se strimbă, nemulţumit. Ar fi vrut să-l creadă 
pe bătrîn, dorea din toată inima să-l creadă, dar nu 
reuşea de loc. 

— Păstrează-ţi cuvintele astea frumoase, s-ar putea 
să mai ai nevoie de ele. Mie degeaba mi le spui. 

— Aşadar, vrei cu tot dinadinsul să sustragi tezau- 
rul ? Trebuia să-mi închipui că, mai devreme sau mai 
tirziu, o să-ţi vină în cap o nerozie ca asta. 

— „Mai devreme sau mai tirziu !« Află că din prima 
zi m-am gindit la asta! rise Geo, agitat. Dum- 
neata își închipui că ai găsit un dulce copil pe care 
să-l dresezi cum îţi place. Greşeală! Nu dumneata m-ai 
găsit, ei eu te-am găsit pe dumneata. Aveam nevoie de 
un individ care să mă introducă în afaceri, care să mă 
înveţe anumite lucruri. Te-am studiat în anii ăştia pas 
cu pas, minuţel cu minuţel, şi acum, pa, moşulică, am 
învăţat tot ce trebuie, decolez! Nu-mi bara pista, că 
ieşi in pagubă. Și dacă ai de gînd să-i vorbeşti cuiva 
despre mine, nu uita. Primul lucru pe care o să-l po- 
vestesc o să fie biografia matale. 


CAPITOLUL VIII 


Stanislas lucra inginereşte, aplicind o disciplină spar- 
tană. Era în picioare la 6 dimineaţa și putea fi văzut 
lucrînd tîrziu după miezul nopţii, impunind tuturor să 
facă la fel. Nimeni nu-şi amintea să se fi produs vreo- 
dată o întîrziere a activităţii pe platou din pricina lui. 
De asemenea, era incapabil să vorbească grosolan, să 
poarte cuiva pică, să bea. Printre colegii săi împodo- 
biţi cu bărbi şi straie fistichii, Stanislas părea un sfios 
adolescent provincial. 

În anumite împrejurări, se schimba însă radical, ajun- 
gînd să ocărască mai inventiv şi mai pitoresc decit un 
veteran al gangurilor sau să pălăvrăgească înflorit şi 
aiurit ca un boem. Aceste transformări se petreceau de 
obicei în noaptea premergătoare filmării unei scene im- 
portante. Stanislas ordona să fie stinse toate reflectoa- 
rele şi, cerind cu energie tehnicienilor și actorilor să se 
retragă, răminea citeva ore singur în decor. Acesta pu- 
tea să fie, de la caz la caz, un cîmp de luptă, o cîrciumă, 
o sală de recepţie, sau un cabinet ştiinţific. Acolo in- 
terpreta tinărul regizor toate personajele care urmau să 
apară în episodul respectiv. Pe chipul lui, sentimentele 
se perindau în ipostazele cele mai profunde şi, dacă nu 
erai prevenit, febrilitatea replicilor, rostite de unul și 
același glas în decorul întunecos, te punea pe ginduri. 
După părerea unora, un astfel de chip nu părea de loc 
al unui şcolar premiant. Alţii spuneau că, dimpotrivă, 
atunci era mai copilăros ca oricînd. 

Cu nimic nu-l puteai supăra mai mult pe Stanislas 
decit cu încercarea de a-l asista în astfel de împreju- 
rări. Dorea să fie singur. „Este repetiţia mea, nimeni 
nu trebuie să se amestece“. Pe curiosul îndărătnic era 

capabil să-l pedepsească foarte aspru. lată de ce Pa- 
laghiță îşi spusese de la bun început că, strecurindu-se 
în „sala tronului“, riscă nu numai să fie trimis la plim- 
bare, dar şi luat de urechi, graţie diferenţei de virstă. 

Timp de 12 ore, în sala tronului domniseră timplarii 
şi tapiţerii, arhitectul decorator şi, bineînțeles, electri- 
cienii şi operatorii. Locul semăna cu o scoică ciudată. 
La mijloc — trei pereţi acoperiţi de odoare, jilţul dom- 
nesc, treptele pe care fusese aşternut un covor de preţ. 
Jur împrejur, învelișuri de cabluri, reflectoare, şine de 
traveling, dulapuri pe rotile și nelipsitul cărucior al bu- 
fetierului, cu aparatul de cafea învăluit în aburi lîngă 
masa acoperită de ceşcuţe. Trecuse de miezul nopții. 
După ce se asigurase că pe o rază de cincizeci de metri 
în jur nu există nici un curios, Stanislas intrase în cer- 
cul de lumină cu scenariul sub braț. Era în îmbrăcă- 
mintea de lucru, comodă, pantaloni şi bluză de doc ce- 
nușşiu. „Măria ta, aduc veşti de la hotar“, Și aşezîndu-se 
în jilţ, răspunsese tot el: „Le cunosc, Toadere. Au ajuns 
înaintea ta. Nimeni nu aleargă atît de repede ca veştile 
rele“. 

Reîntorcîndu-se pe prima treaptă:  „Dușmanii sînt 
mulţi, ca frunza şi iarba, Măria ta. Li s-au alăturat și 
boierii Gavrilă şi Buzea, cu mercenarii lor“. Din nou 
în jilţ: „Ţi-e milă de mine, Toadere, nu-i așa? Privi- 
rile tale se ruşinează să-l vadă pe domn umilit şi gonit...“. 

Aici Stanislas clatină cu nemulţumire din cap : 

— Nu e bine, nu e bine. Nu e bine de loc. Toate astea 
s-au mai făcut. Ce-ar fi ca Toader, intrîind, să nu vadă de- 
cît jilțul gol? Vocea domnitorului se aude de undeva, nu 
se ştie de unde. Pentru un moment, a încetat să mai fie 
un anumit om cu titlul de conducător al ţării, şi a devenit 
simbolul general al domnitorului descurajat de trădarea 
feudalilor lacomi şi făţarnici. Foarte bine ! Şi atunci Toa- 
der ăsta, obosit de drum și furat de gînduri, se aşeză, 
fără să-şi dea seama, el însuşi pe tron. Nu. E fals. Pen- 
tru un om din epoca aceea, scaunul domnesc e sfint. 
Mai degrabă dialoghează îngîndurat dinaintea jilţului gol. 
Domnitorul, tocmai, o să vedem noi pe urmă unde era, 
poate indărătul tronului, de unde spune: „[i-e milă, 
Toadere ?*... bira-biîra... „umilit şi gonit...“ dar de 

fapt îşi îmbracă armura, pentru că de astă dată avem 
de-a face cu un domn Care e hotărit să reziste. 

Brusc, privirile lui Stanislas sclipiră de răutate și vi- 
clenie, în glas îi apărură inflexiunile unei sfătoşenii per- 
fide : acum era postelnicul Mirzea, care-l sfătuia pe domn 
să nu se mai gîndească la ţară, ci la preţioasa domniei-sale 
piele şi mai ales la tezaur. „Fugi, Măria ta, ia odoarele 
de aur şi fugi! Noi o să-i batem pe năvălitori şi o să-ţi 
pregătim reîntoarcerea“. De fapt, Mirzea a pregătit, în 
înţelegere cu ceilalţi trădători, o ambuscadă, pentru a-l 
prinde acolo pe domnitor și a prăda fabulosul tezaur. 
Domnitorul încuviinţează : „Ai dreptate, Mirzea, ești sfet- 
nic bun şi ai sabie tare“. Însă are şi el un plan ascuns: 
va expedia tezaurul în munţi cu o gardă de nădejde, 
pe alt drum decit cel cunoscut de Mirzea, iar el îi va 
ridica pe ţărani ieşind în calea dușmanului. 

— Pleacă-ţi fruntea |! intervine Şogur, insolentul di- 
plomat al năvălitorilor. Cite închinăciuni cu fruntea în 
praf vei face, atitea zile îţi vom lăsa de trăit. Aşadar, 
grăbeşte-te ! 

— 'Ţi-e frică de moarte, Şegur, şi crezi că toţi sîntem 
ca tine. Am să te pun la încercare. Priveşte această cupă 
a mea ; s-ar putea ca unul din cei ce nu-mi sînt prieteni 
să fi strecurat înăuntru un strop de otravă. Poate. Nu 
sint sigur. Totuşi, o să beau. Ai curaj să bei şi tu cu 
mine ? 

„.. De undeva se auzi un zgomot care semăna foarte 
bine a ris înăbuşit. Stanislas își pregătise pentru această 
scenă o sticlă de Pepsi, dar uitase s-o desfacă şi acum 
încerca să scoată, foarte puţin domneşte, capacul cu dinţii. 
„Cine-i aici ? Cine îndrăzneşte ?%. Îşi şterse furios sudoa- 
rea care-i lucea pe faţă și, privind cu ochi micşoraţi în- 
tunericul din jur, văzu silueta intrusului cocoţat pe ţe- 
vile din plafon. 

— Dă-te jos! 

Oftind, Palaghiţă cobori încet, ascunzind cu vinovăţie, 
la spate, un vechi „Pathe“ de luat vederi. 

— Se confiscă. 

— Vă rog să mă lertaţi ... 

— Dă-mi! 


a. 


178 


— Vreţi să-mi voalaţi filmul ? 

— Vreau să ştii că te exclud din echipă. Miine îţi faci 
bagajele. 

— Tovarăşu'... - 

— Şterge-o ! 


În ziua următoare, un Opel diplomat, cu tapiseria roşie 
ca o gură de tigru, veni să tulbure, spre amiază, progra- 
mul taberii. Din maşină cobori un bărbat subţirel şi în- 
cruntat, însoţit de o doamnă voinică. Citeva persoane 
mai informate cu ce se petrece pe lume se grăbiră să 
alerge în întimpinarea lor. Noul venit îi dădea pe toţi la 
o parte întrebiînd autoritar: „Cine conduce aici? Unde 
sint birourile ?% 

Un fel de nelinişte plină de curiozitate făcu ocolul 
taberei. Înfăţişarea noului-venit le era bine cunoscută 
din ziare : Petre Dorneanu era o personalitate. 

Stanislas, Jaguarul, directorul de producţie şi cîţiva 
actori tocmai se aşezaseră la una din mesele lungi, din 
lemn nevopsit, şi aşteptau ceva de mincare. Tehnicienii 
erau în maieuri sau în bluze de lucru. Un actor era nu- 
mai în slip, dar cu coiful pe cap, altul, într-un cămăşoi 
legat cu briu de sfoară, îşi ţinea lipit de ureche tranzis- 
torul, un al treilea, în veșminte de călugăr, amesteca nişte 
cărţi de joc. 

— Se poate discuta cu cineva în harababura asta? 
spuse Dorneanu, pe un ton neprietenos. Vreau să ştiu 
unde e băiatul meu ! 

Unii se ridicară, fisticiţi. Stanislas nici nu se clinti. 
Chipul lui, delicat şi curăţel, de școlar cuminte, se în- 
roșise îngrozitor. N 

— În primul rînd, spuse el, vă rog să reţineţi că aici 
nu este o harababură, ci o ac-ti-vi-ta-te pro-duc-ti-vă 
or-ga-ni-za-tă. În al doilea rînd, paznicul care v-a lăsat 
să intrați fără aprobarea mea va fi sancţionat. Cine sîn- 
teţi şi ce doriţi ? 

Inimile colegilor se înfiorară. Stanislas se arunca 
orbeşte într-o ceartă care nu se putea sfirși bine pentru 
el. Musafirul tremura de enervare și probabil că mintea 
lui lucra cu iuţeala unui calculator, în căutarea celei 
mai teribile riposte. Dar puternicul simț al măsurii 

interveni şi de astă dată, aplicînd o friînă formidabilă 
nervilor încordaţi. 

— Vă rog să mă scuzaţi că am dat buzna, zise noul 
venit, foarte calm şi chiar găsind puterea de a suride. 
Veţi înţelege însă că atunci cînd un părinte este neliniştit 
din pricina fiului său, uită de protocol... Sint tatăl lui 
Dorneanu Filip. 

Descumpănit de neașteptata potolire a avalanşei, Sta- 
nislas se simţi dator să răspundă la fel : 

— Dorneanu, aţi spus ? Îl chemăm imediat. Luaţi loc, 
doamnă ! Poftiţi și dumneavoastră ! Ne scuzaţi, nu eram 
pregătiţi să primim oaspeţi. 

— Pe băiat vi-l aducem numaidecit, interveni Jagua- 
rul, şi se adresă lui Prinţesă, care se tot învirtea pe la 
ușa bucătăriei improvizate : Fii mata amabil, dă o fugă 
și cheamă-l. 

Dorneanu, încercînd să devină agreabil, ceru lămuriri 
in legătură cu subiectul filmului și cu desfăşurarea tur- 
nărilor. 'Își exprimă mirarea că un om atît de tînăr ca 
Stanislas se pricepe să conducă numerosul grup al rea- 
lizatorilor. „Nu sînt prea tînăr, am 27 de ani, spuse 
Stanislas, furios. Avea 27 şi arăta de 20. Era una din 
supărările lui. 

Cînd apăru Filip, maică-sa scoase un țipăt; obrazul 
drept al băiatului era străbătut de o rană înfiorătoare 
— o tăietură lungă și îngustă. Mina stingă îi era proas- 
păt pansată cu un ștergar, pe care se vedeau pete de 
singe. 

— Vine de la machiaj, o linişti Stanislas. La ora cinci 
turnăm un film de luptă. Şi îl certă pe zelosul său cola- 
borator : Nu puteai să mai aştepţi ? E abia 12. 

— Da', dar pe urmă se face coadă la machiaj, se 
plînse Filip. 

Urmă, între Filip şi părinţii săi, o convorbire foarte 
însufleţită. Filip ar fi trebuit, la ora aceea, să se afle pe 
litoral, dar profitind de lipsa părinţilor, care-şi petreceau 
concediul la Olăneşti, făcuse uitat biletul pentru staţi- 
unea Neptun, preferînd alergătura pe teren accidentat, 
transpiraţia, zgomotul, oboseala și compania jachetelor 
galbene. 

— Ai slăbit! se necăji maică-sa. Eşti palid, ţi s-au 
dus ochii în fundul capului, vorbeşti răguşit. Ce măniînci 
tu aici, cum dormi ?! 

Adevărul este că Filip nu slăbise de loc, ci crescuse 
cu ciţiva centimetri în înălțime, era pirlit de soare şi, 
luînd contact cu oamenii din echipă, renunţase la vocea 
cu subțirimi de răsfăţ pe care o întrebuința acasă. Acum 
vorbea mai aspru, mai decis. 

— În fond ce faci tu aici, eşti artist, ai un rol? în- 
trebă Dorneanu, încă nelămurit. 

Ideea de a-și vedea îieciorul stea de cinematograf nu-i 
displăcea. 

— Ehe! zise melancolic Filip. Pină să ajung eu 
actor. .. De fapt, pe mine mă interesează electronica. 

— Bine dar aici cu ce te ocupi ? 

— Sint un fel de figurant. Particip la scenele de 
ansamblu. 

— Numai atit ? zise mama. Să discutăm cu tovarășul 
regizor, poate că-ţi dă un rol mai ca lumea |! 

— Nu discutăm cu nimeni. Dacă-l supăraţi pe Sta- 
nislas, o încurcaţi ! îi preveni Filip. De asta aţi venit 
aici, ca să mă faceţi vedetă ? 


Restul zilei decurse fără evenimente deosebite, cu 
excepţia faptului că, spre seară, se stirni o ploaie toren- 
țială, din fericire nu înainte de a se încheia filmările 
în exterior planificate pentru ziua aceea. Oamenii aler- 
gau într-o veselă panică să se adăpostească. Rămăseseră, 
cu ploaia răpăind pe «pinările goale, numai operatorii 
și electricienii foarte preocupaţi, ca întotdeauna, de apa- 
ratelor lor, pe care așterneau huse impermeabile. 

Adăpostindu-se în microbuzul folosit pentru trans- 
portul alimentelor, Stanislas văzu că nu era singur. 
Printre butoaiele cu brînză și sacii cu zahăr se aciua- 
seră Marius și ceilalţi prieteni ai lui, jachetele galbene, 
cum se obișnuise să le spună și el. Nu lipsea nici Pala- 
ghiță. Regizorul îl privi ursuz. 

— Ascultă, Palaghiţă, cum de mai ești aici? Parcă 
incheiasem socotelile. 

Palaghiţă, ud leoarcă, cu părul lins pe creştet, pe 
frunte și pe urechi, arăta atît de caraghios, încît Stanis- 

las simțea că e pe cale să-și anuleze hotărîrea. Nu dorea 
decit să-l mai sîcîie niţel. 

— Cursa pleacă peste o oră, sper că ţi-ai rezervat 
un loc. 

— De ce?! se miră Palaghiţă, cu seninătate. Am 
spus eu că plec undeva ? 

— Dacă nu mă înşel, noi doi am vorbit ceva aseară. 

— Ştiu, mi-aţi făcut vînt. Nu discut, e dreptul dum- 
neavoastră. Dar eu mai am şi alte treburi pe meleagurile 
astea. 

— Nu, serios ? 

— Da. 

Și Palaghiţă îi întinse o „Legitimaţie de corespon- 
dent“ eliberată de revista „Cutezătorii“ pe numele lui. 
Stanislas o citi cu sirguință pînă la ultimele cuvinte: 
„Organele de partid şi de stat sînt rugate a acorda tot 
sprijinul necesar tînărului corespondent“. 

— Băiete, ascultă-mă bine, eu n-am chef de loc să-ţi 
dau vreun sprijin. Dacă înţeleg bine, eu te-am dat afară 
sa actor, dar tu rămii ca ziarist. 

Palaghiţă schiţă o ridicare din umeri, adică n-avea 
ce face, aşa stăteau lucrurile. 

— Şi ce face ziaristul prin partea locului, dacă mi 
se permite să întreb ? Se documentează pentru reportaje, 
pentru foiletoane, ia interviuri, face anchete ? 

— Particip la un concurs de presă, zise Palaghiţă, 
roşind. Se numeşte „Cea mai interesantă perioadă din 
viața mea“. . 

— Şi ai ajuns la concluzia că perioada cea mai îru- 
moasă din viața ta coincide cu realizarea filmului meu ? 

Stanislas îi înapoie legitimaţia, bombănind : 

— În fiecare zi aflu fel de fel de lucruri neaşteptate 
despre voi. Credeam că siînteţi niște băiețandri oarecari, 
buni să se agite în planul trei al scenelor de ansamblu, 
şi cînd colo văd că ba unul, ba altul îmi răsăriți pe 
primul plan cu tot felul de minuni. N-am destule pe cap, 
de-acum trebuie să am grijă şi de „perioada ta irumoasă“, 
să nu ţi-o urîțească cineva. 


Zile de muncă intensă. Era o vreme splendidă, cine- 
aștii nu voiau să piardă nici un minut. Cînd realizează 

scene de exterior, ei adoră soarele cu veneraţia seminţii- 
lor antice. Apariţia unor nori cenușii le strecoară în su- 
flet îngrijorări profunde, în schimb, o dimineaţă senină, 
cu soare plin, e salutată frenetic, toată lumea e vuioasă, 
se filmează mult, fără odihnă. 

Noua alcătuire a „gărzii tezaurului“, unde alături de 
Marius apăreau Palaghiţă, Filip şi Fred Apostolescu, îi 
cucerise pe toţi. Zvelţi, copilăroşi, agili, contrastau fru- 
mos cu „oștenii bătrini, cu „piepturi hirsute și braţe 
grele“. Jaguarul urmărea să le compenseze tinerilor eroi 
lipsa grămezilor de mușchi cu un spor de ingeniozitate. 
Împreună cu Stanislas şi cu antrenorul Valentin el in- 
ventă — pentru scenele încăierării dintre cei patru şi 
hoarda inamicilor — nişte figuri uluitoare: pătrunderi 
prin tunele săpate cu cuţitele pe sub ziduri ; acoperişuri 
care se năruiau pe neaşteptate ; armăsari capabili să 
preia lupta pe cont propriu, boxîndu-i cu copitele pe ina- 
mici ; uşi din care, la atingerea clanţei, ţișneau suliţi. 
Jagvarul îşi prezenta ideile calm, inginereşte, insoţin- 
du-le cu desene amănunțite. Marius gindea, înspăimin- 
tat : „Are geniul răului, este explicabil cum de a reuşit 
să pună la cale combinaţia cu îurtul tabloului. Mai de- 
vreme sau mai tirziu, va încerca să pună mina pe tezaur. 
Omul ăsta trebuie făcut inofensiv odată pentru totdea- 
una“. 

Pînă una, alta, Marius, Palaghiţă, Fred şi Filip tre- 
buiau să înveţe trucurile propuse de „geniul răului“, 
lucru pe care-l făcură cu destulă plăcere. În acest timp, 
muncitori vinjoşi lucrau, cît e ziua de mare, butoaie, 
pereţi, bolovani şi trunchiuri de copaci, care, la momen- 
tu) oportun, trebuiau să se „prăbușească“ peste protago- 
nişti. Nici un pericol; erau făcute din poliuretan, ca 
saltelele. După trei zile de repetiţii crincene, barome- 
trul entuziasmului semnală însă unele deosebiri. Fred 
Apostolescu, omul care practicase toate sporturile de pe 
lume, continua să lucreze cu voieoşie. „Vocaţia mea este 
efortul !“ glumea el. Dar Marius nu ascundea că s-a plie- 
tisit de atita trînteală şi alergătură, asigurindu-şi priete- 
nii că de n-ar fi nevoit, din anumite motive, să stea în 
preajma tezaurului, puţin i-ar păsa de film şi de gloria 
artistică. Pe Filip, însă, gloria nu-l lăsa indiferent. În- 

dată ce auzea că a venit vreun ziarist în tabără, făcea 
totul pentru a fi remarcat, iar restul timpului lenevea, 
plingîndu-se de oboseală. Palaghiţă era indiferent : „Mi-e 
egal dacă joc într-un film sau dacă vînd îngheţată. Mun- 
cesc, şi cu asta basta. Eu am planurile mele“. 

Într-o seară, apăru un autobuz al televiziunii, cu pil- 
niile antenelor pe acoperiș. Emoţie, forfotă, pregătiri ; 
se transmitea în direct o emisiune consacrată noului film. 
Din cele treizeci de minute, cinci fuseseră rezervate unui 
interviu cu cei mai tineri realizatori. 

— Marius, spuse Stanislas, adună-ţi voinicii şi pre- 
gătiţi-vă să spuneţi citeva fraze inteligente. 

Marius îi convocă : 

— Băieți, ne-am pricopsit, devenim vedete. Haideţi 
să hotărîm ce spune fiecare. Punem totul pe hirtie, aran- 
jăm niște poante, nişte idei, şi pe urmă învăţam textul 
pe de rost, ca să se mire lumea ce deştepţi sîntem şi ce 
frumos vorbim pe nepregătite. 

— Eu rămîn aici, zise Filip, pe care îl fascinau apa- 
ratele din telecar. Tot nu mă pricep la discursuri; o să 
dau din cap că da, ăsta-i punctul de vedere cel mai just, 
sînt de acord cu ce au spus antevorbitorii mei. 

— Bine, Demostene. 

Locul cel mai liniștit, la ora aceea, era camera te- 
zaurului, la castel. În drum, se abătură pe la centrala 
telefonică, să anunţe acasă evenimentul. 

— Alo, strigă Marius în receptor, mama? Sărut 
mîna. Da, eu... Nu, de ce? Sint sănătos tun. Să deschizi 
peste o jumătate de oră televizorul, o să apar și eu. 
Poţi să anunţi şi vecinii, aşa, într-o doară... 

Apropiindu-se de castel, Marius se încruntă : 

— Nu vi se pare nimic suspect? Liniştea asta... 

— E normal, toată lumea a fost invitată să participe 
la emisie, ridică Fred din umeri. 

— Bine, dar atunci înseamnă că tezaurul. .. 

— Ai dreptate ! ! Fuga! 

Demarară într-o goană nebună, sărind peste cîte trei 
trepte. Marius răsuci grăbit cheia în broasca încăperii 
tezaurului ; năvăliră toţi odată. 

— Uf, e aici! Mă speriasem. Ce imprudenţă pe dom- 
nul Feneşan, să lase tezaurul așa ! oîtă Marius. 

În aceeaşi clipă, se auzi un zgomot sec, metalic. Pri- 
viră uluiți : fereastra şi ambele uşi fuseseră acoperite 
de cite un grilaj de oţel. 

— Ce-i aiureala asta ? ! se miră Palaghiţă. 

Marius izbucni în ris : 

— Nu vă temeţi. E ideea lui Prinţesă. A instalat 
un sistem de securitate. Spuneţi voi dacă nu-i grozav! 

Principiul era simplu: la simpla apropiere a cuiva ne- 
avizat, nişte comutatoare, ascunse sub podea, comandau 
căderea grilajelor, transformînd încăperea într-un loc 
de unde nu se mai putea ieşi. 

— Admirabil, zise Palaghiţă, dar dacă hoţii se apucă 
să taie grilajele cu ceva ? 

— Degeaba, sînt prea solide, și pe urmă tot timpul 
ăsta urlă o mie de sonerii, vin paznicii. 

— N-aud nici o sonerie ! 

— Înseamnă că Prinţesă încă nu le-a montat, dar 
le pune azi, mîine. Îl ştiţi ce expeditiv e. 

— Un singur lucru nu mi-e clar, zise Palaghiţă, cer- 
cetîind de aproape grilajele. Cum se dau la o parte ? 

— He-he, au o şmecherie pe dinafară, numai Prin- 
țesă o cunoaşte, zise Marius. 

— Drăguţul de el! Ai idee pe unde o îi acum? 

— De ce? 

— Ca să ne scoată de-aici, spuse Palaghiţă. Nu pri- 
cepeţi ? 

— Aăă... păi... făcu Marius, și deodată alergă de 
la ușă la fereastră și de la fereastră la ușă, încercînd — 
fără succes — să clintească măcar cu un milimetru gri- 
lajele. Ce facem ? 

— Nu ştiu, prefă-te tu în păsărică, ieşi printre gra- 
tiile astea şi caută-l pe Prinţesă! bomboni Palaghiţă. 

Începură să urle în cor: „Hei, nu e nimeni în cas- 
tel ? Să vină cineva aici !“ 

Priveau, din ce în ce mai necăjiţi, la ceas. Încă două- 
zeci de minute, încă zece, încă cinci... 

— Emisiunea a început fără noi, oftă Marius. Am 
ratat ocazia. 

— Dăm drumul la aparat ? 

— Habar n-am. Mai rău o să ne facă... 


Pe măsuţa domnului Feneşan se găsea un mic tele- 
vizor portabil. Imaginea apăru pe ecran exact în mo- 
menul cînd Stanislas îi spunea prezentatorului : 

— V-am promis că vă voi prezenta nişte interpreța 
foarte tineri. 

Privirile regizorului căutau mereu, cu insistenţă, 
dreapta și în stînga camerei de luat vederi. Pe chip îi 
apăru o expresie de enervare. 

— Regret că nu sînt cu toţii aici, deocamdată vă fac 
cunoștință cu... 

Şi pe ecran apăru Filip. Prezentatorul îi puse o gră- 
madă de întrebări : La ce vîrstă şi-a început cariera ar- 
tistică, cum își studiază rolul, ce părere are despre cine- 
matografia mondială... Filip nu numai că nu-şi pierdu 
cumpătul, ci, dimpotrivă, îi uimi pe toți cu o exprimare 
limpede, degajată, spirituală. Parcă toată viaţa nu făcuse 
decît să dea interviuri la televiziune. 

Furios, Marius trase ștecherul din priză. 


Întîmplarea ajunse repede la cunoştinţa întregii ta- 
bere, și pentru că acolo unde e multă lume nu se mai 
pune mare preţ pe etichetă, se amuzau cu toţii copios, 
poreclindu-i pe ghinioniști „vedetele sechestrate“. 

Filip însă era sincer necăjit : 

— Ştiu că n-a fost drept să mă răsfăţ numai eu pe 
ecranul televizorului, dar ce puteam face? V-am aș- 
teptat, eram nervoși, nu ştiam ce se întimplase cu voi, 
timpul trecea, așa că, în cele din urmă, Stanislas mi-a 
făcut semn să intru în cadru. A trebuit să-mi asum sin- 
gur răspunderea. 

— Săracul, şi ce răspundere grea, bombăni Marius. 
Poate vrei să-ţi plingem de milă ? 

Adevăratul vinovat, Prinţesă, cel din pricina căruia 
se petrecuse totul, nu părea distrus de regrete : 

— Eu v-am spus că instalez un sistem de securitate 
a tezaurului, dar n-aţi vrut să credeţi că e vorba de ceva 
serios. Acum, cel puţin, sînteţi convinşi de virtuțile me- 
le tehnice ! 

De fapt, numai Marius era realmente supărat. Fred 
mai apăruse de vreo două ori la televiziune cu ocazia 
unor transmisiuni sportive, iar pe Palaghiţă treaba asta 

nu-l interesa. Marius, în schimb, nu ştia cum să se mai 
ascundă de Magda, eșecul îl făcea să se simtă ridicol. 
La asta se mai adăuga şi sentimentul stînjenitor al pre- 
zenţei lui Tiberică Adamescu, care venea mai în fiecare 
zi în vizită. Faţă de el, Magda — credea Marius — nu 
putea să fie indiferentă. 

— Măi Tiberică, îl luă Marius pe departe, cum mai 
merg cercetările tale arheologice ? Progresezi, progre- 
sezi ? 

— A, nu ţi-am spus, izbucni Tiberică, bucuros că e 
invitat pe tărîmul drag inimii lui. Şaua aia a mea din 
secolul 16 e vorba să fie expusă la muzeu. Mi s-a cerut 
să redactez o notă pentru catalogul care se tipăreşte în 
patru limbi. 

— Ce vorbeşti ?! Bravo! se entuziasmă cu fățărnicie 
Marius. Cînd pleci, la prînz sau diseară ? 

— Stai, n-am spus că plec aşa de repede! 

— Păi credeam că de vreme ce ai atitea treburi şti- 
inţifice. . . 

— Da, însă îmi place şi aici, mărturisi cu ochi senini 
Tiberică. M-am cam săturat de cioburi şi tinichele. Simt 
că mă atrag activităţile dinamice, cu efect imediat. 

— Ia stai, opreşte-te, bombăni Marius. Îmi ţii o lec- 
ție ? Nehotărîtule ! Tu ai vocaţie de savant, trebuie să 
te întorci imediat la masa ta de lucru. Hai să-ţi iei bi- 
let de autobuz. Mai tirziu, cînd ai să fii o somitate in- 
telectuală, o să-mi mulțumeșşti că am intervenit la timp. 

— Nu plec nicăieri, spuse radios Tiberică. Eşti bun, 
ai un suflet nobil, n-o să uit asta, dar eu aș vrea să 
rămîn aici. Poate găsesc şi eu ceva de făcut, nu m-aș 
da înapoi nici de la spălatul vaselor. 

— Hm! făcu Marius, verde de ciudă. Zău? Ia vino 
cu mine ! 

În minte îi încolţise un plan diabolic: să facă totul 
pentru a-l ajuta pe entuziastul Tiberică să fie primit ca 
ajutor la bucătărie. „Vreau să fiu de față cînd Magda o 
să-l vadă încins cu şorţ şi curăţind cartofi, în rînd cu 
femeile de la cantină“. 

A doua zi urma să fie filmată o scenă importantă, cu 
multă mişcare, cu sute de interpreţi. 

— Odihniţi-vă, îi sfătui Stanislas. Sper să fiţi în 
formă. 

Deşi vestea nu avea nimic surprinzător, ea îi emoţi- 
onă. Ceea ce li se păruse doar un joc ceva mai compli- 
cat urma să devină realitate. Se obișnuiseră cu toate lu- 
crurile pe care spectatorul obișnuit nu le cunoaşte, cu 
nesfirşitele repetiții şi modificări de decor, cu opera- 
torii veşnic nemulţumiţi de ceva, cu regizori care stri- 
gau în megafoanele portabile, cu marele actor Y care 
era atit de superstiţios încît nu accepta să înceapă lucrul 
pină nu-şi isprăvea pasenţa. Stanislas însă le explicase: 
„Numai naivii cred că Y e supertiţios. În realitate, pasen- 
ţele îl ajută să se relaxeze în vederea filmării“. Băieţii 
ailaseră o mulţime de lucruri, se considerau adevăraţi 
lupi de platou, dar scena din ziua următoare era o scenă 
cheie, de vreo 15 minute, şi în prim plan aveau să fie 
ei. 

Bîntuiţi de griji, aţipiră tirziu, zorile îi găsiră dor- 
mind chinuiti cu genunchii la gură şi cu pumnii strişi. 

— Haideţi, motanilor, sus! strigă Prinţesă, trecînd 
pe la fiecare. Vă fac cinste cu ceva bun, să vă veniţi în 
fire. 

Avea obrajii dungaţi de la tapiseria caleştii în care 
dormea. Era fericit; primise, pentru întiia oară, bani 
pentru munca lui. Şeiul electrician, văzind că băiatul 
nu încurcă lumea, ci, dimpotrivă, lucrează zdravăn, îl 
determinase pe directorul de producţie să-i aprobe, dacă 
nu un salariu, cel puţin o îndemnizaţie. Lui Prinţesă, 
care-și dorea un singur lucru, şi anume să nu fie gonit 
acasă, aproape că nu-i venise să creadă. 

— Mie ? Bani ? Păi se poate?! 

— De ce să nu se poată, dacă muncești? răspunse 
electricianul. E dreptul tău, obișnuiește-te cu ideea asta. 

Mindru şi demn, Prinţesă voia să sărbătorească eveni- 
mentul. Cei şase porniră spre „Arizona“ — bar-coietărie- 
chioşec de ziare-papetărie şi mărunţișuri. Baraca era 
goală la ora aceea şi, ceea ce era şi mai impresionant, cu- 

rată. Băură cite o cafea cu lapte, miîncară prăjituri „di- 
plomat“ şi, în final, Prințesă comandă îngheţată, dar nu 
ceru porţii simple sau duble, ci un rezervor întreg. Bar- 
manul le aduse recipientul de aluminiu acoperit de bru- 
mă. În faţa acestei generozităţi, prietenii lui Prinţesă 
ameţiră de admiraţie şi-și înfipseră adînc lingurițele în 
omătul dulce, vanilat. Se înfruptau, în tăcere, cu solem- 
nitate, spre bucuria lui Prinţesă care poza în amfitrion. 
Dar era multă îngheţată, prea multă. 

— Eu nu mai pot, zise într-un tîrziu Marius, şi duse 
politicos palma la gură. 

— Nici eu, spuse mirat Palaghiţă, care nu crezuse 
pină atunci că avea să se sature vreodată de îngheţată. 

— Vă rog să nu mă jigniţi, le puse Prinţesă în ve- 
dere. 

Băieţii oftară adînc şi începură din nou să lucreze cu 
linguriţele. Tocmai cînd zăriră fundul vasului, apăru în 
goană Stanislas. 

— Acum v-aţi găsit să chefuiţi ?! La lucru! 

Se ridicară, simţindu-și stomacurile cam grele. Por- 
niră la locul stabilit, unde se forma convoiul. Operatorii 
işi ocupau locurile în maşini şi în elicoptere. Alţii urmau 
să filmeze călări și chiar pedeştri. Lîngă trăsura în care 
se afla tezaurul aşteptau Garoafă şi ceilalţi cai ai băie- 
ilor. 

— Haideţi ! îi zori Stanislas. Să nu se înnoreze. 

Deodată, Filip se schimbă la faţă. 

— Pot să lipsesc un minut ? 

» — Acum ? Dece? 

— Mă duc pînă colea... mă doare burta. 

Și o rupse la fugă spre un șir de cabine spoite cu 
var, a căror destinaţie era lesne de înţelez. Aproape ime- 
diat în urmă, fără a-şi mai cere voie, Palaghiţă. Regizorul 
șopti ceva, numai de el auzit. Cînd se întoarseră cei doi, 
cerură voie Marius și Fred. Pe urmă, avu loc un du-te- 
vino stupefiant. Abia veneau, că plecau din nou, în goa- 
nă, spre acel şir de cabine. Filmarea nu putea începe. 

La amiază, Stanislas îi convocă şi le spuse dur, însă 
după părerea lui Marius — perfect cavalereşte : 

— Dacă vă mai prind cu aiureli din astea, vă dau 
afară ca pe Banu Petrovici. Reluăm miine dimineaţă. Pînă 
atunci, să beţi ceai de mentă. 

Şi le întoarse spatele. Jaguarul, în schimb, le făcu 
morală îndelung. El le vorbi despre îndatoririle celui care 
se integrează într-o activitate colectivă, despre simţul 
măsurii, despre capacitatea de a prevedea urmările ac- 
ţiunilor pe care le declanşează. În tot acest timp, îi ţinu 
în picioare, în mijlocul curţii, expuși tuturor privirilor. 
Domnului Mirea i se făcuse milă de ei sau poate pur și 
simplu se plictisise să asiste la o scenă atit de penibilă. 
El interveni : 

— Foarte bine, maestre, dar cred că e suficient, îşi 
vor remedia purtarea, sint de-acum bărbaţi în toată firea. 
Dar s-au îndopat cu înghețată pină i-a apucat... vorba 
aceea ! Marile principii nu vor avea de suferit dacă 
închidem puţintel ochii. 

Jaguarul se întoarse furios spre el: 

— Amice, uite ce €... 

Marius şi ceilalţi împricinaţi profitară de ocazie şi își 
luară tălpăşița. „Dacă ar bănui Jaguarul ce știm noi, i-ar 
pieri toată elocvenţa, bombăni Marius. Ne-a făcut de 
ris de faţă cu toată lumea“. 

Dar ziua aia îi rezervase şi alte necazuri. Cind se 
întoarse la castel, o găsi pe Magda învăţindu-l pe Tibe- 
rică să danseze tango, doi pași la dreapta şi unul la 
stînga. Vals, doi pași încolo, doi pași încoace. Principa- 
lul este flexiunea ritmică a genunchilor. Dansau după 
picup, şi Magda — deşi Tiberică se mișca la fel de vioi ca 
o buturugă — era de părere că face progrese uimitoare. 
Marius îi urmări fără să spună nimic, dar ceva mai tirziu, 
făcu în așa fel încît să rămînă cingur cu Tiberică. Îl 
privi CruCiş : 

— Ascultă, nu-mi place mutra ta! lartă-mă că-i 
spun asta. Trebuie să pleci. 

— Dece?! 

— Magda... e prietena mea. Mă interesează foarte 
mult cine se învîrte prin apropierea ei. 

Tiberică roşi : 

— Dar nu înțeleg... 

— Vreau să pleci de aici! 

— Dacă tu crezi că e demn ceea ce faci... 

— De cînd eşti aici, totul îmi merge aiurea. Nu e 
vina ta, dar aşa stau lucrurile. M-am săturat să-mi fii 
dat mereu de exemplu. 

Tiberică îşi umflă cu demnitate obrajii : 

— Marius, dă-mi voie să-ți spun că ești un laş! 

— Îţi dau voie. Acum şterge-o în satul ăla pitoresc 
și plin de mistere arheologice. 

Tiberică oftă : 

— Foarte bine, dar vreau să văd ce vor zice băieţii, 
şi mai ales Magda, cînd vor afla ce josnic procedezi. 

— N-e să le spui nimic, rînji Marius, pentru că ţi-e 
rușine. Înţelegi ? O să-ţi fie ruşine să le spui. 

Tiberică făcu un pas spre el, ochii îi luceau în mod 
ciudat. 

— Vrei să dai? oltă Marius. Ei bine, îţi ofer această 
satisfacţie, şi dreptul măcar la atît. Trage-mi o palmă. 
Cred că merit, dar bagă de seamă, numai una, altfel e 
jale. i 

Și-şi întoarse capul în profil. Tiberică ridică mina, 
o ţinu aşa cîteva clipe, apoi o lăsă dispreţuitor in jos. 

— Ai vrea tu! Ce-ţi inchipui, că dacă îţi trag o pal- 
mă sîntem chit ? N-o să-ţi fac plăcerea asta. 

Și porni furios pe scări. 


Marius se pregătea pentru o scenă frumoasă, hazlie, 
dar foarte anevoie de realizat. Urma să cadă din șa 
fiind răsturnat de laţul aruncat de un adversar. Îndiîr- 
jit, avea să se ridice la iuţeală şi să fugă cu laţul de 
gît; după călăreţul inamic. Trebuia să alerge mai re- 
pede decît calul, pentru ca frînghia să nu se întindă. 
Totul avea să se desfășoare pe o distanță de vreo 80 
de metri. În finalul secvenţei, fantasticul alergător îl 
ajunge din urmă pe inamic, angajindu-se o nemaipo- 
menită luptă între călăreţul înarmat şi pedestraşul cu 
mîinile goale. 

Cu concursul binevoitor al lui Garoafă, care ştia să 
se oprească la timp, Marius realizase destul de bine că- 
derea din șa. În schimb, sprintul acela cu laţul de git 
nu-i ieșea de loc. El alergase întotdeauna foarte slab. 

Avea un fuleu acceptabil, dar o îrecvenţă rară şi gre- 
oaie. „Dacă vrei să alergi bine, nu depărta picioarele în 
lături şi încearcă să calci pe virfuri !“ îl sfătuia Jagua- 
rul. Coatele să fie cît mai apropiate de trup. Şi nu aler- 
ga aplecat înapoi, ci înainte, atita luaru ar trebui să 
înţelegi“. 

Cu toată silinţa, Marius nu reuşea mare lucru. Se 
căutară atunci soluţii tehnice : filmări combinate şi pro- 
cedee de montaj. Adică Marius să alerge cum o putea, 
alandala, dar filmul să dea iluzia unui spirit formidabil. 
Stanislas respinse cu iritare acest proiect : 

— Nu este admisibil ca din pricina unui neîndemi- 
natic să ne complicăm atita. O să-i punem dublură. 

Singurul care avea oarecum statura lui Marius, şi în 
acelaşi timp ştia să alerge, era Fred Apostolescu. Să 
alerge e un fel de a zice. Fugea ca o nălucă. Jaguarul îl 
cronometrase : 11,5 pe suta de metri, în condiţiile unui 
teren cu iarbă și tot felul de reliefuri. Lui Fred, care 
era blond, i se pregăti o perucă în ton cu părul lui Ma- 
rius : castaniu. Aplicînd cu pricepere pelicule adesive, 
machiorul îi mări nasul şi-i rotunji bărbia. Văzut de la 
20 de metri, aducea destul de bine cu Marius. 


Realizară secvenţa într-o dimineaţă senină şi răco- 
roasă. Pe şosea treceau camioane cu struguri. Bufetierul 
cumpără în condiţii cam dubioase citeva lăzi şi puse 
marfa în vinzare: „Avanpremieră de toamnă !* Erau 
ciorchini grei și bruni, de tămiioasă, şi alţii aurii, de 
ceasla. Vara era încă în toi, dar Marius simțea de pe 
acum mirosul de petrosin al podelelor şcolii. 

Fred, cu lațul de gît, alergă spectaculos, ajungînd din 
urmă pe călăreţul inamic. „Asta ar fi trebuit s-o fac eu“, 
oîta necăjit Marius, umpîndu-și gura cu boabe de tă- 
miioasă. Simţțea că n-o să-i poată ierta prea curînd lui 
Fred că fusese mai bun. Căută cu înfrigurare atitudinea, 
ironiile, cuvintele pe care, în zilele următoare, trebuia să 
le aibă la îndemînă în relaţiile cu el. 

Dar Fred n-avea să facă în nici un fel caz de modul 
strălucit în care se tăvălise prin praf în locul lui Ma- 
rius. Se purta ca şi cum n-ar fi auzit cuvintele cu ca- 
re-l glorificaseră Jaguarul şi Stanislas. De altfel, în ta- 


192 


bără nu existau aprecieri de mijloc, gen  „binişor$, 
„Merge“ sau „destul de reuşit“. Despre un decor, un 
dialog sau un cadru filmat se spunea ori că e formida- 
bil, genial, european, ori prost, mizerabil şi idiot. Era 
de mirare că fericiţii beneficiari ai adjectivelor din 
prima categorie se mai duceau la bufet să măniînce mici 
şi să bea bere, pălăvrăgind frăţeşte cu restul mediocru al 
lumii. La fel de ciudat părea faptul că necăjiţii la care se 
referea a doua categorie de aprecieri nu se aruncau în 
vreo fiîntînă, ci continuau să trăiască. Probabil că şi unii, 
şi ceilalţi nu luau de bun decit jumătate din ceea ce se 
spunea despre ei. În felul acesta, reuşeau să trăiască 
şi să lucreze şi a doua zi, 

Marius ar îi preferat uneori ca Fred să se laude, să 
fie insolent şi orgolios. Dar Fred îl scotea din sărite 
tocmai cu modestia lui, o modestie de tip special. Ma- 
rius îl poreclise, în gînd, „prinţul de neon“, pentru că 
felul lui de a fi, într-adevăr avea ceva strălucitor, dar 
rece şi impersonal. Era prezent şi extrem de util ori- 
unde i se cerea, fiind capabil să execute mai bine decit 
prietenii lui orice fel de însărcinare. Dar nu vorbea 
niciodată despre asta, după cum niciodată nu fusese 
auzit spunînd ce îi place sau ce-i repugnă în viaţa asta. 
Nu lăuda şi nu ocăra niciodată pe nimeni, nu se plîn- 
gea dar nici nu se bucura în mod vizibil de vreun lucru. 

Pe scurt, Marius simţea că un curent impetuos îl 
tîirăşte spre o „fază Apostolescu“. Avusese al cîndva 
şi o fază „,Tiberică“, cînd se străduise să vorbească pe 
nas şi să fie devotat fără rezerve studiului. Pe urmă îl 
imitase pe Palaghiţă, copiindu-i atitudinile decise şi în- 
drăzneţe. Nu scăpase nici ocazia de a se purta capricios 
ca Stanislas, alterniînd stările de blîindeţe şi indulgență 
cu acelea de mare fermitate. De la un timp, simțea că e 
pe cale să devină taciturn și superior ironic, întocmai 
ca Fred Apostolescu și, tot ca el, capabil de a înfăptui 
cu indiferenţă lucruri neobișnuite. 

Ocazia avea să se ivească în curînd. Lucrurile s-au 
petrecut într-o zi de luni, la amiază. Marius intrase la 
„Arizona“ să-şi cumpere un tub de Mentosan. Din cî- 
teva mese alăturate se făcuse una de banchet. Petrecă- 
reții arătau foarte solemni, şi Marius constată cu uimire 

că la loc de cinste se aflau Banu Petrovici şi băieţii lui, 
avind cu toţii impecabile cămăși albe şi cravate. Se pur- 
tau ca nişte lorzi, vorbind încet şi măsurat şi abia mu- 
indu-şi buzele în păhărelele cu coniac. Singurul îmbră- 
cat ca de obicei, adică în tricoul de lucru, era Stanis- 
las, şi el se afla în capul mesei, la dreapta lui găsin- 
du-se un Banu Petrovici blind și cumsecade. 

— E ziua lui Banu, îl lămuri bufetierul pe Marius. 
El plăteşte. L-a invitat şi pe Stanislas să bea un păhă- 
rel. Poate că or să se împace. 

— Nu cred, spuse Marius. 'Adică s-ar putea să se 
împace, dar de primit înapoi e imposibil să-l primească. 
Stanislas, cînd apucă să-şi dea cuvintul, ştiţi dumnea- 
voastră cum e. 

— Aici ai dreptate, zise bufetierul. Dar considerînd 
că au fost colegi... 

— Nu există, zise Marius, cu siguranţă. Stanislas 
este imun la compromisuri. 

Bufetierul șterse giînditor cu şervetul tejgheaua de 
zinc. 

— Ce să zic, de căpăţinos, e căpăţinos. 

Cu cîteva ore înainte, Stanislas, de faţă cu Marius, 
îl luase din scurt pe bufetier în legătură cu o lădiţă cu 
sticle de whisky pe care acesta o cumpărase de la niște 
turiști. Stanislas, asistînd întîmplător la livrare, se in- 
teresase, cu cruzimea inocentului, dacă totul s-a făcut cu 
acte în regulă: bon de repartiție, factură, chitanţe și 
aşa mai departe. Dar contabilitatea fusese ultimul lucru 
la care se gîndise bufetierul în timpul acestei afaceri. 
Totuşi trebui să piardă o jumătate de oră inventind tot 
felul de minciuni cu alură financiar-administrativă ca 
să-l convingă pe Stanislas că nu se întîmplă nimic ne- 
curat. 


Două ceasuri mai tîrziu jucau volei. Fred se înălța 
ca un delfin, pocnind mingea atit de puternic și de ra- 
pid încît Marius, Palaghiţă şi Prințesă, care se aflau în 
echipa adversă, nici nu se mai osteneau să reacționeze; 
oricum n-ar fi putut-o respinge. În schimb, Filip, făcînd 
parte din echipa lui Fred, radia de bucurie, trîmbiţînd 
într-una scorul : 

— 14—7 pentru noi! 15—7 pentru noi! Luaţi-vă un 
ziar, să aveţi ce face şi voi! 16—7! Așa, Palaghiţă, 
du-te după pepeni ! 17—8! 

Palaghiţă n-o dusese niciodată prea bine cu condiţia 
fizică, gifiia din greu sub soarele dezlănţuit, chipul îi 
era lac de sudoare. 

— Sărmane şoarece, îl certă el pe Filip, te-ai așezat 
în preajma leului şi te lauzi că tremurăm în faţa voas- 
tră ? 

Un mic Fiat 600, roşu, părăsi șoseaua şi, rulind pe 
iarbă, se opri în apropierea lor. Portiera se deschise, şi 
apărură nişte picioare lungi și în urma lor o fată înaltă 
Şi subţire. Băieţii îşi îndreptară staturile, fiecare sperînd 
că posedă umeri suficient de laţi şi chip destul de băr- 
bătos pentru a atrage atenţia. 

— Bună, copii! zise tinăra, nu prea impresionată. 
Cunoaşteţi lumea înconjurătoare ? Îl caut pe regizorul 
Stanislas. 

— E la măsă, spuse Marius, pe care apelativul „co- 
pii* nu-l încîntase. 

— Stai, nu te duce să-l chemi, zise fata, deși nimeni 
nu se oferise să-i facă acest serviciu. Lasă-l să mănînce. 
Cînd e flămînd, are nervi. Cred că între timp o să fac 
o baie. E adînc fluviul ăsta ? 

— Da, zise Marius. E foarte adînc şi are o grămadă 
de crocodili. 

Fata aprecie gluma, rizîind cu amabilitate. Se înapoie 
la mașină, scoţindu-și din mers rochia şi răminind în- 
tr-un costum de baie portocaliu. Zvirli rochia în mașină 
și, alergînd vioaie, cu paşi mari, intră în rîu. Spre mij- 
locul cursului apa îi ajungea pînă la brîu. Se lăsă în va- 
luri, înotînd cu plăcere. Pe urmă ieși, scuturîndu-și pă- 
rul ud. 

— Nu mi-aţi spus că e atit de rece! Pot să joc şi eu 
cu voi ? 

— Poftiţi ! zise Filip. Aveţi un loc în echipa noastră 
și încă unul foarte confortabil. Conducem cu 17—8. 

— Atunci o să joc dincolo. Îmi place să-i ajut pe ne- 
voiaşi. 

Marius se strîmbă. Nu-i plăcuse termenul de „nevo- 
iaşi. 

— Aș putea să ştiu cînd ai văzut ultima oară o 
minge de volei ? întrebă el răutăcios. 

— Ieri, la televizor. Serveşte cineva în casa asta? 

Filip se înclină curtenitor şi trimise mingea cu blin- 
deţe spre noua venită. Fata o respinse spre Marius, stri- 
gindu-i: „Ridică!* Marius se conformă cu scepticism, 
dar în clipa următoare costumul de baie portocaliu ţişni 
fulgerător în sus, trăgind o „bombă“ care-l lăsă pe Fred 
cu gura căscată. 

— Mă numesc Cristina, spuse fata. Cred că am cuce- 
rit serviciul, nu-i aşa ? | 

Palaghiţă expedie serviciul. Filip preluă, ridicînd min- 
gea pentru temutul Fred. Acesta făcu saltul, trăgind cu 
sete, dar acolo se afla pumnul Cristinei. Mingea căzu în 
picioarele lui Fred : 18—8. 

Nimeni nu-și imaginase că scorul acestui set ca şi 
terminat ar putea evolua de la 18—7, la 18—18. Şi to- 
tuşi, imposibilul se petrecuse în mai puţin de cinci 
minute. 

— Nu cumva, în afară de Cristina, te mai cheamă și 
Tudose ? întrebă Fred, bănuitor. 

— Exact. 

— Dacă n-ai o soră geamănă, care printr-o ciudăţe- 
nie poartă acelaşi prenume, atunci joci la „Politehnica“ 
în categoria A. Astă-iarnă ai fost selecționată şi în lotul 
naţional. 

— E nedrept, strigă Filip. Păi sigur că ne bate! Ea, 
din categoria A, şi noi, niște bieţi începători! 

— Șoricissime, rise Palaghiţă, vezi că n-ai caracter ? 
Adineauri erai mare, erai totul, şi acum te jeluiești ! 

— Îmi cer iertare, spuse fata, dar sper că o să mă 
înţelegeţi. E grozav de plăcut să joci cite-o festă din asta 
unor băieţi înfumuraţi. la să vedem noi acum, îl găsim 
pe Stanislas ? 

— Dacă e neapărată nevoie... oiîtă Filip. Poate că 
mai facem un set! Sau o plimbare! Avem locuri foarte 
pitoreşti prin imprejurimi. 

— Serios ? Pun pariu că n-ai refuza să mă conduci 
prin locurile astea pitoreşti. 

Obrajii lui Filip se înroşiră brusc, ca două lămpi de 
frină. 

Fred zimbi : 

— Cu condiţia să nu-l vadă maică-sa, care-l supra- 
veghează foarte îndeaproape. 

— A vorbit marele Fred Apostolescu, campion la să- 
rit garduri şi la dat în gropi, observă Marius. 

— Situaţia e limpede. Pe voi vă bat la volei, iar de 
plimbat o să mă plimb cu Stanislas, logodnicul meu. Ia 
să văd, ce cavaler se duce să-l cheme? 


O lăsară în grija lui Palaghiţă să-i arate unde poate 
parca maşina şi plecară în căutarea lui Stanislas, comen- 
tind meticulos şi cu exigenţă situaţia Cristinei: „Are 
picioare prea lungi“. „Şi nasul cam mic“. „Ce-i părul 
ăla ? Nici blond, nici şaten !* „Are pistrui deasupra bu- 
zei de sus“. „E şi cam nu ştiu cum. În mod normal, o 
fată trebuie să fie mai reţinută, mai sfioasă“. 

Prinţesă fornăi pe nas: 

— Îmi permiteţi să observ că batem cîmpii ? N-avem 
treabă cu ea ; e drăguță sută la sută. Stanislas al nostru 
ştie să se aranjeze. 

Nu-l contrazise nimeni. În capul fiecăruia, imaginea 
lui Stanislas deveni dintr-o dată cam antipatică. 

Atmosfera pe care o găsiră la „Arizona“ nu mai era 
cea de la amiază. Magnetofonul urla, şi urlau și unii 
meseni, lac de transpiraţie, cu gulerele şi cu cravatele 
vraişte. După felurite cîntări şi anecdote, şi dansuri, şi 
țipături maramureşene, și jazz, și „pe Mureş şi pe Tir- 
nave“, apăru o nouă distracţie. Îl îmbătaseră atit de rău 
pe Stanislas, încît acesta abia mai putea să vorbească. 
Lungit pe masă şi gol pînă la briu, poruncise să fie ta- 
tuat întocmai ca bunul său prieten Banu Petrovici. Un 
lungan cu părul pe umeri îi picta cu pixul, pe burtă şi 
pe piept desenele care împodobeau bustul lui Petrovici. 
Plin de importanţă, Banu îşi umfla toracele şi abdomenul 
acoperite de imagini captivante ca o revistă pentru co- 
pii. Odată isprăvite, schiţele de pe pielea lui Stanislas, 
conturul lor avea să fie scrijelat cu virful unui cuţit spe- 

cial şi umplut cu cerneală pregătită de Banu după o re- 
ţetă binecunoscută în toate porturile. 

— M... Marius, vino aici, copile, biigui Stanislas. O 
să vezi ce înseamnă un bărbat! Daţi-i drumul, tăiaţi, 
n-o să mă pling! Unde-i coniacul? 

Fred şopti dispreţuitor : 

— Cînd şi-o vedea Cristina gentlemanul beat cuc, 
ciuruit şi vopsit, o şterge săraca de ea cu 120 pe oră. 

Marius se gîindea dacă trebuie să se bucure de această 
împrejurare romantico-piraterească. Stanislas avea o în- 
făţişare de om bolnav, și nici ceilalţi nu păreau din cale- 
afară de sănătoşi. Îşi făcu loc printre ei şi-l scutură de 
umăr pe Stanislas: 

— A venit logodnica dumitale, Cristina. Ridică-te, 
trebuie s-o întimpini. 

Stanislas își înălţă capul: 

— A venit? Să poitească aici! Să vadă ce fel de 
bărbat găseşte. 

Lui Marius i se făcuse greață de mirosul de alcool şi 
de tutun. Feţele purpurii şi asudate ale petrecăreţilor, 
aşa cum se uitau ţintă la desene, aveau ceva prostesc 
în ele. 

Lunganul pusese mina pe cuţitaș. Marius privi curios 
lama foarte îngustă, cu virful ca un ac. Lunganul, gri- 
juliu, plimbă pe sub ea flacăra brichetei, adică făcea şi 
cuvenita sterilizare. Pe urmă, sorbi un păhărel de coniac, 
ca să-și limpezească minţile și să înceapă operaţia. Filip, 
pierit de admiraţie, îl întrebă dacă nu i-ar putea face şi 
lui un tatuaj, unul mai mic, pe braţ. 

Marius îl zgiîlţii din nou pe Stanislas: 

— Scoală-te de aici, a venit Cristina, fata aia n-o 
să moară de bucurie cînd te-o vedea în halul ăsta! 

Dar Stanislas era foarte greu de convins. În timpul 
orelor de petrecere, Banu își povestise din nou aventu- 
rile, şi din nou Stanislas se simţise umilit. El nu se în- 
căierase cu nimeni la Marsilia, și n-o cunoscuse pe Lo- 
riana — Motocicletă din Napoli; nu vînduse Gerovital 
la Paris și nu miîncase niciodată bătaie de la mardeiaşii 
din Constanţa. El citise o mulţime de cărţi şi dăduse o 
mulțime de examene, şi singura fată din viaţa lui era 

Cristina. Dar băuse zdravăn în ziua aceea, reînnoise fră- 
ţia cu Banu şi, dorind să devină şi el un „om total“, 
hotărise să înceapă cu ce era mai important, cu tatuajul, 
ca şi cum această operaţiune ar fi echivalat cu o trans- 
fuzie de bărbăţie furtunoasă. 

— Allez! răcni Stanislas. Vreau să simt sărutarea 
tăişului ! 

— S-o chem pe Cristina ? zise Fred batjocoritor. 

— Stai aici! îi porunci Marius, şi în secunda urmă- 
toare se hotărî. Ştia precis ce are de făcut. 

— Prinţesă, afară e motocicleta lui Banu. Poţi să 
faci contactul fără cheie ? 

— Se-nţelege, dar... 

— Într-un minut să aud motorul. Pleacă! Filip, cînd 
am să-ți fac semn, îl iei în spate pe Stanislas și-l cari 
în ataş. Fred, tu îi protejezi. Eu vă acopăr retragerea. 

— Ce vrei să faci ? 

— Trebuie să-l scoatem pe Stanislas din mocirla 
asta ! 

— Te-a rugat el? Eu n-am auzit. Dacă încerci, pun 
pariu că o să fie primul care te va ocări. 

De afară se auzi duduitul motorului. Marius dădu 
fuga în mijlocul încăperii și strigă, foarte vesel şi foarte 
tare, să-l audă toţi: 

— Nea Marine, ia scoate fiolele alea cu „apă de foc“! 
Să bem şi noi un whisky de ziua lui Banu Petrovici! 

Bufetierul îngălbeni. Pusese lădiţa cu sticle de whisky 
deoparte, pentru feţe alese, cu bani mai mulţi decît pe- 
trecăreţii de azi. 

» — Care whisky, puştiule ? exclamă el, în culmea 
mirării. Nu ne aprovizionează pe noi cu așa ceva. Și pe 
urmă, ce-s ifosele astea, mai bine şterge-te la nas. Ia 
uite, tovarăşe, cine vorbește de whisky ? 

Dar cuvîntul se înfipsese adînc în creierul cui trebuia. 
Însoţit de discipolii săi, Banu Petrovici năvăli spre bar. 

— Hombre, de ce vorbeşti urit cu acest copil nevi- 
novat ? 

— Tovarăşu' Banu, se poate, tocmai dumneavoastră, 
client serios ! ? Păi dacă aveam, nu vă spuneam eu de 
la început ? se apără bufetierul. 

— Îl scoţi sau încep să caut eu? zise Banu, încăle- 
cînd tejgheaua. 

Bufetierul îi şopti, blestemiîndu-l în gînd pe Marius: 

— Nu mai vorbiţi aşa de tare, am o singură sticlă, 
rezervată pentru dumneavoastră, ziceam să v-o dau cînd 
plecaţi. 

— Dă-o-ncoace, dragă. M-ai văzut vreodată bind de 
unul singur ? Stai! O caut eu. 

Banu dispăru de cealaltă parte a tejghelii. Cînd rea- 
păru, avea cite trei sticle de whisky în fiecare mînă. 
Baraca se cutremură: de urale. 

— Acum ! zise Marius, şi-l ridică în capul oaselor pe 
Stanislas. Filip, ia-l! 

— Ajutor ! bolborosi Stanislas. Nu vreau să plec! 
Banule, opreşte-i ! 

Filip porni spre uşă gifiind, cu Stanislas în spinare. 
Fred mergea după ei, de-a-ndăratelea, aplecat uşor îna- 
inte, cu braţele depărtate de trup. Primul tip care în- 
cercă să se ia după Filip fu azvirlit cât colo. Marius înșfă- 
case mătura cu coadă şi-i ameninţa pe toţi cei care se 
împotriveau „răpirii“ lui Stanislas. 

— Repede ! îi strigă el lui Fred, şi dădură buzna pe 
ușă, sărind pe motocicleta care demara. 

— Vă ţineţi bine? strigă Prinţesă. 

— Da, accelerează ! 


Cînd Stanislas deschise ochii, constată că îl dureau 
îngrozitor timplele şi ceafa și că se afla în pădure. Se 
ridică într-un cot, privindu-și aiurit aşternutul: o pă- 
tură cenușie, roasă, mirosind a benzină, pusă peste un 
strat de frunze uscate. Jur împrejurul acestui aşternut 
se afla un şanţ lat de trei degete şi adînc de vreo doi 
centimetri. În apropiere, lungiţi pe iarbă, Filip şi Pala- 
ghiţă jucau ţintar. Lîngă ei se afla o canistră. Din cînd 
în cînd, Filip o apleca, lăsînd să cadă în şanţ o cantitate 
de apă. Stanislas privea uimit această operaţiune, mun- 
cindu-şi creierii ca să-i înţeleagă rostul. Se uită la ceas 
— 6 şi un sfert. Cu ocazia asta constată că era îmbrăcat 
intr-un pulover verde, cu mîneci lungi. Încercă să spună 
ceva, dar renunţă. Avea gura şi limba atit de uscate 

încît simţea că, dacă ar vorbi, i s-ar umple de răni. Văzu 
în apropiere, pe un jurnal, o sticlă cu apă. Bău citeva 
înghiţituri. Începea să-și revină. Lîngă sticlă erau nişte 
antinevralgice în celofan. Înghiţi două pastile. Se ridică 
în capul oaselor, se întinse, tuşi. Cei doi păreau că nu 
observă nimic. Stanislas bombăni : 

— Îmi povestiţi voi sau aşteptaţi să vă pun întrebări ? 

— Dacă sînteţi în stare să umblaţi, ar fi mai bine să 
plecăm, zise Palaghiţă. După trei ore de ţintar, simt că 
o să-mi crape capul. Şi pe urmă, m-am săturat de îur- 
nici. 

— Care furnici ? 

— Furnicile. Mereu se urcau pe dumneavoastră. 
N-aveţi idee ce enervant este să aperi un om de furnici. 
Noroc că ne-a venit ideea cu şanţul. L-am săpat cu bri- 
cegele şi am avut grijă să fie mereu apă în el. În felul 
ăsta, furnicile n-au mai putut trece. 

— Aşa va să zică? N-au mai putut?! exclamă Sta- 
nislas. Acum poate îmi spuneţi şi cum am ajuns eu în 
situaţia de a fi protejatul vostru. 

De fapt, îşi amintea totul foarte bine, dar îi era ru- 
şine să recunoască. 

— Nu știți? zise cu cruzime Palaghiţă. Aţi turnat 
atita băutură în dumneavoastră, încît mă mir că nu v-a 
ieşit prin urechi. Singura scuză ar fi că sînteţi naiv şi că 
nu v-aţi dat seama unde ajunge omul cînd se aşază la 
şprițuială cu Banu Petrovici. 

— Îmi faci morală, băieţele ? 

— După ce v-aţi aranjat bine — urmă Palaghiţă ne- 
tulburat — vi s-a năzărit că sînteţi într-o tavernă din 
Singapore şi aţi poftit să vi se împodobească pieptul şi 
burtica dumneavoastră de mare bărbat cu niște tatuaje 
romantice și fioroase, aşa cum le are idolul dumneavoas- 
tră Banu Petrovici. 

— Palaghiţă, mă ironizezi ? 

— Vă expun într-un mod neutru cîteva lucruri care 
s-au întimplat cu dumneavoastră. Eu nici nu eram acolo ; 
îmi băteam capul ce să mai inventez ca s-o ţin pe Cris- 
tina cit mai departe de locul ăla. Sarcina cea mai grea 
au avut-o de fapt Marius şi ceilalți băieţi. Au trebuit să 

vă scoată cu forța din bufet şi să vă aducă aici, ca să 
vă veniţi în fire şi să arătaţi din nou ca un om normal. 

— Cine v-a rugat să puneţi la cale timpenia asta? 

— Asta l-am întrebat şi eu pe Marius. Nu mi-a răs- 
puns. Poate că dumneavoastră, care sinteți mare, deştept 
şi cu experienţă, o să găsiţi singur explicaţia. Imagina- 
ți-vă că o fată vine să-şi întilnească prietenul cel drag, 
alesul inimii ei, dacă-mi pot permite această expresie, şi 
ce vede ? Un individ beat mort şi cu buricul pictat! 

— O să-mi plăteşti pentru cuvintele astea! 

— De la tatuarea propriu-zisă v-am salvat, dar schiţa 
pregătitoare o mai aveţi încă pe dumneavoastră. Va tre- 
bui să vă frecaţi vreo trei zile cu piatră ponce. Între 
timp, atunci cînd o să fiţi cu logodnica dumneavoastră, 
vă sfătuiesc să aveţi cămașa încheiată pînă la gît. Cu 
pectoralii mai merge, că nu sint pe ei decît vapoare, dar 
pe plexul solar și pe stern se răsfaţă o femeie goală, a 
naibii de bine desenată. 

— Ai terminat ? 

— Da. Cristina ştie că aţi fost tot timpul într-un sat 
din împrejurimi, la o înîlnire cu elevii liceului. Ştiţi, 
chestiile astea se poartă ; toată lumea vrea să se întil- 
nească cu scriitori, cu savanţi, cu regizori... Acum vă 
puteți duce s-o vedeţi, e în oraș, la hotelul „Doina“, ca- 
mera 24, telefon 1723. -Vă livrăm logodnicei aşa cum v-a 
visat ea : treaz, simpatic și voios. 

Stanislas dădu să spună ceva, dar, răzgîndindu-se, se 
ridică dintr-un salt, îşi controlă nasturii de la cămașă şi 
porni în grabă spre şosea. 


CAPITOLUL IX 


Dacă n-ai fi ridicat privirile, dacă ai fi făcut abstrac- 
ţie de aparatele de filmat şi de tehnicieni, nesiguranța şi 
panica ar fi pus cu încetul stăpinire pe tine, în ciuda 
faptului că — ştiai bine asta — totul era doar un joc 
colosal. La mijlocul şirului, trăsura cu tezaurul. În 
dreapta şi-n stinga, călări, Marius şi prietenii lui. Îna- 
inte şi înapoi, oaste. Pe dealuri, capetele rase sau, dim- 
potrivă, înecate de păr ale iscoadelor inamice. Lătrau 
cîțiva cîini, un copil plingea subţire, sfişietor. Paşii grei 
ai ostașilor, caii nechezînd, scîrţiitul roţilor trăsurii erau 
zgomotele predominante. Nu vorbea nimeni. Sub zale 
şi coifuri, sub pieptarele de piele groasă, carnea se înă- 
bușea în sudoare. Se chinuiau așa de două ore, şi nimeni 
nu știa cît mai au de mers. Conform scenariului, atacul 
ar fi trebuit să aibă loc acum un ceas, la poalele dealu- 
lui Cobleş, dar dealul rămăsese de mult în urmă. „Poate 
au modificat din nou scenariul“, gîndi Marius, dar această 
presupunere nu-l învioră prea mult. Obosise, îi era sete, 
ar fi lenevit undeva, la umbră, pe malul giîrlei care 
curgea în apropiere, printre sălcii răcoroase. Filip se 
văita într-una că-l roade șaua. Fred Apostolescu, cel 
veşnic neobosit, dădea și el semne de nervozitate, şi chiar 
şi Palaghiţă, de obicei indiferent, exclamă la un moment 
dat în stil antic: „Încotro ne tîrăşte şi Stanislas ăsta?! 
Nici Alexandru cel Mare n-a fost atît de hain“. 

Se apropiau de un defileu îngust, pe unde Marius mai 
fusese în urmă cu citeva zile, aici pantele erau pline de 
aluni. Deodată, răsunară de pe dealuri chiote sălbatice, 
văzduhul se înnegri de săgeți. 

— Ce, acum...?! se miră Marius, pierzindu-și cum- 
pătul de surpriză. Mă, vin ăia!!! strigă el, cu o îngri- 

jorare de loc prefăcută, şi trase, cu un gest reflex, sabia. 
Nea Stanislas, începem ? urlă el, ridicîndu-se în scări şi 
căutîndu-l cu priviri neliniștite pe regizor. 

Nu avea de unde să știe că, de pe platforma uneia 
din maşinile care însoțeau convoiul, Stanislas îi obser- 
vase cu satisfacţie reacția, filmată prin teleobiectiv. 

Începu bătălia. Adversarii se cunoşteau dinainte, aler- 
gară să se întilnească potrivit scenariului. Marius ştia că 
trebuie să fie atacat de patru „duşmani“; pe trei avea 
să-i „doboare“, iar al patrulea,. şiret, urma să-i sară în 
spate. Urma un gag: Filip intervenea pocnindu-l în cap 
pe vicleanul atacator cu o bucată zdravănă de pastramă. 
Acesta cădea la pămînt şi, pe jumătate leşinat, mai găsea 
puterea să-și înfigă cu deliciu dinţii în gustoasa măciucă. 
Din nou o scenă dramatică : vizitiul a fost doborit, locul 
lui e luat de un inamic, denumit în scenariu „omul cu 
casca de argint“, care, profitind de învălmăşeală, biciuie 
caii și porneşte ca o furtună. E rîndul lui Fred să se re- 
marce ; el ocheșşte grijuliu cu sîneaţa, rupind, dintr-un 
singur glonţ, oiştea trăsurii. Strigăte, viermuială de miini 
și picioare, căzături spectaculoase de pe cai, sabie con- 
tra iatagan, paloş contra secure — totul conform înde- 
lungilor repetiţii. Singurii cu adevărat în dificultate erau 
operatorii, ei filmau din mînă, de pe cai, din mașini și 
dintr-un elicopter. Nu aveau voie să scape nimic. 

Marius primi năvala celor patru inamici. Fandare — 
unul cade. Paradă, apoi atac, şi al doilea cal rămine cu 
şaua goală. Garoafă se ridică în două picioare, mindru 
de performanţele stăpînului. Vine al treilea atacator, 
Marius ştie că acesta posedă o secure de poliuretann, 
totuși se cam teme — omul are nişte priviri înspăimiîn- 
tătoare. Rezolvă şi cu ăsta, urmează al patrulea, plin de 
barbă pină sub ochi. Asta cine o mai fi? La repetiţie 
fusese altul, poate că a mîncat și acela prea multă înghe- 
ţată şi a trebuit să fie inlocuit. Marius îl simte cum îi 
sare în cîrcă. Se rostogolesc de pe cal. Vine Filip, cu 
pastrama, se aude un fel de „pleosc“... Ce se întîmplă?! 
Adversarul lui Marius nu-şi slăbește strînsoarea, dimpo- 
trivă, insistă. Filip mai dă o dată... Bărbosul muşcă din 
pastramă, dar în acelaşi timp întinde un picior... Filip 

geme şi se lungeşte la pămînt! Marius nu mai înţelege 
nimic. 

— Dă-mi drumul, ce faci ?! îi şopti el bărbosului. De 
ce dracu l-ai trîntit pe Filip, asta nu era în scenariu! 

Bărbosul tace, ţintuindu-l la pămînt. Cîţiva figuranţi 
se împiedică de ei, cad deasupra lor. Marius se zbate, 
vede printre mîinile şi capetele lor cum locul vizitiului 
e luat de altcineva, dar nu e „omul cu casca de argint“, 
ci un necunoscut care dă bice cailor! Pe Marius îl cu- 
prinde o bănuială, ceva nu e în regulă. „Tovarășu'.regi- 
zor ! Stanislas !* ţipă el, dar în hărmălaia asta nimeni 
nu-l ia în seamă. Fred Apostolescu ţintește, trage. Detu- 
nătura e foarte puternică, dar trăsura nu se opreşte. Fred 
ridică din umeri, introduce încă un cartuş orb, trage din 
nou. Trăsura însă dispare la capătul defileului. 

Marius recurse la singura soluţie : îl ciupi îngrozitor 
pe bărbos de coapsă. Acesta urlă, slăbind o clipă strin- 
soarea, de ajuns însă ca Marius să se elibereze. 

— Opriţi filmarea ! urlă el. Tezaurul a fost furat 
de-adevăratelea ! Toată lumea după mine! 

Şi sări în şaua lui Garoafă. 


Alergau de mult, fără să mai ţină seama de timp sau 
de oboseală. 

La început, Garoafă întorsese capul de cîteva ori, cu 
mirare, întrebîndu-și călăreţul : 

„Ce se întîmplă? E o treabă cuminte? Aşa ne-au 

învățat pe noi la manej? Tinere, posed o experienţă în- 
delungată, am turnat o grămadă de filme, dar niciodată 
n-am gonit în ritmul ăsta mai mult de un minut!“. 
„ — Acum e altceva, bătrine, îi şopti Marius, nu mai 
alergi ca actor, ci pur și simplu ca un armăsar de rînd, 
care-şi slujește stăpînul într-o misiune anevoioasă ! Scă- 
derea asta în grad te deranjează ? 

Garoaiă fornăi, lărgindu-și nările, ca să-și alimenteze 
din belşug plăminii : 

„Nici vorbă, tinere ! Rațiunea de a fi a seminţiei mele 
tocmai în asta constă ; să alergăm drăceșşte, îmboldiţi de 
călcîiele unui om care știe ce vrea. La naiba cu mega- 
foanele care, în timpul filmărilor, încep să urle : «<Opriţi, 

reluăm !» tocmai atunci cînd ai mai multă poftă de aler- 
gat! 'Ţine-te bine, am să galopez exact așa cum mi-au 
scris în cartea sîingelui nu ştiu cite generaţii de cai!“. 

Blîndul Garoafă galopa dezlănţuit, cu friul liber. Din 
cînd în cînd, Marius îi șoptea „Mai repede, foarte bine, 
insistă !* bătîndu-l uşor cu palmele pe grumazul jilav 
de sudoare. Băiatul nu se simţise niciodată atit de feri- 
cit. În ciuda situaţiei neobișnuite şi a posibilei primejdii, 
îi venea tot timpul să ridă. Ştia foarte bine că s-ar putea 
să iagă cam mototolit din toate întimplările astea, dar 
bucuria de a-și simţi trupul uşor şi puternic îl năucea: 

— H-huuuu! Hoţilooor, vă ajuuung! urlă el, încîn- 
tat. N-o să-mi scăpaţi ! 

Deodată, îl izbi senzaţia de linişte. Nimerise într-o 
vale podită cu pietre rotunde şi albe, prin mijlocul căreia 
pulsa vina piriului coborit din munţi. La miazăzi era 
străjuită de fagi puternici, la miazănoapte, începeau pă- 
durea de brad şi piciorul muntelui. Un drum îngust, 
aproape o potecă, urca şerpuind printre bolovani enormi. 

— Pe-acolo au luat-o. Încă puţin, Garoafă, încă pu- 
țin! se rugă el de calul care, ostenit, cu botul plin de 
spumă, începuse să se poticnească. 

Trecură lesne piriul, apa nu-i ajungea lui Garoafă 
decit pină la genunchi, şi se avîntară pe potecă. 

— A! exclamă Marius, ridicîndu-se în şa. lată-i! 

La mai puţin de o sută de metri înaintea lui goneau, 
la intervale destul de mari, doi călăreţi, străbătînd o zonă 
fără vegetaţie. Unul avea, de-a curmezișul şeii, o cutie 
lungă dreptunghiulară, caseta de protecţie a „sabiei de 
aur“. Marius nu reuși să-l recunoască decit pe cel mai 
apropiat dintre ei : umerii aceia voinici şi coama căruntă 
nu puteau aparţine decit unui singur om. Era Jaguarul. 
„V-am văzut! Știu cine sînteţi! urlă Marius. Stai, Ja- 
guarule ! Degeaba fugi !“. 

Cei doi călăreţi traversară luminişul, pierzîndu-se în 
pădure. Deodată, se auzi o huruială ca de avalanșă. Tră- 
sura, fără cai, venea nebuneşte la vale. 

— Garoafă ! strigă Marius, înspăimintat, smucind 
frîul. Întoarce-te ! Ne striveşte ! 

Dar Garoafă, epuizat şi pe deasupra pus să alerge la 
vale, abia se mișca. Marius îl lovi nebuneşte cu latul 

sabiei, privind cum trăsura, dîindu-se peste cap, se apro- 
pia vertiginos, pierzind ici o roată, dincolo o portieră. 

— Ne face praf drăcovenia ! urlă Marius. 

Deodată, o mînă energică îl înhăţă pe Garoafă de lingă 
zăbală şi-l trase în spaţiul strîmt dintre doi bolovani, exact 
în clipa cînd, într-un nor de praf, de pietre și de aşchii de 
lemn, trăsura trecea pe lingă ei. 

... Marius, care se şi văzuse strivit, făcut una cu pă- 
mintul, deschise încetișor ochii. Bolovanii, copacii, gru- 
mazul lui Garoafă îi jucau în faţa ochilor. Cît despre cel 
care-l salvase... Privindu-l, Marius avu întîi un senti- 
ment de uluială, căruia însă îi luă locul imediat unul de 
ciudă şi de umilinţă. Era Tiberică Adamescu. 

— Noroe, bombăni Marius, descălecind. Peste tot dau 
de tine! Ce naiba faci aici ? 

— Mai nimic. Stau. Aştept pină apare cite un isteţ 
în pericol de a fi făcut una cu pămintul şi-l salvez. 

Marius pufni nervos şi, smulgind un mănunchi de 
iarbă, începu să şteargă grumazul lui Garoafă. 

— Şi altceva ? Cu ce te mai ocupi? zise el, morocă- 
nos. Te asigur că în secolul ăsta, n-o să mai fie pe-aici 
nici o trăsură care să cadă în capul cuiva ! 

— Între timp, zise Tiberică, duc o existenţă splen- 
didă în aer liber. Poate că ai avut dreptate cînd ai spus 
că mai bine aş face să-mi văd de treburile mele. Cred 
că am și găsit ceva destul de interesant prin partea lo- 
cului. 

— Vreo cască medievală ? mirii Marius. Vezi să nu 
fie un ceaun, căzut din samarul unui măgar de la stină. 

— Nu, zise Tiberică, liniștit. E altceva. Dacă ai să 
fii cuminte, poate am să-ţi spun că e vorba de nişte foarte 
drăguțe subterane, din care una iese exact de cealaltă 
parte a muntelui ! Presupun că în secolul 16... 

Marius îl înșfăcă de umeri: 

— Ascultă, tu vorbeşti serios?! 

— Mă rog, ar putea data şi din prima jumătate a se- 
colului 17, dar... 

— Lasă precizările. Subterana asta nu-i o glumă ? 

— De loc. Să-ţi explic... 

Pe deasupra lor trecu, zburînd foarte jos, elicopterul. 

În cabină se afla şi Stanislas. Marius îi făcu semne, ară- 
tindu-i direcţia în care dispăruseră bandiții. Dinspre riu 
se auzeau tropote de cai şi strigăte : „Marius, unde eşti ? 
Așteaptă-ne !“. În curînd, Palaghiţă, Filip, Fred şi Prin- 
țesă apărură foarte alarmați. 

— Haideţi, haideţi ! îi zori Marius. Să nu pierdem 
timpul. Consilierul meu, Tiberică, are cuvintul. Vă invit 
să-l ascultați cu cea mai mare atenţie. 

— Atunci, să mergem ! spuse Tiberică. Discutăm la 
faţa locului. Va trebui să urcăm cîţiva paşi. 

Cei cîțiva paşi se dovediră a fi de fapt cîteva sute, 
dar băieţii urcară fără proteste, atraşi de mirajul desco- 
peririi lui Tiberică. Abundau exclamaţiile de bună dis- 
poziție : „Subteranul...“. „Le-o luăm bandiţilor îna- 
inte. ..“. „Pe chestia asta ar trebui să turnăm un film 
nou“. Tiberică Adamescu încuviinţă, strălucind de bucu- 
rie, şi la un moment dat trase această concluzie : „Nu tre- 
buie să vă miraţi. Din moment ce am intrat eu în joc, 
e normal ca unele lucruri să se schimbe“. 

— O, zei, care din voi se amuză făcînd nişte firi ino- 
cente să intre în jocul acesta? De atita umblet haihui, 
picioarele încep să mă doară, dar jur că-n curind nu ăsta 
va fi necazul cel mare! 

— Are dreptate, spuse cu îngrijorare Filip. Propun 
să ne întoarcem în tabără. Am făcut tot ce ne-a stat în 
putinţă, dar, vorba lui Palaghiţă, care știe el ce spune, 
situaţia s-a complicat, sîntem depăşiţi de importanţa lu- 
crurilor, de ce să riscăm ? Hai, Palaghiţă, dă comanda de 
întoarcere. 

— Eu n-am spus nimic din tot ce ai afirmat tu, bom- 
băni Palaghiţă. Mă refeream doar la aspectul ilogic al 
împrejurării. - 

— Păi tocmai. Din moment ce recunoșşti că nu e logic 
ce facem, de ce să mai insistăm ? 

— Nu e logic, dar e estetic! mirii Palaghiţă. Crezînd 
că mă situez pe aceeaşi poziţie cu tine, faci o gravă eroare 
de fond. Pe scurt, în timp ce pe mine lucrurile mă neli- 
niştesc din punct de vedere filozofic, ţie pur şi simplu 
ţi-e frică. Observi nuanţa ? 

— Dacă începi aşa... bombăni Filip. Care nuanţă? 

Se apropiau de un perete, ale cărui grăunţe de cuarţ 
străluceau în bătaia soarelui. 

— Ei, Tiberică, încă n-am ajuns în secolul 16? zise 
Marius, posomorît. De cînd tot mergem, îmi vine să cred 
că am trecut şi de căderea Bizanțului. 

— Priviţi ! zise emoţionat Adamescu. Acolo! 

La baza peretelui creştea un tufăriş des, prin care, 
dacă priveai cu atenţie, puteai observa o pată întune- 
coasă. 

— Cu caii ce facem ? zise Fred Apostolescu. 

— Deocamdată, îi priponim aici, hotări Marius. De 
altfel nici noi nu trebuie să intrăm cu toţii. Să rămînă 
cineva, pentru orice eventualitate. Ce zici, Prinţesă ? 

— De ce tocmai eu? se supără acesta. 

— Pentru că, în afară de mine, numai tu ştii totul, 
zise Marius. 

— Crezi că e o plăcere să rămîn singur aici... 

Filip oită dispreţuitor : 

— Nu stai prea bine cu nervii. În fine, dacă nu se 
poate altfel, am să rămîn și eu cu tine. Eşti mulţumit? 

— Ce spirit de sacrificiu are ăsta! bombăni Marius. 
Bine, rămîneţi voi amindoi. La nevoie, ştiţi ce aveţi de 
povestit dacă ni se întimplă ceva. 

Marius desprinse de şaua lui Garoafă colacul de friîn- 
ghie groasă, petrecîndu-și-l pe umăr. În munţi, o fringhie 
prinde bine. 

Intrară cu precauţie în tufăriş, fiecăruia îi era teamă 
dar toţi păreau foarte curajoși. Pata întunecoasă se do- 
vedi a fi doar capătul unei trecători foarte înguste, dea- 
supra căreia brazii aproape își uneau crengile. 

— Pe unde se intră în subterană ? întrebă Marius. 

— Păi am şi intrat, zise Tiberică. 

— Nu înțeleg... 

— Asta e subterana ! 

— Asta e sub...?! zise Marius, năucit. Ti-be-ri-că, 
asta e o trecătoare, tu ai vorbit de o subterană, vezi dic- 
ționarul. Subterană — cale de acces pe sub pămînt, să- 
pată de mina omului. 

— E trecătoare... dar seamănă cu o subterană! zise 
șovăitor Tiberică. De ce te legi de cuvinte? Subterană 

i-am zis eu, fiindcă sună mai frumos, mai enigmatic. În 
orice roman de aventuri se găsește cite o subterană. 

— În cazul ăsta, lecturile tale nu sînt de invidiat. 

Deznădăjduit, Marius se lăsă să cadă în şezut, inert, 
ca un sac cu făină. 

— Uite după cine mă iau, uite în cine îmi pusesem 
toate speranţele ! 

— Protestez ! se supără Tiberică. Nu e subterană, de 
acord, dar priviţi bine în jurul vostru, ignoranţilor ! 

Începu să se deplaseze rapid în toate părţile, arătînd 
pereţii trecătorii, ricîind pietrele cu unghia, scormonind 
pe jos cu viriul ghetei. 

— Deschide ochii, Marius, nu-i o trecătoare obiş- 
nuită! E săpată de mina omului, iubitorule de dicțio- 
nare ! Priveşte verticalitatea pezeţilor, urmele unelte- 
lor — tiîrnăcoape şi scoabe din vechime — orientarea 
traseului după rocile de calcar, fiindcă sint cele mai moi, 
deci mai uşor de săpat! 

— O exploatare minieră ? 

— Nu. Pur şi simplu, un drum secret, practicat în 
vederea anumitor scopuri. Evul mediu, pericole, năvăliri, 
bejenii — sau poate că de la lecţiile astea aţi lipsit? Cel 
mai hazliu este faptul că tocmai voi jucaţi într-un film 
istoric. | 

— Bine, zise Marius, am asistat la o strălucită demon- 
strație, dar acum ce facem, Tiberică ? Vreau să spun, 
trecătoarea asta duce totuși undeva ? 

— Exact acolo unde v-am spus, zise ursuz Tiberică. 
De cealaltă parte a muntelui. 

— Atunci să ne grăbim. E revoltător cît ne-am lungit 
la vorbă. 

— Nu-i nici o grabă, spuse Tiberică. Pe creastă e cale 
de două ore, noi însă n-o să facem decit zece minute. În 
drum o să vă mai arăt ceva... 

Străbăteau trecătoarea în şir indian, şi Marius se gin- 
dea, amuzat, la faptul că, după patru secole, acest drum 
era din nou străbătut de oameni cu cămăși de zale. Nu- 
mai Tiberică era în ţinuta secelului 20, şi încă cea mai 
modernă, cu pantaloni de pînză aspră, plini de tigheluri 
și de buzunare ultra practice. „El e omul de azi, savan- 

tul care descoperă trecutul, din care fac parte eu, cu 
Palaghiţă şi Fred Apostolescu“. 

— Priviţi |! zise Tiberică. 

Lui Marius nu-i venea să creadă : caleașca, pe care o 
știa zdrobită la citeva sute de metri în vale, era acum 
aici, în faţa lor, sau mai bine-zis resturile ei: o roată, 
oiştea, niște spiţe... 

— Nu se poate! Cine şi cînd le-a adus aici? 

— Ai avut exact reacţia pe care o aşteptam, spuse 
Tiberică, solemn. Dar nu e aceeași caleașcă. 

— Imposibil ! 

Tiberică ridică o spiță, o ricii cu unghia. Lemnul se 
rupea cu uşurinţă în așchii brune. 

— E putred. După patru secole, cred şi eu. Imediat 
ce terminăm cu hoţii ăia, o să vă rog să mă ajutaţi să 
transportăm lucrurile astea. Vă daţi seama ce valoare 
științifică au ? 

Atunci văzură că, făcute aproape una cu pămintul din 
pricina ploilor şi a prafului, ici-colo zăceau o şa, o ploscă 
de lemn îmbrăcată în postav, un pinten, o centură. Tibe- 
rică culese cu grijă un obiect îngust şi lunguieţ, proba- 
bil din metal. 

— E o teacă. 

— Dar ce teacă! Are aproape doi metri! exclamă 
Marius. Sabia care a stat în teaca asta trebuie să fi fost 
grozavă. 

Tiberică îndepărtă cu lama briceagului praful și no- 
roiul de pe o porţiune a tecii. leşiră la iveală incrustaţii 
complicate, stelele şi soarele, capete de bour. 

— Le-aţi mai văzut undeva ? zise el cu o blindeţe 
plină de superioritate. 

— Unde să le vedem, nu... Ba da! urlă Marius. Sint 
identice cu incrustaţiile de pe miînerul sabiei de aur! 

Ochii i se micşorară, ca şi cum voia să-şi ascută pri- 
virile, spre a-şi vedea cît mai bine ipoteza, înainte de a 
o exprima : 

— Asta înseamnă... să spun, sau să nu spun? 

Şi reluă, rar cu pauze între cuvinte, ca şi cum le-ar 
îi cercetat îndelung, să se convingă că se poate bizui 


pe ele: 

— Asta înseamnă că teaca aparţine sabiei din tezaur ! 
De ce n-am presupune că, acum nu ştiu cîte sute de ani, 
aici a avut loc o luptă între garda cea de demult a tezau- 
rului şi nişte inamici ? Palaghiţă, Fred, Tiberică, acum e 
rîndul nostru să-l salvăm ! Cercul s-a închis din nou. 

— Noroc că Filip nu-i aici, rise Palaghiţă. 

— De ce? 

— El ar fi întrebat numaidecit: „Care cerc ?*. 


Trecătoarea răspundea într-o vale adiîncă, de cealaltă 
parte a muntelui. Trepte săpate în piatră şi ascunse de 
brăduţi şi jnepi te ajutau să urci, aproape neobservat, pe 
versantul următor. Dar pentru cei care foloseau drumul 
obișnuit, adică poteca pe care apucaseră Jaguarul şi înso- 
țitorul său, valea era o prăpastie; nu putea fi trecută 
decit pe un fel de punte alcătuită din îringhii şi din 
iuştei de crengi necojite. Cind Marius şi prietenii lui se 
găsiră de cealaltă parte a văii văzură cum, în urmă, &pă- 
reau cei doi călăreţi. 

— Curios, spuse el, privind cu atenţie. Nu s-ar putea 
spune că între ei domneşte o armonie perfectă ! 

Într-adevăr, călăreţii se apropiau unul de altul sau 
se evitau într-un mod care era departe de armonie. După 
gesturile lor era limpede că se ceartă şi chiar încearcă să 
se lovească reciproc. Brusc, unul din ei își îndemnă calul 
în josul pantei, spre punte. De-a curmezișul șşeii avea 
binecunoscuta casetă dreptunghiulară. 

— E nebun! mirii Fred. Vrea să treacă puntea cu cal 
cu tot. Vom vedea capete sparte. 

Dar nu se întimplă așa. Calul, făcind o echilibristică 
formidabilă, străbătea puntea încet, dar sigur. În urmă, 
Jaguarul gesticula ameninţător. 

Ochii lui Marius se făcură mari, foarte mari. 

— Copii, zise el, am halucinaţii ? 

Călărețul era Geo Blondul. El le făcu un şir de semne 
liniştitoare, arătînd calul, puntea și pachetul, adică să nu 
fie deranjat, dacă-l lasă în pace rezolvă el cu bine toate 
problemele. 

— Mi-e greu să mă dezmeticesc! murmură Marius. 
De unde a răsărit Geo? Astăzi e ziua surprizelor. 

Încet-încet, curajosul călăreț se apropia de ei. Încă 
zece pași, încă cinci, încă trei. Marius şi Fred se aplecară 
pentru a prinde calul de căpăstru. 

— Uf! făcu Geo, cînd se văzu ajuns la liman. Noroc, 
băieţi. Ce întilnire plăcută! 

— Geo, trebuie să ne dai nişte explicaţii! spuse Ma- 
rius, neliniștit. 

Blondul îşi şterse cu mineca fruntea brobonită de 
sudoare. 

— Imediat, zise el, şi-şi înfipse călciiele în burta ca- 
lului. Sinteţi proşti, asta-i tot ce pot să vă spun! 

Și dispăru în galop, rizind ca de-o glumă reuşită. 

Marius se făcu viînăt de ciudă. Avea sentimentul cel 
mai neplăcut, acela de a se şti tras pe sfoară în mod gro- 
solan. Jaguarul renunţase la cal şi străbătea pedestru 
puntea. 

— Palaghiţă, Fred, îl las în seama voastră. Legaţi-l, 
faceţi ce ştiţi, dar să nu-l scăpaţi. Cu Geo cred că am să 
rezolv eu. 


Blondul se depărtase binişor, avînd spor la fugă, dar 
porţiunea orizontală a potecii se isprăvise. Începea urcu- 
şul. Marius alerga cum nu alergase niciodată în viaţa lui ; 
dacă ar fi alergat aşa cu citeva zile mai înainte, n-ar fi 
trebuit să-l dubleze Fred. Distanţa dintre el şi Geo începu 
să se micşoreze vizibil, calul nu ştia să urce sau poate 
că Blondul nu se pricepea să-l îmboldească. 

— Idiotule, prostule, cară-te, că e de rău! urlă Geo, 
agitind pumnul spre Marius. 

— O să te bat! striga Marius. Degeaba fugi! O să 
te bat urît de tot! 

Trăsese sabia din teacă. Avea tăișul tocit şi virful 
protejat de o bilă, dar era un obiect solid, din metal, care 
putea servi foarte bine și ca bită. Marius îşi imagina cu 
plăcere cum o să-l altoiască pe Geo. 

Îi mai despărţea vreo cincizeci de metri, şi cam tot 
atit ii rămăsese lui Geo pină la cota cea mai înaltă a po- 
tecii. Urma din nou o porţiune orizontală. Dacă ajungea 
cu bine acolo, i-ar fi suriîs șanse noi. Marius forţă ritmul. 
Fiecare pas îi zguduia stomacul, Geo ajunsese în capul 

pantei şi, de acolo, îşi îngădui să-i facă lui Marius un 
semn jignitor. Dar nu calculase prea bine lucrurile, uitase 
că un cal merge mai anevoie la coboriş decit la urcuş, 
așa încît urmăritorul, profitind de această situaţie, se 
apropia urlînd de entuziasm și învirtind ameninţător sa- 
bia pe deasupra capului. 

Dar o rădăcină vinoasă se împotrivi, prinzindu-i vir- 
ful piciorului. Împins de greutatea propriului său avînt, 
Marius căzu cum e mai rău: în cap. Abia avu timp să 
se răsucească pentru a primi lateral lovitura cu stînca. 
Umărul stîng şi piciorul îi amorţiră. Se ridică necăjit şi 
furios. Geo se depărta. Surprizele însă nu se terminaseră. 
Dindărătul unui brăduţ sărăcăcios, cu ace ruginii, apăru 
o siluetă foarte cunoscută. Era domnul Mirea — „Cum 
naiba o fi ajuns aici !* — dar un domn Mirea surprinză- 
tor de sprinten şi de decis. Riscînd să fie răsturnat, stri- 
vit de copitele calului, făcu un salt impresionant şi se 
agăță de casetă. Geo, la rîndul lui, îl prinse de guler pe 
agresor. Calul încetinise, neînţelegind ce se întîmplă. Că- 
lăreţul și atacatorul se luptau dezordonat, primul avînd 
în plus preocuparea de a stăpini şi calul, iar al doilea de 
a nu cădea sub copite. În cele din urmă, amindoi, cu 
prețiosul obiect cu tot, se prăbușşiră, iar calul, eliberat, 
își văzu de drum. 

Mai sprinten, Geo îi puse o piedică domnului Mirea, 
apucă paloşul de aur — în timpul încăierării, caseta se 
distrusese — și, făcînd eforturi vizibile, se repezi în pă- 
dure. Domnul Mirea, zgiriat pe obraji, alergă după el. La 
o sută de metri în urmă, venea şșchiopătind Marius, uluit 
de scena la care asistase şi întrebîndu-se dacă nu cumva 
piciorul îi e rupt. Se tîrî așa multă vreme, 20—30 de 
minute. Auzi din urmă paşi grăbiţi. Jaguarul, cu cămaşa 
sfișiată, trecu în fugă pe lîngă el. Marius încercă să-l pla- 
cheze ca la rugbi, dar nu reuşi şi, de necaz, îi dădură 
lacrimile. 

— Rămii aici, acum n-am timp să-ţi explic! strigă 
Jaguarul. 

„Va să zică, Fred şi Palaghiţă n-au putut să-l ţină. 
De nu le-ar fi făcut ceva rău !“. Sprijinindu-se în sabie, 
își continuă furios drumul. Acum n-ar mai îi cedat pen- 

tru nimic în lume. Gindul că lui Fred şi lui Palaghiţă li 
s-ar fi putut întimpla vreo nenorocire din pricina Jagua- 
rului îl transformase într-o fiinţă dornică de luptă crîn- 
cenă. 


Dădu peste cei trei într-o poieniţă de pe care se ve- 
deau, pină la orizont, virfuri şi platouri stîncoase sau 
împădurite. Un aer curat, răşinos răcorea frunţile înfier- 
bintate. Mirea, Geo şi Jaguarul se agitau într-o încăie- 
rare caraghioasă, deoarece fiecare se bătea cu ceilalţi doi. 
Paloșul de aur sclipea indiferent în iarbă. 

— Staţi aşa ! strigă furios Marius, deşi era slabă nă- 
dejde ca trei bărbaţi să „stea așa“ de spaima unui băiat 
mort de oboseală și pe deasupra cu un picior aproape 
rupt. 

Încăierarea continuă, grupul deplasindu-se spre margi- 
nea dinspre vest a platoului. Geo își făcuse probabil o 
socoteală, să arunce paloșul în rîpă şi pe urmă, profitînd 
de sprinteneala vîrstei, să se rostogolească după el. Chiar 
așa procedă ; acroşă cu viîriul piciorului centura lată de 
piele a tecii și, în timp ce îşi dirija lucrul braţelor împo- 
triva celor doi, proiectă paloşul în vid. Toţi trei alergară 
să vadă isprava și, ca să nu cadă dincolo, plonjară pe 
burtă în iarbă. Geo greşise din nou: nu era o simplă 
ripă, ci aproape o prăpastie, şi în adincul ei nu se vedea 
nici iarbă, nici stîncă, ci o zonă fluidă, de nămol, mlaş- 
tină iscată de cine ştie ce izvoare subterane. „Asta mai 
lipsea“, şopti disperat Jaguarul. Marius îşi făcu loc, să 
vadă isprava. Piciorul îl durea din ce în ce mai rău. 
„Libia sau peroneul ? Sau amîndouă ?* se întreba el, spe- 
riat și amărit. O dublă fractură însemna ghips, cîrje şi 
aminarea filmărilor. 

— S-a terminat, oftă „multiprofesorul“. Nefericiţilor, 
o să plătiți pentru asta. 

Deodată, privirile îi căzură asupra colacului de frîn- 
ghie de pe umărul lui Marius. 

— Mai avem o şansă. Marius, desfășoară îrînghia! O 
să încerc să cobor, poate-l apuc înainte de a se scufunda. 
Centura aia e destul de lată ca să-l menţină un timp la 
suprafață. 

— Vreţi să faceţi pe alpinistul ? bombăni Marius. Și 
pe urmă s-o întindeţi cu paloşul ? Nu vă dau nici o friîn- 
ghie. 

Jos, la 15 metri sub ei, legendarul paloş dispărea încet, 
ca un leneș peşte auriu, în noroiul verzui, acoperit de 
bășici care semănau a ochi de broască. 

Jaguarul, domnul Mirea şi Geo Blondul făcură cîte 
un pas înainte, spre Marius. El se retrase fără teamă, 
plimbiînd lama sabiei în plan orizontal, cu vîriul spre 
piepturile lor. 

— Băiete, tună Jaguarul, eşti în toate minţile? Nă- 
molul e capricios, nu poţi să știi ce sorburi clocotesc în 
adincul lui ; s-ar putea ca paloşul ăsta unic să dispară 
pentru totdeauna. Dă-mi frînghia ! 

— Nu-l asculta ! zise Geo. Eu trebuie să cobor, mie o 
să-mi dai fringhia, nu-i aşa? Nu te lua după pungaşii 
ăştia bătrîni. 

— Există şi pungași în floarea virstei, și manglitori 
mai tineri, ba chiar şi escroci mititei de tot, răspunse 
Marius. Nu mai sînt sigur de nimic. 

Geo scuipă furios şi se întoarse spre cei doi: 

— Eu propun să facem un armistițiu. Trebuie să fim 
uniţi. Sărim pe el toţi. Întii îi luăm frînghia şi pe urmă... 
ne socotim între noi! : 

Marius privea printre gene iarba măruntă și deasă de 
sub picioarele lui. Delicata seminţie a narciselor unduia 
ușor în vint. Marius nu dorea decit să fie lăsat în pace, 
ca să se poată lungi în iarbă. Răsuci virful sabiei în mina 
stingă, ca să-i scoată sfera de protecţie. Era însă bine 
lipită. În cele din urmă reuşi s-o tragă cu dinţii. Virful 
nu era cine ştie ce ascuţit, prezenta o secţiune de aproape 
un milimetru pătrat, dar putea deveni destul de primej- 
dios într-o mînă experimentată, și Marius nu întîrzie să-i 
prevină : 

— Dacă o să săriţi toţi pe mine, doi dintre dumnea- 
voastră or să se aleagă cu cîte o gaură uriţică de tot. Și 
vă spun şi unde : în obraz. Dar pentru că astăzi nu prea 
sint în formă, s-ar putea să nimeresc şi prin regiuni mai 
delicate, de exemplu în ochi. 

CAPITOLUL ĂX 


Plesni energic aerul cu lama de oţel. Şuieratul acela 
nu fu de natură să le sporească vitejia. Ştiau prea bine 
că Marius are incomodul obicei de a nimeri exact acolo 
unde dorea. 

Domnul Mirea îşi încrucişă împăciuitor braţele pe 
piept. Chelia îi strălucea pașnică în soare. 

— Eşti foarte bănuitor, şi eu, personal, îți dau drep- 
tate. Ar trebui însă să te giîndeşti că dacă paloşul dispare, 
vei avea de dat și dumneata socoteală. 

— Un mic şantaj pe-un picior de plai ? spuse Marius, 
arătind cu mina pitoreştile împrejurimi. 

— Un mic sfat, preciză domnul Mirea. În fond, cu ce 
vei dovedi faptul că n-ai putut avea încredere în noi? 
Dragul meu, ascultă-mă bine! S-ar putea ca lucrurile să 
se întoarcă împotriva dumitale. Miine, cineva o să ducă 
degetul la timplă și o să exclame: „la staţi, nu cumva 
chiar el, Marius, îşi pusese în gind să-și însuşească pre- 
țiosul obiect ? Cu siguranţă că l-a lăsat să dispară de ne- 
caz că nu-l poate păstra numai pentru el“. 

Marius se strimbă de durere: 

— S-ar putea pune şi alte întrebări: „Ce-aţi căutat 
acolo dumneavoastră, cei trei şmecheri ? Culegeaţi flori 
în poieniţă ? N-aţi văzut indicatoarele pe care scria: 
„Monument al naturii. Nu atingeți florile ! 2% 

— Ba da, şi am respectat întru totul indicaţia, tova- 
răşe procurar. Noi trei eram acolo pentru că îl văzusem 
pe Marius dispărind în pădure cu paloşul şi am socotit 
că e de datoria noastră să-l urmărim. 

— Şi tovarășul procuror, înduioșat de această probă 
de devotament, o să vă sărute, spuse Marius. În cinstea 
dumneavoastră, grefierul va compune un imn pe care 

toţi salariaţii tribunalului se vor grăbi să-l cînte în cor! 

— Eşti un om foarte tare de vreme ce reușești să faci 
haz în astfel de împrejurări. Acum te rog să mă asculţi 
foarte atent. Dacă vrei să salvezi comoara, trebuie să rişti. 
Adică, din noi trei să-l alegi pe unul în care să ai în- 
credere, şi pe acela să-l lași să coboare. 

— Este exact problema căreia, de zece minute, îi 
dedic toate posibilităţile mele cerebrale. Mărturisesc că 
ele sînt foarte modeste ; nici nu ştiu care din dumnea- 
voastră e cel mai puţin hoț. 

— Bine, spuse domnul Mirea, atunci am să-ți spun 
ceva care o să te intereseze. Ai cumva o lanternă la 
tine ? 

— Poate că da. Vi se pare prea întuneric? 

— Te rog s-o scoţi şi s-o deschizi Uită-te în inte- 
riorul cilindrului. 

— Trebuie neapărat ? 

— Neapărat. 

Marius se strădui să efectueze toată această opera- 
țiune slujindu-se numai de mina stingă. În interiorul 
tubului argintiu se afla un nume zgiriat pe tablă: 
„N. Mirea“. 

— Asta înseamnă că dumneavoastră mi-aţi dat lan- 
terna în seara balului, cînd s-a stins lumina? 

— Da! spuse domnul Mirea. Eu am fost cel care 
ţi-a dat lanterna. Mă bucur că ţi-ai amintit. Datorită 
mie ai scăpat cu pielea întreagă şi ai ajuns la timp la 
castel. 

— Zău că era să mă facă tăiţei matahala aia! excla- 
mă Marius retrăind, pentru o clipă, cu spaimă şi dez- 
gust, episodul. Păi în cazul ăsta mi-aţi fost de mare 
ajutor, vă mulţumesc. Aţi salvat tezaurul! 

— În cazul ăsta, zise calm domnul Mirea, dă-mi 
fringhia să cobor. 

— Nu! se agită Geo Blondul. Marius, ești un prost 
dacă îl crezi! Acest chelos vorbăreţ e cel mai al naibii 
șef de bandă. Dacă-l scuturi niţel, curg şustele din el 
ca nucile din pom! 


— Urit vorbeşti! spuse dispreţuitor domnul Mirea. 
Ce-o să se aleagă din tine, băiețaş? 

— Dacă numai vocabularul meu te supără, o să vor- 
besc altfel, mai cu ştaif. Marius, în faţa ta se găsește o 
adevărată eminenţă a sustragerii lucrurilor străine, 
printre care şi un anumit tablou din casa lui Gigi Fene- 
şan ! Metoda excelenţei sale e foarte productivă şi pre- 
zintă un remarcabil coeficient de siguranţă! Această 
metodă se bazează pe... 

— Isprăveşte ! exclamă domnul Mirea, cu un glas 
pe care Marius i-l auzise pentru întiia oară: us” t, dur, 
ameninţător. Taci ! 

— ... principiul utilizării la maximum a proştilor, 
găgăuțţilor şi îngîmfaţilor ! continuă voios Geo Blondul. 
Cu metoda asta, dacă trăieşti o mie de ani, o mie de 
ani tot furi şi nu te prinde nimeni ! 

Marius fluieră a pagubă, adresînd priviri întrebă- 
toare Jaguarului. Arătosul profesor dădu cu tristeţe din 
cap. 

— Poţi să-i crezi pe amindoi. 

— De unde să ştiu că nu joacă şi ei în regia dumi- 
tale ? 

— Am impresia, spuse nemulțumit Jaguarul, că po- 
sezi un amor propriu din cale-afară de exagerat. Încep 
să cred că te preocupă mai puţin soarta acelui nepre- 
ţuit obiect istoric, paloșul de aur, şi mai mult dorinţa de 
a nu fi păcălit. 

Doar miînerul şi garda se mai zăreau. Fără ajutorul 
centurii late, care juca rolul unui colac de salvare, la- 
ma grea, de aur, s-ar fi scufundat de mult. 

— Aţi ghicit, zise Marius. Mai bine las podoaba aia 
să dispară decit să ştiu că m-aţi înşelat din nou. 

Jaguarul întinse mîna. 

— Ce fel de viață o să duci cu ideea asta fixă că 
toți oamenii sînt niște ticăloşi ? Încearcă şi dumneata 
o dată să fii mai încrezător. Fă prima experienţă cu 
mine, poate că n-o să te dezamăgesc. Îmi dai afurisita 
aia de îfringhie ? 

Cuvintele „multiproiesorului“* fuseseră rostite cu cea 
mai mare sinceritate. Marius se întrebă dacă, într-ade- 
văr, nu este cazul să riște. Dar perspectiva unui nou eşec 
continua să-l rețină. Jaguarul îl privi înciudat, apoi ridi- 


219 


că din umeri şi se apropie de marginea platoului. Aici 
îngenunche cu spatele spre trecătoare și, mişcindu-se 
prudent, îşi lăsă picioarele în gol, apoi tot trupul. Răma- 
se citeva clipe suspendat, cu miinile încleștate de colţu- 
rile stîncoase. Marius îl privi întrebător. 

— Urează-mi noroc, spuse Jaguarul, cu obrajii con- 
gestionaţi. 

— Vreţi să plonjaţi ? Sînt 15 metri! spuse Marius, 
uluit. N-o să scăpațţi cu viaţă, vă asigur. 

— Citeşte ziarele din 1935, zise Jaguarul. Atunci 
mi-am căpătat porecla de Jaguar. Săream de la 30 de 
metri. 

Degetele lui încleștate de muchia stincoasă se albi- 
seră de efort. Dedesubt, ochii de broască ai noroiului îl 
priveau indiferenți. Jaguarul își imagiră cu groază clipa 
scufundării în pasta verzuie, a cărei grosime n-o Ccunoș- 
tea. Oftind, îşi încordă toţi muşchii şi se săltă înapoi, 
cu burta pe iarbă. 

— Sînt bătrîn, oftă el, ruşinat, şi mi-e şi frică. Altă- 
dată aș fi sărit fără să mai stau pe gînduri. 

Marius, ţinînd cu mîna dreaptă sabia îndreptată pru- 
dent spre ceilalți, îl trase cu stinga de subsuoară. Bătri- 
nul acrobat, cu obrajii zgiriaţi şi asudaţi, se ridică ane- 
voie în picioare. 

— Cariera mea se încheie în această clipă. Regret că 
n-a fost un final onorabil. 

Paloșul dispăruse. La suprafaţă se mai zărea, ca epi- 
derma unui animal al mlaştinilor, o fîşie din centura de 
piele. 

— Voi, însă, se adresă Jaguarul domnului Mirea şi 
lui Geo, veţi merge cu mine chiar acum să relataţi au- 
torităţilor toate ticăloșiile voastre. 

— Presupun că în cazul ăsta știi la ce te expui, zise 
domnul Mirea, îngrijorat. Îţi va fi foarte greu să dove- 
deşti că n-ai avut nici un amestec în toate astea. 

Tăcu o clipă, după care reluă cu glas spart de furie 
și amărăciune : 

— Numai băiențandrul ăsta e de vină. Dacă m-ar îi 
ascultat, dacă mi-ar îi dat la timp îrînghia să cobor, 
paloșul era acum salvat şi toată lumea, mulţumită. 

— Care lume ? se necăji Marius. Lumea hoţilor, păi 
sigur. 

— Încă n-ai înţeles, prostănacule ? Am făcut multe 
afaceri fructuoase, tot eu am luat şi tabloul, dar tezau- 
rul nu voiam să-l sustrag, ci, dimpotrivă, să-l protejez. 
Ştiam că inconştientul de Geo pusese ochii pe el, şi anu- 
mite interese mi-au dictat să vin aici special ca să-l 
împiedic ! Pe tine de ce crezi că te-am ajutat? Fiindcă 
aveam amindoi un interes comun: acela ca nimeni să 
nu se atingă de tezaur. 

—- Invidia, moşulică ! bombăni Geo. Ţi-era necaz că 
s-ar putea să dau o lovitură mai babană decit tot ce ai 
făcut dumneata pînă acum. 

Domnul Mirea își trecu batista peste craniul umed de 
sudoare. 

— Să invidiez un pungaş de rînd ca tine? N-o să 
meriţi niciodată cinstea asta. 

Marius îl privi ţintă pe Geo: 

— Blondule, omul ăsta are dreptate ? 

Geo își feri privirile. Se strîimbă, indispus: 

— Are dreptate. Dar să ştii, nici eu nu-mi dau sea- 
ma cum am ajuns la ideea să fur paloşul de aur. Am 
vrut doar să arăt că sint în stare. 

— Vai de tine, Blondule. 

— A fost ca un fel de nebunie. În orice caz, mîine 
dimineaţă le aduceam înapoi. Dar degeaba îţi spun ţie 
toate astea, sînt sigur că nu mă crezi; și chiar dacă 
m-ai crede, asta n-ar schimba cu nimic situaţia. 

Ochii i se umplură de lacrimi. 

— Să nu crezi că pling! zise el, nervos. Ştii foarte 
bine că așa îmi vine mie cîteodată, chiar şi atunci cînd 
sint vesel. 

Un zgomot foarte asemănător cu un nechezat, şi care 
era chiar un nechezat, se auzi din trecătoare, o dată cu 
un tropot nehotărit. 

— Garoafă ! strigă Marius. Uitind de picior, începu 
să ţopăie. Chipul i se boţi de durere. 

Blindul armăsar, apărut nu se ştie prin ce minune, 
tropăia cu precauţie pe cărarea strimtă. „Hei, Garoafă ! 
Garofiţă !“ urlă Marius, încîntat, şi ceilalţi se întrebau 

nedumeriţi ce-l apucase. „E rîndul tău, bătrine!“. Ca- 
lul încremeni, cu urechile ciulite. Ridicînd capul, bătu 
pămîntul cu copitele din faţă, în semn că-şi recunoaște 
stăpinul. Marius agită sabia și lansă replicile din sec- 
venţa în care, duelînd cu trei inamici, trebuia să-i strige 
calului, rămas mai departe: „Nu-mi purta de grijă! 
Loveşte-i cu copitele tale de argint pe duşmani, apucă 
în dinţi paloşul fermecat şi fugi cu el în codru!“ În- 
dată după asta, emise cele patru şuierătțuri — una scurtă, 
una lungă, una scurtă, una lungă. Multe zile se cano- 
nise antrenorul Valentin să-i vire în cap lui Garoafă 
că la acest semnal trebuie să ia paloșul în dinţi şi s-o 
şteargă în galop. Garoafă se obișnuise greu cu această 
manevră ; de obicei, se mulțumea să mişte niţel palo- 
şul cu copita şi, încredinţat că şi-a făcut datoria, dădea 
fuga să-şi primească simbria dulce, zahărul. Alteori, 
confunda această figură cu „scoaterea rănitului din în- 
cercuire“, şi în loc să ia paloşul, îl apuca de centură 
pe primul figurant întins pe jos. 

Marius repetă şuierăturile şi se repezi spre cei trei 
învîrtind fioros sabia pe deasupra capului. Voia să-i cre- 
eze lui Garoafă imaginea cu care-l obişnuise la repe- 
tiții. Doar noroiul nu figura în scenariu. „Hai, Garoafă !“ 
răcni Marius. Pielea lui Garoafă tremura de încordare. 
Intră prudent cu picioarele dinainte în nămol, întinzîin- 
du-şi din răsputeri giîtul. Fornăia nervos, cu nările lăr- 
gite de panică. Brusc, îşi viri botul în pasta verzuie și 
trase cu violenţă afară capătul centurii, stringîndu-l 
între dinţi. Acum urma partea cea mai grea, trebuia să 
iasă din acest loc periculos. Opintindu-se din răsputeri, 
dar cu multă chibzuinţă, începu să se retragă centimetru 
cu centimetru. Deodată, un clocot violent răscoli nămolul, 
bulbuci enormi făcură explozie şi milul se dărimă înă- 
untru, sorbit de stricarea cine ştie cărui echilibru. Din 
străfunduri veni la suprafaţă o spumă ciudată, aurie, cu 
reflexe roşiatice. Garoafă îşi încordă grumazul, fornăind 
cu disperare. Nu mai putea să înainteze. Nămolul îl sor- 
bea încet, dar nemilos. În curînd, mizga atinse marginea 
șeii. Șansele lui Garoafă erau foarte reduse. 

— Lasă paloşul şi încearcă să ieşi la mal! strigă 
Marius, ca şi cum Garoafă l-ar fi putut înţelege. N-auzi ? 
Fă un efort! Te rog, Garofiţă! Mișcă, prostule! 

— Nu-l ocări, ştie el ce face, săracul! murmură 
Jaguarul. Şi-a dat seama că orice mişcare îi accele- 
rează scufundarea. 

Atunci se auzi uruitul elicopterului, şi Marius începu 
să aplaude încîntat, ca la sfîrşitul unui western, cînd 
indienii vin în apărarea viteazului cowboy încolţit de 
mișeii orașului. Aparatul se opri deasupra defileului, 
cobori la vreo 20 de metri şi rămase imobil. Marius 
ii strigă ceva lui Stanislas, dar zgomotul era infernal. 
Peste citeva secunde, uşa glisantă a carlingii alunecă 
încet şi cineva aruncă prin deschizătură o scară de 
fringhie. Antrenorul Valentin începu să coboare pe 
această scară flexibilă, pendulind într-un chip destul 
de îngrijorător. 

— Ce vrea să facă ? întrebă Geo. 

Ținindu-se bine de scară, Valentin intră în nămol 
pînă la briîu. Îl mîngiie pe Garoafă, spunîndu-i proba- 
bil cuvinte de încurajare. Pe urmă făcu un semn, şi din 
elicopter începu să coboare, susținută de un cablu gros, 
o centură metalică. Valentin o trecu pe sub pieptul lui 
Garoafă, zăbovind ca să încheie nişte catarame. Apoi 
apucă paloşul, răminînd să se ţină de scară numai cu 
o mină. Elicopterul începu o manevră cu dublu scop: 
să-i tragă pe amindoi din nămol şi în acelaşi timp să-i 
abată spre mal. 

Marius se lungi, sfîrşit de oboseală, pe iarbă. O sin- 
gură părere de rău avea: că nu fusese el în locul an- 
trenorului Valentin. 

— Pot să mă uit la piciorul tău? zise Jaguarul. O 
luxaţie simplă și plăgi superficiale, conchise el, după o 
scurtă examinare, sau dacă vrei, scrinteală cu vinătăi. 
În orice caz, trebuie să luăm unele măsuri. 


Apariţia lui Marius în tabără a fost dramatică. Pur- 
tat de Jaguarul, de Mirea şi de Geo Blondul pe o targă 
improvizată, „rănitul“ tulbură inimile tuturor. Cum veş- 
tile ajunseseră înaintea eroului, fiind binişor înflorite 

de diferiţi fanteziști, prin tabără circula deja o legendă 
în 8—4 variante. Conform acestor versiuni, Marius lup- 
tase din greu împotriva a numeroşi bandiți. Avuseseră 
loc căderi în diferite prăpastii, se schimbaseră rafale de 
arme automate şi în toată încleştarea aceasta apăruseră 
şi ciţiva urși. 

Singurul care nu dorea să se închine la noul idol 
era Stanislas. El se răsti la Marius: 

— Şterge-o la cabinetul medical! Aventuri ţi-au tre- 
buit. Vrei să calci pe urmele lui Banu? Peste zece mi- 
nute să te prezinţi ori la filmare, ori la gară. 


Un ceas mai tîrziu, filmarea era reluată de la sec- 
vența „Omul cu casca de argint“. Filip își pocnea ad- 
versarii cu pastrama, Marius primea în platoşă lovitu- 
rile securilor de poliuretan, Fred trăgea cu îlinta lui de 
12 kilograme. În acest timp, domnul Mirea şi Geo Blon- 
dul, cu valizele în mină, se urcau într-un IMS la invi- 
tația politicoasă a unui tînăr căpitan de miliţie. Domnul 
Feneşan şi Jaguarul urmăreau, cu priviri confuze, scena. 

— Îmi pare rău, spuse domnul Mirea, cu un picior 
în maşină şi cu celălalt afară. Am furat tabloul mai 
mult din vanitate, ca să-mi închei cariera cu o amin- 
tire frumoasă. Îmi spuneam că, privindu-l, o să-mi în- 
dulcesc bătrineţea cu sentimentul că n-am fost cel mai 
prost din breasla mea. 

— Nu. În schimb ai fost unul dintre cei mai otrăvi- 
tori. Ai stricat sufletele copiilor, zise cu asprime Jagu- 
arul. 

— Am vrut totuşi să repar cîte ceva. Am încercat 
să apăr tezaurul. M-am străduit să-l dezobişnuiesc pe 
Geo de un anumit fel de viaţă. Sper că justiția va ţine 
seama de aceste lucruri, nu-i aşa, tovarăşe căpitan? se 
adresă el ofițerului. 

— Fireşte, spuse căpitanul. Totul a fost consemnat 
în procesul-verbal. Veţi avea ocazia să daţi şi alte de- 
claraţii. 

— Desigur, se grăbi domnul Mirea. Voi fi un incul- 
pat exemplar. N-am să ascund nimic. 

Deodată, un tropăit asurzitor se făcu auzit dinspre 
rîu. Garoafă, cu Marius în şa, venea galopind frenetic. 
Strunit în ultima clipă, armăsarul se ridică gigantic pe 
picioarele dinapoi, dominind maşina. 

— Geo — strigă Marius — eu atunci te-am crezut! 
După ce-ţi rezolvi problemele, dă-ne un semn de viaţă. 
Palaghiţă a zis că poţi să stai la el, iar serviciu o să-ţi 
găsească tatăl lui Filip. Nu uita, te aşteptăm! Dar... 
ce-i asta ? 

Marius se schimbă la faţă. Își dăduse seama că tînă- 
rul căpitan de miliţie nu era altul decît antrenorul Va- 
lentin. 

— Dumneavoastră sînteţi ... ? 

— ...Căpitanul Valentin Istrate. Acum îţi dai seama 
unde ne-am mai întîlnit ? 

— Nu. Ba da! Cum de n-am înţeles de la început! 
V-am văzut astă-iarnă în biroul ofițerului de serviciu, 
împreună cu colonelul ! 

— Exact. Să nu uit. Tovarășul colonel îţi transmite 
salutări. De altfel, l-am informat săptămiînal despre is- 
prăvile dumitale. 

— Mulţumesc ! spuse Marius cam înciudat, şi-şi în- 
fipse pintenii în coastele armăsarului. 

Garoafă se răsuci în loc şi porni în acelaşi galop ac- 
celerat spre locul filmărilor. Ochii lui Geo se umplură 
de lacrimi. Intră în mâşină și se triînti pe canapea, cu 
fața ascunsă în îndoitura cotului sprijinit de spătarul din 
faţă. 

— Adineauri, în timp ce răspundeaţi la întrebările 
tovarăşului căpitan — i se adresă expertul Feneşan lui 
Mirea — v-am auzit spunînd că greşeala cea mai mare 
pe care aţi făcut-o se numește Geo. 

— Exact, şi am recunoscut că îmi pare rău. 

— Eu cred, dacă-mi e permis să vorbesc, că o altă 
greşeală importantă pentru dumneavoastră — dar fa- 
vorabilă societăţii — este aceea că n-aţi ţinut seama de 
existenţa oamenilor cinstiţi. Atunci cînd în edificiul de 
pungăşii „isteţe“ pe care l-aţi ridicat a nimerit un Ma- 
rius, sistemul dumneavoastră a început să se deterio- 
reze. 

— Ştiu că sînteţi filozof, murmură domnul Mirea. 

— Estetician. Lucrez în domeniul esteticii. 

— Mă rog. Cit despre Marius, căruia văd că-i ridi- 
cați un monument, hai să fim serioşi, el n-a făcut alt- 
ceva decit să se joace de-a hoţii și vardiştii. 

— Admit că s-a şi jucat niţel, dar tocmai ăsta e lu- 
crul cel mai interesant. Aşa se şi explică de ce n-a obo- 
sit, de ce nu s-a plictisit, de ce a găsit mereu resurse de 
energie, de ingeniozitate şi de perseverenţă. Acest băiat 
a devenit invincibil datorită purității ideii sale despre 
cinste. 


În acest timp, „invincibilul“ transpira reluînd a pa- 
tra oară o scenă, la porunca unui Stanislas, dezlănţuit 
şi nemilos. Era o vreme splendidă şi operatorii jubilau, 
imprimîndu-și visurile pe film XNastman-color. 

Citeva zile mai tirziu, realizatorii primiră de la labo- 
rator o primă tranșă de peliculă developată. Erau scene 
răzlețe şi, bineînţeles, fără coloană sonoră, fără re- 
plici. Marius se întreba dacă din toată încilceala de pe 
ecranul sălii de vizionare o să iasă vreodată ceva care 
să semene cu un film. Avu un profund sentiment de 
nemulțumire văzînd cum propria-i persoană se agita 
parcă fără nici un rost în diferite secvenţe. Tiberică, 
înţelept ca întotdeauna, îi lămuri în şoaptă că acum n-are 
rost să-şi facă gînduri rele. După montaj o să fie cu to- 
tul altceva. Și dacă Marius nu ştie ce înseamnă montajul, 
să fie atent ; el, Tiberică, îl poate pune imediat la curent. 


Ultimele zile ale lunii august le petrecură în Bucu- 
reşti. Pentru întiîia oară îl auziră pe Palaghiţă spunînd: 
„Săptămîna asta nu fac nimic, vreau să mă distrez. Cine 
gîndeşte la fel, să mă urmeze !“* 

Din banii ciîștigaţi, o parte îi depusese la C.E.C., in- 
vitîndu-şi prietenii să facă la fel. Acest lucru nu le dis- 
plăcu. Palaghiţă îi tiri prin numeroase magazine. Elera 
foarte priceput la tirguieli, ceea ce îi atrase încă o dată 
stima lui Marius. Cumpără patru metri de material pen- 
tru perdele, un serviciu de ceai, o veioză în formă de 

coșuleţ rustic și un aparat electric pentru stors fructe. 

În ziua de 12 septembrie, Filip îi sculă cu noaptea 
in cap: 

— Mi-a telefonat Stanislas. La ora 10 e vizionarea 
filmului. 

Un coridor de instituţie, cu pereţi alb-cenușii, lumi- 
nat de tuburi fluorescente. La început, le îu greu să-i 
recunoască, în eleganţii şi importanţii domni, pe actorii 
şi pe tehnicienii pe care-i văzuseră pînă atunci numai 
in bluze de lucru, în costume de epocă sau, în orele de 
pauză, bătînd mingea în maieuri și chiloţi. Erau şi mulţi 
oameni necunoscuţi pe care Marius îi privi cu suspici- 
une. În jurul cîtorva persoane se formase cîte un cerc 
de convorbitori. Într-unul din aceste grupuri îl zări pe 
Stanislas, un Stanislas palid, sfios şi parcă anonim. „De 
ce se uită el cum vorbeşte altul ? gîndi cu ciudă Marius. 
El ar trebui să fie persoana cea mai căutată. Te pome- 
neşti că filmul e prost !“ 

Pe urmă cineaştii intrară în sală, stingînd pe rînd 
țigările în scrumiera cea mare, cu picior, de lingă ușă. 
„li dăm drumul ?* întrebă operatorul, printr-una din 
ferestruicile cabinei şi, fără să aştepte răspunsul, stinse 
lumina. Ecranul se lumină. „Studioul Bucureşti pre- 
zintă . . .* 

... Marius nu-şi închipuise că din toată munca apa- 
rent dezordonată a acelei veri avea să iasă un film ade- 
vărat şi pe deasupra atit de frumos. Jucase în scene dis- 
parate, uneori i se spusese: „Mergi în direcţia aceea! 
După zece paşi trebuie să te întorci speriat şi să priveşti 
înapoi“, şi repetase de atîtea ori treaba asta, încît habar 
n-avea la ce ar putea folosi. Acum însă toate întîimplă- 
rile se înlănţuiau logic, atrăgător. Și-l mai uimi pe Ma- 
rius faptul că din anumite episoade, considerate de el foarte 
importante în timpul turnării, apăreau pe ecran numai 
unele scene, în vreme ce altele, cărora nu le dăduse mare 
atenţie, ocupau multă vreme ecranul, dovedindu-se de 
mare importanţă. Impresia generală a lui Marius şi a 
celorlalţi băieţi, împărtăşită prin schimburi de priviri, 
era că din vălmăşagul acelei veri, alcătuit din aparate, 

praf, controverse, nervi şi căldură toropitoare ieşise un 
lucru de necrezut: un film care-i emoţiona pină și pe 
ei. Erau cu toată inima alături de eroi, uitînd că acele 
chipuri şi acele voci sînt propriile lor chipuri, propriile 
lor voci. 

Acum înțelegeau de ce o întreagă armată de actori, 
operatori, electricieni, recuziteri, lăcătuşi, timplari, in- 
gineri, consilieri, funcţionari, şoferi, machiori,  costu- 
mieri se supusese acestui tinăr palid şi capricios: pen- 
tru că dintre toţi, numai el avusese încă de la început 
în minte întreg filmul, numai el ştiuse ce să ceară fie- 
căruia şi cum să adune într-un tot indestructibil rezul- 
tatele muncii lor. 

În sală răsunară aplauzele : întîi pentru Stanislas, 
apoi pentru interpreţii principali, pentru operatori. Erau 
aplauze importante deoarece veneau din partea unor oa- 
meni care erau ei înşişi regizori, actori, operatori, cri- 
tici de film. Cineva își aminti și de băieţi. Se ridicară 
fisticiţi, primindu-şi porţia de felicitări. „Talentaţi... 
spontani ... inocenţă adolescentină... tipul eroului ti- 
năr şi pur, apropiat de concepţia baladelor medievale...“ 

— Şi acum? îi întrebă un critic de film.  Sinteţi 
aproape actori. Veţi deveni vedete? 

Marius se ridică în mod reflex, ca la şcoală: 

— Poftim ? Nu ştiu! se scuză el. Totul s-a petrecut 
atit de repede pentru noi, încît... Dar orice ar fi să 
facem în viaţă, dorinţa noastră este să lucrăm, indife- 
rent de meserie, cu inteligenţa, cu voinţa, cu pricepe- 
rea și cu cinstea tovarăşului Stanislas. 

Aşezindu-se, Marius strimbă niţel din nas: patetis- 
mul nu-i plăcuse niciodată şi-i era ciudă că n-a găsit 
niște cuvinte mai isteţe. Totuşi nu era nemulțumit. Spu- 
sese exact ceea ce gindea şi se bucură văzind că pină şi 
Palaghiţă înclină din cap afirmativ. 


Afară e încă o temperatură convenabilă, dar pe frun- 
zele galbene ale copacilor vara îşi încheie socotelile. 


Profesorul Nicolau scrie pe tablă o frază cu trei pro- 

poziţii principale și paisprezece subordonate. „Unde-o 
fi găsit-o ?! se miră Marius. Prin Odobescu, pun pariu“. 
Magda şuşoteşte cu Valerica Sima, și Marius e convins 
că — povestindu-i pentru a zecea oară ce s-a întîmplat 
în vara asta — tot mai reuşeşte să adauge un neadevăr 
captivant. Prinţesă e cu ochii pe pereţi. Nu e atent la 
tablă şi n-are nici vreo ocupaţie specială. În fiecare an, 
lui îi trebuie o lună de zile ca să se acomodeze cu școa- 
la. Pînă pe la mijlocul lui octombrie este un rătăcit. 

Lui Mairus i se pare că n-au fost nici vacanţă, nici 
filmări, nici goana după paloșul de aur. Clasa, tabla, 
mirosul de cerneală şi de petrosin, obiceiurile colegilor 
îi dau senzaţia că nu s-a mişcat nici o zi de aici. În 
stinga lui, Prinţesă cască discret, apoi pune capul pe 
bancă. 

— Iar ? se supără Marius. 

Prinţesă întoarce spre el o jumătate de figură. 

— Ce „iar“ ? 

— lar ai de gind să dormi? Să ştii că mă mut în 
altă bancă. 

— Îmi pare rău! şopteşte cu indignare și demnitate 
Prinţesă. Şi-i arată coala de hirtie de pe genunchi. Re- 
citeam scrisoarea lui Geo. Nu ţi-am spus că ne-a scris? 
Adineauri mi-a dat-o Palaghiţă. 

— Şi ce spune Blondul? 

— Zice că şi la el a început şcoala... 

Profesorul Nicolau își şterge de pe degete praful de 
cretă. După ce aruncă o privire ostenită spre caracatița 
sintactică de pe tablă, lansează melancolic invitaţia : 

— Cine doreşte s-o analizeze ? 

Se ridică alene citeva miini. Ştrandurile încă nu s-au 
închis şi sfîrşitul trimestrului e departe, dincolo de ori- 
zont. Marius însă a ridicat mîna cu multă hotărire. Pen- 
tru el, „Operaţiunea Hercule“ continuă. Profesorul Ni- 
colau îl priveşte ţintă și spune : 

— Hai, Adamescu ! 

Adamescu se ridică încet, fără grabă, ia o poziţie ul- 
tracorectă, afară din bancă, drept, cu braţele de-a lun- 

gul trupului, cu bărbia ridicată, o icoană a ordinei şco- 
lare. Glasul său monoton şi sigur răsună de zece se- 
cunde, de un minut, de cinci minute, de o grămadă de 
ani. Marius îşi strînge pumnii cu disperare. „Mult o să-l 
mai ascult pe Adamescu?! Eu de ce nu sînt lăsat să 
răspund atunci cînd vreau ?“* 

— Marius, continuă, te rog, de unde a rămas Tibe- 
riu ! 

Marius se ridică încet, cu un aer speriat şi confuz. 
Totul e bine, dar... unde o fi rămas Tiberică ? 

